
DESPRE AUTOR 


SVEN HASSEL (19 apr. 1917 — 21 sept. 
2012) pe numele său adevărat, Sven Pedersen, 
s-a născut la Frederiksborg, în Danemarca, într-o 
familie de oameni simpli, muncitori. 

La virsta de 14 ani, Sven Hassel intra în 
marina comercială, ca mus. În anul 1936, şi-a efectuat acul nitrat 
iar în anul următor, din cauza șomajului crescut din Danemarca, s-a 
înrolat voluntar în armata germană. Într-un interviu din 1990 a decla- 
rat: S-a întîmplat ca Germania să fie mai aproape decît Anglia, astfel că am 
fost naturalizat pentru a putea intra în armata germană. A participat la 
invazia Poloniei și a luptat pe toate fronturile, cu excepţia celui african. 
A petrecut patru ani în lagărele de prizonieri sovietice. 

În 1949, Sven Hassel a fost eliberat și doi ani mai târziu s-a căsă- 
torit cu Dorthe Jensen, cea care l-a încurajat să-și descrie experiențele 
din război. Prima lui carte— Legiunea blestemaţilor—a fost publicată 
în 1953. În total, a publicat 14 romane, care au fost traduse în optspre- 
zece limbi. 

Priviţi această carte mai degrabă ca pe un roman documentar, 
decît ca o autobiografie, în primul rînd pentru că aceasta este dorința 
lui Sven Hassel. În Danemarca a fost prezentat iniţial în formă auto- 
biografică. Deşi povestea este, în cuvintele autorului, „nouăzeci la sută 
de fapt”, acesta a preluat cîteva dintre numeroasele episoade din expe- 
riențele altora. 


S 


Sven Hassel a lăsat în urma sa o carieră de excepție și o adevărată 
experiență de viață. Autorul și-a dorit ca scrierile sale să arate ororile 
războiului, în speranţa că generaţiile tinere își vor dedica existența 
salvării oamenilor, și nu distrugerii lor. 

Comando cu destinaţie specială 


Diferenţa nu-i chiar atît de mare pe cît ar putea părea, 
declară Barcelona Blom, scuipind prin oblonul tancului. După 
cum știți, războiul civil din Spania l-am început ca miliciano în 
Servicios Especiales|ll. Cei bănuiţi că ar aparţine coloanei a V-a 
sau c-ar fi fasciști erau duși, prin Calle del Ave Maria, pină la 
zidurile abatorului. Nisipul era într-atât de uscat încît sugea 
imediat sîngele, de nu mai era nevoie să fie vînturat după 
execuţie. Preferam să-i împușcăm stînd în picioare, dar unii se 
aruncau pe jos și nu era chip să-i scoli. Mulți strigau: „Trăiască 
Spania!” 


Cînd naționaliștii lui Franco, au pus mîna pe mine și 
m-au înrolat în Legiunea Străină spaniolă, am fost nevoit să 
le demonstrez că sînt un bun german, luat cu sila de oamenii 
generalului republican Miaja. Am fost vărsat la compania 
a 3-a, batalionul 2, ăia care aveau gulerul tunicii albastru. 
Aici, făceam același lucru ca și la Servicios Especiales ale 
generalului Miaja, numai că-i împușcam legați de scaune, cu 
spatele la noi. Și ei, ca și ceilalți, tot „Trăiască Spania! strigau. 

Cînd a venit sfîrșitul războiului, nu mai pridideam cu 
atîta muncă. La Barcelona, îi înghesuiam în arenele destinate 
coridelor și-i seceram cu mitraliera. Eram ajutați de patru 
escadroane de mauri, apoi s-a amestecat și poliția care trăgea 
în morţi de la un pas. După cum vedeți, toată lumea murea în 
același fel și nimeni nu era vinovat de nimic! 

Ca să dovedești că ești bun patriot, trebuia obligatoriu 
să denunţi pe careva. Judecătorii republicani ziceau: „Gura, 
porcule!' cînd vreun acuzat încerca să se apere; la ăștilalți, la 
naționaliști, judecătorii ziceau: „Fleanca, porc de cîine!" Aici 
era toată deosebirea! 

— Destul despre război! sări Micuţul. Povestește mai 
bine despre luptele de tauri și despre frumoasele gagici scăldate 
în soare! 


[1] Serviciile Speciale, recte Siguranţa Statului (n. trad.) 

Barcelona își frecă pleoapele de parcă ar fi vrut să 
alunge de sub ele imaginea sîngeroaselor execuţii. Se porni să 
vorbească și uitarăm pe loc și gerul care ne ardea obrajii, și 
troienele înghețate, acum nu mai vedeam altceva decît cerul 
albastru al Spaniei, nu auzeam decît vuietul entuziasmat al 
mulțimii. 

Chiar și T-34, tancul rusesc în care ne aflam, asculta, 
uitind că nu mai are ulei, duduia încetișor și-și închipuia că e 
un taur, mare și negru. 


Zăpada se învirteja și se învolbura peste nemărginirea stepei. 
Rafale de fulgi biciuiau tancurile ce se aliniaseră într-un șir compact 
de-a lungul a ceea ce ar fi trebuit să fie o șosea. Echipajele se înghesu- 
iseră dedesubtul lor sau se adăposteau pe după ele, în partea ferită de 
vint, protejindu-și fețele de apriga mușcătură a crivățului. 

Micuţul se instalase sub tancul nostru, un MK-4. Tot acolo Porta 
își confecționase un soi de saltea și ghemuit cum stătea semăna cu o 
bufniță, avîndu-l și pe mărunţelul legionar, complet îngheţat, între 
picioarele sale. 

Impetuoasa noastră înaintare fusese oprită deodată, fără ca 
cineva să-și fi dat osteneala să ne explice pentru ce—de altminteri, 
ni se rupea-n paișpe. Ce importanţă avea pentru noi dacă stăm pe loc 
sau facem altceva? Julius Heide, care-și săpase o groapă în zăpadă, ne 
propuse o partidă de șeptică, dar aveam degetele prea înghețate ca 
să putem ţine cărțile. Legionarul avea degerături grave la miîini și la 
urechi. Pomada care ni se distribuise părea că face mai mult rău decât 
bine. De altfel, Porta o aruncase încă din prima zi, pretinzînd că pute 
a caca de pisică. 

Bătrinul se apropie de noi suflind din greu. Sosea de la coman- 
dant. Schmeisser-ul!?! îi lunecă de pe umăr și căzu în zăpadă, înainte 
ca proprietarul să-l fi aruncat singur. 

— Ce-a vrut animalul ăla? se interesă Porta, privindu-și dege- 
răturile purulente de pe miîini. 


[2] SCHMEISSER: Marcă de pistol-mitralieră, cu pat metalic rabatabil, 
calibrul 9mm (n. trad.) 

Bătrînul nu se grăbi cu răspunsul. Tacticos, începu să-și îndese 
pipa, vechea sa pipă din lemn, cu căpăcel de metal, fabricaţie proprie. 
Legionarul îi întinse bricheta. Cea mai bună brichetă din lume ce nu 
dăduse niciodată greș. O confecționase dintr-un tub de proiectil pentru 
mitralierele AK, iască, o țandără de cremene și o bucată din lama unui 
brici. Scînteia aprindea iasca, bobul de jăratec era aproape invizibil 
noaptea și nici cea mai cumplită furtună nu-l putea stinge. 

— Hai, zi-i, ce-a vrut? și Porta scuipă nerăbdător în zăpadă. 

Micuţul se plesnea peste coapse ca să se mai dezmorțească. 

— Christoase, ce frig! Își frecă cu grijă obrazul, care semăna mai 
degrabă cu un vechi pergament decît cu o piele omenească. Credeţi că 
mai e mult piînă-n primăvară? 

— Tiîmpitule! rînji Porta. Peste trei săptămîni e abia Crăciunul. 
Cît despre daruri, singurul pe care l-ai putea căpăta ar fi de la Ivan, sub 
forma unui glonţ în scăfirlie! 

De sub vesta sa albă de camuflaj, Bătrînul extrase o hartă pe care 
degetele sale aproape rigide o întinseră direct pe zăpadă. Arătătorul 
murdar se opri în dreptul unui punct de pe caroiajul hârtiei. 

— Uite, va trebui să ajungem cu plutonul ici-șa. 

Ivit de după șenila blindatului, Micuţul se căzni să descifreze 
numele localității. 

— Locul unde ne aflăm acum se numește Kotelnikovo, explică 
Bătrînul, privindu-ne pe rînd. E la 30 kilometri de pozițiile germane 
cele mai îndepărtate de Stalingrad. Urmează să pornim în direcția 
unei așezări pe nume Obilnoie și să vedem cam ce concentrări de trupe 
sovietice au loc acolo, practic, e vorba de o misiune de recunoaștere pe 
direcția Sarpa și țărmul mării. Dacă întoarcerea ne e tăiată, avem ordin 
să căutăm o legătură cu Armata a 4-a română, care se află la sud-vest 
de Volga. Firește, dac-o mai exista în acel moment! 

Porta izbucni în rîs și trase un pîrț zgomotos. 

— Ia spune, Bătrîne, care dintre voi doi s-a ţicnit: tu, ori animalul 
ăla de căpitan? Ivan nu-i nici prost, nici chior! O să ne vadă mașinile 
de la șapte poște! Ţinte mai procopsite nici că se poate! 

Bătrînul își frecă bărbia și-și miji ochii. 

— Află, băiete, că toată chestia-i cu dichis. În primul rînd, trebuie 
să transmitem zilnic un mesaj radio corpului de armată și, în al doilea 


3 


BATALION DE MARȘ 


rind—Bătrînul se opri, scoase pipa din gură și se scărpină cu muștiucul 
după ureche—în al doilea rînd, ziceam, ne înțolim în uniforme rusești 
și ne îmbarcăm în tancurile T-34 pe care i le-am furat lui Ivan! 

— Asta-i sinucidere curată! sări Legionarul. Păi dacă Ivan ne 
prinde în trenţele lui și cu fundul instalat în toracele personale cu stea 
roșie pe turelă, ștreangul ne paște! 

— Ba eu prefer laţul unei morţi lente în minele de plumb de 
la Kolima! 

— Aiurea! șuieră printre dinţi Legionarul. Dacă te-ar lăsa să alegi, 
află că ai întinde-o în pas alergător pînă dincolo de Cercul Polar! Toate 
poveștile astea cu alesul sînt niște timpenii! Te lupţi pentru viață, oricât 
ar fi ea de amărită și de păduchioasă! E vrerea lui Allah! 

— Şi vrerea lui Allah e să ne costumăm în hanţele lui Ivan și să 
ne îndesăm în coșciugele sale de oțel? rînji Porta. 

— Allah le-a prevăzut pe toate, ripostă Legionarul. 

— Ba să-mi fie cu iertare, strigă Micuţul de sub tanc. Zici că 
Allah e bun și cînd colo nu face decît să ne bage tot mai mult în rahat! 

Legionarul se mulțumi să dea din umeri. Pentru el nu mai încă- 
pea nici o discuție cînd era vorba de Allah. Bătrînul se ridică de jos și-și 
culese pistolul-mitralieră din zăpadă. 

— Hai, mișcaţi-vă! Căpitanul Lander moare de dorul vostru! 

Ne scularăm în silă și, aruncînd armele pe umăr, pornirăm în 
gloată spre tancul comandantului de companie. 

Căpitanul Lander sosise de puţin timp la batalionul nostru de 
marș și-l știam drept un nazist fanatic, originar din Schlesswig. Nime- 
rise pe front în urma unor istorii cam ciudate cu niște copii. Umblau 
tot soiul de zvonuri și Porta, ca întotdeauna, descoperise despre ce-i 
vorba datorită prietenului său de la Statul Major, fruntașul Feders. Mal- 
tratarea copiilor. Băi forțate în apă înghețată practicate într-o casă de 

„reeducare” şi alte asemenea „distracţii”. Într-o bună zi, la fel ca şi-n alte 
dăți, aveam să aflăm tot adevărul. Ne picau tot soiul de indivizi, care 
ne băteau pe umăr spunîndu-ne „camarade”, care împărțeau țigări cu 
nemiluita, care primeau din Danemarca pachete cu ditamai slănini 
afumate în ele, care povesteau pînă le seca saliva din gură despre modul 
frăţesc în care s-au purtat cu populaţia țărilor ocupate... Pînă la urmă 
însă, pe diverse canale întortocheate, porcăriile săvîrșite de ei sfîrșeau 


4 


Comando cu destinaţie specială 


prin a ajunge la bănuitoarele și mereu neîncrezătoarele noastre urechi. 
Și atunci, Porta și Legionarul hotărau care le va fi soarta. 

Pe unii îi împușcam pe la spate în cursul vreunui atac, pe alţii 
îi pasam lui Ivan și nu mai știam de ei. Oricum, bine nu le era! Pe alţii, 
în sfîrșit, îi lăsam pur și simplu să crape de frig. 

Căpitanul Lander ne aștepta lingă tancul său, cu picioarele cră- 
cănate și mîinile înmănușate proțăpite în șolduri. Era un tip scund 
și dolofan, de circa 50 de ani, fost negustor de delikatessen. Porta îl 
poreclise Taie-Slănină. Ceea ce nu știam încă era faptul că, la el acasă, 
fusese un soi de epitrop al parohiei, și, totodată, președintele consiliului 
local de tutelă. Adora citatele biblice și cînd expedia pe careva în fața 
tribunalului militar de campanie, rostea cu onctuoasă părere de rău: 

„Sînt îndurerat că trebuie s-o fac, dar e voinţa Celui de Sus. Neștiute sînt 
căile Sale atunci cînd vrea să aducă îndărăt la turmă oaia cea rătăcită”. 

Se ruga mai tot timpul, zicea „Binecuvîntează, Doamne” îna- 
intea fiecărei mese, invoca Duhul Sfînt înainte de a semna ordinul de 
execuţie a unor civili ruși pe care numai el singur îi considera partizani 
și doar că nu se lingea pe buze în fața trupurilor ciuruite de gloanţe. 
„Cel ce scoate sabia de sabie va pieri”, zicea el ridicînd spre cer niște 
ochi de oblete fiert. Îl confunda pe Dumnezeu cu Adolf Hitler, dar de 
Isus nu pomenea niciodată. De, un evreu! 

Într-una din zile, cînd a executat cu propria-i mînă o tînără 
rusoaică, i-a șoptit cu duioșie obligînd-o să se aşeze în genunchi: „În 
împărăţia cerurilor te așteaptă o lume mai bună”, a mîngâiat-o blînd 
pe păr și a apucat să descarce de două ori pistolul în ceafa nefericitei 
înainte ca aceasta să se prăbușească. 

Căpitanul se ținea întotdeauna cît mai departe de linia-ntii. 
Crucea de Fier era rezultatul unor matrapazlicuri ordinare, dar cînd 
cei de la regiment au vrut să afle mai multe despre motivele decorării, 
locotenent-colonelul Hinka, comandantul nostru, a primit ordin de la 
persoane sus-puse să înceteze imediat investigațiile. 

Bătrînul își făcu raportul și căpitanul Lander luă cuvîntul: 

— Războiul cere jertfe, e însăși voința Domnului. Un război fără 
morți nu-i război! Misiunea pe care v-am încredințat-o presupune, fără 
îndoială, moartea multora dintre voi, dar va fi o moarte pe cîmpul de 
luptă, o moarte glorioasă! 

— Rahat! făcu Micuţul destul de tare. 

Lander amuţi pentru o clipă. Privirea îi era dezaprobatoare, 
dar nu mînioasă. La Școala militară din Dresda învățase că un ofiţer 
nu trebuie să-și piardă niciodată cumpătul. Elevul Lander umpluse o 
sută douăzeci și șase de caiete cu extrase din regulament și preceptele 
ofițerilor-instructori. Unul dintre ele, de pildă, conținea totul despre 
comportarea unui ofițer atunci cînd se deplasează cu bicicleta. Așa 
stînd lucrurile, nu învrednici plutonul decît cu o privire disprețuitoare. 

— Moartea poate fi frumoasă, continuă el cu intonaţii de pre- 
dicator. Ea poate fi chiar dulce, mai strigă el, adresîndu-se pustiului 
îngheţat din jur, gustind parcă adjectivul „dulce”. Datoria ostașului 
german este să lupte și să moară pentru măreaţa sa Patrie, nu-i sfîrşit 
mai frumos decît acela de a muri ca un erou! 

— N-ai decît să sfirșești tu, băi cap de caracudă! fu comentariul 
Micuţului. 

Căpitanul făcu un imens efort ca să stăpinească urletul de furie 
înţepenit în gâtlej. Deschise și închise de cîteva ori gura în timp ce fața, 
altminteri vinătă de ger, pălea și se înroșea succesiv. 

— Caporal, te poftesc să-ţi ţii gura atîta timp cât nu mă adresez 
direct! 

— Să trăiţi, dom căpitan, răcni Micuţul, îmi ţin cu plăcere gura 
pînă cînd dom căpitan binevoiește să mi se adreseze! 

Porta se hlizi, Legionarul așijderi, Steiner scuipă nepăsător în 
direcția unui cadavru acoperit pe trei sferturi cu zăpadă, Bătrinul juca 
pe loc, plesnindu-se peste coapse. 

Comandantul companiei își mușcă buza, săltă centironul care 
se cam lăsase sub greutatea pistolului purtat la șold și continuă cu 
glas ceva mai aspru: 

— E însăși voința lui Dumnezeu ca voi să fiți cei desemnaţi 
pentru o misiune în spatele liniilor roșii, o magnifică misiune de care 
puteți fi mîndri! 

— Băi, Legiune, Dumnezeu e cumva general? se auzi vocea 
Micuţului. 

De data asta, Lander uită și de caiete și de tot. Din trei pași ajunse 
în fața matahalei și se porni să urle, împroșcînd cu stropi de salivă: 

— Ticălosule! Jigodie! Porcule! Trei zile de carceră pentru obrăz- 
nicie la adresa comandantului. Un cuvînt în plus și te curăţ ca pe o 
jivină ce ești! Repetă ce-am spus! 

— Da, să trăiţi, numai să nu trageţi dom căpitan, răspunse Micu- 
țul ca la cazarmă, că dacă dom căpitan nu mă nimerește s-ar putea să 
fiu înaintat Tribunalului Militar ca să fiu reîmpușcat! 

Căpitanul deveni apoplectic, mîna i se întinse spre tocul pis- 
tolului și o clipă ne-am temut că va trage. Singurul care-și păstrase 
firea era huiduma noastră timpită care stătea în poziție de drepți și 
se holba la cer. 

— Culcat! răcni căpitanul. 

— Cine? Eu? 

— Culcat! repetă Lander spumegînd de furie. 

Micuţul se prăvăli în zăpadă exact ca un sac cu cartofi care 
cade din pod. Grăsanul ofițer se uită la el, scuipă scîrbit și continuă, 
adresîndu-se plutonului: 

— Criminalul ăsta e o rușine pentru întreaga companie. Dacă 
v-a mai rămas un strop de onoare, aranjaţi-vă în așa fel încât să putre- 
zească în cel mai scurt timp sub o cruce din crăci cu o cască ruginită-n 
virf, dar vă garantez că zilele-i sînt numărate și că primul tribunal de 
campanie o să se ocupe de el! 

Din fericire, băcanul din Schlesswig nu putea auzi ce mormăie 
Micuţul cu botul înfundat în zăpadă, așa că binevoi să ne pună la curent 
cu misiunea încredințată. Grupa urma să se echipeze în uniforme sovie- 
tice, să se îmbarce în patru tancuri T-34 și să efectueze o recunoaștere 
în spatele liniilor inamice. S-ar putea ca în Germania lumea să aibă un 
respect deosebit pentru Convenţia de la Geneva—de vorbit, în orice caz, 
se vorbea întruna—dar ideea asta genială constituia o violare flagrantă 
a sus-amintitei convenţii. După ce isprăvi ce avea de spus, căpitanul 
ne făcu vînt cu un gest dispreţuitor. În ochii lui eram de pe acum daţi 
dispăruți. 

Lucrul cel mai greu a fost să găsim o uniformă sovietică în care 
să încapă cei doi metri de ciolane și mușchi ai Micuţului. Acesta din 
urmă zbiera cît putea că-i o porcărie ce se face cu el, că nimeni n-are 
dreptul să-l îndese în uniforma lui Ivan. Furibund, se zbătu să tragă 

pe el niște nădragi vătuiţi, vru să bage o căciulă cu clape în gura tunu- 
lui și răsturnă cu piciorul o pușcă-mitralieră ce se găsea în preajmă-i. 

— Las că știu ce fac! răcni el deodată. O să cer executarea ime- 
diată a celor trei zile de carceră! Conform regulamentului, un pedepsit 
poate cere încarcerarea pe loc dacă e supus și unei alte pedepse 
suplimentare. 

— Te-ai ţicnit! ripostă Legionarul. Taie-Slănină o să te împuște 
pe loc pentru refuz de executare a misiunii ordonate și încercare de 
dezertare în fața inamicului. 

— Ba să știi că am dreptate! insistă colosul. Îţi mai amintești 
ziua în care l-am ales pe Adolf ca Fiihrer și m-am încurcat la votare? 

Cei care eram veteranii companiei am izbucnit, fără voie, în 
ris aducîndu-ne aminte de faimoasa zi a votării. Era marele referen- 
dum „liber” din 1930 care trebuia să demonstreze unitatea poporului 
german. Participa toată lumea, inclusiv soldații și deținuții din lagă- 
rele de concentrare. La noi—slujeam pe atunci la Regimentul de care 
de luptă din Eisenach-—treaba a debutat prin lipirea pe toți pereții a 
unor prea frumoase afișe colorate, aparținind diverselor partide. S-au 
ținut discursuri prin dormitoare și sălile de masă, ba s-au organizat 
chiar și discuţii „libere” în timpul orelor de instrucţie. Unele dintre ele 
s-au dovedit a fi chiar furtunoase. În plutonul nostru existau patru 
comuniști și șapte social-democrați, toţi ceilalți eram tufă în materie 
de politică, dar, după un anume timp, majoritatea dintre noi a ajuns 
la concluzia că e mai bine să votăm împotriva lui Hitler, chiar dacă nu 
știam prea bine de ce anume. 

Avenit și ziua referendumului. Pe străzi cîntau fanfare, răpăiau 
tobe. Peste tot numai drapele, însă, deși votul era „liber”, nu le vedeai 
fluturînd decît pe cele cu zvastică. La orele 15 trebuia să fim prezenţi 
la cazarmă, fiecare grupă urmînd să voteze în dormitorul ei. Aproape 
că ne luase cu friguri. Micuţul declara sus și tare că va vota numai pen- 
tru partidul care-l va trimite imediat acasă și, împreună cu Porta, se și 
apucase să-și stringă cazarmamentul și echipamentul ca să le predea 
la magazie, totul fiind, în viziunea lor, o chestiune de ore. 

Ușa s-a deschis făcînd loc locotenentului POtz, poreclit „Călu- 
gărița”, care a pătruns ţinînd în mînă un teanc de buletine de vot. 

— Drepţi! a răcnit șeful de dormitor și i-a prezentat ofițerului 
raportul. 

Acesta a salutat cu trei degete duse la vizieră, după care s-a 
uitat prin încăpere să vadă dacă totul e-n ordine. Sub talpa lui Porta a 
fost descoperit un pic de țăriînă, neglijenţă care l-a costat învoirea de 
duminică, iar Micuţul, al cărui deget rămăsese murdar de unsoare de 
armă s-a învârtit de un planton peste rînd. Acum, disciplina prusacă 
era salvată. 

Călugărița a ordonat repaus, cu gesturi solemne a înșirat 
buletinele pe masă, și-a netezit vestonul și ne-a cercetat cu o privire 
scrutătoare. Ceea ce a văzut l-a liniștit: eram cum trebuia să fim, o 
turmă disciplinată și supusă pînă la moarte. Tuși, dregîndu-și glasul, 
mai trase o dată de poalele vestonului de sub care spinzura, în cinstea 
acestei măreţe zile, stiletul de paradă și ne zimbi ca o fecioară la prima 
împărtășanie. 

— Camarazi! zbieră el. Astăzi, marea Germanie urmează să 
voteze. Trăiți o zi măreaţă. O zi măreaţă în timpul căreia se va petrece 
ceva cu totul deosebit! 

Se opri brusc, constatînd că Micuţul nu-l ascultă și-i cu privi- 
rea aiurea. 

— Soldat Creutzfeld, la ce te uiţi? 

— La muște, dom locotenent. 

— Care muște? 

— Ale două care se regulează acolo sus, pe lampă, dom locote- 
nent. Și Micuţul arătă cu degetul două muște încălecate pe abajurul 
becului din tavan. 

— Idiotule! mîrîi locotenentul. Repetă ce am spus! 

Micuţul luă poziția de drepți, abandonînd contemplarea 
muștelor. 

— Dom locotenent a zis că e o zi măreaţă. 

— Bine. Dar de ce e o zi măreaţă? 

Huiduma îl privi cu un aer năuc, aproape se auzeau scîrțiind 
rotițele creierului său. 

— Ei bine? întrebă, sec, ofițerul. 

Chipul Micuţului fu iluminat de o subită inspiraţie: 

— E ozi măreaţă pentru că avem învoire pină la noapte, și ziua-i 
lungă. 

— Cretinule! urlă locotenentul și-i cîrpi o pereche de palme. 

După ce-i reveni calmul, Călugărița își reluă discursul: 

— Camarazi, vă ordon să simţiți pînă-n străfundul sufletului 
vostru emoția acestei măreţe zile! Dacă există vreunul care să n-o simtă, 
îi voi administra o asemenea chelfăneală încît fundul lui va frige atît de 
tare că se va putea face omletă pe el! Sper că m-aţi înţeles, brutelor? Își 
potrivi stiletul de paradă. Fiihrerul nostru, de Dumnezeu binecuvîntat, 
Adolf Hitler, a îngăduit unor nenorociţi ca voi să-l votaţi și mi-e greu 
să-mi închipui că, așa timpiţi cum sînteţi, v-aţi putea gîndi să votaţi 
pe altcineva! 

Toată gașca, inclusiv comuniștii și social-democraţii, am răc- 
nit de trei ori „Heil!”. Apoi, primul din flancul drept fu chemat la masă. 
Locotenentul îi viri un creion între degete și-i arătă buletinul: 

— Pui o cruce aici! 

Unul după altul, fiecare dintre noi se prezentă la masă și totul 
merse ca pe roate pînă veni rindul Micuţului. Tulburat și zăpăcit de 
ceea ce se întîmplă, brontozaurul nostru puse cruciulița altundeva. 
Unde? N-am aflat-o niciodată. Cert e că locotenentul Pâtz a explodat 
mai ceva ca o bombă: 

— Înaltă trădare! Porcule! Te mănînc de viu! 

Micuţul fu expediat pe sub paturi și pe dulapuri, primi trei 
plantoane peste rînd, după care întreaga grupă a fost pedepsită cu o 
oră de instrucție. 

Seara, comandantul de companie l-a condamnat pe Micuţul 
la paisprezece zile de carceră pentru că întinase onoarea companiei. 

— Dacă ar fi să capeţi ceea ce meriţi, te-aș trimite cu un șut în 
fund direct în fața plutonului de execuție! și scuipă la picioarele hui- 
dumei. Eu însă îndrăgesc oamenii și animalele, așa că scapi numai cu 
carcera. 

Comandantul de batalion a transformat pedeapsa în trei luni 
de închisoare cu lanţuri la picioare. 

— Și dacă te pune dracu, malacule, să ieși la raport la coman- 
dantul de regiment, te paşte Tribunalul Militar. Doamne, ce rău îmi 

pare că nu mai sîntem în Evul Mediu! Singura ta șansă, bivole, e să ceri 
executarea imediată a pedepsei! 

Zece minute mai tîrziu, Micuţul era la pîrnaie și timp de trei 
luni s-a tot întrebat unde te pot duce voturile liber exprimate! 

Bătriînul se apropie de noi cu mersul său legănat, atît de carac- 
teristic, și ordonă pe un ton sec: 

— Grăbiți-vă cu înţolitul în hanţele lui Ivan și pregătiți cele două 
T-34. Plecarea într-o oră! 

N-au fost nici surle, nici tobe, pur și simplu am dispărut, cenușii 
și triști. Muţi, comandanții de car ne priveau de la înălțimea turelelor. 
Bătrînul ridică o mînă în semn de adio și cu asta se încheie totul. 

— N-o să-i mai revedem niciodată, spuse un locotenent de la 
compania a 4-a. Dacă Ivan pune mîna pe ei, urmează ștreangul în cinci 
minute, iar dacă încearcă să se întoarcă în liniile noastre în uniformele 
pe care le poartă și cu T-34-urile astea, se va trage în ei ca în ciori. 

Și scuipă cu amărăciune. 

— Iarăși sintem în rahat! comentă Micuţul, încercînd să lăr- 
gească, folosind talpa cizmei, căciula prea strimtă. 

Tancul trudea din greu urcînd panta, șenilele scrîșneau, ţevile 
de eșapament împroșcau scurte flăcări albastre. Porta acceleră. Muge- 
tul motorului se repercută de coastele munților. Barcelona-Blom, care, 
de regulă, nu se giîndea decît la livada sa de portocali pe care-o va avea 
după război, deschise unul din obloane și scrută noaptea. Crivățul aduna 
peste tot troiene uriașe. 

— Munţi și iarăși munți. 

— Da, iar printre ei, Ivani și iarăși Ivani, completă Bătrînul. 

— Am și trecut de liniile lor? se interesă Porta, ambalînd motorul. 

— De mult, murmură Bătrînul, sprijinindu-și fruntea de rama 
de cauciuc a periscopului și străduindu-se să străpungă noaptea prin 
sticla groasă, armată cu siîrmă de oțel. 

— Barem să nu nimerim peste mine! gîndi el cu glas tare. 

Legionarul chicoti, sarcastic. Micuţul renunțase să mai lărgească 
prea-strîmta căciulă, pe care de altminteri o și expediase în decor, și 
acum trona cu melonul gri pe căpăţină, melonul care, alături de jobenul 
galben al lui Porta, provocase nenumărate accese de turbare diverșilor 
superiori. 


IN 

— Băi Legiune, zise el ajustîndu-și melonul, crezi c-aș putea 
intra în grădina lui Allah? Știi, cu religia nu m-am descurcat niciodată 
prea bine. 

— Închină-te şi roagă-te lui Allah și el te va ierta, îl povăţui 
Legionarul. 

— Nici un fel de iertare pentru gorila asta! izbucni Porta. Fără- 
delegile lui depășesc chiar și puterea lui Allah! 

— Dacă s-ar întimpla așa ceva înseamnă că și SS Himmler și-ar 
găsi acolo adăpost, ceea ce e cu neputinţă! Allah n-ar trebui să accepte 
așa ceva! 

— Destul! le-o reteză Legionarul. Puțin îi pasă lui Allah de niște 
jigodii ca voi, dar asta nu înseamnă că nu-i datoraţi respect. 

Strigătul înăbușit al Bătrinului ne trezi la realitate și într-o 
clipită redevenirăm ceea ce eram: fiare. Porta frînă brutal și izbuti să 
nu dea peste o coloană de infanteriști sovietici. Soldaţii agitară brațele, 
strigară ceva acoperit de duduitul motorului, apoi dispărură îndărătul 
nostru, înghițiți de vîrtejurile de zăpadă stirnite de șenile. 

Spre marea noastră ușurare, apăru și celălalt tanc, învolburind 
la rîndu-i zăpada, nimeni nu găsise nimic suspect în apariția acestor 
două T-34 cu stea roșie pe turelă. 

Glasul Bătrînului răsună, alterat, în căști: 

— Păstrează distanța între vehicule. 

Celălalt tanc încetini, deveni o umbră, apoi pieri în noapte, doar 
paraziții din căști îi mai trădau prezenţa. 

— Dora unu către Dora doi, șoptea Bătrinul prin laringofon. 
Unghi de marş 216, viteza 30, indicativ 16. Terminat. 

Paraziţii dispărură. 

— Crăp de frig, am gemut. 

— Dă-te jos și fă un cros pe lingă noi, mă luă peste picior Porta. 
Ai putea chiar striga „Heil!” Atunci să vezi ce cald o să ţi se facă! 

— N-aş zice că-i o plăcere să rulezi așa, printre Ivani, făcu Julius 
Heide, scuturiîndu-se. Dacă ar bănui ceva... 

— „s-ar termina cu noi în doi timpi și trei mișcări, îi continuă 
Bătrînul gîndul. Și nimeni pe lumea asta nu le-ar putea reproșa că 
ne-au căsăpit: încălcăm cu nerușinare legile războiului. 


12 


Comando cu destinație specială 


— Și atunci, de ce n-am zis nu? strigă Micuţul. De fiecare dată 
cînd m-au înhățat cei de la Kripo, de tot atîtea ori au pretins că am 
încălcat legea! 

— Pentru că, dacă refuzam, tot ștreangul sau glonţul ne aștepta: 
neexecutarea ordinului pe cîmpul de luptă. 

— Nu mai pricep nimic, făcu, îmbufnîndu-se, Micuţul. 

— Atunci execută și nu mai pune întrebări! conchise Legionarul. 

Întreaga noapte am rulat pe drumuri troienite, înfundîndu-ne 
în zăpadă și patinînd. Brusc, Bătrînul scoase un strigăt îngrozit. 

— Ce s-a mai întîmplat? mugi Micuţul. 

Nu-i răspunse nimeni, doar Legionarul avu un ris amar: 

— Sfirşitul, băiețică, asta s-a întîmplat. 

— Pregătiți-vă de luptă! ordonă Bătriînul. 

— Zi-i mai degrabă de un corp la corp! rectifică Porta frîniînd. 

Legionarul armă pistolul-mitralieră, eu înhățai o grenadă, Barce- 
lona își lipi ochiul de ocularul periscopului. În lumina palidă a zorilor ce 
abia mijeau se distingeau contururile imprecise ale unor tancuri oprite 
pe un drum lateral. Lîngă blindatul nostru se agita un tip, probabil un 
ofițer, care răcnea ceva în rusește. Bătrinul întredeschise chepengul 
și-i răspunse, amestecînd alandala cuvinte letone, rusești și lituaniene. 
Între timp, apăru și cel de-al doilea T-34, care frină cu întârziere şi ne 
tamponă zdravăn. Ofiţerul se porni pe înjurături și, har Domnului, în 
limba lor sînt destule. 

— Luaţi-vă după tancurile care vin! ordonă el, sărind pe blindaj. 

Era un ofițer din trupele NKVD, poate chiar un comisar, cu o 
căciulă albă de blană și petliţe verzi a căror simplă vedere ne îngheță 
sîngele în vine. Bătrînul, cu capul scos din turelă, încerca să se înțeleagă 
cu el în vorbirea lui stâlcită. 

— Eşti din Ţările Baltice? îl întrebă rusul. 

— Îhâl 

— Se vede după cum vorbești. După victorie, să faci bine și să 
înveţi limba noastră cumsecade! 

Ne nimerirăm în capul unei lungi coloane de tancuri. Peste 
tot NKVD-iști în uniformă, care zbierau și se agitau, străduindu-se să 
pună în mișcare coloana. 

— De unde dracu' veniți? întrebă ofițerul NKDV, oferindu-i 
Bătrinului tabachera sa cu mahorcă. 

Bătrînul îndrugă ceva în legătură cu o misiune specială—ceea 
ce nici măcar nu era o minciună—dar, spre fericirea noastră, atenţia 
comisarului se concentră asupra învălmășelii care se produsese pe 
șosea și care bloca înaintarea. Sărind de pe blindaj, se îndreptă în fugă 
spre agenţii de circulaţie, cerînd prioritate pentru cele două tancuri 
ale noastre, de fapt pentru el, deoarece era în mod vădit grăbit și noi îi 
slujeam drept mijloc de transport. Răcnetele lui, înjurăturile și ame- 
nințarea cu Siberia dădură rezultatul scontat și ni se făcu loc. 

— Mai repede! Mai repede! comandă el, sărind la loc pe blindaj. 

Pe drum, îl complimentă pe Porta pentru modul magistral în 
care conducea mastodontul de oţel și-l întrebă pe Bătriînul dacă, la o 
adică, n-ar vrea să i-l cedeze ca șofer. Bătrinul îi promise că va vorbi 
cu comandantul unității noastre. După vreun sfert de ceas, comisarul, 
care înghețase bocnă stiînd afară, a cerut să i se facă un pic de loc în 
interior. Bătrinul se înghesui în Heide și prin chepengul deschis apă- 
rură cizmele cu carimbi lungi ai ofițerului, apoi ateriză și el cu un „buf” 
sonor pe planșeul de oţel. 

— Ce bordel mai e și aici! exclamă el, dînd un șut raniței Micu- 
țului. Aveţi ceva votcă, pui de cățea? 
— Este, răspunse Bătrînul, întinzîndu-i bidonul. 

La următoarea răspîntie, alt baraj. Un sergent din trupele NKVD 
ne cere parola. 

— Papili tumani nad rekoj!2l, răspunse prompt comisarul „nostrw”. 

— Tancurile fac parte din Regimentul 67 Blindate? îl chestionă 
sergentul 

— Niet, răspunse comisarul. Misiune specială. 

Sergentul ne rugă să așteptăm, fiind vorba de o misiune speci- 
ală, trebuia să raporteze șefilor săi. 

— Ei fir-ar să fie! înjură comisarul, sărind din turelă. Ne grăbim! 

Bombănind, se luă după sergent și se îndreptă spre un brad, 
sub care un maior, tot de la NKVD stătea de vorbă cu alți cîțiva ofițeri. 


[3] (rus.) S-au pornit ceţurile pe riu—al doilea vers din binecunoscutul cîntec 
Katiușa (n. trad.) 

L-am văzut pe comisar prezentîndu-și actele, maiorul izbucni în rîs 
și-i spuse ceva comisarului, arătînd spre un automobil tras puţin mai 
încolo. La rîndu-i, comisarul rise și el, era clar că i se propusese un 
mijloc de locomoțţie niţel mai confortabil decît un T-34. 

Sergentul reveni și-i întinse Bătrînului cîteva foi de hîrtie. 

— Iată noile ordine de liberă-trecere. Pe alea vechi le puteți rupe. 
Se pare că ticăloșii de fasciști s-au strecurat cu niște tancuri în spatele 
liniilor noastre, dar le venim noi de hac! D-aia se și schimbă libere- 
le-treceri și parolele. Aveţi cumva un strop de votcă? 

Bătrînul întinse bidonul Micuţului. Conţinutul dispăru fulgeră- 
tor, mai abitir ca roua dimineţii sub razele soarelui de vară. Sergentul 
icni mulțumit și zgomotos. 

— Iată și noua parolă pe care nici un neamţ n-o va putea rosti 
cum se cuvine și pe care voi, balticii, ar fi bine s-o pronunțaţi corect 
fiindcă la cea mai mică zbîrceală se trage fără somaţie. Rețineți: Rasţ- 
vetali iabloni i gruși. Răspunsul e: Șumnaia uliţa!“l. Sper că știți că asta-i 
strada pe care e sediul NKVD-ului din Tomsk! Nici un neamţ n-are 
de unde ști chestia asta. Cu un chicotit răutăcios, se cățără pe blindaj 
ca să-i explice Bătrinului itinerariul: Te îndrepți în direcția Sadovoie, 
dar nu intri în localitate că acolo-i toată divizia a 14-a. O iei spre sud, 
către Krasnoie. Comenduirea de acolo îți va da noua parolă. Te prezinţi 
apoi la unitatea specială din Elisa, unde ţi se va încredința ce o săi se 
încredințeze. Ponimaieși, tovarișci? 

— Îhî, mormăi Bătrînul. 

Amicul de la NKVD ne făcu semn să-i dăm drumul. 

Ore în șir am rulat către sud, căutînd să ocolim toate așezările 
ivite în cale, ne-am încrucișat, de cîteva ori, și cu coloane în marș, dar 
nimeni nu ne-a cerut vreodată parola. Pe seară, am ajuns în inima 
munților. Tancurile au fost camuflate sub crengi de brad, atît de iscusit 
încît nu le vedeai de la un metru. Bătrînul ridică antena staţiei radio 
și stabili legătura cu Statul Major al corpului de armată. Ordinul nu 
întârzie: „Misiunea continuă în direcția Tuapse.” 

— Tuapse? făcu Bătrinul, stringîndu-și calabalicul. Zău că ștabii 
noștri nu duc lipsă de imaginaţie! 


[4] (rus) Înfloreau merii și perii—primul vers din Katiușa. Răspunsul: Strada 
zgomotoasă. (n. trad.) 

— Dac-am avea bafta să dăm peste un bordel al tătucăi, ce faptă 
bună am putea face, se lăsă Micuţul pradă visării. 

— Și cam ce faptă bună ai putea face? îl întrebă batjocoritor 
Barcelona. 

— Să aducem bietelor fete un pic de fericire. O partidă de craci 
în aer cu Micuţul e mai ceva decît sărutatul inelului Prea Sfîntului 
Papa de la Roma pentru un credincios. 

— Încetează să mai amesteci lucrurile sacre cu porcăriile tale! 
se stropși Legionarul. Ţi-am mai spus-o o dată! Priceput? 

— Da n-am zis nimic de Allah al tău, băi șarpe al nisipurilor! 

— E același lucru. Există un singur Dumnezeu, chiar dacă poartă 
nume diferite. Bagă-ţi asta în căpățină și să nu te mai aud hulind! 

Heide, nazistul fanatic, deschise gura să riposteze, dar, întîlnind 
privirea aceea specială a Legionarului, preferă să tacă. O știam și noi 
și destui purtau pe trup diverse cicatrice făcute de pumnalul micului 
caporal în cadrul unor discuţii pe teme religioase. Nimeni nu-l uitase 
pe SS-istul care trăgea la ţintă într-un crucifix. Legionarul îi tăiase 
beregata de la o ureche la alta, după care, ca de obicei, dăduse vina pe 
partizani. 

Duduind din uriașele lor motoare, tancurile porniră spre 
sud-vest. 

— Carburantul e pe terminate, anunţă Porta. 

— Asta-i bună! sări imediat Micuţul. Doar n-o să mergem pe 
jos. Maică Prea-Curată din Kazan! Am bătături și sufăr de hemoroizi! 

Bătrînul aruncă, batjocoritor: 

— Nu uita să le-o spui și celor din escortă cînd te vor încolona 
în direcția minele de plumb din Ural! 

Miînaţi din urmă de nori burdușiţi cu zăpadă, am reluat marșul 
spre apus. Munţii deveneau tot mai abrupți, mai sălbatici. Drumul, 
care pe hartă apărea ca o șosea largă, se îngusta întruna, mastodonțţii 
de oțel patinau pe poleiul format și era nevoie de întreaga măiestrie 
a mecanicilor noștri conductori, Porta și Steiner, ca să nu se rostogo- 
lească în prăpastie. Sticla vizoarelor se acoperise cu un strat gros de 
gheață, trebuia să mergem cu obloanele deschise, dar crivățul spulbera 
în asemenea hal zăpada că nu vedeam nici măcar unde se termină 
țeava tunului. 

Pe neașteptate, tancul condus de Steiner derapă și se propti 
cu botul în coasta muntelui. Am coborit cu toții și l-am prins cu două 
cabluri zdravene de oțel de tancul nostru. La prima tracțiune, cele două 
cabluri, groase cît brațul, s-au rupt ca și cum ar fi fost o biată sforicică. 
Atunci, am recurs la lanțul cel mare. Treptat, tonele de oțel au prins 
să se așeze pe direcția dorită, dar, brusc, vehiculul lunecă și nu se opri 
decît pe buza prăpastiei, mai, mai să tragă și tancul nostru după el. 

Steiner sări din mașină, înșfăcă un baros cît toate zilele și se 
apucă să bată în disperare cu el în cîrligul de remorcare. Ni s-a tăiat 
pur și simplu respirația cînd am văzut că și tancul nostru e tras spre 
genune. Porta a accelerat brutal, jerbe de scîntei au țiîșnit de sub șenile, 
dar exact în momentul în care credeam că totul e pierdut, cîrligul a 
cedat și tancul lui Steiner s-a prăvălit, cu zgomot sinistru, în vidul negru, 
ducînd cu sine, coșciug de oţel, pe micul Miiller, radistul-mitralior. De 
ce nu părăsise și el blindatul? Nimeni n-ar fi putut-o spune... 

— Cât carburant mai avem? a întrebat Bătrînul. 

— Cât să spălăm în el izmenele Micuţului, răspunse Porta. 

— Păi atunci sînt cîteva sute de litri, interveni Heide. Izmenele 
Micuţului sînt mai împuţite decît o groapă de vidanjare! 

— Încetaţi cu tîmpeniile voastre, se stropşi Bătrînul. Vreau să 
știu exact cîtă motorină ne-a mai rămas! 

— Joja e la zero. Hai să zicem c-ar mai fi vreo cinci litri pe fundul 
rezervorului, comunică Porta. 

— Stingerea-a-a! psalmodie Heide, imitind trompetul și arun- 
cînd un bulgăre de zăpadă în prăpastie. 

— Bine, decise Bătrinul. Îi facem vânt în prăpastie. Demontaţi 
închizătoarele tunului și ale mitralierelor, luați tot ce poate fi trans- 
portat și amintiți-vă că muniția e mai prețioasă decit votca! Sint vreo 
cinci, șase sute de kilometri pînă la pozițiile germane. 

— Ai stofă de sportsman! se hlizi Porta. Un fleac de plimbărică 
de cinci, șase sute de kilometri! 

Și se porni să fredoneze: 


Sînt o păsărică plimbăreață, 
care zburdă-n voia ei... 

— Am bătături! se tîngui Micuţul. 

— Gura! porunci Bătrinul. Dacă vă ordon s-o faceţi pe pifanii e 
pentru că asta-i singura șansă de a ajunge la ai noștri. 

— Ne-au șters demult din controale, fii sigur, convinși că ne 
legănăm cu toții atirnați de o cracă, spuse în silă Heide. 

Legionarul aruncă prin oblonul frontal ranița sa și trei pistoa- 
le-mitralieră și se uită la Porta care se sprijinea de blindaj. 

— Facă-se voia lui Allah, murmură el. 

Tancul fu golit de tot ce putea fi necesar, după care Porta puse 
levierul schimbătorului de viteză în poziția „marșarier”, blocă acce- 
leraţia și sări afară cu sprinteneala unei maimuțe. Peste cîteva clipe, 
colosul cenușiu dispărea în prăpastie. 

— Hai, eroilor, direcția vest, spuse rizînd Steiner și-și aruncă pe 
umăr Schmeisser-ul. Nu mă simt deloc la mine acasă în pustietățile 
de-aici. 

— Ce departe e Reeperbahnstrasse, numărul 26, murmură Micu- 
țul. Maică Precistă, cît e de departe... 

— Da ce-i acolo de-i duci așa dorul? 

— Un bordel nemaipomenit cu nouă corvete durde și țițoase. 
Slujeam acolo pe post de om-Sandvici, racolam turiștii. Ce timpuri 
minunate... 

Cu priviri nostalgice, gorila urmărea sarabanda fulgilor de nea. 

— Dacă asta te-ar putea consola, îl luă Legionarul peste picior, 
pînă la Irkutsk e și mai departe, în schimb șansa de a ajunge acolo e 
mai mare decît la bordelul tău. 

Pe seară, ne-am oprit să ne mai tragem sufletul. 

— Ceviaţă de rahat! făcu Micuţul, scoțind din buzunar un pachet 
de mahorcă, unul din acele pachete turtite pe care le primeau soldații 
sovietici. 

Cei care n-au făcut niciodată parte dintr-un comando, cei care nu 
s-au simţit părăsiţi și, uitaţi în spatele liniilor inamice, aceia nu-și pot 
da seama de valoarea acestei mahorci atît de hulite în alte împrejurări. 
Neomenescul frig e dat uitării, piere foamea care-ţi răscolește maţele, 
mădularele nu mai sînt ca de plumb... stai în zăpadă, bine proptit pe 
picioare și tragi adînc în piept fumul puturos... Din timp în timp, cîte 

un oftat de plăcere, un zîmbet care mijește... Avem mahorcă și sîntem 
liberi! Încă nu-i totul pierdut! 

Porta se înviorase de-a binelea. Bidonul cu votcă trecea din 
mînă-n mînă, rigiiam și scuipam în prăpastie, văzută prin volutele de 
fum, situația nu mai părea atît de disperată. 

— Ăia cinci sute de kilometri îi facem în doi timpi și trei mișcări, 
se împieptoșă Barcelona. Cel mai mișto însă ar fi să găsim un hogeac 
de-al lui tătuca și să așteptăm acolo sosirea băieților lui Churchill. 

— Ce ziceţi, o să-i spînzure pe Adolf și pe Himmler de Poarta 
Brandenburg? se interesă Micuţul. 

— Pentru niște jigodii ca ei e bună și o cracă din Grădina zoo- 
logică, ripostă Steiner. 

Mergeam și sporovăiam la nesfirșit despre ce-o să fie după război 
și despre proiectele noastre, amestec ispititor de golănii și răzbunări. 
În cea de-a șasea zi am scăpat de munţi și am dat de cîmpie. În față 
pășeau Bătrînul, Steiner și Barcelona Blom. Porta, Legionarul și Micuţul 
rămăseseră mai în urmă și se certau pe un codru de pîine, ultimul de 
altfel. Eu mă băgasem după un mărăciniș și mă odihneam. 

Brusc, răsună un strigăt, sfișiind tăcerea ca o lamă de pumnal, 
un strigăt căruia dacă nu-i dădeai imediat ascultare, urma, invariabil, 
rafala: 

— Stoi! Kto tam?! 

Am sărit cu toții în picioare, nevenindu-ne să credem ochilor. 

Coboriînd coasta unui deal, se îndrepta în goană spre noi o sanie 
lungă, trasă de cîini, erau acei cîini siberieni, mici și îndesaţi, capabili 
să alerge la nesfîirşit. Sania efectuă un viraj larg în jurul Bătrînului, al 
lui Steiner și al lui Barcelona, la fel de nemișcaţi ca niște oameni de 
zăpadă. 

— Stoi! Kto? strigară doi soldaţi cu petlițe verzi, în cojoace albe, cu 
picioare la fel de scurte ca şi cele ale cîinilor. Schiuri, câte o balalaicăl€! 
de-a curmezișul pieptului, nelipsitul bici din fișii de piele, denumit 
Nagaica, prins sub epolet de o jurubiță de culoarea spanacului. 


[5] (rus.) Stai! Cine-i acolo? (n. trad.) 
[6] BALALAICĂ: Poreclă dată pistolului-mitralieră PPȘ (Pistolet-Pulemiot 
Șpaghina) din pricina încărcătorului în formă de disc (n. trad.) 

Gestul de a cere actele la control e același pretutindeni, chiar 
și-ntr-o stepă viscolită din Caucaz. 

Unul dintre NKVD-iști rămase în acoperire, cu arma ațintită 
spre noi. Celălalt se apropie. Cîinii se culcară în zăpadă, cu limbile 
scoase, suflind aburi pe nări. 

Rămăseserăm cu toții ca hipnotizați. Așa cum ne aflam, era 
imposibil să tragem fără riscul de-ai răni pe cei trei camarazi. Singur 
Legionarul, călit în atrocele lupte dintre dunele și munţii nord-afri- 
cani, se pricepu ce să facă, invizibil, aidoma cobrei șerpuind spre prada 
ochită, el se apropie de cei doi sovietici. Iată-l ajuns. Se ridică brusc 
într-un genunchi, cu pistolul-mitralieră pregătit, și fluieră printre dinți 
cuvîntul cel mai temut în această ţară: 

— Stoi! 

Cei doi NKVD-iști se răsuciră pe călciî.ie, fixînd înspăimîntați 
uriașa cicatrice care brăzda obrazul Legionarului. 

— Mes amis, pentru voi războiul s-a terminat! 

Schmeisser-ul răpăi scurt. Unul dintre sovietici se prăbuși, ful- 
gerat pe loc, celălalt dădu să fugă, dar baioneta Micuţului îl ajunse din 
urmă împlîntîndu-i-se între umeri. 

Bătrinul se repezi spre cîini, îl înșfăcă de ham pe înaintaș și-l 
sili să rămînă culcat, la început nervos, mîrîind și încercînd să muște, 
fiorosul dulău se potoli treptat. 

Sania era plină de alimente și muniții. Dădurăm și peste două 
canistre cu votcă. Cît ai bate din palme, cei doi morți fură dezbrăcați la 
piele, plăcuţele de identitate smulse de la gât și în cele cîteva minute 
cît ne mai foirăm, aranjindu-ne lucrurile în sanie, cadavrele lor erau 
de acum înghețate bocnă. 

— O-ha! răcni Bătrinul, plesnind din Nagaică. 

Cîinele-înaintaș scoase un urlet prelung și sania se smulse din 
zăpadă. 

Îi spuneam Profesorul. Era norvegian, student la Oslo, 
și se angajase voluntar în Waffen SS. Nici unul dintre noi nu-l 
putea suferi. Porta zicea că e un trădător scîrbos, ca toți cei care 
pactizaseră cu SS-ul și că, odată revenit acasă, va fi spînzurat 
de primul copac de pe Giilbrandsdal, bulevardul principal din 
Oslo. 

Bătrinul, în schimb, protesta, zicînd că, înainte de a 
condamna pe cineva, e nevoie să cunoşti motivele pentru care a 
făcut ce a făcut și că, poate, Profesorul avusese motivele sale. 

— În cazul ăsta, a făcut-o din tîmpenie, nu se lăsă Porta, 
iar tîmpenia trebuie pedepsită. 

— Ho-ho, se amestecă Micuţul, simțindu-se vizat, ia-o 
mai ușor! 

Ciudat mai era și acest student din Oslo! Optase pentru 
cauza lui Hitler și avusese naivitatea să creadă că poate spune 
adevărul despre metodele celor din SS! Cit ai zice pește, s-a și 
trezit într-un KZI, iar de aici, direcţia regimentului disciplinar 
de PU! și batalionul de marș. Micuţul i-a propus chiar să-i 
împrumute pistolul ca să se poată sinucide mai comod. 

M-am apropiat de el—avea ochii încercănați și 
obrajii supți—și m-am apucat să-i vorbesc în daneză, limbă 
apropiată de norvegiana lui. S-a bucurat nespus și mi-a 
mărturisit că se simte condamnat și că scadența e pe undeva, 
pe-aproape. Am dat, nepăsător, din umeri. Erau atîția pe care-i 
aștepta moartea peste o oră, peste o zi, peste o săptămînă... 
Regimente întregi! Ce mai conta un voluntar norvegian? 


De fiecare dată cînd Micuţul cădea în zăpadă, imensitatea ste- 
pei se cutremura de fioroasele sale înjurături. Profesorul era la capătul 
puterilor, chiciura așternută pe lentilele ochelarilor îl făcea de-a dreptul 


[1] (germ.) KZ—Konzentrationslager: lagăr de concentrare (n. trad.) 
[2] (germ.) PU—Politische Unsicher: nesiguri politic (n. trad.) 

orb, fața i se prefăcuse într-un soi de fulg mare și vinețiu, schiurile îi 
scăpau din legături, plingea convulsiv, cu sughițuri. 

— Voluntar SS! îl batjocorea Porta. Nu asta ţi-ai dorit? Mai ai un 
pic de răbdare și vin ei, NKVD-iștii, să-ți înțepe nițeluș bucile cu baio- 
neta! Pînă la Kolima sînt încă 8000 de kilometri, destul cât să înveţi 
cum se merge pe schiuri! 

Și rîsul său răutăcios se pierdea în vijiitul furtunii. 

Subofițerul Julius Heide alerga pe lîngă atelaj și-l tot întărîta pe 
cîinele-înaintaș, acesta, o fiară de culoare galben-ruginie, nu părea să 
nutrească sentimente mai tandre, mîrîia, încerca să-l înhațe de picior 
și, neizbutind, își înfigea colții în propriul ham. 

— Pocitanie! urla Heide. Hîr! Hîr! Mușcă! Aa, nu pricepi nem- 
țește> Ciortova sobaka!?l hîr-hîr! Acum ai priceput? 

Heide lungi pasul și reuși să depășească atelajul. Cîinele se 
încordă în ham, viteza spori, acum, între oameni și animale nu mai 
era nici o diferenţă: și unii, și alţii, la fel de îndărătnici, la fel de înrăiți. 

Heide trăgea cu coada ochiului la cîinele galben: 

— Javră ticăloasă! Ţi-ar plăcea să-l muști pe Julius. Află, cotarlă, 
că Julius îi urăște pe jidani, câinii și zăpada. Băgat la tărtăcuță? Sînt 
Julius Heide, subofițer tanchist, ucigaș cu simbrie la stat și urăsc 
întreaga lume, lumea asta de căcat! 

În aceeași clipă se împiedică și căzu. Dulăul scoase un urlet 
prelung, triumfător parcă, se avîntă și mai tare, înverșunîndu-i și pe 
ceilalți. Sania porni ca din praștie. 

Rămas o clipă în zăpadă, Heide sări în picioare și se repezi după 
cîinele-înaintaș. 

— Stai, potaie nenorocită, stai că-ți vin eu de hac! Nu scapi tu 
de Julius Heide, Unteroffizier, coloana vertebrală a armatei! 

Bătrînul, plesnea din cînd în cînd din Nagaică: 

— Ho-ho! striga el. Ho-ho! și cîinii fugeau din răsputeri, trăgind 
după ei sania greu încărcată. 

— M-am săturat! 

Gifiiam, alergînd în rînd cu Porta. 

— Atunci, culcă-te în zăpadă și crapă! sună nemilosul său 
răspuns. 


[3] (rus.) Cîinele dracului! (n. trad.) 

M-am apucat să număr pașii, fiecare făcea cam un metru, poate 
un metru și ceva. Nu, mai curînd un metru. O mie de pași, un kilometru. 
În ritmul ăsta făceam un kilometru la fiecare opt minute. Am încercat 
să socotesc cît facem în douăzeci și patru de ore. Dar în trei zile? Dar în 
cinci? Cădeam, mă ridicam, uitam numărătoarea... În paisprezece zile ar 
trebui să ajungem la liniile germane... dacă vor mai exista pînă atunci... 

Din timp în timp, Bătrînul controla busola ca să ne menţinem 
pe direcția nord-vest. Departe, departe de tot, era Marea Baltică, iar 
dincolo de ea erau Suedia și Danemarca. Un bulevard luminat, vitrine 
scînteietoare, și tu, cu o pălărie moale pe cap, te plimbi de colo pînă 
Colo, cu ţigara-n gură și mîinile în buzunare! Numai imaginîndu-mi 
așa ceva și simțeam că mă umflă risul, dar iată, privirea îmi lunecă 
spre camarazii mei: obrajii vineţi de ger, buze crăpate, căutături de 
fiare încolțite, furișate pe sub streașina de oțel a căștilor. Și risul pieri 
înainte de a se fi născut. 

Brusc, Profesorul scoase un țipăt. 1 se rupsese legătura schiului 
și fără schi era pierdut în zăpada asta afînată. 

Bătrînul opri sania, se îndreptă de spate, își scoase mînușile cu 
două degete și se apucă să-și îndese pipa. O făcea pe-ndelete, tacticos, 
grijuliu să nu risipească tutunul. Făcuse o haltă și, pentru el, vîrstnicul 
nostru comandant, haltă însemna o nouă pipă. Cu buricul degetului 
gros apăsă jăratecul din vatră, apoi zimbi. Zimbetul Bătrînului! Ne 
încălzea inimile, ne însenina privirile. De vreme ce Bătrînul zimbea, 
însemna că amarul nu-i chiar atît de amar, că durerea nu-i chiar atît 
de dureroasă. 

Micuţul se așeză în zăpadă cu picioarele larg desfăcute. Fulgii 
se așezau pe el și semăna cu o căpiţă idioată, admiţind că există ase- 
menea căpițe. Istovit, Porta se sprijinea de marginea saniei. Heide se 
trîntise cu burta în jos și părea mort. Eu abia mă ţineam pe picioare. 
Legionarul se sprijinea de pușca sa mitralieră ca un cioban de bită și 
se uita într-un fel ciudat spre răsărit. Barcelona și Steiner urmaseră 
exemplul lui Heide. Ochii ne fugeau mereu spre Bătriînul, care fuma 
calm, rezemat și el de sanie. Se însera. 

Cîinii se culcaseră cu botul ascuns între labe, înghesuiți unul 
într-altul, bulgări de blană pe zăpada neatinsă. 

— Luaţi-vă după cîini, spuse Bătriînul, ațintind spre ei muștiu- 
cul pipei. Camarazii noștri cu patru picioare. Cunosc muzica și știu ce 
e de făcut. Un cîine de sanie nu moare niciodată de frig. 

Ne-am apucat, așadar, să scormonim zăpada ca să construim 
un iglu. Micuţul muncea ca un buldozer, cărînd cîte patru blocuri de 
zăpadă, cînd noi abia ne descurcam cu unul singur. 

— Fir-ar să fie de viaţă! izbucni el. Uite-mă și zidar! Mînca-i-ar 
lupii pe ruși! Cîteva blocuri îi scăpară din miîini și, de furie, le strivi 
sub picioare. Ce-și închipuie ei? C-o să-l facă marţ pe Micuţul? Și, în 
momentul imediat următor, fu cât pe-aici să-i crape capul lui Heide cu 
lopata Linemann!“! pentru că acesta îl luase drept cretin. 

Porta se porni pe rîs: 

— Băi, apucaţilor, ce facem noi se cheamă sport! Cunosc baro- 
sani care ar plăti gras să se poată juca așa în zăpadă! 

Ideea unor domni bine, picaţi printre noi, îl înveseli, pe dată, pe 
Barcelona, dar intervenţia Legionarului îl potoli imediat. 

— Nu auziţi nimic? spuse acesta, uitindu-se mereu spre răsărit. 

— Ce-i de auzit? întrebă Porta, răsucindu-se în aceeași direcție, 
cu un aer năuc pe mutră. 

— Ar trebui să auziţi, mârîi Legionarul. 

Brusc, câinii își săltară capetele și ciuliră urechile. Simţiseră și 
ei acel ceva perceput de omul dunelor și al nisipurilor. 

Tăcuți și încordați, cu nervii întinși ca niște strune, ne întoar- 
serăm cu toţii, scrutînd, pe cît era posibil, stepa. 

— N-aud nimic, făcu Barcelona. Ţi se năzare. 

Neînvrednicindu-se să-i răspundă, Legionarul armă pușca-mi- 
tralieră, ca și cum, dintr-o clipă într-alta, înaintea noastră avea să se 
materializeze primejdia. Cîinii începură, și ei, să scîncească. Săriseră 
în picioare și se uitau în aceeași direcție ca și Legionarul. Acum, nu mai 
încăpea îndoială. Undeva, departe în stepă, se petrecea ceva deosebit. 

Profesorul își mijea ochii săi de miop, ascunși în dosul lenti- 
lelor bulbucate. 

— Măcar deţi-ai pune niște pîlnii în urechi, poate așa osă fii și 
tu bun de ceva, șuieră veninos Steiner. 


[4] LINEMANN: Lopată de infanterie, individuală, purtînd numele 
inventatorului (n. trad.) 

Norvegianul nu-i răspunse, se obișnuise, de cînd era la noi, să 
fie veșnicul țap ispășitor. 
Privirea Bătrînului se aprinse deodată: 

— Câini, spuse el în surdină. Băieți, în trăgători, la douăzeci de 
metri în față. Tu, Profesore, rămiîi pe loc, dar să te ferească sfîntul s-aud 
un cîine lătrînd. Voi, îngropaţi-vă în zăpadă, gata de luptă. Nu trage 
nimeni fără ordinul meu! 

În câteva minute, eram perfect camuflaţi, cu armele pregătite. 
Fulgii care se cerneau de sus făceau camuflajul nostru perfect. Ca să 
fim descoperiţi, ar fi fost nevoie ca cineva să se împiedice de noi. 

Acum îi puteam auzi. Lătrături de cîini, strigăte. Apărură ca 
aduse de furtună, două sănii cu câte trei soldaţi pe fiecare și douăzeci de 
cîini în ham. Veseli, furioși, sau poate doar beţi, surugii zăpezii scoteau 
răcnete prelungi, îmboldind cîinii, care și așa fugeau din răsputeri. Ca 
niște năluci, cele două atelaje trecură la numai patruzeci de metri de 
locul unde, necutezînd nici măcar să respirăm, terorizați de gîndul că 
javrele noastre s-ar putea porni pe lătrat, ne adăpostiserăm noi, gata 
să ucidem și să fim uciși. 

Nu s-a întîmplat însă nimic, săniile dispărură— viziune fugară— 
tot așa de brusc precum apăruseră. 

— Dumnezeule, șopti Heide, scuturindu-se. 

— Îi rădeam cât ai zice peşte, mârii Micuţul. Nu erau decît șase. 

— Da, interveni, acid, Barcelona, dar fiecare din ei face cât cinci 
de-alde tine! E de-ajuns să zbiere stoi! și-ai și făcut în pantaloni! 

— Ba, mie nu-mi e frică de nimeni și nimic! se împieptoșă hui- 
duma. Să încerce numai careva să mă împiedice să revin acasă! Am 
promis o cafteală strașnică la doi gagii și, aplecîndu-se spre Barcelona, 
zise amenințător: Micuţul nu-și uită niciodată făgăduielile, înţele- 
su-m-ai, băi Suge-Portocale? 

— Păi, nu ţi-am făcut nimic, timpitule! exclamă Barcelona. 

— Ăsta-i norocul tău! Altminteri, adio livadă de portocali! 

Viscolul se înteţea, acum nu mai sufla, ci urla, părînd că se înver- 
șunează împotriva noastră, a veneticilor. „Eu sînt însăși Rusia, șuiera 
și scrîșnea el, sînt Rusia și o să vă nimicesc!” 

Tăria vintului smulse de pe sanie diverse lucruri și, cu plămînii 
gata, gata să plesnească, a trebuit să alergăm prin stepă ca să le adunăm. 

Cădeam, ne ridicam, le adunam de prin zăpadă și iar cădeam, înjuriînd 
întregul univers. 

— Aici ne lăsăm oasele, gemu Heide. 

— Sînt istovit, se văită Profesorul. 

— Cretinule! îl apostrofă Porta. Cine te-a pus să aterizezi la 
SS-iști, în loc să rămiîi dracului în Norvegia ta? Ai vrut război, băiatule, 
ai vrut să devii erou, să fii un meterez în calea bolșevismului! Te-o fi 
îmbrățișat însuși Quisling!?! în persoană la plecare? Așteaptă numai 
să revii, și-ai să vezi cum te vor spiînzura cu capul în jos! 

— Nu vreau să revin, șopti Profesorul. 

— Atunci, Ivan va fi acela care te va spinzura. N-ai ascultat la 
radio Glasul Moscovei? 

— Nu, ce spun? E interzis să asculţi posturi străine... 

— Sfintă Fecioară! exclamă Micuţul, plesnindu-se peste frunte. 
Auzi dumneata, „interzis”! Păi, nu vezi unde-am ajuns! 

Norvegianul clătină trist din cap: 

— Crezi că am pierdut războiul? 

— Asta o sper încă din 1939! Uite acolo, departe de tot—și Micu- 
țul arătă cu degetul spre nord—bubuie mii de tunuri, destule ca să 
facă praf și pulbere toată Armata a 6-a. Ba și alte armate, exceptind un 
singur soldat. Știi care va fi acela, unicul supraviețuitor? 

Profesorul clipea înspăimântat. 

— Nimeni altul decît Micuţul! Printre ruinele Cancelariei Reic- 
hului, eu voi fi acela care voi scuipa peste ciolanele înălbite ale eroilor 
istoviți! 

— Nici nu m-ar mira să se întîmple așa, mormăi Bătrinul. 

Nu după mult timp, un răcnet scos de malacul nostru ne atrase 
atenţia. Găsise ceva în zăpadă, și acum scormonea de zor. Legionarul 
îi sări în ajutor și de sub crusta albă apăru o mînă, apoi o faţă vine- 
ție, doi ochi ca albușul unui ou răscopt, un rînjet sinistru. Dezgropăm 
astfel doi infanteriști germani, dintre care unul ne amenința cu mîna 
lui, parcă învinovățindu-ne. Micuţul dădu un șut în mîna aia moartă. 

— Să-l ia dracu! Nu l-am văzut în viața mea! 


[5] Vidkum Quisling, premierul guvernului norvegian după ocuparea țării 
de către trupele hitleriste. După eliberarea Norvegiei, în 1945, a fost judecat 
și condamnat la moarte (n. trad.) 

— Vedeţi dacă n-are ceva în sacul de merinde! strigă Barcelona. 

— Ba uită-te singur! Îmi dă fiori tipul ăsta care mă arată cu 
degetul! 

Mai puţin delicat, Legionarul întoarse cadavrul cu fața-n jos și 
tăie curelușa de care era prins un bidon. I-l întinse lui Heide, iar acesta 
mirosi conținutul. 

— Pute a votcă. N-am chef, și-i întinse bidonul lui Barcelona 
care deveni brusc alergic la alcool și-l plasă Micuţului, care nici el nu 
vru să-l atingă. Porta îl amușină cu precauție, dar Legionarul i-l smulse 
din mînă. 

— Idioţilor! exclamă el, ducînd bidonul la gură. 

Fascinaţi, îi urmăream fiecare zvicnire a omușorului, așteptin- 
du-ne, dintr-un moment într-altul, să-l vedem prăbușindu-se fulgerat. 

— Nu-i rău, zise crestatul, ștergindu-se la gură. Nu-i votcă, dar 
e fain și te încălzește. 

Bătrînul trase și el o dușcă zdravănă. Atunci, Porta și Micuţul se 
năpustiră asupra bidonului prins la centironul celuilalt cadavru, mai, 
mai să se ia la cafteală. Steiner îi scotoci prin buzunare, luînd livretele 
militare și desprinzind de la gât plăcuţele de identitate. 

Mai încolo, ne strecurarăm în igluul pe care-l construiserăm, 
și, îndesîndu-ne unul într-altul, după exemplul cîinilor, adormirăm 
instantaneu, nepăsîndu-ne de protestele Bătrinului. Nu era nimeni 
dispus să vegheze. 

— De ce să mai punem sentinele cînd avem doisprezece cîini de 
pază? protestă Micuţul și se băgă sub poala mantalei lui Heide. Parcă 
era un urs, gata de hibernare. 

Subofiţerul Julius Heide era copil de proletari. Întreaga 
sa viaţă fusese un șir interminabil de șicane, constrîngeri și 
pedepse. La școală, învățătorii nu-l înghiţeau, preotul îl punea 
în genunchi pe coji de nucă, taică-su îl croia cu ce-i cădea la 
îndemînă. 

Își începea ziua la patru dimineața, făcînd curat și 
spălînd podelele la o brutărie. Din pricina asta, sosea la școală 
cam la un sfert de oră după ceilalți, motiv pentru învăţător să-l 
tragă de urechi și să-l dea veșnic ca exemplu negativ. 

Aceste neîntrerupte brutalități îl făcuseră dur, 
neîncrezător în nimeni. Dintre noi toți, era cel mai îngrijit 
îmbrăcat, oricît de crîncenă, de fioroasă ar fi fost lupta, nu-l 
vedeai altfel decit perfect pieptănat, perfect curat. Stătea ore în 
șir cu casca pe cap, dar cînd o scotea, cărarea era impecabilă 
și nici un fir nu părea deranjat. În linia-ntii, ca și la cazarmă, 
ținuta îi era ireproșabilă. 

„Eleganța—spunea el—îţi aduce securitatea și 
consideraţia.” 

— Eşti mort după militărie, îl luă Porta peste picior, 
suflindu-și nasul cu degetele. 

— Nu, îi răspunse Heide, e doar o chestie de tactică. 
Chiar și la pușcărie, un ostaș îngrijit se bucură de mai mult 
respect. Unul îngălat e mai lesne pus la zid. 

Povestea vieții sale ne-a lăsat pe toți cu gura căscată. 
Bătrînul s-a uitat lung la el și a spus: 

— Dintre noi toţi, tu ești cel mai înverșunat, Julius. Tu 
nu trăiești decît pentru răzbunare. 


Făcuserăm o haltă. Frînţi de oboseală, cîinii suflau din greu 
scoțind vălătuci de aburi din boturile lor deschise. 

Barcelona încerca să mestece o bucată de pîine înghețată, tare 
ca piatra. Bătrinul fuma în tăcere, așezat pe tălpica saniei. Deodată, 
Julius Heide se porni pe vorbit. 

Vorbea fără oprire și, la început, nimeni n-a stat să-l asculte. Era 
un lucru atît de obișnuit ca cineva să se pornească pe spus fără ca cei 
din jur să ia seama la ce spune! De fapt, era nevoie de a-și comunica 
sieși ceva, și nu cuiva anume, din pricina zăpezii, a spaimei, a morții. 
Nu eram niciodată singuri, dormeam împreună, mîncam împreună, 
împreună ne căutam de păduchi, ucideam, ne lăsam uciși... Pînă și 
nevoile ni le făceam tot împreună fără sfială. Așa și cu Julius Heide, în 
clipa de față. Se adresa stepei, crenguțelor moarte și țepoase ale mărăci- 
nișului, depărtării, neținînd seama de noi ca și cum nici n-am fi existat. 

— Babacul meu era un beţivan înrăit, spuse el, scuipiînd ca un 
tîmpit împotriva vîntului. O butie fără fund! Doamne, cît mai putea 
suge! Porcul bătrin avea o centură a cărei cataramă înfățișa o gagică 
goală și un negru. O centură a naibii de lată cu care se încingea prin- 
zînd-o pe fata aia de negru. M-am întrebat adesea de unde și-a procurat 
nenorocita aia de pafta, mai tare ca oţelul. 

Heide privea spre apus. Ochii îi erau incredibil de albaștri și 
limpezi; undeva, departe, ei zăreau un orășel din Westfalia, negru de 
funingine și o cocioabă infectă. 

— Cînd era beat, bătrînul ne croia cu centura aia, dînd ca un 
sălbatic și, cum era aproape veșnic beat, bătăile astea se țineau lanţ. 
Mama se ruga mult lui Dumnezeu și, așa cred, astea erau singurele sale 
clipe de bucurie. N-am știut niciodată ce anume cerea ea în rugile sale, 
pentru că abia le șoptea. 

„Credeţi cumva că vă bat din pricina băuturii? zbiera babacul. Vă 
înșelați! O fac din datorie față de marea noastră Germanie, din nevoia 
de disciplină! Cel mai bine înveţi disciplina prin pedepsirea trupului 
cel păcătos!” După care, izbucnea în rîs și rostea de vreo sută de ori 

„trup păcătos”. 

Într-o bună zi l-au săltat niște polițiști şi, puteţi să mă credeţi, 
au avut grijă să-i aranjeze cum se cuvine „trupul cel păcătos”. Mama 
l-a adus acasă, dar în ce hal! Toată carnea de pe el era numai vinătăi, 
verzi și albastre. Plingea cu capul pe genunchii mamei. Ea ședea pe 
singurul scaun pe care-l aveam, un scaun șchiop de un picior, pe care-l 
înlocuisem cu o lădiță, prea joasă, și un teanc de ziare vechi. 

Mama îl mîngâia pe păr și-l consola pentru bătaia primită la 
poliție, mai apoi, s-au culcat să se consoleze în continuare, iar pe noi 

ne-au dat afară, deși se făcuse tîrziu, nu ne privea cum aveau să se con- 
soleze! De altfel, nu era prima oară cînd eram goniţi, așa că și de data 
asta ne-am dus în parc unde se înălța un monument al Kaiser-ului. Un 
prea frumos monument, înfățișindu-l pe împărat în uniformă de cuira- 
sier, călare pe un cal uriaș. O aveam în braţe pe surioara mea cea mică, 
abia de un an, care încă nu știa să umble. Săptămîna asta o luaseră pe 
Bertha și au dus-o la spital într-o ambulanță Mercedes din cauza unei 
carii osoase. A murit peste cinci zile. Bătrinul a zis că se lasă cu o eco- 
nomie, pentru că ne puteam îmbrăca în ţoalele ei. Bertha era cea mai 
mare dintre noi, așa că lucrurile ei se potriveau tuturora. Mai căpătase 
și la spital cîte ceva. Eu am dobindit puloverul ei de lină, un pulover 
aproape nou! Doamne, ce bun și călduros era. Îmi amintesc că i-am 
mulțumit lui Dumnezeu că a luat-o pe Bertha la el, în cer, unde-i atît 
de bine, iar eu m-am ales cu un pulover atît de călduros. Era singurul 
căruia mă pricepeam să-i mulțumesc. 

Iarna a fost cumplită și eu n-aveam altceva decît puloverul. M-a 
pus dracu să fur un paltonaș, dar ce dandana a ieșit din treaba asta! 
Învățătorul m-a bătut, inspectorul școlar care se nimerise pe-acolo m-a 
croit și el, iar pastorul, care era și președintele comisiei de supraveghere 
a copiilor, mi-a cîrpit o pereche de palme atît de zdravăn încît m-a 
expediat direct în vitrina în care-și ţinea bibelourile și alte marafeturi 
din porțelan. Din izbitură, s-au spart trei ceșcuțe, motiv pentru care am 
primit o nouă chelfăneală. Sfinte Sisoe, ce furios putea fi! O dată din 
pricina paltonului, dar, mai ales, din pricina ceșcuțelor. Zicea că sînt 

„veritabile”! Heide se porni să rîdă. Auzi timpenie, ceașca-i ceașcă, cum 
adică să nu fie veritabilă? Cert e că s-a făcut atîta tămbălău pe chestia 
asta cu paltonul încât l-am aruncat dracului. 

Unul din frații mei și-a găsit scăparea în armată, ne-a scris o 
singură dată, trimiţindu-ne și o fotografie: el, cavalerist, într-o gar- 
nizoană de pe nu știu ce frontieră. De-atunci, n-am mai auzit nimic 
despre el, dar cred că a sfirșit într-un lagăr de concentrare pentru că 
era comunist și n-a știut niciodată să-și țină gura. Trăncănea întruna 
despre victoria proletariatului și alte asemenea năzbitii. Heide rise din 
nou amintindu-și de naivitatea fratelui dispărut. A mai fost și fratele 
celălalt, Wilhelm, care s-a curățat cînd vatmanul tramvaiului de pe 
linia 4 a descoperit că s-a suit în vagon fără bilet. Și el, și eu o făceam 

atît de des! Ba ne mai și distram strigîndu-i vatmanului că-i un porc 
și sărind apoi din mers, iar el n-avea cum să oprească și să se ia după 
noi. În ziua aia însă, Wilhelm și-a calculat prost săritura și a nimerit 
pe șine, oamenii care au văzut s-au pus pe urlete de groază, dar cînd 
tramvaiul s-a oprit, în sfîrșit, Wilhelm era făcut terci. 

L-au adunat într-un lighean. Am sperat să-i pot moșteni saboții, 
care erau noi, dar s-au dovedit prea mici pentru mine, călcîiul îmi stă- 
tea afară. Wilhelm era destul de pirpiriu și sor-mea Ruth s-a căpătuit 
cu ce-a rămas de la el. Pentru Ruth, lucrurile s-au aranjat de minune: 
a fost cumpărată—adoptată, cum se zice—de niște barosani din Linz. 
Taică-meu o bătea de-o snopea deoarece mititica plingea amarnic, nev- 
rînd să se despartă de noi. Pină la urmă, de atita bătaie, în ziua cînd au 
venit s-o ia, amărîta zimbea cu gura pînă la urechi. Babacul o preve- 
nise: „Ascultă, mucoaso, dacă nu te porți cum trebuie cînd porcii ăia de 
capitaliști o să vină după tine, te agăţ de stinghia uscătorului de rufe 
și te bat pînă nu mai rămîne nimic din tine." 

Babacul a umflat cincizeci de mărci de la domnul cel bogat din 
Linz, care venise cu un notar, un ofițer de poliție, plus două tipese ultra- 
elegante, numai blănuri și pene de struţ. Astea urmau să fie martore 
că Ruth nu mai e a noastră. „Cît tămbălău pentru o mucea ca asta! a 
comentat bătrinu-meu. Dacă poftesc, pot să le fabric și altele pe dea- 
supra!” și se porni pe rîs, sub privirile năucite ale elegantei societăți. 

Cele cincizeci de mărci le-a cheltuit pe băutură și cînd s-a întors 
era turbat rău. Karl și cu mine ne-am ascuns în podul familiei Schultz, 
pînă să-i treacă arțagul. Doamne, ce-a mai putut să urle! A încercat el 
să ne ducă, promițindu-ne marea cu sarea, dar cunoșteam placa și 
am rămas acolo, sus, chiar sub vîrtelnița de vînt, urmărindu-l printr-o 
spărtură din acoperiș cum se rotește ca un rinocer prin curticică. La 
un moment dat, s-a împiedicat de copaia cu rufe a doamnei Schultz și 
a răsturnat-o. Madam Schultz a ţișnit afară din casă cu o tigaie plină 
cu colțunași fierți în ulei și a proiectat-o drept în botul lui taică-meu. 
S-a încins o păruială de toată frumusețea, pînă cînd s-a amestecat și 
fiica lui madam Schultz, Eva, una care făcuse pînă atunci trei avorturi. 
Gagica dădea zdravăn, iar bătrinu-meu s-a apucat să zbiere: „Ajutor, 
poliția!” pînă cînd a venit poliția și s-au reclamat reciproc, poliţia l-a 

umflat pe babac și i-a tras un vajnic toc de bătaie; la înapoierea lui 
maică-mea și cu noi am avut parte de unul dublu. 

A venit și ultima zi de școală. O zi minunată. De-a doua zi înce- 
pea vacanţa. Nici nu vă puteţi închipui cât de fericit eram! Intrînd însă 
în casă, am fost mirat că nu aud mașina de cusut a mamei, care la acea 
oră mergea, de regulă, din plin. Mama confecționa un soi de plicuri din 
pînză colorată pentru calendarele de buzunar pe care diversele maga- 
zine le distribuiau clienţilor în chip de reclamă. În locul țăcănitului 
mașinii am auzit un geamăt prelung, ca acela cînd o femeie naște. 

Heide ridică privirea spre cerul plumburiu din care se cerneau 
fulgi mărunți de nea. Mîngîia domol capul cîinelui galben, mai să nu 
ne credem ochilor, dar fiorosul dulău îl lingea pe obraz, iar fiorosul 
Heide îl scărpina, tandru, după urechi. 

— Maică Precistă, ce spaimă am tras cînd am auzit geamătul 
mamei! Primul imbold a fost s-o șterg, dar n-am îndrăznit. Poate era 
bolnavă! Am deschis ușa odăii, ușa a scîrțiit îngrozitor, pesemne că 
babacul n-o mai unsese demult cu zeamă de tutun. Mama era întinsă 
pe salteaua dinspre perete. Aveam patru saltele, dar nu erau de ajuns 
și Karl și cu mine dormeam pe niște saci vechi de cafea pe care-i șter- 
pelisem dintr-o magazie. Erau grozavi sacii ăia și, deseori, de cînd mă 
aflu pe-aici, le duc dorul. Ochii mamei semănau exact cu cei ai ucișilor 
pe care i-am văzut în fabrica aia din Kiev. 

Am revăzut într-o clipită cadavrele din fabrică. Fiecare, cu cîte o 
gaură de glonţ în ceafă, unele și cu cea de ieșire la rădăcina nasului. Nu 
asta însă ne-a îngrozit, văzusem destule... Nu, ceea ce ne-a îngrozit au 
fost ochii: larg deschiși, halucinanți, disperaţi. Am înțeles atunci cam 
ce putuseră resimţi victimele în ultima lor secundă de viață. 

Era întocmai expresia pe care am deslușit-o și în ochii mamei. 

Privirea lui Heide se aţintise din nou spre norii vineții, buhăiți 
de zăpadă. Buzele erau o rană sîngerie, din obrazul acoperit de chiciură 
nu se zăreau decît ochii, pe jumătate ascunși de pleoapele tumefiate, 
urechea stîngă, degerată, abia se mai ținea. 

„Tăticul o să se înfurie cînd o să se întoarcă” gemu mama. Abia 
respira și răsuflarea ei șuiera ca un motor care stă să se înece. Nădu- 
șeala curgea de pe ea mai abitir decît de pe noi, în ziua cînd instructorul 

ne-a frecat ridichea, acolo, în spatele cazărmii de la Paderborn. Uite, de 
aici— Heide arătă rădăcina părului— curgeau adevărate rîuri. Îi șter- 
geam sudoarea cu podul palmei, alungînd muștele. Era o puzderie de 
muște care roiau prin cameră, și dintr-acelea negre care se lipesc de 
Om, și dintr-acelea verzi care stau numai pe putreziciuni. „Tata va fi 
mînios dacă mă găsește zăcînd și nefăcînd nimic”, mi-a zis și a dat să 
se ridice, dar n-a izbutit. 

Mama era foarte vrednică, n-am văzut-o niciodată stînd de 
pomană, continuă Heide, scărpinînd mai departe cîinele galben pe 
după ureche. Băieți, poate că sînt ăl mai ticălos din toată armata asta 
de osîndiți, un nime-n lume, beţivan, tîlhar, unul care nu face nici cât 
curul celui mai amăriît dintre SS-iști, dar vă dau cuvintul meu de onoare 
că n-am văzut-o niciodată pe maică-mea pilită! 

Roti de jur-împrejur o privire plină de mîndrie, își frecă precaut 
obrazul, desprinse de pe el o coajă și o dădu cîinelui. 

— Mama era dintr-o familie foarte onorabilă, tatăl ei, ca și buni- 
cul, de altfel, fuseseră brigadieri silvici. Aveau un apartament adevărat, 
două camere la etajul trei și un pian maro, cu picioarele terminate în 
capete de lei, iar sub ele, role ca să poată fi mutat fără să zgârie parchetul. 
O adoram pe mama, ea ţinea toată păduchelnița noastră: și maghernița, 
și cîinele, și pisica, și pe babac, și pe noi, țîncii. Mama nu ne-a bătut 
niciodată și nici n-avea trăscău ascuns prin closet, ca madam Schultz, 
ori în cuptorul de la aragaz, ca madam Hinzberg. Sîmbătă seara, asta 
din urmă se îmbătă atît de rău că nu-ţi venea să crezi că așa ceva e cu 
putință; madam Schultz și alelalte putori cu care locuiam în aceeași 
curte se îmbătau și ele, dar nu chiar atît de tare. Se puneau pe cîn- 
tat cîntece porcoase și rideau de sălta cămașa pe ele; noi, puștimea, 
ascultam pe la uși, dar nu îndrăzneam să rîdem, pînă nu le simțeam 
complet pilite. Odată, beţivanca aia de Hinzberg s-a dus de-a berbe- 
leacul pe scară și atunci să fi văzut înjurături și risete! Mama noastră 
nu se amesteca niciodată în gașca lor, sîmbătă seara, ea scărmăna tot 
soiul de cîrpe vechi ca să tragă din ele aţa necesară cusutului ciorapilor 
noștri, care, de fapt, erau numai o cîrpitură. Nici nu îți mai puteai da 
seama cum fuseseră ei de noi, dar, credeţi-mă, era o cîrpitură pe cinste! 
Mama era foarte îndemînatică, cum e și firesc pentru cineva care vine 
dintr-o familie bună. 

Odată, babacul împreună cu madam Schultz au încercat s-o 
facă să bea, dar nu le-a mers. Cu mama nu ţinea figura! Babacul s-a 
ales cu o împunsătură de cuţit în coapsă, iar madam Schultz cu o sti- 
clă-n cap. Era o plăcere să le vezi pe căzăturile astea două sîngerînd 
ca porcii. Sigur, mai încolo, mama și-a încasat porția, că de, ordinea și 
disciplina trebuiau menținute. 

Heide scuipă, iarăși, contra vîntului, se șterse înjurînd și mîn- 
gîie tandru dulăul galben care-și sprijinea capul pe genunchiul noului 
său prieten. 

— Doamne sfinte, cît de mult o iubeam pe mama! Nu vă pot 
spune ce era în sufletul meu cînd, șezind pe jos, mă uitam la mama care 
suferea întinsă pe salteaua ei. Îi mîngîiam mîna şi-i netezeam părul, 
exact cum fac acum cu animalul ăsta. Îi ștergeam fruntea. Făceam 
tot ce se poate face ca să arăţi cuiva că-l iubești. Mă străduiam din 
răsputeri să nu mă podidească plinsul, dar nu era ușor. Heide zvirli în 
noapte bulgărele de zăpadă pe care-l frămîntase în palme, un bulgăre 
dur precum fierul. Am adormit pe saltea, alături de mama. 

M-am trezit în zori, cînd soarele abia trecuse de acoperișul graj- 
dului din curte. Nu știu dacă vă este cunoscută senzaţia asta că între 
timp s-a petrecut ceva, ceva cumplit. Senzaţia asta am avut-o și am știut 
imediat că acel ceva s-a întîmplat. Odaia era îngrozitor de tăcută. Lipsea 
un anume zgomot. Am rămas nemișcat, plimbîndu-mi privirea prin 
încăpere și, deodată, mi-am dat seama că zgomotul pe care-l căutam era 
răsuflarea mamei. Mama nu mai respira. Am sărit în picioare și m-am 
uitat țintă la ea: „Mamă! am strigat. Mamă!” Avea ochii larg deschiși, 
dar ochii ei nu mai vedeau nimic. N-aveţi cum pricepe, aveam zece, ba 
nu, nouă ani, sînt șaptesprezece de-atunci. Între timp, am văzut atâţia 
morți încât spectacolul lor nu ne mai impresionează, exceptind cazul 
cînd primim o misiune „specială” și sintem nevoiţi să împușcăm sau 
să spinzurăm pe careva. Sigur, cu așa ceva nu te obișnuiești niciodată 
pe deplin, dar, oricum, e mai puţin groaznic decît ce am trăit în acea 
dimineață lingă măicuța mea moartă. O iubeam atît de mult... 

Ne uitam, pe furiș, la Julius Heide. Ședea pe zăpadă, cu spina- 
rea sprijinită de un troian care ne adăpostea de viscol, plingea și ne 
istorisea o tragedie survenită în urmă cu mulţi ani, la mii de kilometri 
de aici, într-un orășel minier, murdar și afumat. 

— Am fost atît de înspăimântat încît m-am azvârlit peste trupul 
ei ca s-o trezesc. Totul însă se isprăvise. Între timp a apărut și babacul, 
beat criţă, și, ca întotdeauna în asemenea ocazii, gata să muște. Venise 
împreună cu Schmidt-cel-Roșu, de la mina numărul 3. De fapt, Sch- 
midt-cel-Roșu nu mai era la mină, unde nici nu făcuse mulți purici și 
acum, lucra la azilul de nebuni, unde-i caftea pe internați. „Hei, zbieră 
taică-meu, e ceva de haleală pe-aici? Unde-mi ești, vrăjitoare bătrină? 
Auzitu-m-ai? Domnul și stăpînul tău vrea să mănînce!” S-a poticnit 
de o găleată și l-a apucat turbarea. La un moment dat, cei doi ticăloși 
m-au văzut și babacul, îndreptind un deget tremurător spre mine, a 
răcnit: „Tîlharule, uite, cu mîna asta o să-ţi trag un toc de bătaie de-ai 
să te scapi pe tine! Stai numa ca hoașca aia să-și ridice curul de pe sal- 
tea!” Și, zicînd asta, a dat cu piciorul în mama: „Scoală-te, vrăjitoareo! 
Azi nu-i duminică să tragi la aghioase!” Și a mai lovit-o o dată. Suna ca 
atunci cînd tragi șuturi într-un burduf din piele de capră, umplut cu vin. 

„Mama e moartă”, i-am spus eu animalului. S-a uitat la mine, 
cu gura căscată, la fel ca și Schmidt-cel-Roșu. Se uitau ca timpiţii, de 
parcă m-aș fi prefăcut în cal sau altă parascovenie. Schmidt văzuse 
destule chestii ciudate la el, la balamuc. Se zvonea chiar că a sugru- 
mat doi furioși care-l atacaseră pe paznic și, dacă îi priveai lăboaiele, 
înţelegeai că nu i-a fost prea greu. 

— Ce-nvirte la ora actuală Schmidt-cel-Roșu, se interesă Micu- 
țul, pasionat de povestirea lui Heide. 

— E gardian-șef la ospiciu și se ocupă de incinerări. Se moare 
pe capete la ospiciu, toată lumea vorbește de chestia asta, chiar dacă-i 
Gekados. 

— Păi, de ce-i secret faptul că mor? Ce, dacă tu sau eu crăpăm, 
e vreo taină în asta? 

— Nu-i același lucru. La azil li se face câte o injecție, se numește 
„eutanasie”. 

— Dumnezeule mare! exclamă Barcelona. Chiar sînt uciși 
nebunii? 

— Da, o fac medicii, aparent e legal, dar strict Gekados. 

„Vrăjitoarele nu mor așa, cu una, cu două!” se băgă-n vorbă Sch- 
midt-cel-Roșu și-i propuse lui taică-meu să-i tragă mamei cîteva 
scatoalce zdravene. „Se preface, la fel fac și la azil. Karl, arde-i cîteva 

putorii ăsteia și-ai să vezi cum își saltă imediat tîrtița și ne face ceva 
de mîncare!” De atunci, băieţi, îl urăsc de moarte pe Schmidt-cel-Roșu 
și n-am să mă las pînă nu-l curăţi 

— Asta se-nţelege de la sine, îl aprobă Micuţul. Trebuie lichidată 
javra. Cum ai să pui însă gheara pe el? La Miinster, n-o să-ţi fie prea lesne. 

— Va pica el aici, afirmă răspicat Heide, cu un zîmbet diabolic 
pe buze. Știu precis c-o să-l avem printre noi. 

— Ce-ai spus? făcu uluit Bătrinul. De unde știi? 

Heide își dădu capul pe ceafă și izbucni într-un rîs prelung și 
sinistru de ni se făcu la toţi pielea de găină. El continuă: 

— Porcul de taică-meu a înșfăcat atunci un făcăleț care se găsea 
la îndemînă și s-a apucat s-o bată pe mama. Se clătina pe picioare, 
sughița, îi curgeau balele. Trupul mamei tresălta, aproape se ridica, atît 
de cumplite erau loviturile. Am sărit la el să-l mușc, dar s-a descotorosit 
de mine și m-a azvirlit de perete. M-am ales cu un braţ rupt și cu creierii 
zdruncinaţi. Ca să nu rămînă de căruţă, Schmidt-cel-Roșu mi-a dat și 
el un picior în spate, așa că am acum o coloană vertebrală ușor deviată, 
tocmai ce trebuie ca să nu uit. Au bătut-o cu sălbăticie pe mama, după 
care s-au cărat înapoi la cîrciumă. M-am repezit imediat la poliţie, dar 
nu le-am spus că mama murise peste noapte. Caralii i-au ţinut închiși 
vreo șase săptămîni, cotonogindu-i de trei ori pe zi, pînă cînd m-am 
îndurat și le-am spus adevărul. Întors acasă, babacul a fost apucat de 
asemenea draci încît m-am ales cu o hernie de pe urma bătăii primite. 
După ce-am ieșit din spital, mi-am strîns boarfele și am întins-o. 

— Aveai multe lucruri, se interesă, nitam-nisam, Micuţul. 

— Se adună cîte ceva, chiar dacă n-ai decît zece ani. Aveam 
un pulover din care rămăsese doar o mînecă și niște pantaloni scurți, 
cîndva albaștri, dar decoloraţi complet de atitea spălări. Mi-i dăduse 
gagica Gauleiterului!! fiindcă-i aduceam balegă de cal pentru lalelele 
ei. Mai aveam și o pereche de teniși, foarte plăcuți vara, cînd se încinge 
piciorul în saboți. 

— De ce punea gagica Gauleiterului balegă peste lalele? se miră 
Micuţul. 


[1] (germ.) GAULEITER: În sistemul nazist, foarte asemănător din punct de 
vedere administrativ celui comunist, Gauleiterul îndeplinea funcțiile unui 
prim secretar județean de partid (n. trad) 

— Își închipuia că-n felul ăsta vor avea culori mai frumoase, 
îl lămuri Heide și continuă: Babacul a fost încorporat într-o unitate 
de teritoriali. Heide îndepărtă cu mîna chiciura care i se formase pe 
sprîncene. L-am cunoscut pe Spiessul!?l cu care a fost poteovit. Dra- 
cul gol! Am fost într-o vreme împreună la Regimentul 5 care de luptă 
și, cînd l-am revăzut, bestia s-a jurat că babacul o să ajungă negreșit 
fie la Torgau, fie la Glatz. Or, știți și voi, din pușcăriile astea nu există 
decît două ieșiri: una care te duce la stilpul de execuție, ailaltă, direcția 
batalion de marș. 

— Da de unde știi că Schmidt e în drum spre noi? 

Heide rînji și-și șterse, din nou, chiciura de pe frunte. 

— Cînd am slujit în 2 care de luptă și am intrat în Praga, am 
cunoscut pe unul Pabst. O făcea pe combatantul, dar, de fapt, era omul 
Gestapoului, pus să-i spioneze pe ofițeri. Mi-a mărturisit-o singur, în 
ziua în care ne-am îmbătat în cinstea victoriei. Dacă aveam chef ca 
vreunul să dispară, n-aveam decît să-i șoptesc la ureche, așa i-am aran- 
jat soarta lui Schmidt-cel-Roșu. Pabst l-a căutat, l-a găsit și n-a fost 
nevoie de prea mult timp ca Schmidt, pilindu-se, să-i dezvăluie tot 
ce era Gekados la azilul lui. Drumul spre Glatz era asigurat. Acolo, un 
Stabsfeldwebel, prieten cu mine, l-a primit cu toate onorurile și, șase luni 
mai tîrziu, Schmidt-cel-Roșu pornea în niște cizme cu două numere 
mai mici către Batalionul disciplinar 937 de la Heuberg. 

Barcelona Blom șuieră: 

— Ai aranjat lucrurile de minune, Julius! La Heuberg e Feldwe- 
belul Mirzenski, vechiul furier al companiei noastre, ăla de și-a pierdut 
ambele picioare. O să blesteme roșcovanul ziua în care a dat în mama 
ta moartă! 

— Exact! confirmă Heide. O sticlă de șnaps, și Mirzenski s-a 
ocupat la bani mărunți ca Schmidt să aibă parte de trai vesel și de un 
itinerariu potrivit. Întâi, bestia roşcovană a devenit un specialist de 
neîntrecut în curățarea latrinelor cu periuța de dinți și linguriţa de 
ceai, nicicînd n-au strălucit ele mai tare, deși, la îndemnul lui Mir- 
zenski, toți cei care le foloseau făceau alături de gaură, scuipau și-și 
suflau mucii pe jos. 


[2] SPIESS: În jargon militar, subofițer însărcinat cu instruirea trupei 
(n. trad.) 

Chipul Micuţului sclipea de plăcere. 

— Acum, m-am prins! exclamă el. Al dracului, Heide! Curînd, 
curînd, va primi un bilet, numai dus, către Regimentul 27 Tancuri. Aici, 
îl ai pe adjunctul Skauw care-l va repartiza batalionului întâi, sergen- 
tul Hengst, furierul, care-i prieten bun cu adjutantul, îl va expedia pe 
numitul Schmidt direct la compania a 5-a, compania noastră, unde-l 
va lua în primire sergentul-major Bock, care Bock îi va face vînt spre 
plutonul 1. Ei, și atunci, misiunea mea va fi să-l aduc, frumușel, pe 
linia ta de ochire. 

Porta rînji: 

— Mișto de tot, Heide! Nici eu nu le-aș fi potrivit atît de bine. 
Vrei să-l cadorisești cu un glonţ obișnuit sau cu unul crestat la vîrf, ca 
acela pe care îl aveam rezervat pentru căpitanul Meyer? 

— Ba cu unul crestat, plasat drept în boașe. Dar nu imediat, 
vreau, mai întâi, să trăiască un pic, să afle ce-l așteaptă și cum e viața 
la noi. Singurul lucru de care mă tem e ca nu cumva să fie repartizat 
la un alt regiment sau, ceea ce ar fi cu adevărat groaznic, Ivan să apuce 
să-l lichideze pe Schmidt înaintea mea. Zău dacă suport ideea asta! 

Vestea a explodat precum o bombă: ne aflăm la doi pași 
de Turcia! Închipuirea noastră dobîndi aripi. 

Porta abordă tema sa favorită: bordelul de lux și 
perversiunile sexuale. „Ce naiba—zicea el—doar sîntem 
oameni civilizați!” 

— Și cu crăpelniţa cum va fi? se interesă Micuţul. 

— Specialitatea casei va fi piure de cartofi cu felioare de 
slănină prăjită, totul stropit din belșug cu vin roșu și boia de 
ardei iute. 

Micuţul saliva de pe acum, gîndindu-se la piureul lui 
Porta. 

— Doamne, de-am putea să ne strecurăm peste frontiera 
asta! 

Visul s-a spulberat repede. Turcia era aproape și, 
totodată, infinit de îndepărtată. 

Am părăsit deci satul cu cîini și cu NKVD-istul nostru. 
Heide întărită din nou cîinele galben. 


Istoviţi, cîinii se întinseră pe jos. Oricine și-ar fi putut da seama 
că nu ne-am priceput să-i conducem. Chiar și Bătrînul, care, altmin- 
teri, știa multe, s-a dovedit, pînă la urmă, expert doar în două meserii: 
cea de tîmplar și cea de ostaș. Pe prima o iubea, pe cea de a doua o ura, 
iar cu atelajul făcuse ce putuse: oricum, nici unul dintre noi nu s-ar fi 
descurcat mai bine. 

Ţara asta, atît de ostilă nouă, străinilor, ne-a venit de hac. Am 
ajuns să ne luăm la bătaie între noi, să ne mușcăm, să ne scuipăm. De 
dimineaţă, Micuţul și Heide s-au mardit pe tăcute preţ de vreo două- 
zeci de minute. Heide s-a ales cu nasul stilcit și, dacă n-ar fi intervenit 
Bătrînul, dracu știe cum s-ar fi terminat încăierarea. Din fericire, în 
glasul potolit al Bătrînului e mai multă autoritate decît în corul reunit 

de răcnete al tuturor majurilor și generalilor. Pugilatul a încetat, dar 
adversarii au continuat încă multă vreme să se amenințe cu moartea. 
Ce-o fi și cu izbucnirea asta de ură? 

Unul din cîini a trebuit să fie sacrificat pentru că șchiopăta și 
nu mai putea trage la ham. Călău i-a fost Micuţul, care l-a înjunghiat 
cu un suris de idiot pe buze. Cînd ne-a auzit că-l luăm drept sadic, s-a 
stropșit furios la noi: 

— Mi-am închipuit o clipă că e vorba de beregata lui Julius, 
halitorul de jidani! 

Murind, cîinele scoase un urlet prelung. Micuţul îl privi stăru- 
itor pe Heide: 

— Uite așa o să urli și tu cînd ţi-oi despica gâtița! 

Heide scuipă furios în zăpadă, dar caftul nu se reînnoi. 

După un timp, Bătrînul opri sania lingă un soi de taluz. 

— Pe Allah din ceruri, exclamă Legionarul, să fie oare marea? 
Totuși, e cu neputinţă! 

Ne-am uitat pe hartă, ne-am uitat la busolă, ne-am uitat unul la 
altul, dar nu încăpea nici o îndoială: în fața noastră se întindea marea! 

Pe Porta îl umflă rîsul: 

— Mamă, da grozavi mai sîntem! Întâi, am făcut-o pe 
eschimoșii cu sania, acu va trebui s-o facem pe vajnicii marinari-ce-pe-a- 
pă-sunt-ștrengari! Flutură prin aer jobenul galben pe care-l purta îndesat 
peste căciula cu clape și scoase din buzunarul mantalei pisoiul tigrat, 
mascota lui personală. Stalin, bătriîn mîrțan, ai poftă de-o scrumbie? 
Să știi însă că trebuie s-o pescuiești singur, undiță și cârlig am uitat 
să luăm! 

Bătrînul se scărpină, nedumerit, după ceafă, declarînd că nu 
mai pricepe nimic și că ar fi trebuit să fie mult mai departe. 

— Înseamnă că avem cu toţii halucinaţii, fiindcă eu o văd, uite 
COl0, la treizeci de metri de noi! sări Porta. 

— O fi un lac..., zise Steiner. 

— Lac, lac, dar care anume? 

Consultarăm împreună harta, dar pe ea nu figura nici un lac. 

— Nu mai pricep nimic, mormăi Bătrînul, privind cu stupefacție 
întinderea de apă înghețată. 

— Poate că-i o mlaștină? își dădu cu părerea Profesorul, clipind 
mărunt din gene în dosul lentilelor groase de miop. Una din ele era 
crăpată, căzuse în ajun și susținea că Heide îi pusese dinadins piedică, 
ceea ce învinuitul nici măcar nu nega. 

Treptat, descoperirăm conturul unui țărm îndepărtat. 

— Înseamnă că-i un fluviu, glăsui Steiner. Care însă? 

Legionarul examină din nou harta, o orientă după busolă, se 
uită la cer, se uită de jur-împrejur și clătină, descurajat, din cap. 

— Busola e bună și harta așijderi. Nu ne rămîne decît să traver- 
săm gheaţa și s-o ținem tot spre vest. 

— Stăm prost cu proviziile, spuse Bătrinul. Dacă rătăcim direc- 
ţia, ne-a văzut sfîntul! 

Primul care s-a aventurat a fost Porta. Înainta pe burtă, cu miş- 
cări lente și precaute. L-am urmat, cu inima cît un purice, îngroziți 
de ce s-ar putea întîmpla, pe frigul ăsta, o cădere în apă echivala cu 
moartea. Mai practic, Legionarul se lăsă în genunchi și tăie o copcă, 
folosindu-se de pumnalul său siberian, măsură grosimea stratului de 
gheaţă și zimbi mulțumit. Era suficient de groasă ca să reziste. Des- 
coperirea asta ne dădu o bruscă bună-dispoziţie, transformîndu-ne 
din războinici prudențţi în niște puști dezlănțuiţi, sărind în picioare, 
Porta și Micuţul se porniră s-o facă pe patinatorii, căzind, sculîndu-se 
și dîndu-se nebunește pe gheaţă. 

— Aţi căpiat de-a binelea! încercă să-i domolească Bătrînul. 
Uitaţi că sîntem la sute de kilometri în spatele liniilor sovietice? 

— Vax! ripostă, rizînd, Micuţul. Dacă apare Ivan, îl invităm și 
pe el la joacă! 

O pirîitură groaznică ne îngheţă sîngele în vine și stopă net 
zburdălniciile noastre. Ceva teribil zvicnea și trepida sub picioare. Cu 
schiurile pregătite, gata să facem din ele opritori, înaintam pas cu pas. 
Bătrînul ne ordonă să ne răzlețim. După nu mai știu cât timp, ajunse- 
Tăm în sfîrșit pe malul opus, un mal plin de mestecăniș. Cît ai bate din 
palme, primul copac întîlnit a fost doborit, și un foc strașnic lumină 
înserarea. 

— Grozavi mai sînteți! se răsti Bătrînul. Pălălaia asta se vede de 
la kilometri distanță. Chiar aveţi chef de belele? 

— Mi se rupe! ripostă, rinjind, Micuţul. Dacă apare vreun 
NKVD-ist, îl miruiesc cu un glonte, după care îl halim fiert! S-ar putea 
să fie chiar gustos. Vă amintiți de mîţele de la Dibuvilovka? Cine știe 
dacă, nu cumva, un NKVD-ist mai dolofan nu-i mai bun decît pisicile 
alea sfrijite? 

— Mai ţine-ţi, dracului, gura! se oțări Heide. Miine, poimîine o 
să ni se ducă buhul că sîntem canibali! 

— Uite, Julius, ca să nu zici că-s băiat rău, ţie-ți cedez buca, se 
pare că-i bucățica a mai aleasă! 

Focul nostru e un veritabil rug și flăcări imense urcă spre cer. 
Încercăm să le mai domolim, aruncând zăpadă, dar parcă cu asta le 
aţițăm și mai tare. Fie și așa! Nu după mult timp, oameni și cîini ne 
întreceam în sforăituri. 

Un țipăt ascuţit ne aruncă în picioare, cu mîinile pe arme și 
privirea încercînd să sfredelească noaptea. Țipătul se repetă, prelung 
și parcă tînguitor. 

— Christoase, ce-ar putea fi? întrebă în șoaptă Barcelona, armind 
pistolul. 

Focul se stinse, licăreau doar tăciunii și în lumina lor nesigură 
zărirăm, printre copaci, un monstru; Porta scoase un soi de chițcăit și 
se ascunse după Micuţul, care, în genunchi, privea înspăimîntat fio- 
roasa apariție. În întunecimea nopţii răsună un nou strigăt. Legionarul 
izbucni într-un hohot de rîs de-am crezut că înnebunise subit. 

— E ocămilă, fie slăvit Allah! O cămilă! ridea el, ţopăind pe loc. 
O cămilă sălbatică. Cu siguranță că nu-i singură. 

Ne-am apropiat, prudenţi, cu armele pregătite. Nu se știe nici- 
odată de unde vine primejdia și-i preferabil să tragi un glonte în plus, 
decît unul în minus. Atunci văzurăm cămilele: trei sau patru se înghes- 
uiau una într-alta, protejindu-se de vintul glacial, altele se desprindeau 
din noapte și zăpezi. 

— Maică Precistă! exclamă Steiner, sînt puzderie! 

Întunericul era plin de ele. Careva se întrebă, cu glas tare, dacă-s 
cămile sau dromaderi. 

— Cămilele au două cocoașe, afirmă Porta. 

— Nici pomeneală! interveni Heide, batjocoritor ca întotdeauna. 
Dromaderii sînt cu două cocoașe. Oare pot fi călărite? 

— Da, mon ami, confirmă Legionarul, care mîngiia domol botul 
unuia din animale, cămilele pot fi călărite. 

— Vorbeam de dromadere și fac ceva pe nasul ăluia care-mi 
pomenește de cămile! replică, țifnos, Heide. 

— Nu te-aș sfătui, dacă te referi la mine, i-o întoarse Legionarul, 
și află că există cămile și cu una, și cu două cocoașe. 

— Ia staţi puţin, se amestecă Micuţul. Păi fiarele astea trăiesc 
în Africa, știe oricine. Înseamnă că am ajuns la Mediterană și că Medi- 
terana a îngheţat ca să ne fie mai ușor să trecem dincolo! 

Legionarul clătină deznădăjduit din cap: 

— Doamne, cum ai putut zămisli un asemenea tîmpit? Cămile 
găsești pînă și-n China. Pesemne că trăiesc și aici, în Caucaz. Nu știi 
că Ivan are unități de mehariști? 

Spre stupefacția noastră, dintre copaci apărură trei indivizi 
îmbrăcaţi în niște caftane făcute din blană de animal. Vorbeau într-o 
limbă care n-avea nimic comun cu rusa, zimbeau și arătau spre apus. 

— Să nu faceţi prostii, tovarișci, că altminteri vă radem, făcu, 
mereu calm, Bătriînul. 

— Acum, pe loc, propuse Heide, ridicînd pistolul. 

— Termină cu idioțeniile tale! îl repezi Legionarul. S-ar putea 
să ne fie de folos. 

— Nemeţ, spuse Bătrînul, adresîndu-se celui mai virstnic din- 
tre ei. 

Răspunsul fu de neînțeles. Bătrînul dădu din umeri și murmură: 

— Nix ponemaiu. 

— Ghermanshi? 

Cum de ghiciseră? Ne vor denunța oare? Îmbrăcaţi în uniforme 
sovietice, eram tocmai buni pentru ștreang. Aborigenii păreau însă 
animați de sentimente prietenești și doar Micuţul, cu statura lui de 
uriaș, fruntea cît degetul și nasul stilcit, le inspira o oarecare teamă. 

Cămilarii ne oferiră niște turte cam jilave și lipicioase, dar care 
se dovediră de-a dreptul delicioase, și ceva alb pe care-l turnară în 
gamelele noastre dintr-un burduf din piele de capră, de fapt, laptele 
aceluiași animal. La rîndu-ne, îi îmbiarăm cu mahorcă și o pagină de 
ziar în chip de foiţă. 

Rideau întruna și, cum rîsul e molipsitor, sfîrșirăm și noi prin a 
ride cu ei. Vîrstnicul se interesă, mai prin semne, mai prin vorbe, dacă 
n-aveam cumva și un strop de votcă. Prevăzător, cum îi era obiceiul, 
Bătrînul mai păstrase cîte ceva în bidonul său și-i cinsti generos. Dobîn- 
dind deplină încredere, cei trei îl traseră pe Bătrînul mai deoparte și, 
prin gesturi și desene pe zăpadă, îi dădură de înţeles că așezarea lor e 
spre apus și că tot spre apus e și războiul: ba, unul dintre ei porni să 
alerge în cerc, strigind „bum! bum!”, după care căzu, făcînd pe mortul. 
Spre marea lor bucurie, Bătrînul dădu din cap în semn că acceptă. 

Două zile mai tirziu, însoţiţi de cămilari, intram într-un sat. 

— Nu-mi prea miroase a bine, făcu Bătrinul. În sat sînt locui- 
tori, iar unde-s locuitori, acolo sînt și NKVD-iști. Simplu ca bună ziua. 

Cămilarii ghiciră din nou temerile sale și unul dintre ei exclamă 
vesel: 

— Niet politruc! 

Apariţia noastră nu provocă cine știe ce interes. Starostele, pe 
care-l chema Feodor, ne introduse într-o colibă pustie, unul dintre 
oamenii lui se ocupă de cîini, iar el îi făcu semn Bătrinului să-l urmeze 
afară. Văzind șovăielile acestuia, Feodor zise, rizînd: 

— Niet politruc! 

Legionarul săltă pe umăr pușca-mitralieră și se oferi să-l înso- 
țească pe Bătrînul. Aplecîndu-se să iasă prin scunda ușiță, acesta ne 
aruncă peste umăr 

— Căutaţi-ne dacă n-am apărut într-o jumătate de oră. 

— Nu-mi place deloc treaba asta, bombăni Barcelona. Tipii s-au 
prins că sîntem nemți și, ajutîndu-ne, își asumă un risc enorm. Mă 
întreb de ce-ar face-o? Pentru ochii frumoși ai Micuţului? Să vedeţi voi 
dacă nu ne-om trezi cu un pluton întreg de NKVD-iști pe capul nostru! 

— Hai s-o ștergem, propuse Steiner. Am văzut unde-s câinii și 
sania. 

— Te-ai țăcnit? Cum să-i lăsăm de izbeliște pe Bătrînul și pe 
Legionarul? 

— Așa-i, nimic de zis, dar o să mă apuce cufureala așteptiîndu-i. 
Parcă-i o cursă de șoareci bojdeuca asta! 

— Poate c-au și fost capturați, făcu nervos Profesorul. Urmează 
acum rîndul nostru. 

— Consideră-te fericit dacă te împușcă pe loc, interveni Porta, 
înveselit. De regulă, eroilor din Waffen SS le este rezervat un trata- 
ment mult mai special! Uite, de pildă, ai toate șansele să nimerești la 
Vorkuta. Știi ce-i asta? 

— Nu, șopti scandinavul, mijindu-și ochii. 

— E un loc minunat unde SS-iștii sînt puși să extragă plumbul cu 
unghiile și asta pînă cînd cade toată carnea de pe ei și putrezesc de vii. 

Porta se și lansase într-o descoperire amănunțită a deliciilor 
pe care le oferă pensionarilor minele de plumb, cînd ușa se deschise 
făcîndu-le loc Bătrînului, Legionarului, lui Feodor și încă unui tip, mai 
pirpiriu, în uniformă germană cu petlițe de artilerist. 

— Uitaţi-vă ce dar ne-a pregătit Feodor. Îl ţin ascuns de trei luni. 
Zic că a fost împușcat. 

Am holbat, uluiţi, ochii la tinerelul cu obrazul ca de ceară, să fi 
avut cel mult optsprezece ani. 

— Împușcat! exclamă Barcelona. Cum așa? 

Micuţul, care se despăduchea așezat pe o mescioară, ridică pri- 
virea și-l cercetă, bănuitor, pe băiețandrul în uniformă de tunar. 

— Prietene, dacă ai fost cu adevărat împușcat înseamnă că ești 
mort, iar dacă ești mort și totuși ai venit înseamnă că ești un strigoi. 
Mie strigoii nu-mi plac deloc, dar deloc, așa că fă bine și întinde-o, 
altminteri te împușc eu și, crede-mă, atunci o să-ți piară cheful s-o 
mai faci pe fantoma. 

— Termină odată cu timpeniile tale! se stropși Bătrînul și, 
întorcîndu-se spre băiat, îi întinse bidonul căpătat de la Feodor. Trage, 
flăcăule, o dușcă de rachiu din porumb. 

— Nu pot, răspunse soldățelul. Nu suport. 

Porta își scoase capul de după soba unde se aciuise: 

— Și de ce nu suporţi trăscăul, frățioare? 

— AM O gaură în cap, zise acesta și, întorcîndu-se, ne prezentă o 
cicatrice roșu-sîngerie pe care o avea la ceafă. M-au împușcat. De-atunci 
nu mai sînt același. 

— N-aș zice că-i cel mai frumos lucru pe care l-am văzut, făcu 
Barcelona, fixînd oribila rană, încă supurîndă. Cum s-a întîmplat? 

— Mă numesc Paul Thomas, din Regimentul 209 Artilerie, 
începu băiatul, ștergîndu-și broboanele de sudoare de pe frunte. Am 

fost capturați într-o seară, în timpul retragerii. Mai toți din plutonul 
nostru erau boboci. 

Se opri, de parcă cele cîteva fraze spuse l-ar fi sleit de puteri. 
Feodor îi întinse o strachină plină cu lapte pe care puștiul o bău cu 
înghițituri lacome ca și cum s-ar fi temut să nu i-o luăm, apoi, aruncă o 
privire, lungă și recunoscătoare, scundului și măsliniului său protector: 

— Spasibo. 

Feodor îl bătu ușurel pe obraz, turuind ceva pe limba sa, alta 
decît rusa. 

— Comandantul nostru de pluton, subofițerul Tauber, a zis că-i 
mai bine să ne predăm, pentru că, oricum, am fost încercuiți. Hans 
Bulow, eu și alți cîțiva am fi preferat să continuăm lupta, dar Tauber a 
pretins c-ar fi un sacrificiu inutil. Poate că avea dreptate, despre Ivan 
se zic atîtea lucruri, dar eu unul socoteam că-i preferabil să ne batem, 
atîta timp cît tragi mai ai o șansă să scapi, mai ales că aveam muniţie și 
grenade din belșug. Am fi rezistat încă o bucată de vreme și, între timp, 
s-ar fi găsit o soluţie de salvare. Tauber susținea însă că, dacă ne predăm, 
vom fi tratați omenește. Chiar în acel moment, rușii ne-au strigat prin 
megafon că cei care se vor preda scapă cu viață, altminteri, masacru 
general. Pînă la urmă, Tauber ne-a ameninţat cu pistolul-mitralieră, 
era subofițer și mi-am zis că, oricum, știe mai bine ce-i de făcut decît 
un simplu răcan ca mine. Deci, am ridicat mîinile sus. 

— Dar unde era restul bateriei? întrebă, mirat, Barcelona. 

— Se retrăsese mai demult, noi formam ariergarda. La început, 
rusnacii s-au purtat foarte bine: ne-au dat șnaps și ţigări. Un gradat 
de-al lor ținea morțiș să aibă Crucea de Fiera lui Tauber, și-n schimbul ei 
i-a oferit o pîine întreagă pe care am și împărțit-o între noi. Mai încolo, 
am fost duși în spatele frontului, la interogatoriu, așa cum facem și noi 
cu prizonierii. Ne-au întrebat dacă sîntem din Hitlerjugend, la fel cum 
îi întrebăm și noi dacă sînt comsomoliști. Firește, am zis că nici pome- 
neală, dar au descoperit că-i minţim pentru că un idiot de-al nostru 
nu-și aruncase, pe șest, carnetul. Atunci s-a schimbat calimera și s-au 
pornit să ne înjure și să ne amenințe ca pe niște adevăraţi criminali 
de război, dintr-aceia care schingiuiesc populaţia pașnică. Sub escortă, 
am fost duși la cîțiva kilometri în spatele frontului, într-un sat căruia, 

parcă, îi zice Daskoievo, sau ceva în genul ăsta. Cînd ai de-a face cu 
Ivan, îți cam pierzi mințile... 

— Asta așa-i, confirmă Legionarul. Prefer întotdeauna să discut 
cu el, aflindu-mă de partea unde-i trăgaciul mitralierei. 

— Acolo, în sat, ne-au furat tot ce mai aveam, ceasuri, verighete, 
stilouri, brichete, bani, dar nu ne-au bătut. 

— Uite, puștiule, răsucește-ți o țigară, și Bătrînul îi întinse punga 
cu mahorcă. 

— Nu fumez, spuse Paul, zîimbind stînjenit. Din cînd în cînd 
mestec cîte o foaie de tutun... Ne privi, scuzîndu-se parcă, și-și trecu 
mîna peste ceafă. Nu ne-au bătut, continuă el îngîndurat, dar ne-au 
împușcat. 

— Nu mai pricep nimic! explodă Micuţul. Am în față un artile- 
rist care ar fi trebuit să fie mort, dar uite că nu-i, și nici nu pare strigoi. 
Alo, cine a îndrăznit să mă facă idiot? 

— Ne-au lichidat pe rînd, unul după altul, urmă băieţelul în 
uniformă. Stăteam la coadă cum stai la bucătăria de campanie cînd se 
distribuie ciorba. Rusnacul care comanda execuția mi-a spus să trec 
la urmă, deoarece, fiind cel mai tînăr, aveam dreptul să trăiesc un pic 
mai mult. Cînd mi-a venit sorocul, m-am lăsat în genunchi, așa cum 
îi văzusem pe ceilalți făcînd. Culmea e că-mi era atât de frică încât nici 
nu-mi dădeam seama ce se întîmplă. 

Îi zîmbi lui Porta care ieșise complet de după sobă și se holba 
la artileristul care ar fi trebuit să fie de mult mort. 

— Am îngenuncheat lingă grămada de bălegar, întocmai ca cei 
dinaintea mea, pe grămadă erau trei găini albe, care scurmau, și un 
cocoș zbirlit. 

— Ciudat cum se rețin anumite lucruri tocmai în asemenea 
momente, remarcă Porta. 

— M-au împins ceva mai în față, dar nu brutal, aproape priete- 
nește. Celui care urma să mă împuște nu i-a plăcut poziția capului și 
atunci mi l-a potrivit cum face frizerul cînd trebuie să te ia la spate cu 
mașina. Am simţit apoi ţeava revolverului înfingîndu-mi-se în ceafă... 
Arătă cu degetul locul. N-aveţi idee cît poate să doară... 

— Ba eu cam știu, interveni Micuţul, suflecîndu-și cracul 

pantalonului și descoperind o imensă cicatrice roșiatică brăzdindu-i 
gamba spre genunchi. Mi-a făcut-o un negru din trupele coloniale fran- 
ceze, cu baioneta, pe undeva pe lîngă Arles, cu o secundă înainte de a-i 
crăpa tigva cu lopata Linemann. Doamne, ce durere! Ce-am putut să 
urlu! M-au auzit pină-n Paris! 

— Am dat să mă ridic... dar mai bine nu mă mișcam, pentru că 
am crezut că explodez. Undeva, în depărtare, auzeam focuri de armă, 
dar totul îmi devenise perfect egal, eram doar obosit, îngrozitor de 
obosit... Am închis ochii și mi-am pierdut cunoștința. Timpul și tot 
universul s-au oprit din mers. Mai tirziu, cînd mi-am revenit, lucrul 
care mi s-a părut cel mai straniu a fost să-i văd pe ceilalți. Erau cu toții 
acolo, subofițerul Tauber, Willie, aceiași și, totuși, atît de diferiți de cum 
îi știusem. Nu știu dacă înţelegeți ce spun... 

— Sigur că da, sări Micuţul. Semănau, probabil, cu niște baloane 
de cauciuc din care scăpase aerul și nu rămăsese decit învelișul. 

— Cam așa ceva, confirmă Paul. Erau ei, cu cîte o gaură în ceafă, 
și nu erau ei. M-am simțit atât de singur încît aproape aș fi preferat să 
fiu și eu mort, la fel ca și camarazii mei, dar uite că trăiam... M-am săltat 
de jos, am pornit-o tîrîș, m-am îndepărtat și m-am ascuns la căderea 
completă a nopţii. Apoi, Fedor și ai lui au dat peste mine. Au ţipat văzin- 
du-mă, eram înspăimîntătotr, plin de sînge, cu obrazul schimonosit—și 
au luat-o la goană zicînd că-s însuși dracul... 

— Sau un strigoi, o ţinu pe-a lui Micuţul. 

— Pe urmă însă s-au întrebat ce-ar putea fi, totuși, chestia aia 
pe care o zăriseră tirindu-se și au revenit, ba chiar m-au împuns de 
vreo două ori cu cuțitul, dar n-am simţit mare lucru... Băiatul avu un 
ris jalnic. Cîte nu suportă omul... M-au dus în satul lor, ăsta de aici. Un 
tip care fusese, pare-se, agent veterinar a scociorît prin ţeasta mea de 
m-a durut chiar mai tare decît atunci cînd m-au împușcat și a scos 
glontele cu o foarfecă... 

— O foarfecă? exclamă Barcelona. 

— Una d-alea obișnuite, pe care le are orice femeie în gospodă- 
ria ei. Ce, parcă e musai să posezi instrumente speciale ca să salvezi 
viața cuiva? Cel care m-a „operat” n-a scos o vorbă: pentru el, eram un 
animal ca oricare altul, puteam să trăiesc sau să crăp. 

— Nu ţi-au dat nimic să miroși sau să bei înainte de a-ți umbla 
în ţeastă? 

— Nu. M-au întins pe o masă, cu burta în jos, și m-au legat cu 
o curea de ham. După aia, m-au adăpostit într-un hambar și femeile 
din sat îmi aduceau de-ale gurii. 

— Ce-i cu limba asta ciudată pe care o vorbesc? se interesă Heide. 

— E turca. 

— Turca! exclamarăm noi într-un glas. Asta-i bună! Păi, unde 
dracu' ne-am pomenit? 

— Destul de aproape de graniţa cu Turcia. 

— Maică Preacurată din Kazan! zbieră Micuţul. Simt că-mi pierd 
minţile! Ori mă minţiţi cu toţii, ori am bătut recordurile de viteză! Întâi 
am fost în Caucaz, apoi în Africa, după aia în China, cu cămilele sălba- 
tice, iar acum în Turcia! Se aplecă spre pirpiriul artilerist, care stătea 
pe jos, între Feodor și Profesor. la spune-mi, puștiule, la ce oră-i primul 
tren pentru Hamburg-Altona? E singurul loc de pe lume care mă inte- 
resează. Odată ajuns acolo, mă spîrcui în nasul lui Adolf! 

— De aici nu pleacă nimic, răspunse încetișor Paul. Locurile 
astea n-o să le părăsim niciodată, singurul lucru care ne-a mai rămas 
e să ne pierdem printre localnici... 

— Turcii, murmură Porta, și sări de pe cuptorul sobei. Ar fi ceva 
treabă de făcut... Cam cum se prezintă lucrurile într-o țară ca Turcia? 
Din câte știu, e un popor extrem de civilizat și fiecare bărbat are propriul 
bordel, cu cel puţin trei dame ca personal. Nu-i așa, Bătrîne? 

— Vrei, poate, să zici harem? ripostă, riziînd, Bătrinul. 

— Harem, dacă-ţi place mai mult așa, dar pentru mine, dacă 
un tip are mai mult de trei gagici în serviciu, tot bordel se cheamă. În 
plus, turcii nu se războiesc cu nimeni, și dac-am putea răzbi pin la ei, 
țin-te viaţă, țin-te veselie! 

Cu o surcică, Barcelona desenase pe podeaua de lut un soi de 
hartă ca să-i explice Micuţului unde se găsește Turcia. 

— M-am prins! răcni, fericită, huiduma și, sărind în picioare, 
stilci harta lumii. Turcia se învecinează cu China! Doamne-Sfinte, unde 
te poate mîna și războiul ăsta! 

— Pentru niște eroi de calibrul nostru, trecerea frontierei n-ar 
trebui să fie un lucru prea greu, visa mai departe Porta. 


5l 


BATALION DE MARȘ 


Paul se strimbă: 

— Feodor zice că-i cu neputinţă. Mulţi au încercat și pe toți i-a 
văzut revenind sub formă de cadavre. 

Nimeni însă nu sta să-l asculte. Sintem electrizați cu toţii de 
ideea unei ţări neutre și atît de apropiate. 

— Turcia asta, murmură Bătrinul, cam la câți kilometri e de aici? 

— La vreo cincizeci. Dar numai pînă la zona interzisă. Urmează, 
apoi, alți douăzeci și cinci, împănați cu mine, cu foișoare peste tot și 
păzite de cel puţin cinci divizii de grăniceri și trupe ale NKVD-ului. 

— Turcia... șoptește, visător, Barcelona. Ajungem la Izmir, 
de-acolo luăm vaporul pînă la Valencia... Simt cum se apropie livada 
mea de portocali. Așa, cam în vreo patru săptămîni, aș putea asista 
chiar și la o coridă! 

Amuțește, pierdut în reverie. Legionarul face arabescuri pe 
podeaua de pămînt cu cuțitul său maur. E clar că ideea trecerii din- 
colo îl pasionează. 

— Sfintă Madonă! Am la Ankara un vechi prieten, fost ser- 
gent-major în Regimentul 2 Legiunea Străină. Cu ajutorul lui aș putea 
trece în Siria, apoi în Algeria, unde m-aș prezenta la cazarma Legiunii 
de la Sidi Bel Abbes. 

Auzindu-l, Porta rămase cu gura căscată: 

— Doar nu vrei să fii iar soldat? 

— E datoria mea. Sfintă. Franţa continuă lupta. Deci moare 
Franța, mor și eu. Pricepi asta, mon camarade? 

Nu, nici unul dintre noi nu poate pricepe așa ceva, dar nici nu 
cutezăm să-i spunem că s-a ţicnit de tot, pumnalul maur cu care se 
joacă ne îndeamnă la prudenţă. 

— Turcia... visează, la rîndu-i, Profesorul. Acolo aș putea găsi 
un vas suedez să ajung în Suedia, iar de acolo m-aș furișa în Norvegia, 
care-i la doi pași, și aș lupta pentru ea. 

Ne pufni, pe toți, risul. 

— Asta-i bună! se hlizi Barcelona. Să se bată pentru Norvegia! 
Păi, e tocmai ce faci! Și, aruncîndu-i revolverul său, strigă: Înainte marș, 
erou voluntar! 

Scălîmbăindu-ne, intonarăm în cor marșul Diviziei Viking!!! 
țopăind prin fața voluntarului miop: 


Luptăm pentru onoare și libertate! 
Veniţi, voluntari norvegieni, 
Zvastica-i mîndria noastră, 

SS, nu sînteți singuri în luptă! 


Nefericitul nordic își îndesă capul între umeri, strivit de 
batjocură. 

— Te vor spinzura compatrioţii tăi norvegieni, șuieră Porta, te 
vor atîrna în ștreang și, ah, ce frumos ai să te legeni drept în mijlocul 
bulevardului Carl Johann! 

— Da, da, întări Barcelona. Spînzurat, fie ca spion, fie ca trădă- 
tor. Rămii în Turcia sau, și mai bine, vino cu mine să creștem portocali. 
Cînd o să ajungem bogaţi, poţi să te întorci. Bogaţilor li se iartă totul, 
asta se cheamă justiţie! 

— Vax! trimbiţă Porta. Visul meu dintotdeauna a fost să deschid 
un bordel, pe principii cooperatiste, la Istanbul. Am citit într-o revistă 
pentru cucoane că-n țara asta nu există poliție de moravuri. 

Se instală pe masă, își scoase cizmele și obielele, și-și plimbă 
degetele împuțţite pe sub nasul lui Barcelona. Aprinzîndu-și o mahorcă, 
împunse cu ţigara în direcția Micuţului care se holba, vrăjit, la el. 

— Tu, tu ai să fii în fiecare zi în port ca să distribui turiștilor și 
călătorilor prospecte colorate, scrise în toate limbile, cu poze porcoase 
și gagici goale. Bordelul meu va funcționa într-o vilă albă, deasupra 
portului. Calitatea-nti,i, serviciu ireproșabil, băieți! 

Și se pierdu în paradisul visărilor sale. 

— Bun, da eu? Eu ce fac în hogeacul ăsta al tău? întrebă, oare- 
cum nesigur, Heide. 

Porta împinse pe ceafă jobenul său galben și-și supse zgomo- 
tos singurul dinte care-i mai rămăsese în gură, și ăla negru și găunos: 

— Tu ai să cînţi diverse cîntecele pe tema plăcerilor patului. 
Steiner le va compune, trebuie să fie cît mai parșive, dar să nu se ia de 
religie, religia trebuie întotdeauna menajată. 


[1] Divizie formată din voluntari scandinavi, încadrată în Waffen SS (n. trad.) 


53 


BATALION DE MARȘ 


În odaie se lăsă liniştea, noaptea cuprinse demult pămîntul, 
dar noi încă nu dormeam, furaţi de gîndul la atît de apropiata Turcie, 
la vila albă a lui Porta, dominînd Istanbulul. 

În zilele următoare însă, mirificele visuri s-au spulberat. Nici 
vorbă să se poată trece din Ţara Sovietelor în neutra Turcie. Porta se 
consolă primul, declarînd că războiul e oricum pe sfîrșite și că, în cel 
mai rău caz, va ajunge la Istanbul via Berlin. 

Halimaua cea mare s-a petrecut peste cîteva zile, cînd Micuţul 
descoperi o canistră plină cu spirt. De unde? Nu se știe și nici n-are 
importanţă. Proptit în mijlocul uliţei, săltă, precum un păhărel, canis- 
tra de douăzeci de litri și lăsă să-i curgă în gitlej un piriiaș de trăscău, 
apoi, scoțînd un adevărat muget de plăcere, trecu recipientul lui Porta, 
care atît aștepta. 

Urmă o scenă de demenţă. Steiner și Barcelona sosiră în goană 
în ajutorul celor doi și, cît ai bate din palme, tărăboiul pe care-l stirniră 
atrase întregul cătun. Canistra era marcată cu o stea roșie, semn că 
aparținea armatei sovietice. 

— Jefuirea bunurilor armatei se pedepsește cu moartea, declară 
sentențios, într-o rusească aproximativă, Feodor, după care își lipi cu 
voluptate gura de cea a canistrei. 

Numitul samagon, un basamac cumplit de tare, ne scosese pe toți 
din minți, iar larma pe care o făceam se auzea, probabil, de la kilometri 
distanță. Apăru și o flașnetă, relicvă venerată a întregului cătun, purtînd 
pe una din laturi o inscripţie cu caractere gotice, aproape ilizibile de 
vechi ce erau, din care rezulta că respectivul instrument fusese con- 
struit la Berlin-Moabit. Flașneta a fost îmbarcată pe o sanie și nevasta 
starostelui porni să învîrtă cu o mînă vinjoasă manivela. De prin diverse 
ascunzători se iviră și alte sticle de votcă și samagon. Porta apucase de 
acum să angajeze un corp la corp cu o jună locală. Mulțimea tălăzuia, 
beată și urlătoare, cînd, deodată, Bătrinul ridică o mînă și ciuli urechea. 

În liniștea care se instaură ca la comandă, se auzi glasul pro- 
fund al unui bărbat care cînta. Cîntecul se apropia, stîrnind cotarlele 
satului, un cîntec grav despre mormintele din stepă. 

Lîngă ultima izbă apăru, deodată, o siluetă în cojoc de blană, cu 
pistolul-mitralieră, zis balalaică, de-a curmezișul pieptului. Militarul se 

apropie de noi și se opri, crăcănat, în mijlocul uliţei. Mănușa lui îmblă- 
nită atinse cu vădită tandreţe steaua roșie de pe canistră, noul-venit 
mirosi conținutul, duse recipientul de metal la gură, trase cîteva înghi- 
țituri zdravene, icni de plăcere și expedie un lung scuipat în direcția 
lui Porta, care proptise fata de un troian de zăpadă. 

— Tovarișci, zise el, ești un porc! după care duse din nou canis- 
tra la gură. 

Sunetele săltărețe ale unei armonici se învirtejiră în văzduhul 
îngheţat, în ochii rusnacului se aprinseră scântei, își încrucișă braţele 
pe piept, se lăsă pe vine, sări în sus, se răsuci în juru-i ca o sfirlează și 
se porni să bătucească zăpada cu tocurile cizmelor, într-un dans de 
o neasemuită și sălbatică frumuseţe. Cercul nostru se lărgi, privirile 
se încinseră, palmele băteau ritmul. Plăcerea ne-o curmă cretinul de 
Micuţul, care, înșfăcînd pistolul-mitralieră, se apucă să tragă, foc cu 
foc, la picioarele dansatorului, stirnind mici gheizere de zăpadă. Ter- 
minîndu-și încărcătorul, apucă toarta canistrei, o duse la gură, înghiţi 
și dădu s-o întindă rusului, care se oprise din jucat. 

— Crezi că mă sperii pe mine cu rahaturi dintr-astea! riînji sovie- 
ticul și, ducînd balalaica la ochi, grupă o serie lungă, dar mult mai 
strinsă, la numai cîțiva centimetri de hornurile de vapor care-i slujeau 
Micuţului drept cizme. 

— Nenorocitule! zbieră huiduma, destul de înspăimîntată totuși. 
Habar n-ai cine sînt! Micuţul, din Sankt-Pauli, Hamburg! Ai priceput, 
odrasla lui Stalin? Ai priceput? Soldat ghermanski! Tankist! Bum, bum! 
Și vă bag în aia a mă-sii și pe tine și pe Tătuca! Iar bețivanul ăsta— 
Micuţul îl arătă pe Porta care se apropia—e Joseph Porta, cuţitar din 
Berlin-Wedding, și n-apuci să zici „pîs” că ţi le-a și tăiat pe amîndouă! 

Porta rînjea. Cu mînerul de lemn al grenadei ciocăni în pieptul 
rusnacului: 

— Băiatul ăsta e cam tîmpiţel din fire, dar acum că i-a ieșit 
porumbelul din gură poți să afli și restul, și zicînd astea, îl apucă pe 
sovietic de reverul cojocului. Uite, tu, ruski, eu, ghermanshi, deci ina- 
mici. Ponimaieși? Eu, caporal, coloana vertebrală a armatei germane. 
El—Porta îl arătă pe Legionar—nici ruski, nici ghermanski, el franţushi. 
Te-ai prins? 

Discursul lui Porta nu făcu însă nici un fel de impresie asupra 
rusnacului cu petlițe verzi de NKVD-ist. Trăgea voios la măsea din 
canistră, crăcănat în zăpadă, cu pistolul-mitralieră atîrnîndu-i negli- 
jent pe umăr. Părea chiar voios. 

În acel moment, fără ca nimeni să fi putut bănui, Heide intră 
în acţiune. Samagonul își făcuse, pesemne, efectul. Venea în goană pe 
uliţă, cu cîte o grenadă în fiecare mînă. Bătrinul încercă să-l oprească, 
dar Heide îl îmbrînci și se năpusti asupra sovieticului. 

De data asta, NKVD-istul săltă pistolul-mitralieră. Miji ochii, chi- 
pul aspru, cu pielea tăbăcită de vânturi, împietri. Întreaga lui atitudine 
deveni alta, nu mai era o cătană beată și veselă, ci cekistul neîndurător 
a cărui simplă vedere îi băga pe oameni în gaură de șarpe. 

Porta și cu Micuţul ţopăiau cu braţele petrecute pe după umeri, 
ca și cum air fi fost pe altă lume. Rusnacul slobozi cîteva focuri, gloan- 
țele sale înfigîndu-se în zăpadă la numai cîțiva centimetri de picioarele 
lui Heide care sosea în galop. Apoi lucrurile deveniră serioase. Rusul 
duse arma la ochi și ţinti exact burta lui Heide, văzurăm cu toții cum 
degetul său comută pe „foc automat”. Bătrinul smulse pistolul din toc 
și se sprijini de umărul Legionarului, ţiniîndu-și respiraţia. Lovitura 
trebuia să fie precisă. Mortală. Exact între ochi. 

În aceeași clipă, Heide îl lovi pe sovietic, a cărui armă zbură din 
mâini, ateriză în fața Legionarului, care o expedie cu un șut în afara uliței. 

— Trage, șopti Feodor, alb la faţă. Trage! Ăștia de la NKVD sînt 
niște bestii. În ultima vreme au luat pe trei dintr-ai noștri. 

Bătrînul lăsă în jos mîna care ținea pistolul. Cum dracu să tragi 
în amestecul ăsta de mîini și picioare? Din zăpada răscolită, țișneau 
strigăte, înjurături, gemete. 

— 1ob tvoiu mati! Javră! Vino la Schwabing, în Koln, și-ai să vezi 
ce pățesc ticăloșii de-al de tine! 

Heide își încleștase mîinile în jurul grumazului celuilalt și 
încerca să-l sugrume, dar nici rusnacul nu era un pirpiriu. O smuci- 
tură și o lovitură de genunchi bine plasată îl scăpară de încleștarea 
degetelor lui Heide. Privirea îi fugi după armă, dar ea nu mai era. 

— Ticăloșilor! Pui de cățea! Aţi îndrăznit să ridicați mîna asupra 
lui Piotr Ianov, locotenent în trupele NKVD! O să vă coste viaţa! Porci 
venetici, cine sînteți? Documentele la control! M-aţi auzit, declasaților? 

— Da n-ai vrea mai bine să te crestez puţin? zbiera Heide, spin- 
tecînd aerul cu pumnalul său siberian, faimoasa handra, cu două tăișuri. 
Mă, eu sînt din linia-ntii, chiar de la început pe frontul de est, nu un 
fraier ca tine și dorința mea cea mai mare e să-ți retez beregata! 

Pumnalul vâjiia prin văzduh: 

— Tovarășci, bagă-ţi în cap. Noi nu sîntem niște voienopleniiel2l 
dezarmați și speriaţi! 

Rusul, care nu mai pricepea chiar nimic, se holbă la uniformele 
noastre sovietice, săltă din umeri și ridică braţele în semn de totală 
nedumerire. 

— Ne rushiie? întrebă el cu un aer de comică perplexitate. 

Bătrînul se apropie cu pistolul în mînă, în vreme ce localnicii 
făceau cerc în jurul nostru, cum nu mai văzuseră niciodată un NKVD-ist 
atît de descumpănit, spaima se risipea. Murmurul sporea, se auzi chiar 
un rîs sonor de femeie. Micuţul se ridică din nămetele în care căzuse, 
scutură zăpada rămasă în păr și, cu un gest grandios, întinse polițis- 
tului năucit bidonul cu basamac. 

— Bea prietene, îl îmbie el rizind. Bea pentru bafta noastră și 
moartea cît mai grabnică a dușmanilor noștri! 

Rusul bău. Ghermanski aici, în uniforme ale Armatei Roșii, într-o 
regiune atît de îndepărtată de linia frontului, așa ceva era cu neputinţă, 
așa ceva era de neconceput! Simpla idee a unei asemenea situaţii repre- 
zenta un act contrarevoluționar ce trebuia, necruţător, stîrpit! Dacă un 
atare fapt se putea întîmpla, atunci NKVD-ul n-avea decît să dispară! 

Apariția unui berbec fript îl smulse din gîndurile acestea atît 
de neplăcute. 

— Proprietate colhoznică, biigui el. Tăierea interzisă. Ar trebui 
să fac un raport... 

Ne așezarăm direct în zăpadă și ne apucarăm să smulgem, care 
cu degetele, care cu cuțitul ori baioneta, fîșii din carnea aburindă. Mîi- 
nile, buzele, bărbia, totul era numai seu. 

— Să facem prezentările cum se cuvine, propuse hilar Legiona- 
rul. Oaspetele nostru sughite, or se știe că cel mai bun leac împotriva 
sughițului e să tragi o spaimă zdravănă. 


[2] (rus.) Prizonier de război (n. trad.) 

— Feodor, povestește-i istoria flăcăului nostru împușcat în ceafă, 
îi propuse Bătrînul starostelui, care se frămînta, întrebîndu-se ce belele 
îi va aduce pe cap această nefericită întîlnire. 

— Piotr, sau cum te-o fi chemînd, răcni Barcelona, aplicînd 
rusnacului o strașnică palmă peste spinare. Prin tine trage pîrțuri un 
întreg sistem! Heil! Tovarișci, trăiască Moscova! 

Rusul sughița de răsuna stepa, un rîgîit bubuitor îi scăpă din 
gură, înghiți o nouă dușcă de trăscău, ridea ca tontul și încercă să expe- 
dieze un scuipat în direcția Micuţului, care se străduia din răsputeri să 
răstoarne în zăpadă o cumătră grasă, îmbrăcată într-o pufoaică jegoasă 
și o pereche de pantaloni bărbătești, suflecați peste genunchi și deco- 
rați cu cîte un petic verde pe fiecare bucă. 

— Da zdravstvuiet Stalin!5l răcni NKVD-istul, în culmea beati- 
tudinii. Viaţă lungă lui Lenin, apărătorul proletariatului mondial! Se 
prăvăli într-o rînă și Legionarul se opinti ca să-l reașeze pe fund. Sinteţi 
arestați, mai strigă el. Arestaţi ca agenţi ai lui Troțki! 

Mai bolborosi ceva, îi declară Legionarului că Marx e un beţiv 
și un curva, căzu din nou și se agăță de Porta, rotind o privire precaută 
de jur-împrejur, șopti misterios: 

— Prietene, spune-mi unde ai învățat rusește? 

— Acasă la mine, răspunse, senin, Porta. 

Urmă un moment de tăcere, după care rusul izbucni în rîs. 

— Poate mă înveţi și pe mine, ai? Da' ordin de misiune, posezi? 

— Îţi jur că da, însă e fals, răspunse Porta cu toată seriozitatea. 

Sovieticul se ridică împleticindu-se, căzu în genunchi, vomită, ca 
apoi, ștergindu-și gura cu clapele căciulii, să-i mărturisească lui Porta 
că-i îndrăgostit de nevasta comandantului său. Urmă o nouă căzătură, 
de astă-dată pe spate, reuși să se salte și atunci îl zări pe Profesor, care 
zăcea nemișcat pe zăpadă după ce Heide îi turnase cu de-a sila pe gât 
o cană întreagă de samagon. 

— Luaţi cadavrul ăsta de aici! zbieră el. Davai! Davai! Nu pot să 
sufăr să văd cadavre plutind în locuri publice! 

— Nevasta comandantului tău are varice? se interesă Porta. 

Sovieticul n-a prea priceput despre ce-i vorba, dar se porni să 
jure pe toți sfinții că ceva mai frumos nu există. 

[3] (rus.) Trăiască Stalin! (n. trad.) 

— Da târtiţa, o are ca lumea? 

Un gest al rusului dădu dimensiunile pomenitei părți, însoțit de 
viguroase încuviințări din cap. Krasivaia, krasivaia!!“ repetă el euforic. 

— Orice scroafă își iubește purceii, conchise Porta, ridicînd din 
umeri. O tirfulină rămîne veșnic tîrfulină. Kurva, Rurva, poniemaieși? 

— Animalule! Vită-ncălțată! mugi sovieticul. Las că faci tu cunoș- 
tință cu taigaua, las ca-i să vezi tu Kolima și minele de plumb! Floarea 
mea de nufăr n-are nimic de-a face cu o kurvă! 

— Kurva! necheză Micuţul. Cine-a zis vorba asta dulce? 

Muierea în nădragi bărbătești profită de diversiunea creată și o 
zbughi de-a lungul uliţei, în hohotele de rîs și chiotele copiilor. Fu însă 
harponată de Steiner, care o imobilizase în dreptul unei ogrăzi pină la 
sosirea Micuţului. O luptă aprigă, dar scurtă, se încinse în fața cotețu- 
lui din poiată și cei doi se strecurară în șubreda construcție, în ciuda 
protestelor orătăniilor dinăuntru. Răsunară icnete, oftaturi, înjurături 
și cotcodăcit, din coteţ țișniră o găină albă, trei porumbace și, în final, 
un cocoș roșu. Peste poiată se lăsă liniștea... 

Devenit pe neașteptate agresiv, sovieticul se apucă să strige 
tot ce-i venea la gură, cam nesigur pe picioare, Porta se ridică totuși și, 
bine capsat, se stropși la el: 

— Ba p-a mă-tii! Vorbește-ne politicos și nu mai zbiera atît! Nu 
sîntem obișnuiți cu tonul pe care-l folosiți, stimate domn. Sîntem niște 
gentlmeni. Știți ce-i aceea un gentlman? O persoană distinsă care are 
credit nelimitat la kurva-târfulina. Barcelona, servește-mă, te rog, cu o 
bucăţică de cîrnat pe care acest domn prost-crescut o are cu siguranță 
în sacul de merinde. 

Barcelona desfăcu sacul și răsturnă conţinutul pe zăpadă. 

— Taie la mijloc, acolo-i mai moale, capetele-s pentru cîini. 

— Are și niște cutii cu pateu din ficat de giscă. 

— Jumătate mie, jumătate nevoiașilor merituoși! ordonă Porta. 
Ai cumva și icre negre? îl întrebă pe NKVD-istul care urmărea, căpiat, 
cum bunătăţile sale își schimbau proprietarul. 

Tăcut, rusul dădu din cap, ba chiar îl ajută pe Barcelona să des- 
copere două cutiuţe cu caviar pe care i le întinse lui Porta. 


[4] (rus.) Frumoasă, frumoasă! (n. trad.) 

— Dacă cineva nu-i deprins cu îngurgitarea acestor delicatese, 
riscă o cufureală zdravănă, ceea ce reduce considerabil capacităţile lui 
de luptă. Ca atare, faci bine că mi le cedezi, eliminînd astfel o regreta- 
bilă întîrziere ce s-ar produce în continuarea acestui război. Deschise 
cu virful baionetei una din cutiuţe și-i înfulecă, pe loc, conţinutul. Cam 
prea sărate, comentă el, plescăind din limbă. 

În final însă, se declară mulțumit, regretind doar că nu-s decât 
două cutiuțe. 

— Pe vremuri, cînd războiul nu era privit ca o glumă proastă, așa 
cum se întîmplă acum, continuă el, lansînd priviri ucigașe unei găini 
care cotcodăcea călcată de cocoșul cel roșu, pe vremuri, zic, eram întîm- 
pinați în fiecare gară de idioatele alea din Asociaţia femeilor naziste care 
împărțeau eroilor diverse bunătăți. Într-o bună zi, în staţia Berlin-Est 
s-a produs o indigestie generală provocată de consumul excesiv de 
caltaboși și ștrudel cu brînză încît toate căcăstoarele au fost umplute 
pînă sus, iar cei însărcinaţi cu curăţenia, neavînd altă soluţie, dar și 
tîmpiţi, au împrăștiat conţinutul printre șine. Un prăpădit de căpitan 
de infanterie, rezervist, a fost găsit vinovat de toată această tărășenie 
și expediat urgent pe front, într-un batalion disciplinar. N-a apucat 
însă prea bine să ajungă în linia-ntâi, c-a și fost pus la zid și împușcat. 

— Cum așa? întrebă, nedumerit, Bătrinul, aprinzindu-și vechea 
sa pipă cu capac. 

— Uite așa, bine. Un colonel l-a întrebat pe mangafaua de căpi- 
tan de ce a ajuns la batalionul disciplinar și prostul i-a răspuns sincer: 

„Din pricina căcatului de la Berlin.” Acest căcat s-a întins pe cele o 
sută optzeci și patru de pagini ale unui raport care se încheia astfel: ,... 
fapt pentru care, căpitanului Kowski i s-au refuzat dreptul la viaţă și 
moartea cu onoruri militare ca urmare a discursurilor sale subversive 
referitoare la Fiihrer și la conducerea superioară a Marelui Reich.” 

Porta rînji, își desfăcu brațele și conchise: 

— Aveţi aici dovada cea mai elocventă în legătură cu opinia 
tuturora în legătură cu Marele Reich. Cum e pronunțat cuvîntul „căcat”, 
cum se face imediat legătură cu măreţele idealuri pentru care luptăm! 

Împunse cu un deget în direcția sovieticului care afișa expresia 
aceea năucă pe care o întîlnești, în general, numai la cei care urmează 
a fi spinzurați: 

— Tovarișci, alungă aerul ăsta de cîine bătut. Sîntem la tine acasă 
și, dacă ţi se întîmplă ceva, va fi, crede-mă, doar din pură întîmplare! 

Pe neașteptate, Feodor, care dispăruse de o bucată de vreme, se 
înapoie și se apucă să-i șoptească ceva la ureche Bătrinului, dind din 
miîini și arătînd spre est. Bătrinul se răsuci spre mine: 

— Sven, galop! Starostele zice că o patrulă de NKVD-iști e în 
drum spre noi. Trebuie s-o ștergem! 

— Bun, fug să pregătesc sania! 

Vestea se răspîndi în sat cu viteza sunetului, șoptită de fiecare 
tufiș, purtată de fiecare fulg: vine NKVD-ul! 

Toată lumea se puse pe treabă ca să grăbească plecarea noastră, 
pe Micuţul a fost nevoie să-l extragem cu forța din cotețul în care-și 
făcuse mendrele. Clătiniîndu-se, matahala revărsă un torent de înju- 
rături și obscenități: 

— Cînd cineva are una ca a mea, e o crimă s-o dea la rațe! 
Doamnelor, poftiţi, dar fără înghesuială. Fenomenul e la dispoziția 
dumneavoastră! Comisare, înainte marș! Facerea de bine €.... 

Trist și descumpănit, sovieticul urmărea scenele de demență 
din jurul său. 

— Știi să dansezi hopakul!”!? Vreau să dansez cu tine, frumoaso! 

Și Heide, beat criță, încerca s-o tragă în mijlocul uliței pe o bătri- 
nică ce abia se mai ținea pe picioare. Abandonînd-o, înșfăcă o tinerică, 
îşi băgă labele pe sub fustele ei și amîndoi se rostogoliră în zăpadă. În 
nebunia generală, Micuţul slobozi în aer un încărcător întreg, smulse 
o bucată din carîmbul cizmei rusnacului și turnă samagon în căciula 
lui Feodor. Nimic însă nu mai impresiona pe nimeni, exceptind un 
singur lucru: iminenta sosire a NKVD-iștilor. 

Cum ne-am echipat și-am încărcat sania? Habar n-am. Tot ce 
știu e că starostele ne-a cerut imperios să luăm cu noi pe sovieticul 
beat mort. 

— Sîntem pierduţi dacă rămîne aici, ne implora el. Căsăpiţi-l, dar 
mai departe de sat, e un ticălos. Faceţi o copcă în gheaţă și aruncaţi-l 
în rîu. Nu-l vor găsi decît la primăvară. Da mai întâi tăiaţi-i beregata 
ca să fie mai sigur! Și, cu un gest expresiv ne indică operaţia dorită. 


[5] Dans naţional ucrainian (n. trad.) 


61 


BATALION DE MARȘ 


— Am eu grijă de asta, îl încredință Heide, examinînd de pe 
acum gitul enkavedistului. 

Pactul fu pecetluit printr-o strîngere de mînă și o nouă dușcă 
de samagon. 

Paul, micul artilerist, a fost așezat pe sanie, Feodor îl îmbră- 
țișă, recomandîndu-i să ferească rana de la ceafă. Localnicii își luau 
rămas-bun de la noi, plesnindu-ne prietenește peste spinare, rizînd, 
dăruindu-ne care ce putea. Cel mai minunat cadou a fost un cort din 
piele, unul din acele corturi mici, ascuţite la virf, pe care le folosesc 
nomazii și care pot înfrunta cel mai cumplit uragan de zăpadă. Am 
mai primit și un șirag de pești uscați, tari ca niște surcele, pe care l-am 
agăţat de marginea saniei. 

Urmă plecarea. Apatic, sovieticul venea după noi pe schiurile 
sale scurte, după un „Iob tvoiu mati!”, și acela rostit în scîrbă, care voia 
să spună că de aici încolo totul îi era egal. Cum se pregătea să pună în 
bandulieră pistolul său mitralieră, Heide i-l smulse din mînă rizînd: 

— Acum ești voienoplenîie, drăgălașule, așa c-o să-ți duc eu 
pușcociul. 

NKVD-istul dădu resemnat din umeri și bombăni ceva în care 
era vorba de Feodor și de spînzurătoare. 

— Niet! replică cel vizat, rinjind. 

Bătrînul plesni din bici și scoase un „000-hai! salutat printr-un 
hămăit vesel de cîinele roșcovan. Într-o învolburare de zăpadă, sania 
părăsi satul. În urma noastră, localnicii cîntau: 


Dosvidanie, dosvidaniel!€!, 
N-o să ne revedem niciodată, 
E un drum lung, lung de tot, 
Dosvidanie, dosvidanie... 


Căsuţele joase dispărură în depărtare, ritmul era infernal, frigul 
și efortul alungaseră mahmureala, angajasem iarăși veșnica, inumana 
noastră bătălie. 

A treia zi, în timpul opririi pentru înnoptat, se stîrni vintul și, 
pentru prima oară de cînd plecasem, sovieticul ne vorbi, mai precis, se 
adresă Bătriînului, pentru că pe noi, ăștilalți, ne ignora pur și simplu. 

— Vine furtuna, spuse el, cercetînd cu privirea răsăritul. O fur- 
tună cumplită care va dura cîteva zile. Trebuie montat cortul. 

Bătrînul își aprinse, ginditor, pipa și, mijindu-și ochii, urmări 
îndelung goana norilor ce coboriseră jos peste apă. 

— Asta-i părerea ta, Piotr? Se cade să te ascultăm, îţi cunoști 
țara mai bine ca noi. 

— Dă-i zor! exclamă el, agasat de calmul comandantului nostru. 
Peste un ceas a și venit peste noi și înghețăm dracului dacă nu-i gata 
cortul! Își vîntura mîinile, întărind prin gesturi spusele sale. Uragan! 
Uragan! Va fi de groază, sînt treizeci și opt de grade sub zero! 

— Are dreptate, să ne grăbim! interveni Legionarul. Cunosc furtu- 
nile astea de pe vremea Saharei, nisip sau zăpadă, tot aia-i, te asfixiază! 

— Doar n-o să dai crezare găinarului ăstuia! se amestecă Porta. 

— Destul cu pălăvrăgeala! comandă Bătrinul. Montaţi cortul! 

— Bine-e-e, scrîșni Porta, dar nu te baza prea tare pe faptul că 
te iubim... 

Fără prea multă rîvnă, ne apucarăm să desfacem sania, în vreme 
ce Heide îl suduia pe cîinele galben-roșcat de parcă el ar fi fost vinovat 
de tot ce se întîmplă. Din senin, o pală cumplită de vînt mătură stepa, 
trîntindu-ne aproape din picioare. 

— Sfinte Sisoe, exclamă Porta, am impresia că rusnacul a avut 
dreptate! 

Acum, nimeni nu mai sufla o vorbă și ne căzneam să ridicăm 
cît mai repede cortul, lopeţile individuale intraseră în acţiune, tăiam 
blocuri mari de zăpadă înălțind un soi de meterez care să ne apere de 
vijelie. 

Odată adăpostiţi, se lăsă tăcerea și adormirăm aproape instan- 
taneu, vegheaţi de Profesor, căruia veșnic îi venea rîndul să stea de 
sentinelă. 

— Ești voluntar în SS, i-a explicat Porta, deci îți place milităria. 
Dacă faci gură, te traducem în fața Consiliului de disciplină, e dreptul 
nostru. Micuţul va sluji drept spînzurătoare și o să te țină agăţat în aer 
pînă crapi. Deci, gardă ușoară! 

Ne-a trezit vijelia. Așa ceva nu mai întîlnisem pînă acum, era un 
veritabil ciclon de zăpadă cum poți vedea doar la cinema sau... în Rusia. 
Timp de patru-cinci ore a fost nevoie să ne agăţăm și să ne proptim în 

cort ca să nu-l ia vintul, apoi suflarea lui nebunească se mai domoli. 
Rusul se trînti pe jos. 

— Acum, se poate dormi, zise el. 

— Să dormim? replică Bătriînul. Păi, în curînd, se face ziuă, tre- 
buie să ne urmăm drumul. 

— Cu neputinţă, făcu sovieticul, cu un surîs istovit în colțul 
buzelor. Va mai dura cel puţin trei zile și dacă încercăm să ne mișcăm 
mai devreme, murim înzăpeziți. 

— Gagiul ne trombonește, se amestecă imediat Porta. Își zice 
că dacă izbutește să ne țină pe loc, tovărășeii lui or să ne dea de urmă. 

— Uite că nu cred, replică Legionarul. Pe o asemenea furtună, 
nimeni nu se poate deplasa. Principalul e să căscăm bine ochii și să 
tragem cum apare ceva. 

— Ba eu vreau să mă deplasez! protestă Micuţul. Doar n-o să 
mă împiedice fleacul ăsta de vîntuleț să ajung la ai mei! 

Și, zicînd acestea, se strecură afară, ridicîndu-se în picioare. În 
aceeași secundă vijelia îl înșfăcă, îl trinti în zăpadă, îl rostogoli, turbată 
de furie, matahala se zbătu, mușcă din zăpadă, urlă neauzit și, final- 
mente, reveni în cort, alb de sus pînă jos ca tăvălit prin făină. Aici îl 
întimpină rînjetul batjocoritor al lui Porta: 

— Să fie oare zefirul ăsta cel care te-a împiedicat să ajungi la 
tine acasă, la Reeperbahn? 

Sovieticul a avut dreptate: viscolul a ținut trei zile. Eram nevoiți 
să răcnim din rărunchi ca să ne auzim unii pe alții și să dominăm muge- 
tele de-afară. Din cînd în cînd, ne strecuram ca să vedem și să hrănim 
câinii, făcuţi colac în dosul meterezului ridicat. Întreaga stepă era un 
zid mișcător de zăpadă, spulberate de sus, spulberate de jos, miliardele 
de cristale de gheaţă tălăzuiau precum valurile unui ocean răscolit de 
taifun. Orele se scurgeau încet, leșios, iar noi deveneam tot mai isterici. 
Micuţul îl bătu de-l deznodă pe Steiner, Steiner îl cafti pe Profesor, mai, 
mai să-l lase mort; nefericitul a fost salvat de Heide, care s-a încăierat 
ulterior cu Micuţul, care-l acuza că ia partea SS-ului. Urmarea a fost că 
Heide i-a repezit Profesorului, pe care tot el îl scăpase, un pumn atît 
de năprasnic încît bietul scandinav a rămas o jumătate de ceas fără 
cunoștință, ca apoi să-l trateze pe Micuţul drept „haznaua armatei”. 

I-am potolit, dînd în ei, fără deosebire, cu patul armei, dar pacea 
a domnit doar scurtă vreme, adică exact pînă în momentul în care 
Porta a declarat că Legiunea Străină franceză e „un balamuc ambu- 
lant”. Măruntul legionar găsi termenul jignitor și de aici porni una 
din acele bătăi care, de regulă, se termină cu omor. A fost nevoie de 
întreaga autoritate a Bătrînului ca acești nebuni furioși să fie domoliți. 
Pînă la urmă, am căzut de acord să-l declarăm pe NKVD-ist vinovat 
de toate și lucrurile s-ar fi isprăvit, probabil, cu o judecată ad-hoc și o 
condamnare la moarte dacă viscolul nu s-ar fi ostoit. 

Am deschis cortul. Furtuna grămădise adevărați munți de 
zăpadă. O zbughim afară și, aidoma unor copii zănatici, ne tăvălim 
prin puful alb și ne batem cu bulgări de nea. 

— Mămico! zbiară Micuţul. Bolșevicul mi-a băgat zăpadă după 
ceafă! 

Heide e apucat de un asemenea rîs încît își scrintește falca și 
rămîne înțepenit pe loc, cu ochii holbaţi și gura căscată. 

— Las-că ţi-o aranjez eu, se oferă imediat Porta, și-i și expedi- 
ază un pumn. Să știi însă că e nevoie de încă unul ca să treacă de tot! 

Heide e apucat de o asemenea turbare, că roșcovanul e silit să-și 
ia picioarele la spinare ca să scape cu viață. Sintem nebuni, nebuni de 
legat. 

Două săptămîni mai tîrziu ne aflam în apropierea frontului. 
Nu mai aveam nimic de mîncare și eram căpiați de oboseală. Hămesiţi 
și ei, cîinii refuzară să mai tragă și atunci i-am desprins din hamuri, 
lăsîndu-i slobozi, iar sania am expediat-o într-o rîpă. 

NKVD-istul nostru devenea, pe zi ce trecea, tot mai nervos, din 
ifosele lui inițiale nu mai rămăsese decît amintirea, era clar că se gîn- 
dea cum s-o șteargă. Dar care dintre noi n-ar fi făcut la fel? 

Într-una din zile, pe cînd ne apropiam de o pădure, o pădure 
mare judecînd după hartă, și cînd tocmai ajunsesem la liziera ei, răsună 
oribilul strigăt: 

— Stoi! 

Cuviteza fulgerului, Porta pivotă pe călcâie și slobozi o rafală în 
direcția din care venise somațţia, Legionarul îl imită cu aceeași promp- 
titudine. Cîteva siluete, ițite printre nămeţi, se prăbușiră. 

— Rapid în pădure! ordonă Bătrinul. 

Heide și Profesorul se trîntiră la pămînt ca să ne acopere. Era 
momentul pe care-l așteptase NKVD-istul. Alergînd în zigzag, se repezi 
spre tovarășii săi, strigînd: 

— Ne strelieaite! Ia vas!!! 

Julius Heide fixă bine în umeri patul puștii-mitralieră: 

— Piotr, bătrîn camarad de arme, i-am făgăduit lui Feodor să-ți 
fac vint pe lumea ailaltă. Ai să te răzbuni, prietene, dacă nu mă ţin de 
cuvînt. Așa că, tovarișci, adio! 

LMG-ul!E! clănțăni de cîteva ori. Heide rînji: 

— Doare, tovarișci? N-am ce-ţi face. Julius Heide a jurat. 

Sovieticul se poticnește, cade, se ridică, se poticnește iarăși. 
Heide continuă să rînjească, trimițind serii scurte, ucigașe. Trupul 
fugarului e literalmente secționat în două, de după troiene și metereze 
de zăpadă ţișnesc mici flăcări roșiatice, focul rușilor e dens, gloanțele 
șuieră furioase prin aer. 

— Cîinilor! urlă Heide. Arză-vă iadul să vă arză! Pușca-mitralieră 
trepidează în mîinile lui exersate, tirul e precis, ca la poligon. Mișcă-te 
mai repede, erou al SS-ului! răcnește spre Profesorul care-i alimentează 
arma prea încet. Mișcă-te, că altfel te dau pe mîna fîrtaţilor din față! Un 
ostaș sovietic sare în picioare cu o grenadă în mînă. Încaseaz-o, urâtule! 
zbiară Heide, și-l doboară cu o rafală. Grenada explodează sub el, făcîn- 
du-l bucăți. Primiţi salutul lui Julius Heide! Și alte rafale împroașcă 
meterezele albe, din spatele cărora cîteva ţipete atestă precizia tirului. 

Între timp, din pădure se aude glasul, grav, inconfundabil, al 
unei SMGI?.. 

— Stop! comandă Heide. Tu, erou al fiordurilor, șterge-o cât scîrba 
aia de piele ţi-e încă negăurită! Acuși, acuși îi vezi pe amicii din față că 
se deprind cu muzica Legionarului! 

Se rostogolește pe-o coastă, leagă trei grenade între ele și cu 
o mișcare de discobol le lansează spre meterezul cel mai apropiat. 
Explozie bubuitoare, gheizer de flăcări, mădulare omenești zburînd 
prin văzduh. 


[7] (rus.) Nu trageţi! Sînt de-al vostru! (n. trad.) 
[8] (germ.) LMG—Leichtes Maschinengewehr: pistol-mitralieră. (n. trad.) 
[9] (germ.) SMG—Schweres Maschinengewehr: mitralieră grea (n. trad.) 

— Superbă moarte de eroi! comentează cinic Heide și, sărind 
în picioare, o zbughește în pădure și-l auzim cum se apropie, cîntînd 
Cu 0 voce gâjiită: 


Oh, Suzana, viața nu-i chiar grea, 
Pentru un logodnic mort, găsești alți trei mii! 


Heide e fericit. Îi place să ucidă. Dacă în timp de pace ar fi ajuns 
în faţa instanţei, acuzat de omor, specialiștii l-ar fi declarat psihopat 
sadic; cum însă ne aflam în război, Julius Heide a dobîndit reputa- 
ţia unui bun soldat, cu sînge rece, curaj, simţ al situaţiei și calități de 
comandant. A fost decorat pentru bravură și admirat pentru aptitudi- 
nile sale de combatant: a fost specializat în lupta corp la corp, căreia, 
în parte, îi datorează faptul că, pină acum, a izbutit să scape teafăr din 
foarte multe încercări. O societate, fie ea civilă, fie militară are nevoie 
de-alde Julius Heide, dar, cel puţin în primul caz, preferă să-i utilizeze 
fără să aibă, direct, de-a face cu ei. 

Suflind din greu, el se aruncă în zăpadă alături de Porta și Legi- 
onarul instalați în spatele mitralierei. 

— Am ras cel puţin două duzini! 

— Foarte bine! Să vadă și ei ce înseamnă să tragi în propriii 
camarazi. 

— Probabil ne iau drept una din formaţiile Brandenburg!9l. 
Dacă-i așa, și dacă pun mîna pe noi, răminem doar cu mila Domnului. 

— Ne vor sugruma cu o bucată de sîrmă ghimpată, prezise Stei- 
ner. Am văzut odată cadavrele a trei tipi din batalioanele Brandenburg: 
doi fuseseră gâtuiți cu sîrmă ghimpată, al treilea perpelit la proțap. 

— Ce plăcere! exclamă Porta. Și eu care nu suport căldura! 

— Retragerea! comandă Bătrînul. Om cu om! 

— La revedere, doamnelor și domnilor! pufni Porta. lertaţi-mi 
graba, dar nu-mi place să pierd autobuzul! 


[10] Unităţi cu destinație specială, formate pentru lupta în spatele frontului 
inamic, antrenamentul combatanţilor din aceste unități era mult mai 
complex decît acela al militarilor obișnuiți, comportînd cunoașterea 

limbii adversarului, mînuirea tuturor tipurilor de arme de foc din 

dotarea acestuia, conducerea vehiculelor, transmisiuni radio codificate, 
interceptări telefonice (n. trad.) 

Și, zicînd acestea, își luă picioarele la spinare. 

Bătrînul și cu mine ne nimerirăm ultimii, cînd suflul unei explo- 
zii ne trînti la pămînt. 

— Slavă Domnului, n-a fost decît o grenadă, suspină ușurat 
Bătrinul, ridicîndu-se. Da asta ce mai e? 

Ciulim urechea, încordaţi, aidoma unei sălbăticiuni care aude 
bocănitul hăitașilor. Scrîșnet de șenile. Tancuri! Cine poate scapă! 

Legionarul, mai rapid ca o nevăstuică, dispare în dosul unor 
tufișuri. Heide îl urmează, apucînd doar să strige: 

— Blindate! Trei T-34! 
— Adăpostiţi-vă! comandă Bătrinul. 

Primul T-34 a și apărut. Distingem clar steaua roșie vopsită 
pe turela lui. Dispărem într-o clipită. Un proiectil de tun vâjiie prin- 
tre copaci. Norocul nostru e că folosesc proiectile perforante, și nu 
explozive, altminteri am fi fost făcuți, cu toţii, terci. Porta se furișează 
de-a lungul unui șanț îngust și nimerește drept în braţele unui ser- 
gent sovietic, dotat cu un aruncător de flăcări. Acesta, îl ia drept unul 
dintr-ai lor și de-aici i se trage pieirea: Porta îi descarcă drept în cap 
O jumătate de încărcător, apoi înhaţă sinistra sculă a morții pe care 
sovieticul o purta în spate. 

— Acu' să vă ţineţi, bestii roșii! 

Din cîteva salturi a și ajuns la șleaul de unde răsună cumpli- 
tul și atît de binecunoscutul clinchenit al șenilelor. Porta se lăsă în 
genunchi și, calm, ca la poligon, îndreptă ștuţul furtunului în direcția 
primului tanc. 

„Deie Domnul să aibă destulă presiune”, mormăi el, ochind turela 
blindatului care se îndreptă exact spre locul unde s-a ascuns. 

— Declanșează! Declanșează, pentru numele cerului aproape 
geme Bătrinul. 

Legionarul își mușcă degetele. 

— Ce dracu mai așteaptă! O să-l strivească! 

Micuţul nu se mai poate stăpîni și urlă: 

— Trage, Porta, trage! 

Replica i-o dă mitraliera tancului, dar în aceeași clipă Porta acţi- 
onează sistemul de declanșare, cu un șuier oribil, jetul ucigaș ţișnește, 

se aprinde, învăluie turela într-o mare de flăcări. Tancul pare să cabreze, 
încearcă să dea îndărăt, se oprește. Capacul turelei se deschide, unul 
din tanchiști dă să iasă, dar flăcările îl înhaţă, hulpave, strigătul lui nu 
mai are nimic omenesc, trupul se frînge peste bordajul de oțel, tresare 
într-o ultimă zvircolire, apoi rămîne inert, carbonizîndu-se. În nări ne 
pătrunde mirosul grețos al cărnii arse. 

Porta scuipă pe jos și pindește, cu aruncătorul de flăcări pre- 
gătit pentru o nouă cremaţie. Dar celelalte două T-34 manevrează în 
marșarier și dispar printre copaci, tot de acolo izbucnesc cîteva siluete 
care pier și ele în goană. 

— Şi-o fi închipuind că au dat peste o baterie de PAK-uril!!|! 
rînjește Heide. Hai, roiul! 

A fost o goană dementă prin pădure pînă cînd, complet sleiți 
de puteri, ne-am prăbușit, înghițind în neștire zăpadă ca să potolim 
setea ce ne ardea măruntaiele. În jurul nostru, tăcerea era deplină, de 
departe însă ne parvenea, valuri, valuri, un huruit înăbușit. 

— Acolo-i frontul, spuse Steiner, privind spre nord-vest. 

— Doamne, de-am ajunge odată, gemu Profesorul. Sînt atât, atât 
de istovit... 

Sărmanul de el, zăcea pe spate în zăpadă, ațintindu-și privirea 
spre creștetul copacilor. Cele petrecute cu el în ultima vreme depă- 
șeau cu mult resursele sale de energie și trupul său n-avea teribilul 
antrenament pe care lungii ani de război ni-l dăduse. Noi văzusem și 
altele, și mai și. 

— Rămiîn aici, murmură el. Nu mai pot. Urăsc tot ce se petrece, 
urăsc toată această gigantică minciună. Părea atît de frumos cînd m-am 
înrolat, atunci, la Oslo. 

Steiner avu un rîs amar. 

— În pas de defilare spre victorie, cu steaguri în vînt și trom- 
peţi suflînd din goarne, nu-i așa? Inamicii? Nişte cretini, incapabili să 
nimerească un elefant de la zece metri! Pentru un SS, un tanc T-34 e 
mai puţin decît o roabă! Ceva în genul ăsta, nu? 

— N-ar trebui să-ți baţi joc, rosti, abia auzit, Profesorul. Camarazii 
mei au pierit ca muștele, habar n-aveam ce înseamnă un tir de baraj, 
nu ni se spusese nimic despre katiușe, iar dacă o făcuseră, fusese în 


[11] (germ.) PAK—Panzerabbruchkanone: tun anticar autopurtat (n. trad.) 

derîdere. Am fost făcuți harcea-parcea înainte chiar de a ne da seama 
despre ce-i vorba. 

— Ce spui tu e adevărat, interveni Barcelona. Sigur, nu ne dis- 
place să vedem pe de-alde voi sub șenilele unui T-34, dar, oricum, mi-e 
milă: sînteţi niște exaltaţi care aţi crezut că războiul e un fel de petre- 
cere la iarbă verde. Cîtă instrucție ați făcut la divizia Viking? 

— Șase săptămîni, dar șase săptămîni dure. 

— Christoase! oftă Bătrînul. Noi, noi avem în cîrcă trei ani, trei 
ani de război dur. Și cînd te giîndești ce frumos a debutat totul în Polo- 
nia... Parcă eram pe poligon. După aia însă... Cîţi au mai rămas în viaţă 
dintre camarazii tăi? 

— În compania mea, regimentul Norvegia, am fost două sute 
treizeci de voluntari, ulterior vărsați în Divizia Viking. După prima zi 
de front, în Ucraina, o sută douăzeci și unu s-au dus. Nimeriserăm, 
habar neavînd ce trebuia să facem, sub salvele unor baterii de katiușe. 
Pe cînd evacuam răniții, ne-a mitraliat aviația lor de vinătoare. Haupts- 
turmfiihrerul SS, tot un norvegian de-al nostru, comandantul companiei, 
s-a sinucis. Două zile mai tîrziu, opt băieți au fost executaţi pentru 

„dezertare în fața inamicului”, alți nouă au fost expediaţi în regimente 
disciplinare pentru că au zis că ofițerii noștri de carieră sînt mai incom- 
petenți decît noi, care n-am făcut niciodată armata și nu sîntem decît 
niște prăpădiți de voluntari. Am fost biciuit cîteva ore în șir la închisoa- 
rea disciplinară de la Lemberg pentru că n-am denunţat un camarad 
care-l scuipase pe Obersturmbannfiihrerul Gratwohl, președintele tri- 
bunalului disciplinar de la Lemberg. Camaradul meu a fost spînzurat, 
cu o plăcuţă pe piept: „Porc de norvegian”. 

— De ce l-a scuipat pe comandantul ăla? se miră Micuţul. Că 
noi o facem, e de înțeles: sîntem ce sîntem. Dar voi, voi eraţi de partea 
nazismului, de partea lui Hitler? 

Profesorul nu răspunse imediat, de fapt, n-ar fi avut chef să 
continuie, dar curiozitatea noastră era prea mare și-l înghesuiam cu 
întrebările. Începu, poticnit: 

— Obersturmbannfiihrerul Gratwohl ne-a declarat că a slujit în 
organizaţia Todt!!2l cînd a fost cu construirea bazei navale secrete pentru 


[12] Organizaţie nazistă de muncă—uneori voluntară—dar de cele mai 
multe ori obligatorie (n. trad.) 


70 


Un glonţ în ceafă 


submarine de la Trondheim și că, deci, îi cunoaște bine pe norvegieni, 
că ăsta-i un popor de adunătură, de pescari amăriţi, leșinaţi în fața 
anglo-americanilor și nedemni să intre în sînul poporului germanic. 
Dar, lasă, după război o să înveţe și norvegienii ce-i aia civilizaţie! Atunci, 
pe camaradul meu l-a apucat turbarea și l-a scuipat pe SS-ist. Acesta 
a ordonat imediat altor doi SS-iști să se „ocupe” de compatriotul meu. 
După un timp, a izbutit chiar să-l facă să ceară iertare, și, totuși, gin- 
diți-vă, noi, norvegienii, sîntem un popor tare, așa ne-au făcut munții 
și marea. 

O clipă domni liniștea. Heide își petrecu brațul pe după umerii 
tinărului scandinav. 

— Lasă astea. Acum, important e să-ți ţii botul deasupra apei. 
Victoria ălorlalți se apropie, Norvegia va fi eliberată și toți Gratwohl-ii 
vor fi trimiși direct în iad, cu șuturi în fund. Sigur, cazul tău nu-i chiar 
faimos, dar să-ți eliberăm un certificat. 

— De-aș putea să mă plimb măcar o singură dată pe bulevar- 
dul Karl Johann, visă norvegianul. Sau să beau o cafea într-un bufeţel, 
alături de o jente... 

— O ce? întrebă, nedumerit, Porta. 

— O jente, îl lămuri Barcelona, înseamnă fată, așa se spune în 
norvegiană. 

— Ba mie mi se pare că sună mai civilizat „coardă”, declară 
Micuţul, scărpinîndu-se la ceafă cu virful baionetei. „Coardă”—savură, 
plescăind din limbă, cuvîntul. Mi-ar plăcea una atît de fierbinte în 
părțile de jos încît să faci bășici numai atingînd-o. 

Subiectul era de interes general. Steiner se legăna precum ursul, 
cu creierii în delir. 

— Băieți! Să dai jos ţoalele de pe o gagică măritată! se linse el 
pe buze. Am cunoscut odată una, la Heidelberg. Vulcanică muiere, tre- 
buia stăpînită mai ceva ca un T-34. Motor cu năbădăi. Demarezi lent 
și grijă mare cum schimbi vitezele. Avea și un portjartier pe care nui 
l-am scos ca cilindrii să iasă mai bine în evidenţă. 

— Eu unul prefer alt gen, interveni Barcelona. De bordele te 
saturi pîn-la urmă. Se lăsă în față, vizibil excitat. Nu, la Viena, pe-nse- 
rate, în Park, pe la sfîrșitul lui mai sau începutul lui iunie... 


7l 


BATALION DE MARȘ 


— Tu le consumai numai la dată fixă? se interesă Micuţul. 

— Tacă-ţi fleanca! îl repezi Barcelona. Ascultă ce spun. Deci, la 
Viena, în Park, vara, cînd damesele au rochii atît de transparente că vezi 
prin ele și cînd din baruri se revarsă o muzică lascivă..., iar tu, alături 
de o corvetă trăsnet, stai și asculți cum doi lăutari țigani, dintr-aceia 
autentici, o iau pe coarda razachie: 


Zi-i, țigane, zi-i, 
Înnebunește toate femeile din lume... 


Și Barcelona fredona, extaziat, tangoul altor vremuri. 
Cîteva împușcături sparseră liniștea începutului de noapte. 
— Se țin scai de noi. Camuflaţi-vă și fiți gata! ordonă Bătrinul. 

Întunericul sporea, focurile de armă se întețeau. Teama ne 
înnodase maţele, dar am fi putut jura că și celor din faţă li se întîmpla 
același lucru. Făceau un pas, se trinteau la pămînt, trăgeau în toate 
părțile. Era clar că ar fi șters-o cu mare plăcere, dar în spatele lor erau 
politrucii cu Naganele. 

Erau băieți tineri de tot, probabil comsomoliști, și se aflau la 
prima lor înfruntare; probabil că nici măcar nu știau împotriva cui 
luptă. Sigur, comisarul le vorbise de „sabotori”, dar auziseră acest cuvînt 
de atitea ori încît i se tocise sensul: sabotor putea fi și puștiul care se 
furișează într-o sală de cinema fără să fi plătit biletul, dar și generalul 
ori ministrul care sînt spinzurați pentru crimă de înaltă trădare, ca 

„dușmani ai poporului”. Năvălitorii fasciști erau și ei sabotori. L-am 
auzit pe unul din ei întrebîndu-l pe ofițerul care-i comanda dacă nu 
vede cumva pe unul din acești sabotori naziști. 

— Mi-ar plăcea atît de mult să curăț pe una din bestiile astea! 
Și-și privi cu dragoste pușca sa mitralieră, nou-nouţă, care nu țintise 
încă în nici o fiinţă vie. 

Ofiţerul mirii ceva și trimise o rafală, la întîmplare, printre 
copaci. 

— Dacă apuci să vezi un fascist, ești de-acum un om mort, poni- 
maieși? În fascist trebuie să tragi de îndată ce-l simţi, nu cînd l-ai văzut. 

Atunci e prea tîrziu. 


72 


Un glonţ în ceafă 


Schimbul de cuvinte a fost cam tărișor și-am stabilit cu precizie 
direcția. Legionarul sări în picioare și mitralie în demență zona din 
care veniseră sunetele. Un snop de gloanţe întîlni pieptul „bobocului” 
care dorise atît de tare să omoare un fascist. Băietanul se prăbuși și îl 
distingeam, neclar, cum se zvircolește în zăpadă. Ofițerul înjură și se 
trase îndărăt, fără să-i mai pese de rănit. Dispăru în dosul unui mără- 
ciniș des, probabil cu toate simțurile la pindă. Se făcu liniște. 

Mărunţelul legionar fixa întunericul așa cum o făcuse atît de 
des, împreună cu camarazii săi din Legiunea Străină, printre dunele 
Marocului ori djebelurile Algeriei. Heide se puse în mișcare. Se tîra, 
neauzit, urmat de Porta și de Micuţul. Legionarul zimbi: el îi învățase 
tîrîtul, după cum, la rîndul său, deprinsese acest meșteșug de la dascălii 
săi berberi. Barcelona îi acoperea cu mitraliera pe cei ce se îndreptau 
spre ascunzătoarea ofițerului sovietic. Ţineam armele pregătite, gata 
în orice clipă să deschidem focul. 

Cu plesnet de harapnic, o cracă e ruptă. Sovieticul sloboade o 
rafală lungă în direcţia din care venise zgomotul. Barcelona riînjește 
satisfăcut, mitraliera lui răpăie. 

— Somn ușor, frumoasă doamnă! fredonează el. 
Ofițerul rus lasă să-i scape arma și scoate un țipăt ascuțit: 
— Am orbit! Am orbit! 

Îi invocă pe Dumnezeu și pe Stalin, se învârte în cerc, se împie- 
dică de rădăcini, se împleticește și, cu pași de om beat, se îndreaptă 
drept spre noi, ţipînd întruna. Legionarul sare în picioare, duce pisto- 
lul-mitralieră la ochi și sloboade o serie lungă în trupul nefericitului. 
Acesta cade în genunchi, apoi pe spate, acoperindu-și cu mîinile fața 
însîngerată. Heide aruncă o grenadă, o grenadă milostivă, și strigătul 
se stinge. Printre copaci se întrezăresc siluete confuze luînd-o la goană. 

— Radeți-i! răcnește Porta. 

Tot ce aveam ca armament intră fulgerător în acţiune. E o pradă 
lesnicioasă și ridem ca niște apucațţi, dar din pădure răzbat glasuri dure, 
glasuri care știu să comande. 

— S-o ştergem! ordonă Bătrînul. Ăstora le e mai teamă de poli- 
trucii lor decît de gloanţele noastre! 

Galopăm printre copaci, biciuiţi de crengi, cu feţele și mîinile 

însîngerate de spinii tufișurilor, dar nu simțim nici durere, nici usturime. 
La un moment dat ne trezim rostogolindu-ne, claie peste grămadă, pe 
fundul unei viroage destul de adinci. Profesorul își luxează încheietura 
miîinii și urlă cînd Porta reduce luxaţia printr-o smucitură brutală și 
seacă. 

— Ia nu mai zbiera atît, capră de munte, sau te lăsăm dracului 
aici. Să vezi tu ce-o să mai zbieri cînd vor descoperi tovărășeii diploma 
de onoare pe care nen-tu Himmler ţi-a pictat-o sub braţi 

Rînjim cu toţii, idee mai timpită decît aceea de a tatua la sub- 
țioara fiecărui membru al SS-ului grupa lui sanguină nici că se putea 
găsi! Vrei să știi cine-i SS-ist? Pune-l să ridice brațul! 

Ajunși la mică distanță de poziţiile rusești, ne ascundem într-un 
crîng, așteptind noaptea următoare. Apoi, urmînd planul lui Porta, ne 
îndreptăm cât se poate de firesc spre tranșeele sovietice, fiind, chipu- 
rile, un detașament de pionieri. La fiecare somaţie, Porta răspunde 
imperturbabil: 

— Misiune de minare. 

Nimeni n-a insistat să cerceteze mai îndeaproape, un cîmp de 
mine e o centură de siguranţă în plus. Dimpotrivă, eram chiar ajutați 
să trecem peste talazurile tranșeelor, cîte unul ne îmbia cu un hîrleţ, 
alții ne urau baftă. Ba un sergent-major, cărunt și cu mustață pe oală, 
ne-a și binecuvântat, ce-i drept, pe furiș. Cu mișcări de reptilă am pornit 
peste „țara nimănui” spre pozițiile germane. O mitralieră intră brusc în 
acțiune, smulgînd cu un glonte căciula lui Steiner, care izbucni într-un 
puhoi de înjurături și blesteme. Cu puţin înaintea tranșeelor noastre, 
ne-am adăpostit într-o groapă de obuz. Bătrînul a zis c-o ia înainte 
ca să prevină avanposturile și să nu ne ciuruiască văzind uniforme 
sovietice. La capătul unei adevărate veșnicii, un glas necunoscut strigă: 

— Veniţi, dar fără bancuri proaste! Unul cîte unul, la interval 
de cinci minute. Altminteri, tragem! 

Se temeau, de bună seamă, de-o cursă, pentru că, imediat ce 
unul dintre noi ajungea în tranșee, i se și proptea o baionetă în piept. 
Interogatoriul ni l-a luat un locotenent de infanterie, cum nu se poate 
mai sceptic. Greu de crezut că spusele noastre reprezintă adevărul ade- 
vărat. Ostași germani în uniforme ale Armatei Roșii venind din spatele 
frontului sovietic? Basm curat, nu alta! 

— Așa ceva nu există! exclamă el la un moment dat. 

— Ba există, dom locotenent, sări cu gura Barcelona Blom care 
nu prea știa să se stăpînească. Habar n-aveţi cîte există și cîte se pot 
întîmpla în brava noastră armată germană! 

Locotenentul tresări și vocea îi deveni răgușită: 

— Feldwebel, taci din gură și așteaptă să fii întrebat! Or, acum, 
nu te întreb nimic! Te afli în fața unui ofițer german, nu a unui comisar 
bolșevic! Las' că te învăţ ce-i aia disciplina! Culcat! Drepţi! Culcat! Drepţi! 

Și, ca să ne intre bine în cap disciplina, același lucru ni s-a 
ordonat și nouă. 

— Nu mai încape îndoială că am ajuns acasă, mormăi Steiner. 
Patria își întîmpină fii. 

Primirea pe care ne-a făcut-o comandantul Lander a fost la fel 
de cordială, dar, după trei zile, trupul lui, făcut strecurătoare, a fost des- 
coperit în niște tufișuri. Firește, fapta a fost pusă pe seama partizanilor. 

Ce-i drept, au planat niscaiva bănuieli legate de Micuţul și 
Porta, dar aceștia, ca să-și dovedească nevinovăția, au asistat cucer- 
nic la înmormâîntare, vărsînd chiar o lacrimă. 

Bătălia de tancuri de la Lugansk 


Aterizase la noi, venind din închisoarea militară de la 
Glatz. Consiliul de Război îl potcovise cu zece ani de regiment 
disciplinar pentru vina de a fi declarat că războiul e unicul 
mijloc ca un zugrav de nimic!!! să fie luat drept un mare om. 

Din general de divizie a fost retrogradat la gradul 
de maior. În Africa și-a pierdut ochiul stîng, în luptele din 
Finlanda o bucată de stomac. Un excelent ofiţer de tancuri, 
capabil să comande o divizie sau un corp de armată, dar uite 
că nu învățase arta pupincurismului. De aia a și pătimit ce-a 
pătimit la sediul Gestapoului de pe Prinz Albrechtstrasse. 

Chiorul era cel mai bun comandant din cîţi avuseserăm 
pînă atunci. Cocoţat pe blindajul unui tanc, în cămașă cu 
miîneci suflecate și încălțat cu saboți, ni s-a prezentat: 

— Mă numesc Karl Ulrich Mercedes și sînt noul vostru 
comandant. La fel ca voi, mă aflu în rahat pîn-la git. Am 35 
de ani și cîntăresc 118 kilograme. Vă sfătuiesc să nu vă ţineţi 
deștu-n gaura curului și să vă folosiţi braţele și mintea așa 
cum trebuie. În rest, faceţi ce poftiţi, dar să nu vă prind turnînd! 

A încheiat discursul inaugural salutindu-ne cu două 
degete duse la vizieră. La Lugansk, a fost rănit și a avut 
jumătate de falcă smulsă. Obuzierul lîngă care stătea a fost 
făcut arșice, din cei șase cai și nouă artileriști nu s-a ales mare 
lucru. Porta a oprit tancul, Heide ne-a acoperit cu mitraliera, 
Micuţul și cu mine am sărit afară din car, l-am înșfăcat pe 
Chior și, învelindu-l cu o manta, l-am instalat pe blindaj. L-am 
adus pînă la postul de prim-ajutor și, la cinci minute după 
aceea, bombardierele sovietice incendiau Tigerul nostru. 


Cînd am traversat Luganskul, în zgomotul asurzitor al motoare- 
lor ambalate la maximum și în scrișnetul șenilelor, orașul era o mare de 
flăcări. Pe străzi, unde vedeai cu ochii, cadavre și iar cadavre, abandonate 


[1] Aluzie la Adolf Hitler care, pe cînd se mai numea Schicklgruber, era de 
meserie, zugrav (n. trad.) 

ca niște gunoaie. Şiruri lungi de soldaţi, zdrențuiţi și însîngerațţi, se 
grăbeau să ajungă la adăpostul iluzoriu al caselor incendiate. 

Bubuiturile se succed. Limbi de foc țișnesc de pretutindeni. Obu- 
ziere, aruncătoare de mine, tunuri anticar, mitraliere, o monstruoasă 
mașinărie menită să ucidă a intrat în funcțiune. 

În interiorul carului nostru de asalt—un Tiger de 62 de tone— 
zăngănitul diverselor fiare e insuportabil: gamele, bidoane, scule, lanțuri 
de remorcare, tuburi goale de proiectil—totul se ciocnește, zornăie, 
păcăne, scîrțiie. Porta accelerează. Tigerul se smulge spre înainte. 

Soldaţi năuciți și plini de noroi își caută unitățile. Un maior 
de infanterie dă din mîini, urlindu-și ordinele și stînd drept în mijlo- 
cul străzii. E izbit de trenul posterior al unui Tiger, trintit la pămînt, 
următorul, n-are cum să-l evite, îl prinde sub șenilă și din maiorul cel 
semeț nu se mai vede decît o pereche de picioare, încălțate cu cizme 
negre, lucioase, cu pinteni la toc. 

Nimănui nu-i pasă, nimeni nu zice o vorbă. Ce mai înseamnă 
un biet maior de infanterie strivit de șenile pe lingă tot ce se întîmplă 
la Lugansk în ziua aceea de 14 martie? 

Un acoperiș se năruie, împroșcînd cu scîntei coloana de blin- 
date lansată la atac. 

— Oprește, Porta! Oprește! zbiară deodată Micuţul și, nemaiaș- 
teptînd ca tancul să stopeze, sare afară prin oblonul lateral și pornește 
în galop pe strada cuprinsă de flăcări. 

— Asta ce mai e? se înfurie Heide. Ne ia drept tramvai? 

— Linia a 2-a, se maimuţărește Porta, prezentaţi biletele la 
control. 

În căşti răsună, alterată de paraziți, vocea locotenentului Ohl- 
sen, comandantul nostru de companie. 

— Înainte, fir-ar să fie! La ce dracu aţi oprit? 

Coloana s-a încurcat. lată însă și pe Micuţul. Aruncă ceva prin 
chepengul turelei și sare pe blindaj. E un băiețel de trei-patru anișori. 
Porta izbucnește în ris și demarează. 

— Ce nouă tîmpenie ai mai făcut? se răstește Bătrinul. 

— L-am văzut prin vizor, explică huiduma, arătîndu-l pe ţincul 
ghemuit pe planșeul de oțel al podelei. A fugit, uite, din casa aia care 
arde. De-acum e al meu, ponimaieși? Și, începînd din clipa asta, fiecare 


78 


Bătălia de tancuri de la Luganshk 


din voi îi dă ceva din raţia lui! Laba uriașă mîngâie tandru creștetul 
pârlit de foc al copilului. De aici încolo, el și cu mine, sîntem împreună! 

— O să le facă mare plăcere Chiorului și lui Ohlsen. Ce-or să se 
mai bucure aflind că ai un fecior! 

— Îi bag în mă-sa. Bag în mă-sa întreaga lume! Rise, topit de 
fericire. Gindiţi-vă, băi, sînt tată! Am un băiat! Doamne, ce chinuit e! 
Cine ar putea să vrea răul unui asemenea copil? Hei, tovărășelule, tu 
ponimaeși? Avu un rîs timid. Eu, Micuțţul, eu otce nas! 

— Cretinule! hohoti Porta. Acum i-ai spus că ești 

„Dumnezeu-Tatăl'. 

— Cretin ești tu! Atunci, fă bine și tradu-i fiului meu ce-am 
vrut să spun. 

Porta dădu din cap și-l scoase pe copil din ungherul unde se 
refugiase, lîngă cutiile cu benzi pentru mitralieră. În ruseasca lui des- 
tul de curgătoare, dominînd zgomotul motorului, îi explică, zimbind 
mereu, ce voia să spună Micuţul. Copilul clipi și păru mai liniștit, auzind 
limba cu care era obișnuit. Piciorușele lui prezentau multiple arsuri, o 
zgîrietură adîncă și sîngerindă mergea de la timplă pînă la baza gâtului. 
Legionarul scoase trusa individuală și-l pansă, Heide îi dădu un car- 
tof fiert pe care ţincul îl înghiți pe nemestecate. Din păcate, n-aveam 
nimic altceva. 

— Mă întreb dacă fiul meu fumează? făcu Micuţul, scoțind din 
buzunarul salopetei de tanchist un trabuc. 

— Ce timpit! exclamă Legionarul, plesnindu-l peste mînă. 

În clipele următoare, copilul fu dat uitării. Asupra Lugansku- 
lui s-a abătut o ploaie de proiectile explozive. Casă după casă, orașul 
dispare într-un ocean de flăcări tălăzuitoare. leșim din oraș și ocupăm 
poziții în fața unui larg drum de ţară. Se lasă înserarea și înaintăm 
aproape orbește. Din niște ruine apar cîteva siluete care se îndreaptă 
în fugă spre noi. 

— Îi rad? exclamă Legionarul. 

Abia după ce și ultima siluetă s-a prăbușit, observăm eroarea 
făcută: erau propriii noștri infanteriști, ascunși în dărimăturile unei 
magazii și care s-au crezut salvați în momentul apariției noastre, dar 
de cînd s-au introdus bluzoanele astea de camuflaj e mai greu să le 
deosebești de uniformele kaki ale sovieticilor. 


79 


BATALION DE MARȘ 


Cu toată viteza, blindatele traversează suburbiile orașului. Virăm 
la stînga, trecem peste grădini și livezi, pulverizăm sub șenile bazine 
de apă, chioșcuri, tot ce construiseră oamenii cu mîinile și truda lor. 
Înaintea noastră e o viermuială îngrozitoare de siluete kaki mînate 
din urmă de un singur imbold: să fugă, să fugă cît mai repede, să fugă 
cît mai departe de tăvălugul de oțel și foc. 

— Înainte! Înainte! răsună în căști. Sînt Mercedes! Ordon: 
Înainte! 

Motoarele urlă turate la maximum, șenilele se învîrtesc demente, 
cincizeci de monștri împroșcînd moarte se năpustesc asupra turmei 
omeneşti cuprinse de panică. În plină cîmpie e ceasul secerișului: un 
seceriș însîngerat, făcut cu mitraliera, cu tunul, cu aruncătorul de flă- 
cări, cu șenila. 

În urma noastră vin în goană pionierii de asalt cu aruncătoa- 
rele lor ușoare de flăcări, cu grenadele lor cu fosfor. Infanteria sovietică 
își părăsește poziţiile, oamenii aleargă în dreapta, în stînga, se învirt 
înnebuniți în cerc, fug înainte, fug înapoi. Haosul e total. Se aruncă la 
pămînt, scurmă țărîna, caută disperaţi un adăpost. Șenilele se învirt, 
îi prind sub ele, îi terciuiesc. 

Mitraliera din turelă se blochează pe neașteptate. Calm, ca la 
manevre, Legionarul extrage cu baioneta cele două cartușe care pătrun- 
seseră simultan în închizător, schimbă banda și reia tirul. Din ștuţul 
aruncătorului de flăcări, mînuit de Micuţul, ţișnesc, șuierînd sinistru, 
lungi limbi de foc. Heide încarcă tunul numai cu proiectile explozive. 
Și, deodată, liniște... Nimeni nu mai trage, coșmarul s-a isprăvit. Tan- 
curile fac cale întoarsă, mînînd în fața lor, spre poziţiile noastre, cete 
de sovietici cu mîinile sus, la sud de Lugansk e un centru de triere 
a prizonierilor, urmînd ca apoi aceștia să fie trimiși mai departe, în 
spatele frontului. 

Înainte, spre poziţiile inamice! Ne înfundăm adînc în ele, îmbă- 
taţi de sentimentul victoriei. E un sentiment straniu, ușor maladiv, 
care-i cuprinde chiar și pe cei mai lucizi. 

Un sunet cumplit de fier izbind fierul ne perforează aproape tim- 
panele, e un proiectil anticar care ne-a lovit cu atîta forță încît întreaga 
masă a tancului s-a cutremurat. Din fericire, obuzul n-a explodat, tur- 
tindu-se doar de blindaj. 

— Înapoi! comandă Bătrînul, cu ochiul lipit de periscop. 

Tunul anticar trebuie să fie pe undeva pe aproape și așteptăm, 
din clipă-n clipă, un nou proiectil. Porta accelerează și o ștergem spre 
liniile noastre, trăgînd din mers cu tot armamentul de bord. 

Imediat ce ajungem, sîntem expediaţi să ocupăm poziţie la o 
răspîntie de drumuri la marginea Novoaidarului. Chiar în acel moment 
zărim un rusnac sărind din pilnie în pîlnie de obuz, cu o pușcă anticar 
în mînă. 

— Are, pesemne, mîncărimi în fund, exclamă Porta. 

Îl urmărim din ochi, stupefiați de-a dreptul. 

— Ăsta-i nebun de legat! murmură Bătrînul. 

Găsind o groapă pe placul său, rusnacul s-a oprit la vreo treizeci 
și cinci de metri de noi, a dispărut cîteva secunde pe fundul ei, după 
care l-am văzut reapărînd și instalîndu-și pușcociul în poziţie de tragere. 

— Îl miruiesc? întreabă Micuţul, îndreptînd ţeava mitralierei 
spre țintă. 

Sintem însă atît de uluiţi, încât nu-i răspunde nimeni. Holbăm 
doar ochii. Un singur om, cu o pușcă anticar, bună cel mult pentru 
transportoarele blindate, vrea să înfrunte un Tiger de 62 de tone, tancul 
cu cel mai gros blindaj! Gloanţele trasoare ale Micuţului trec razant pe 
deasupra pilniei de obuz. Cel din față ripostează, proiectilul lui izbește 
turela și, firește, se turtește de ea ca o lipie. Atunci, îl prind în luneta 
de ochire a tunului și apăs pe declanșatorul electric. La distanţa asta, 
lovitura de plecare și impactul sînt, practic, simultane. Prin norul de 
fum și pămînt răscolit îl vedem pe temerarul ţicnit zburînd prin aer, 
căzind și—o, minune!-—tîrîndu-se, probabil numai rănit, sub o tufă. 
Micuţul îi mai trimite o rafală, dar Bătrînul îl oprește: 

— Dă-i pace! Și-a luat porția! Dar al dracului de curajos tipul! 

Curînd, aveam să înfruntăm altceva, mult mai serios. În căști 
se auzi glasul locotenentului Ohlsen: 

— Formaţie de T-34 la ora trei!?l, distanță 2000 metri! 
— Dumnezeule mare! se tîngui Porta, și în oraș, și la ţară, răz- 
boiul ăsta al lui Adolf devine de-a dreptul monoton! 


[2] La trupele blindate, ca și la aviaţie, direcția e indicată de cadranul 
ceasului, ora 12 reprezentînd linia perpendiculară pe direcția de mers a 
tancului, ora 3 înseamnă deci dreapta, ora 9, stînga ș.a.m.d. (n. trad.) 

Micuţul e ocupat să-și potolească fiul care plinge de ţi se rupe 
inima. O companie de tancuri ușoare pornește să sprijine infanteria, 
pe cînd noi, cu mastodonțţii noștri, rămînem în ambuscadă. Frigul e 
cumplit și dîrdiim în salopetele noastre subțiri. Micuţul a sărit din 
turelă și aleargă în jurul tancului ca să se încălzească. 

Brusc, se schimbă calimera, de jur-împrejur prind să explodeze 
proiectile de tun, niște case iau foc, răsună gemetele și ţipetele primi- 
lor răniți. Micuţul sare în tanc, urlind ca din gură de șarpe, urechea 
dreaptă i-a dispărut. 

— Ticăloșii! Bestiile! Mi-au smuls urechea! răcnește el cu fața 
inundată de sînge. 

— Pagubă-n ciuperci! face Porta. Tot n-asculți niciodată nimic 
din ce ţi se spune! 

— Te doare rău? întreb eu ca prostul, zgîindu-mă la rană. 

— Vino-ncoa să-ţi fac la fel și-ai să vezi atunci! 

Motoarele duduie, văzduhul vibrează, șenilele scrîșnesc ame- 
nințătoare, obuzele explodează, flăcări și vălătuci de fum urcă spre 
cer. Înainte ca ele să se risipească, altă grindină ucigașă. E limpede, 
sovieticii au declanșat tir de baraj. Probabil, pregătesc ceva în stil mare. 

— Se-mpute treaba, spune Bătrînul, rotind turela. 

Cînd Bătrînul zice așa ceva e semn că situația e într-adevăr 
albastră. Veteran al tuturor fronturilor, presimte evenimentele, fiind, 
din acest punct de vedere, un veritabil barometru. 

Vocea locotenentului Ohlsen răsună în căști: 

— Ce părere ai, Beier? 

Bătrinul își drege glasul și suge din vechea sa pipă. 

— N-aș zice că-mi place. E clar că Ivan ne pregătește o porcărie. 
Dacă măcar am putea vedea ceva la o sută de metri. 

Compania noastră se pune, zăngănind, în mișcare, înaintînd 
de-a lungul drumului. Unul după altul, trecem pe un podeţ de lemn 
care scîrțiie și geme din toate încheieturile, în căști, zumzet de voci, 
oamenii discută despre atacul care se pregătește. Noaptea e impregnată 
cu o neliniște, o stare de nesiguranţă care te scoate din minți. 

Un atac de noapte e infernal pentru carele de asalt. Vizibilitatea, 
și așa nu prea bună, se reduce la zero. Avansăm acum pe un șleau îngust, 

de-a curmezișul unei mlaștini. Limbi lungi de foc ţișnesc din ţevile de 
eșapament, orbindu-l pe conductorul ce vine din urmă. Pesemne, rușii 
ne-au reperat, pentru că tirul lor devine tot mai precis. 

Tancurile ușoare ale companiei a 4-a iau formaţie de luptă, noi, 
ieșiți pe jumătate din turele, încercăm să distingem ceva. 

— Ce mizerie! bufnește Bătrînul. Îţi bagi degetele în ochi! 

Unul din tancuri derapează și se înnămolește. Cablurile cu care 
încercăm să-l tragem se rup ca niște sforicele. Sosește în goană maiorul 
Mercedes, cu un pistol-mitralieră bălăbănindu-i-se pe ditamai burdi- 
hanul. Cine ar crede, văzîndu-l, că malacul ăsta, în bluzon de camuflaj 
și cizme soldățești, comandă un regiment? 

— Cretinilor! Ce moșmondiţi aici? 

Îmbrâncindu-l pe unul din tanchiști, Mercedes apucă un nou 
cablu și-l fixează de cîrligul de remorcare. Poartă niște mînuși din piele 
scorțoasă, dintr-acelea pe care le folosesc docherii în porturi. Rușii 
și-au reglat, în sfirșit, tirul, o grindină de proiectile de katiușe și artile- 
rie se abate asupra noastră. Cu o vioiciune incredibilă pentru cele 118 
kilograme ale sale, comandantul sare în primul tanc aflat la îndemînă. 
Obloanele se închid, schijele bat darabana pe blindaje. 

— S-a pornit balul! ţipă Porta ca să acopere vuietul. N-aș zice 
că Ivan duce lipsă de muniţie! 

Focul de baraj devine un uragan de explozii și metal încins, au 
intrat în joc toate calibrele, încercînd să stopeze înaintarea noastră. 
Plodul cules de Micuţul se pune pe urlat. 

— Fă-l să tacă! răcnește Bătrînul în laringofon. Mă ţicnesc de-a 
binelea dacă mai zbiară și ăsta! 

În cască, se auzi glasul lui Barcelona Blom: 

— Tu vezi ceva, Bătrine? 

— Măcar de-aș putea! Habar n-am unde ne aflăm. 

— Pe unde o fi Ivan? Se pare că toate tancurile companiei a 4-a 
au fost distruse. 

Tăcere în căști. Nervoși, deschidem foc de mitralieră, trasoarele 
se însăilează prin noapte aidoma unor mărgele multicolore, încrucișîn- 
du-se cu alte snopuri luminoase, venite de undeva, din față. Poziţiile 
infanteriei sînt, deocamdată, calme, așteaptă ce va urma. Se pare că 
inițiativa a trecut acum de partea rușilor. 

Din ce în ce mai multe tancuri nu răspund la apel. Ohlsen se 
retrage spre compania de depanări, tunul turelei s-a blocat. Tensiunea 
crește, ca un foc de stepă, în vuietul și bubuitul din jur. 

Pămâîntul pare că erupe, aidoma unui vulcan, virtejuri oblice 
de flăcări se înalţă în văzduh, un uriaș tăvălug de foc se mută bezme- 
tic, de colo pînă colo, strivind totul în cale. Katiușele și-au lungit tirul, 
rachetele lor cu cozi de cometă răscolesc acum pozițiile noastre din 
linia a doua, totul e numai scrișnet, bubuit, vuiet, explozii monstruoase 
smulg care întregi din pămînt. 

Nu mai suflam o vorbă. Tăcea pînă și Porta. Ne era frică, o frică 
animalică, dîrdiiam ca de friguri, cu nervii stînd gata-gata să plesnească, 
cu ochi de nebuni, injectaţi de sînge, cu gâtlejurile sugrumate. Ne sim- 
țeam atât de singuri, atît de părăsiți, jertfiți necruţător iadului acestuia. 
De cîteva ori, tonele de oțel ale tancului au fost săltate de la pămînt, 
recăzind, îi auzeam articulațiile gemînd, mai-mai să se desfacă. O lovi- 
tură în plin și sute de litri de carburant explodează, gigantic gheizer de 
foc. O știam. O văzusem, și nu o dată. Orice iluzie era de prisos. Moartea 
cea mai firească pentru un tanchist sînt flăcările. Din toate armele, a 
noastră are cel mai mare procent de pierderi, din pricina asta, probabil, 
sîntem și mai sălbatici. La ce fel de cruci putem noi aspira? La cea a 
diavolului și la una, dacă s-o nimeri, de lemn. Numai unu la sută din 
totalul echipajelor carelor de asalt a supravieţuit războiului. 

Pămîntul țîșnește spre cer, tunetele nu mai vin de sus, ci de jos, 
gheara morţii scurmă prin minţi, spaima ne înnoadă intestinele. Am 
putea da în marșarier, am putea s-o ștergem, dar disciplina prusacă, o 
disciplină de fier, ne ţine încătușaţi. Nu ne batem nici pentru Hitler, 
nici pentru Patrie, ne batem ca să ne salvăm pielea, căci teama de plu- 
tonul de execuţie e mai puternică, decât cea pe care ne-o inspiră obuzele 
rusești. S-a întîmplat ca echipajul unui tanc să abandoneze, terorizat, 
vehiculul, dar cel tîrziu a doua zi dimineaţa escorta îl mîna la locul 
execuției: „Lașitate în fața inamicului”, așa suna, invariabil, sentința. 
O sentință comunicată imediat celor din linia întîi, ca exemplu și ca 
să știe ce-i așteaptă! 

O explozie mai apropiată îndoaie lunga antenă de oţel și trimite 
în interiorul tancului un suflu dogoritor. Băieţelul se pune pe urlat, 

mușcă, dă din picioare, face spume la gură. S-a izbit de culata mitra- 
lierei și are tot obrazul năclăit de sînge. Pesemne și-a pierdut minţile. 

Îl privim neputincioşi, neștiind cum să-l ajutăm. Heide își tot 
pipăie tocul pistolului, disperat, Micuţul se dă cu capul de pereţii de 
oțel, stringînd copilul la piept, acesta, cuprins de convulsii, se îndoaie și 
înțepenește, încordat precum un arc. Scos din minți, Micuţul răcnește: 

— Ajutaţi-mă, porcilor! Ce trebuie să fac? 

Deodată, plăpîndul trupșor se-nmoaie, capul cade pe spate, ochii 
se încețoșează. Micuţul lasă din mâini firavul corp în zdrențe pîrlite de 
foc și privește, năuc, copilul care a lunecat pe planșeul de oțel mînjit 
de ulei. Gigantica brută închide și deschide de cîteva ori gura, pentru 
ca apoi să dea drumul unui urlet prelung, neomenesc. 

— Copilașul meu, copilașul meu! A murit! 

Înhățind copilul, Micuţul ţîșneşte afară din tanc, sare în mij- 
locul drumului și acolo, ţinînd cu o mînă copilul la piept, smulge cu 
cealaltă pistolul din toc și îl descarcă în toate direcțiile. 

— Veniţi, ticăloșilor! Veniţi, cotarle ale lui Hitler și Stalin! Veniți 
să vă căsăpesc! 

Era înspăimîntător la vedere, cu pansamentul plin de sînge 
fluturînd la ceafă și cu copilul mort în braţe. 

— A înnebunit! exclamă Porta. O să fie făcut bucăţi! 

Asemeni unui dihor, Legionarul se furișează din tanc și-l poc- 
nește pe Micuţul cu coada de lemn a unei grenade, apoi, Porta și Heide 
îl cară, fără cunoștință, înapoi în vehicul. Pe drum a rămas trupul neîn- 
suflețit al băiețelului. 

Ne reluăm așteptarea, trăgînd mereu cu urechea... Cerul se lumi- 
nează treptat, piclele umede și reci plutesc pe deasupra pămîntului. 
Lăudat fie Domnul! Acum, măcar, putem vedea. Dinspre liniile sovie- 
tice se înalță cîteva rachete de semnalizare, albe și verzi. Am înţeles: 
urmează atacul. 

Micuţul își revine în fire și-și smulge pansamentul. 

— Nu scapă nimeni viu din mîinile mele! Vreau cadavre! Acum, 
mâna care ţinuse copilul mîngâia mitraliera. În burtă, fetiţo, numai în 
burtă! Să doară! 

Atacul se declanșase. Marea infanteriei sovietice pornită să se 
reverse peste tranșeele noastre putea fi acum urmărită cu ochiul liber. 

Auzeam pînă și strigătele lor de „ura-a-a!” Frontul semăna cu un ocean 
pământiu răscolit, lanţurile de trăgători inamice tălăzuiau cît puteai 
cuprinde cu privirea, mii și mii de oameni în uniforme kaki se năpus- 
teau la asaltul pozițiilor germane. Ce reprezentau trupele noastre în 
faţa acestui puhoi nimicitor? O picătură de apă într-un ocean. Un petic 
de hîrtie într-o vijelie. Și iată-le părăsindu-și tranșeele, aruncînd arme, 
lepădind căști și fugind ca să-și salveze pielea. 

Gloanţele trasoare țeseau pinza lor ucigașă, moartea juca 
sarabanda printre tunete și bubuituri. O dimineață cenușie, leșioasă, 
spectrală, ultima pentru mii și mii de oameni din acest sector al frontu- 
lui. Nu seva ști niciodată numărul exact al morților din aceste douăzeci 
și patru de ore. Și într-o tabără, și în cealaltă, listele au fost arse din 
pricină că bătălia pentru Lugansk a costat prea mult. Mai tîrziu, un 
comunicat avea să declare: „Atac local în sectorul Lugansk stopat de 
artileria noastră. Poziţiile au fost păstrate.” 

În căști, glasul lui Mercedes: 

— Compania blindate grele, atenţie! Direcţia rambleul de cale 
ferată. Distanţa: 400 metri. Atacaţi cu tot armamentul de bord! Înainte! 

Rambleul și calea ferată propriu-zisă sînt un haos de butoaie 
metalice ciuruite, de vagoane și locomotive răsturnate, de șine smulse 
şi răsucite, înălțindu-se spre cer ca niște degete acuzatoare. Într-una 
din ele, rotindu-se încetișor precum o giruetă, e corpul unui grenadier 
german; explozia unui obuz l-a proiectat în sus și, căzind, a nimerit în 
șina aceea, ca într-o ţepușă. 

De sus, de pe taluz, privirea cuprinde, ca dintr-un balcon, 
întreaga cîmpie. Lanţurile infanteriei inamice se pierd la orizont, peste 
tot numai soldaţi în uniforme kaki, un imens furnicar omenesc vînzolit, 
cei înhămaţi la tunuri de cîmp, la tunuri anticar și antiaeriene, baterii 
de aruncătoare de mine, servanți trăgînd după ei faimoasele mitraliere 
Maxim, cu scut și rotițe. 

— Cu neputinţă, îngăimă Bătriînul. Dumnezeule, e cu neputinţă 
să fie atît de mulți... 

— Martor mi-e Allah că, în comparaţie cu ce văd, atacurile kabi- 
lilor din Atlas erau o joacă de-a-puia-gaia! întărește Legionarul. 

Pămîntul, pietrișul, tăblăraia, traversele din lemn, totul e scur- 
mat de uriașele noastre șenile, totul e pulverizat; monștri preistorici, 

tancurile se desfășoară în formație de luptă. Cu ochiul lipit de vizor, 
tragem ca nebunii, trasoarele ţes o urzeală atît de densă încît nici un 
proiectil nu se pierde în van, găsește un corp, două, trei... 

Primul val se poticnește, izbit de ferocele nostru berbece, mareea 
omenească șovăie, dă să se retragă, dar e cu neputinţă, din spate vin 
alte valuri pe care obuzele noastre de 88 și 105 milimetri le spulberă, 
le împuţinează, le risipesc. 

Înlăuntrul tancului, vaporii de cordită ne sufocă, ventilatorul, 
pus la turație maximă, nu apucă să primească aerul, ochii ne lăcrimează, 
gitlejurile ne ard, tuburile fierbinţi ale cartușelor de mitralieră și ale 
obuzelor zăngăne asurzitor și dispar prin oblonul de evacuare. Heide 
e servantîncărcător la tun. Muncește ca un apucat; culasa, pe care o 
închide împingînd-o cu fruntea, înghite nesățioasă proiectil după pro- 
iectil, sudoarea șiroiește pe faţa înnegrită de funingine, ochii lucesc ca 
ai unui vârcolac și repetă întruna: „Ce scîrnăvie! Ce scîrnăvie!” Mînușile 
lui ignifuge miros a ars; de altfel, și salopetele noastre s-au aprins de 
cîteva ori și le-am stins cu mîinile, fără să simțim durerea. 

Tancul vibrează, se prăvale cînd într-o parte, cînd într-alta, 
turbarea vînătorii ne-a cuprins pe toţi, o cunoșteam de-acum, dar, de 
fiecare dată, e ceva nou. Uităm și primejdia, și spaima morții, chiar și 
motivul pentru care ne aflăm aici și nu aiurea, ne stăpînește un singur 
gînd: SĂ UCIDEM! Cei din fața noastră, cei în kaki, nu mai sînt oameni, 
soldaţi ca și noi, nu, sînt demoni, fiare de pradă ce trebuie strivite și 
noi le strivim, îmbătaţi de sălbatică plăcere, fiindcă și noi nu sîntem 
decît alte fiare care ucid din plăcerea de a ucide! Au de ce să fie mindri 
instructorii noștri de pe poligoanele de luptă! 

Ridem în hohote, ridem ca niște scoși din minţi. Ce exaltant e 
să vezi semeni de-ai tăi prinși sub șenile! Îi zărim, ghemuiţi în gropile 
lor ca niște bieţi iepurași înspăimâîntaţi și atunci zvicnim cu tancul 
peste ei, patinăm pe dreapta, pe stînga, un pic înainte, un pic înapoi... 
Șenilele scurmă, strivesc, împroșcă ţărina. Ne-am scos vestoanele, ne 
agităm cu priviri de demenți, rinjetul buzelor dezvelește dinţi ca de 
cretă, fețele lucesc de nădușeală și ulei. Micuţul urlă ca un lup. Ucidem, 
ucidem cu tunul, cu mitraliera, cu aruncătorul de flăcări. Înnebuniţi de 
masacru, rușii aleargă care încotro, alții se bat cu înverșunare, chiar și 
răniții continuă să tragă, cu revolverul, cu pușca, cu mitraliera, dar astea 

nu-s arme cu care să înfrunți tancurile. Pînă și tunurile lor anticar sînt 
eficace abia sub o sută de metri. Cuprinși de fanatism, se reped la noi 
cu sticle incendiare, cu grenade de mînă, cu mine magnetice, acestea 
din urmă, redutabile altminteri, nu pot fi fixate pe un Tiger al cărui 
blindaj e acoperit cu un strat de ciment, tocmai pentru a fi neaderent. 
Ar trebui ca mina să fie prinsă de un lanţ, răsucit la rîndul său în jurul 
turelei, dar nu-i chiar atît de ușor să sari pe ditamai mastodontul, și, 
oricum, forța exploziei e sensibil diminuată. 

În urmă cu vreo trei luni, încă ne mai feream ca de dracu de 
luptele corp la corp; acum, nici că ne pasă, las' să sară pe noi demenții 
ăștia fanatici! 

— Înainte! Înainte! urlă în căști vocea Chiorului. Scoateţi-vă 
deștele din gaura curului, goniţi-i în fundul iadului! Înainte, găozarilor! 

Motoarele sînt ambalate, duduitul lor a devenit infernal, peste 
stepa cenușie se revarsă masa noastră cuirasată. Pilcuri, pilcuri, pifanii 
sovietici fug, cu capul vârit între umeri, dar proiectilele noastre explozive 
sînt mai rapide; trupuri sfîrtecate zboară prin aer, mădulare smulse 
cad, cu zgomot sec, pe carcasele de oțel, tancurile noastre parcă-s tej- 
ghele de măcelar. Ventilatorul vijiie neîntrerupt, dar duhoarea siîngelui 
și-a viscerelor e mai puternică, mai persistentă. Bătrinul vomită, mă 
stropește pe față, dar nici că-mi dau seama. 

— Ultimul proiectil! anunță Heide, manevrînd închizătorul 
tunului. 

— Nu mai am bandă pentru mitralieră! răsună vocea Micuţului. 

— Mai sînt doar treizeci de litri de motorină! comunică Porta. 

— Înapoi! ordonă Bătrinul. 

Cisternele ne așteaptă în dosul gării de mărfuri. Facem plinul 
într-un timp record, burdușim fiecare colțișor liber cu proiectile de tun. 
S-au îngrămădit atîtea încît Micuţul, nemaiavind loc, se așază direct 
peste unul din rastele. Porta riînjește: 

— Ei, și acum ajunge un singur bobîrnac de-al lui Ivan și te 
trezești în cer! 

— Călătoriile lungi se fac cu mijloace rapide, replică, senin, hui- 
duma și se instalează mai confortabil. 

O luăm îndărăt. Piuit în căști. E Chiorul care-și zbiară ordinele 
cu glas răgușit: 

— Formație inamică de tancuri la ora 9! Distanţa 1200 metri. 

Trageţi la grămadă, numai cu perforante! Înainte, pui de lele, șo' pe ei! 

De astă-dată, nu mai aveam de-a face cu tancuri izolate, ci cu 
aproximativ un batalion de T-34, ale căror pintece negre se și iviseră 
deasupra rambleului. M-a cuprins o dirdîială din cap pină-n picioare. 
În asemenea cazuri nu-i o fericire să te știi închis într-o cutie de fier 
plină de exploziv. 

— Foc! comandă Bătrînul. 

Într-o clipită, primele T-34 sînt cuprinse de flăcări, dar și din 
rîndurile noastre uriașe ruguri își trimit vilvătăile către cer: sînt tan- 
curile noastre MK-3 și MK-4, strivite ca niște coji de nucă de teribilele 
tunuri sovietice. Pe tot întinsul stepei se zăresc acum epave de oţel, 
aduse la incandescenţă, răspîndind în jurul lor duhoarea îngrozitoare 
a cărnii arse. Exploziile se ţin lanţ, blindatele sar în bucăţi în clipa în 
care focul atinge muniţia și rezervoarele de carburant. 

Obuzele mele ţișnesc spre țintă. Avem, pînă acum, 28 de lovi- 
turi în plin. Heide îmi ia locul la luneta de ochire. E un țintaș de primă 
forță și știu că, dacă scăpăm teferi, țeava tunului nostru se va împodobi 
cu noi cercuri albe, semne ale victoriilor repurtate. De cîte ori vede un 
T-34 sărind în aer, Porta urlă ca un apucat: 

— Arde-i Julius, halitor de jidani! Arde-i și nu-i lăsa! 

Cu ochiul lipit de vizor și mîna pe declanșator, Heide scuipă 
și scrișnește: 

— Uite înc-un cep pentru curul tău, Ivane! 

Și obuzul plecă, șuierînd, spre ţintă. În faţa Tigerurilor, blin- 
datele inamice sînt neputincioase. Toată încleștarea durează o oră și 
ceva. N-a scăpat nici un T-34. Atacul sovietic s-a terminat în foc și sînge, 
dar și toate tancurile noastre ușoare, MK-3 și MK-4, au fost nimicite. 

— După o asemenea bubuială, n-aș vrea să fiu în pielea ingi- 
nerilor proiectanți ai tizului meu de la Kremlin, făcu Joseph Porta. O 
să-i țină numai în șuturi pentru că n-au fost în stare să conceapă un 
tanc ca Tigerul nostru! 

— Așşteaptă niţel și-ai să-i vezi cum ne ajung din urmă, îl potoli 
Bătrînul. Siberia nu-i numai pentru deportări. N-apucăm noi să zicem 

„Uf! că și-au și completat manajeria cu vreun leopard, crocodil sau altă 
vietate care mușcă. 

— La vremea aia sper să fiu la pensie, și Porta își aprinse o grifas, 
țigările noastre cu opiu. 

În ziua aceea, sovieticilor le deveni clar că străpungerea frontului 
în sectorul Lugansk era imposibilă. Pe noi însă acest aspect tactic ne 
interesa prea puţin, deschiseserăm toate obloanele tancului și aerul 
proaspăt, care zvînta nădușeala de pe feţele noastre, ne îmbăta ca un 
vin dintre cele mai bune. În jur, morții, răniții, vehiculele incendiate 
păreau secvenţe dintr-un film suprarealist, dar care nu ne privea. 

Bătrinul i-a observat primul... Un lung șir de T-34, gonind de-a 
lungul rambleului, pe partea opusă nouă. Ce urmăresc? Simplu de înţe- 
les: vor să ne taie retragerea, să procedeze la o manevră de învăluire, 
operațiune în care rușii excelează datorită extraordinarului sînge rece 
al echipajelor lor. 

Nu mai e de stat pe gînduri. Bătrinul ia imediat legătura radio 
cu comandantul care ordonă replierea. Formaţie în V și înapoi cu toată 
viteza! Nu mai e o cursă contra cronometru, ci contra moarte. Trecem 
de-a dreptul prin casele cuprinse de flăcări, grinzi aprinse cad peste 
noi, ţiglele sfărimate răpăie pe blindaje, nu mai păstrăm nici ordinea, 
nici distanţele, fiecare tanc zorește pe cont propriu spre pozițiile noas- 
tre salvatoare. 

Blindatele inamice și-au schimbat direcția, acum se năpustesc 
de-a curmezișul cîmpiei, tăind calea ferată și căutînd adăpostul coli- 
nelor ce se ondulează la vest de ea. Laringofoanele intră în acțiune: 
înălțător 800, proiectil perforant, foc! 

În luneta mea de ochire, liniile telemetrice s-au încrucișat pe 
imaginea tancului inamic, o apăsare pe declanșatotr, o flacără la gura 
țevii și proiectilul pleacă mugind. O fulgerare la baza turelei primului 
T-34, urmată imediat de o imensă ciupercă neagră. Urmează explozia 
care sfîrtecă, deopotrivă, oțel și trupuri omenești. 

Electromotoarele zumzăie, turela se rotește, lunga țeavă a tunu- 
lui meu de 88 mm caută, lent, o nouă pradă. 

— Înălţător 700, aud glasul Bătrinului. 

În telemetru, cifrele se succed vertiginos, apare „700”, liniile 
s-au încrucișat din nou, altă flacără, altă detunătură asurzitoare, altă 
turelă inamică proiectată în sus ca o minge. 

— A mai sărit în aer un membru de partid! rinjește Porta. 

Situaţia e însă gravă, trecem în goană pe lingă tancuri germane 
incendiate, cu echipajele prefăcute în mumii carbonizate. Încetinim 
ca să permitem cîtorva grenadieri să se caţere pe blindaj. Însîngeraţi, 
răniți, fără arme... Se agaţă de turelă, de blindaj, unii mai și cad, dar nu 
putem opri. N-avem cum să-i ajutăm, trebuie să-i dăm bătaie, să fugim 
cît mai iute. Fiecare secundă își are prețul ei în sînge. Mîini disperate 
încearcă să se prindă de apărătorile șenilei, de cîrligul de remorcare, 
de orice... 

— Kammeraden! Luaţi-ne cu voi! Nu ne părăsiți, Kammeraden! 

Porta reduce viteza. Furios, Bătrinul îl zgâlțiie de umăr. 

— Dă-i drumul, idiotule! 

— Gura, Bătrine! Dacă am chef opresc și stau aici pînă prindem 
rugină! Ponimaeși? 

— Porta! E un ordin! 

O izbitură formidabilă în turelă, tancul se poticnește, cei de 
deasupra urlă. 

— Pornește! Vrei să încasăm încă unul? Bine că n-au tras cu 
un perforant! 

Porta rînjește, aparent nepăsător, dar accelerează, cu jobenul 
galben dat pe ceafă, manevrează calm levierele. În toată divizia nu mai 
găsești un conductor ca el. 

— E unul care a nimerit sub șenile, auzim în căști glasul stins 
al Legionarului. Facă-se voia lui Allah. 

Dacă ar fi cu putință, și-ar întinde, probabil, covorașul de rugă- 
ciune și s-ar închina cu fața spre Mecca. 

Locotenentul Ohlsen, unul din puţinii ofițeri pe care-i iubim 
și-i respectăm, a zis într-o zi că singura slăbiciune a Legionarului e 
credinţa în Allah, în rest, nu-i pasă de nimeni și de nimic, își bate joc de 
toți și de toate, dar sînt două subiecte tabu: Allah și Franța. Sigur, etnic 
vorbind, e neamț, dar lungii ani petrecuţi în Legiunea Străină au făcut 
din el, prin sîngele vărsat, un autentic francez. Sub uniforma neagră 
de tanchist poartă, de-a curmezișul pieptului, tricolorul francez, iar în 
buzunarul vestonului, alături de livretul militar, păstrează fotografia 
unui ofițer francez, căruia nu-i spune altfel decît „domnul general”. 
Locotenentul Ohlsen ne-a spus că se numește Charles de Gaulle, că e 
tanchist și că el comandă forțele franceze care se bat în Africa. Heide 

a încasat-o, și încă rău de tot, într-o zi cînd l-a tratat pe acest de Gaulle 
drept „căcănar al deșertului”. Fulgerător, înainte ca vreunul dintre noi 
să poată interveni, Legionarul i-a și crestat obrazul cu pumnalul său 
maur și Heide a trebuit să galopeze pînă la infirmerie ca să i se pună 
copci. De atunci, de cîte ori se înfurie, cicatricele devin purpurii, de 
parcă are o cruce pictată pe mutră. 

Un pic mai tîrziu, Legionarul a declarat: 

— Puteţi trata de porc pe oricare ofițer poftiţi, dar să nu vă aud 
spunînd o vorbă urîtă despre mon general. Nici unul dintre voi nu-i 
demn să-i pronunţe numele. M-aţi înțeles? 

Tancurile gonesc cu toată viteza prin stepă, peste tranșeele năru- 
ite, peste grămezile de moloz ale fostelor locuinţe, peste gardurile vii, 
peste șanțuri și taluze. Tot ce ne iese în cale e strivit sub șenile. Alte 
Tigeruri se ițesc înaintea noastră. Doar tancul lui Barcelona se ține 
alături, cu o claie de infanteriști, care teferi, care răniţi, pe el. 

— Podul! De-am ajunge la pod! șoptește Bătrinul. 

Știm și noi că totul depinde de pod. Dacă-l atingem după sosi- 
rea sovieticilor, ne-am ars. Gonim cu toată viteza de-a lungul digului, 
dincolo de pădure se învolburează fumul incendiilor: e Luganskul care 
se mistuie în flăcări. 

Acum am dat peste o mlaștină, situația devine și mai critică. 
Tigerul lui Barcelona derapează, șenilele nu mai au priză, încetul cu 
încetul, mastodontul de oțel se cufundă în smîrc, încercăm să-l tragem 
afară cu ajutorul unui cablu, dar cum tracţiunea se execută oarecum 
oblic, rezultatul e zero, mai facem o tentativă, dar singurul ei efect e că 
și ţeava tunului ajunge în infecta mocirlă care bolborosește și aspiră. 

Bătrînul ia legătura prin radio cu regimentul și Mercedes ordonă 
aruncarea tancului în aer. Îl îmbarcăm pe Barcelona, echipajul și pifanii 
înghesuiți pe blindaj și Porta, înjurînd și blestemînd de mama-focului, 
demarează ca un nebun. 

După scurt timp, motorul începe să facă nazuri, viteza descrește, 
distanța dintre noi și restul companiei devine tot mai mare. Porta și 
Micuţul trudesc încordați. 

— Ce se întîmplă? întreb cu glas gâtuit. 

— De unde vrei să știu? Ce-s eu, ghicitor în stele? se stropșește 
Porta, pompînd de zor motorină în carburator. 


92 


Bătălia de tancuri de la Luganshk 


Bătrinul încearcă să ia legătura cu locotenentul Ohlsen, dar 
fără succes. Vedem cum ultimele noastre tancuri dispar după coama 
dealului. Cu totul pe neașteptate, motorul dă două, trei rateuri asur- 
zitoare, după care pornește să duduie într-un ritm regulat. Ce muzică 
divină! Ce muzică încîntătoare! Pentru a nu știu cîta oară, Porta s-a 
descurcat. De bucurie, ne burdușim spinările cu ghionturi. 

— Porta, ești regele supapelor! 

Porta nu ne învrednicește cu vreun răspuns, scuipă, debreiază 
și începe să schimbe vitezele. Micuţul și-a lipit palmele a rugă și-o 
face pe măscăriciul: 

— Sîntem eroi, ne batem pînă la ultimul cartuș! Heil Adolf! Ce 
baftă pe noi să ne fi născut la timp pentru război! 

— De fapt, pentru ce dracu ne batem ca chiorii? întrebă Bar- 
celona Blom, care s-a culcat sub culasa tunului ca să nu ne încurce în 
spaţiul acela și așa îngrozitor de strîmt. 

— Uite ce griji îl f... pe el! sare Micuţul. Nu ne batem pentru ceva 
anume, ne batem pur și simplu! Heil, Micuţule, cel mai chipeș bărbat 
din Hamburg! 

— Ne batem ca să nu fim spînzuraţi, intervine Bătrînul. Ăsta-i 
adevărul. Ori porți uniforma, ori te legeni într-un ștreang sau putre- 
zești prin lagăre. Așadar, bateţi-vă fraților ca niște eroi, în felul ăsta vă 
mai rămîne o șansă. 

Într-o învolburare de țărină amestecată cu zăpadă, atingem 
podul. Cei cîțiva infanteriști ruși care-l păzesc n-apucă să zică „pîs” că 
au și fost striviți sub șenile, unul dintre ei, cu un braț smuls, e proiec- 
tat pe blindaj și pasagerii noștri îi fac vînt de acolo cu lovituri furioase 
de picior. 

Podul trosnește din toate încheieturile, trăgînd nebunește cu 
tot armamentul de bord, traversăm cu viteză maximă un sătuc aflat de 
partea cealaltă a rîului. Drept în fața noastră, un T-34. Trage. Proiectilul 
lui ne izbește frontal, acolo unde blindajul e cel mai gros; în plus, e un 
proiectil exploziv, neputincios cînd, e vorba de un Tiger. În schimb, toți 
amărîții agățaţi de turelă și capotă sînt măturați ca niște paie. Bătrinul 
manevrează turela, acum îl am pe rus în luneta de ochire. Săgeţile se 
apropie, dar cînd să trag, Porta accelerează năprasnic și intră berbecește 
în tancul inamic. Sîntem zvârliți de pe locurile noastre și eu mă aleg cu o 

jupuitură zdravănă pe frunte. 1-34 e într-o rînă, Porta bagă în marșarier, 
se trage cîțiva metri îndărăt, apoi trece în viteza întîi și se repede din 
nou. Doi dintre tanchiștii sovietici care tocmai încercau să iasă sînt 
literalmente retezați în două în momentul în care oblonul turelei lor, 
sub impactul tonelor noastre dezlănțuite, li se închide peste șolduri. 

— Băi, șoferu' lu pește! zbiară Micuţul la adresa lui Porta. Nu 
știi că depășirile se fac numa prin stînga? 

Ajungem din urmă infanteria noastră care se retrage în dezor- 
dine, abandonînd poziţiile măturate de uraganul rusesc. 

— Unde-i Ivan? strigă un locotenent, alergînd pe lingă tanc. 
— Drept în curul nostru, îi răspunse Porta, scoțindu-și capul 
prin oblonul din faţă și salutindu-l cu jobenul său galben. 

Dăm și de o puzderie de alți infanteriști, rătăciți, năuci, apar- 
ținînd unor unităţi străine, pesemne, întregul sector al frontului a fost 
făcut harcea-parcea. Sînt frinți de oboseală, pămîntii și murdari, cu 
pansamente însîngerate. De sub căști, ochi de halucinațţi în orbite adînc 
săpate. Miîini care se întind, glasuri care imploră: 

— Luaţi-ne cu voi, camarazi, luaţi-nel... 

O facem pe surzii și ne continuăm drumul, nesimţitori la bles- 
temele lor, gata-gata să-i prindem sub șenile. 

— Lașilor! Ticăloșilor! răcnește un căpitan care-și smulge pis- 
tolul din toc și trage în noi, înnebunit de furie. 

Un Oberfeldwebel dintr-un regiment de pionieri se proțăpește în 
mijlocul drumului, agitînd o pușcă-mitralieră și somându-ne să oprim, 
nu se ferește la timp și ajunge sub șenile. În urma noastră auzim urlete 
de mînie. Ce să-i facem?! 

În sfirşit, dăm peste echipajele noastre. Compania se adăpos- 
tește într-o pădure, ceva mai la sud de Lihnovskaia și noaptea se lasă, 
zăbranic protector, peste noi. Mecanicii se reped să cerceteze tancurile 
avariate, scotocesc prin motorul nostru, înlocuiesc niscaiva piese, pun 
cîteva patine noi la șenile și, după trei, patru ore de muncă înfrigurată 
dispar cu camioanele de depanare. 

Barcelona Blom capătă un Tiger al cărui tun avusese ţeava ples- 
nită de un obuz rusesc, țeava a fost rapid schimbată cu una nouă, cu un 
sistem de frinare hidraulică mai perfecționat. Porta se îndeletnicește 

cu pictatul cerculețelor albe pe ţeava tunului nostru, fiecare din ele 
reprezentînd un blindat inamic distrus. 

— Sînt chiar mai multe decît ai învăţat tu să socotești! îi strigă 
el Micuţului. 

— Mai mult de cinci? întreabă huiduma, pipăind cu degetul vop- 
seaua proaspătă și mișcîndu-și, laborios, buzele. Ajuns la cifra 27, holbă, 
neîncrezător, ochii: Douăzeci și șapte de tancuri! Fiecare cu cîte un tun 
și cinci mameluci de-ai lui Stalin înăuntru! Ar cam fi ceva de plătit! 

— Las' că nu achiţi tu nota de plată! i-o întoarse, rizînd, Bătrînul. 

— Păi de la mine să ia doar praful de pe tobă! Pînă și cațaveica 
mea cea găurită e tot a lui Adolf! 

Legionarul scoase armonica și o melodie tristă, neștiută de noi, 
pluti printre copaci, apoi, trecu la La Marseillaise, bătînd tactul cu picio- 
rul. Ochii îi străluceau. 

— Încetează cu porcăria asta de cîntec revoluționar! strigă o voce 
din întuneric, dar posesorul ei nici că îndrăzni să se arate. Era arhicu- 
noscut în tot regimentul că, pe anumite teme, cu Legionarul nu-i de 
glumit. Porta își scoase și el trișca. Pădurea se umplu de note. Apăru 
și locotenentul Ohlsen care se așeză lingă noi, împărțindu-ne ţigări. 

— Cîntă-ne ceva, ceru el. 

— Ce anume? întrebă Legionarul. 

— Ceva frumos. 

— Horst Wessell?l, propuse Profesorul. 

— Cretinule, era vorba de ceva frumos! se stropși Porta, puniînd 
în circulație un bidon cu votcă. Beţi și-o să vedeți cum găsiți ce să cîntați. 

Bidonul trecu de patru ori din mînă în mînă. Obrajii ni se aprin- 
seră, risetele noastre se auzeau pînă hăt-departe, vocea gâjiită a lui 
Porta sfredelea noaptea. 

— Hai să cîntăm M-am născut într-un tractir, propuse el, scăr- 
pinîndu-se între picioare. 

— Porcule! mormăi locotenentul Ohlsen. 

— Aveţi perfectă dreptate, confirmă Porta. Haideţi: un, doi, trei, și! 

Obscenitatea cîntecului declanșă euforia generală. Bidonul 
dădea roate, roate, Porta rigiia de plăcere. 


[3] Horst Wessel—fanatic nazist, împușcat de autorități în timpul primului 
puci hitlerist. Cîntecul compus în memoria sa a devenit imnul Partidului 
nazist (n. trad.) 

— Ehei, dac-ar sosi și un tren cu putori..., visă Micuţul. 

— Nici un fel de putori, toate-s cu centura de castitate pe ele! 
Aici unde ne aflăm, avem dreptul doar la ceva plumb în târtiță din 
partea curvelor lui Ivan. 

— Ce-i aia o centură de castitate? se interesă Micuţul care-și 
administra dușcă după dușcă. 

— Un soi de chiloţi cu lăcăţel, erau folosiți pe vremuri împotriva 
unor porci de-alde tine, îl lămuri Porta. 

Încălzindu-ne, votca ne înfierbinta şi creierele. 

— Împușc tot ce-mi iese în cale! afirma, sughiţind, Julius Heide. 
Ca pe niște cîini! Îi urăsc pe ruși! 

— Heil! Nazistule, lupţi pentru Hitler și spaţiul lui vital! Și Porta 
scuipă în direcția lui Heide. 

— 'Ţap scîrbos! mugi Heide și aruncă cu coada de lemn a unei 
grenade în Porta. Pe cine faci tu nazist, vierme socialist? 

— Pace, pace! ceru locotenentul Ohlsen cu glas încleiat. 

Predică în deșert. În următoarea secundă urmă o cumplită 
învălmășeală de braţe și picioare. Micuţul profită de faptul că Porta e 
ocupat în încăierare ca să șterpelească bidonul cu votcă. O înghițitură 
zdravănă, apoi, culegînd de pe jos o lopată individuală de infanterie, 
îl pocni pe Heide cu latul ei drept peste ceafă. Acesta se prăbuși fără 
cunoștință. Porta îi mai dădu un șut. 

— Javră riioasă! făcu el, gîfiind. Auzi dumneata, să te repezi așa, 
nitam-nisam, asupra unei ființe pașnice, într-o pădurice liniștită, păi 
asta-i curată ticăloșie! 

— Eu unul, interveni Steiner, îi dau dreptate lui Heide. Îi urăsc 
și eu pe ruși. E groaznic ce pot născoci ca să-i tortureze pe prizonieri. 

— Nu poţi uri un popor întreg pentru bestialitățile cîtorva, spuse 
locotenentul. Eu unul, de pildă, nu-i urăsc pe englezii care m-au hăituit 
ca pe un iepure în '41, în munţii Macedoniei. 

— Da ei nu-i asasinau pe prizonieri cu un glonte în ceafă! strigă 
enervat Steiner. 

— Şi ce-i cu asta? sări Barcelona. Dacă ai fi fost și tu cu Rommel 
în Africa, ai fi văzut că nici cu ei nu mi-e rușine! 

— Cert e că nouă ne este rezervată o moarte glorioasă, cu sau 
fără ură, rezumă Bătrinul problema. 

— Bravo! exclamă Heide care-și venise în fire. Principalul e să 
crăpăm conform regulamentului. Ridicîndu-se, aruncă o privire furi- 
bundă Micuţului, care fuma stînd turcește: Ucigașule! Să dai cu lopata 
într-un camarad! Puteai să mă omori! 

— Nici măcar nu-i vorba de ură, se pronunță Barcelona. Esenţial 
e să fii primul care trage. Numai așa rămii în viață. 

— Înţelepte vorbe, Suge-Portocale! aprobă Porta. Asta-i şi teoria 
mea. 

Profesorul deschise și el gura: 

— Alaltăieri, am omorît nouă sovietici, zise el, roșindu-se ca o fată 
mare sub privirile noastre convergente. N-a fost vina mea... De emoție, 
își scoase ochelarii și-și miji ochii de miop de parcă s-ar fi ferit să se 
uite la noi. Alergau drept spre pușca mea mitralieră, drept în snopul 
de gloanțe. Credeţi-mă, nu uram pe nici unul dintre ei. Se poticni, apoi 
continuă, aproape ţipînd: Am tras de frică... numai de frică!... 

— Te credem, te credem voluntar SS! certificară, într-un glas, 
Porta și Heide, izbucnind totodată în rîs. Credem chiar că nu ești nici 
măcar înțărcat! Cine dracu te-a pus să te angajezi? 

— Ce subiect de rahat! protestă Micuţul. Parc-am fi la ședința 
Academiei. Ce-ar fi să vorbim și despre altceva? 

— De pildă, despre curve? riînji Porta. Despre pipiţele cu dantele 
la păsărică. Află, băiatule, că din cînd în cînd, un pic de conversaţie 
intelectuală n-a făcut rău nimănui. 

— Mă... pe conversaţia ta! Hai, mai bine, să bem! Ia gîndește-te că 
ne-am putea trezi cu o bombiţă d-a lui Ivan înainte să fi golit bidonul! 
Babacu' meu s-a îmbătat prima oară cînd avea șaișpe ani și de-atunci 
nici că s-a mai trezit vreodată. D-aia am apărut și eu pe lume. 

— Ce legătură are una cu alta? interveni Barcelona. Ce legătură 
are faptul că taică-tău era veșnic beat cu prezenţa ta la Regimentul 27 
Panzer? 

— Cretinule! Da' ce-ţi închipui că, dacă n-ar fi fost beat cui, se 
mai suia babacu în patu' lu madam Creutzfeld? Treaz, ar fi fugit rupînd 
pămîntul! 

— Cum era taică-tău? 

— Ăl mai ticălos bandit din tot Reeperbahn. L-au descăpăținat 
în '37, la închisoarea de la Fuhlsbiittel pentru două omucideri. Se pare 

c-a fost nevoie de cinci gealați ca să-l tîrîie pină la butuc și că lu nenea 
călău i-a sărit jobenul din cap. 

— Care va să zică, babacului tău i-au făcut frizura cu briciul ăl 
mare? se miră Heide. E chiar adevărat? Se pare c-au păţit-o și alții... Și 
simulă cu mîna căderea unei securi. 

Clinchet de arme, zgomot de cizme. Un pluton de infanterie 
trece tăcut pe lingă noi. Apare un altul. Pielăria echipamentului scârțiie 
subțirel. Șoapte înfundate... siluete confuze printre copaci. Se ivește o 
companie, încă una, coloane interminabile se scurg una după alta. Bate- 
rii de obuziere, baterii de tunuri de cîmp se înșira de-a lungul șleaului 
nisipos. Ordine înăbușite, sforăituri de cai, clefăit de roți. 

— Mamă, măiculiţă, geme Barcelona. Uite-i că nu se astîmpără! 
Și uite că s-a pornit și ploaia... 

Un ordin străpunge noaptea: 

— La tancuri! Încălziți motoarele! 

Primele au și început să duduie. Flăcări lungi ţișnesc din ţevile 
de eșapament. 

— Mișcă-te odată! îi strigă Bătrînul lui Porta care continuă să 
sufle, indiferent, în trișca lui. 

— Las-o mai moale, Bătrîne. Ţi s-a făcut de moarte eroică? 

Pe-ndelete, își desprinde de copac făptura sa deșirată, scu- 
tură frunzele moarte prinse de pantalonii negri de tanchist, soioși cît 
cuprinde, se cațără la locul său, pornește motorul. 

— Daţi-i bătaie! se aude în căști ordinul locotenentului Ohlsen. 

N-apucăm să pornim, că iată-l pe Mercedes, zis Chiorul. E lac de 
nădușeală. Ne salută cu două degete duse la casca de tanchist, din piele 
groasă, se cațără pe o buturugă și-n aceeași clipă dă cu ochii de jobenul 
galben al lui Porta, ieșind aidoma unui burlan prin oblonul frontal. 

— Să fiu al dracului dacă nu mi se face rău numai cînd văd pot- 
capul ăla galben! Echipaje! Scoateți-vă deștele din găoaze! Comandantul 
diviziei are mîncărimi undeva și vrea să isprăvim, odată și odată, cu 
tot bilciul ăsta! La treabă! 

Sare de pe buturugă și dispare, așa cum a apărut. Habar n-avem 
ce căuta de fapt, dar ăsta-i Chiorul. O teroare pentru cei care n-au apu- 
cat să-l cunoască. 

— Porniţi! comandă locotenentul nostru. 

Pădurea forfotea. Vehiculele se îngrămădesc, unul într-altul, pe 
îngusta şosea forestieră. Sînt de tot felul, de la Kiibelwagen!“ amfibii, 
pînă la giganticele camioane Horsch. Coloanele se scurg către răsărit, 
ploaia se întețește, dar nu se produce nici o gâtuitură în puhoiul con- 
tinuu de tancuri, artilerie, infanterie și pionieri de asalt. 

— Ce menajerie! exclamă Heide. 

Ajungem curînd la destinaţie, adică în fruntea formaţiei. Porta 
își scoate capul prin oblon. 

— Nuvă supăraţi, prieteni, strigă el unui grup de infanteriști, fiți 
buni, spuneți-mi dacă aici e războiul? Ne-au trimis să luăm și noi parte. 
— Ai s-o afli cît de curînd! îi răspunde o voce arțăgoasă. 

— Mulţam' pentru informaţie! și Porta salută cu jobenul său 
galben. Nu de alta, dar dacă ne-am rătăcit și am nimerit la Conferința 
de pace? 

Din depărtare se rostogolește pînă la noi tunetul exploziilor, pio- 
nierii au minat și acum aruncă în aer poduri, depozite și alte obiective. 
Pe deasupra crestelor copacilor tălăzuiește o geană violetă de lumină. Pe 
bolta neagră a cerului, gloanţele-trasoare și exploziile bateriilor Flak!?! 
trasează capricioase arabescuri multicolore. 

Așteptăm. O lungă coloană de Tigeruri. 

Porta și Micuţul s-au furișat printre copaci, urmați instantaneu 
de Legionar și Heide, au încins acolo, pe jos, o partidă de zaruri folosind 
paharul bidonului drept recipient pentru amestecarea babaroaselor. 

— Cameroon!!€| jubilează Porta, de i se aude glasul de la o poştă. 
Fă-te-ncoace cu cuiele alea de coșciug, neamule! 

Bombănind, Micuţul scoate trei grifas. Glasul strident al lui 
Porta se face iar auzit: 

— Am baftă! Din nou cameroon! Așa-i cînd te-ai căcat în scăldă- 
toare! Viperă a nisipurilor, adă ţigările! 


[4] (germ.) KUBELWAGEN: mașini de teren, neblindate, folosite ca vehicule 
de comandament și, uneori, de recunoaștere, fabricate de firma Volkswagen 
(n. trad.) 

[5] (germ.) FLAK—Flugzengabruchkanone: artilerie antiaeriană (n. trad.) 


[6] CAMEROON: Formaţie maximă la un anumit joc de zaruri; de exemplu: 
cinci de șase dintr-o aruncare (n. trad.) 

Rapid ca o maimuţă, Legionarul a pus mîna pe zaruri, examinîn- 
du-le minuțios. Porta îl privește, rînjind batjocoritor. 

— Domnul își închipuie cumva că trișez? 

— Chiar așa! face, întărîtat, Micuţul. 

— Asemenea afirmaţii calomnioase trebuie dovedite, replică 
suav Porta. 

— Uf, n-am încotro, suspină Legionarul și scoase trei ţigări cu 


opiu. 

— Mă lași să joc pe datorie? imploră Heide. 

— Da, cu dobindă de 80%. 

— Păi ăsta-i jaf curat! geme Heide, dar apucă, totuși, paharul 
metalic. 


— Nimeni nu te silește, halitor de jidani! 
— Da ştii bine că nu mă pot stăpiîni, suspină Julius. 

Un timp, au jucat în tăcere, nu se auzea decît zornăitul zarurilor, 
scuturate în cana de metal, apoi însă răsună ţipătul Micuţului care 
fusese pocnit peste degete cu teaca baionetei, fiind prins în încercarea 
de a ciupi ceva din maldărul de bani și țigări care se adunase în fața 
lui Porta. 

— E o rușine să te porți așa cu un camarad! se porni să protes- 
teze matahala, masîndu-și încheieturile îndurerate. 

— Băiete, ești prea timpit ca să iasă un hoț ca lumea din tine. 
Nu-i de mirare c-ai stat atît la pîrnaie. 

— Ce, tu nu furi? 

— Ba da, dar nu mă las prins, aici e toată diferenţa. 

O bubuitură de tun, seacă, colțoasă, răsună în imediata apro- 
piere. Am tresărit cu toții. 

— T-34, preciză Bătrînul. Colegii din față bat la ușă. 

Cu o mișcare sprintenă sări în tanc. 

— Ticălosule! îi trimise din urmă Porta, adunîndu-și tacticos 
cîștigul. 

— Porniți motoarele! se auzi comanda. 

În zăpăceala generală, Porta se căznea și nu izbutea să îndese 
în buzunare zaruri, bani, ţigări, din care pricină înjurăturile sale aco- 
pereau duduitul motoarelor diesel. 


100 


Bătălia de tancuri de la Luganshk 


— Tiger, înainte! 

Undeva în adincul pădurii răpăiau puști-mitralieră și plesneau 
grenade de mînă. 

— Se-ncinge tărîița! ne strigă Barcelona din turela tancului său 
și dispăru în interior, trăgînd oblonul. 

Rachete de semnalizare albe și verzi urcau spre înaltul cerului. 
Atacul. Instinctiv, mîinile noastre lunecară peste uniforme. Avem tot 
ce ne trebuie? Pistolul cu cordeluţa lui de piele prinsă la umăr, gata 
să fie smuls din toc, baioneta, grenadele de mînă în buzunare, gre- 
nadele cu coadă rînduite lîngă scaunul fiecăruia, pușca-mitralieră cu 
cele zece încărcătoare, apoi încă un pistol mai mic și pumnalul vârîte 
în carîmbul cizmei? Uf, toate-s la locul lor. Nu-i deloc reglementar, dar 
sînt acolo unde trebuie. 

Cînd ești pe front, în interiorul unui tanc, gata să intri în luptă, 
regulamentul izvorît din creierii cine știe cărui conţopist nu face nici 
două parale. Experienţa, practica sînt cele care contează aici, unde în 
fiece zi afli încă ceva nou, ceva ce n-ai învăţat la cazarmă. Cînd e vorba 
de ucis, cunoștințele noastre în materie de anatomie a corpului uman 
ar lăsa cu gura căscată orice chirurg. Nu s-a întîmplat niciodată ca lama 
pumnalelor noastre să pătrundă aiurea! 

Încetișor, ne facem loc spre liziera pădurii. Brazii și mestece- 
nii întâlniți în cale se frîng ca niște scobitori. Tunurile noastre de 88 
și 105 mm bufnesc scurt. Un T-34 sare în aer și bucăţi de metal încins 
zboară peste coroana copacilor. Șuieră proiectile anticar, pătrund în 
pădurea muiată de ploaie și explodează izbindu-se de trunchiuri. De 
cîte ori le auzim, vîrim mașinal capul între umeri. Știm ce le poate 
pielea! Răspundem cu o ploaie de obuze explozive, trăgînd oarecum 
la nimereală. Din cînd în cînd însă, dibuim amplasamentul tunului 
și atunci servanţii zboară în toate părțile ca niște păpuși dezarticulate. 

Brusc, tirul artileriei se oprește, rămîne doar răpăitul armelor 
automate și un lung „ura-a-a!” se revarsă peste cimpuri. Infanteria 
sovietică a pornit la atac. 

— Tiger, înainte! 

Ne năpustim impetuos, copacii sînt smulși din rădăcini, sîntem 

ca o turmă de elefanţi dezlănțuiți, oprim pentru cîteva momente ca să-i 

lăsăm pe grenadieri s-o ia înainte, motoarele sînt ambalate, duduitul 
lor atinge note acute, văzduhul vibrează, șenilele scurmă pămîntul, 
împroșcînd cu noroi, crăci moarte și pietriș. 

Înaintăm în triunghi cu vârful înapoi şi-n noi dospește, creşte, 
sporește, se revarsă binecunoscuta febră, vechea febră a vinătorului 
pornit după pradă. Dar cine-i acum vinătorul? Noi sau ei? Răspunsul 
este încă necunoscut. 

Cu scurte opriri și porniri, ne apropiem de un tîrgușor, nod de 
cale ferată, pe care infanteria noastră e pe punctul de a-l ocupa. Tirul 
e dens. Aruncătoarele de flăcări își scuipă limbile lor învăpăiate care 
se termină în vălătuci negri de fum uleios și înecăcios. Grenadele de 
mînă explodează cu zecile. Răcnete și chemări în germană, în rusă, în 
toate limbile uriașei Țări a Sovietelor. Purtat de vînt, fumul nenumă- 
ratelor incendii se prelinge peste stepa răscolită. 

Depozite de muniții sar în aer făcînd pămîntul să se zgâlțiie 
casele incendiate ne luminează drumul. De-a curmezișul lui a fost 
construit un baraj de sîrmă ghimpată, protejat de două tunuri anticar. 
Piesele sînt făcute arșice și-ntr-o secundă n-a mai rămas nimic din 
baraj. O betonieră, suflată de cine știe ce monstruoasă explozie, s-a 
răsturnat peste o baterie de aruncătoare de mine și un căpitan rus, 
cu ambele picioare prinse sub mașină, urlă neauzit, cu gura larg-căs- 
cată. Peste tot, echipament aruncat, arme părăsite, oameni și cai morți, 
camioane ciuruite sau calcinate, un haos de cărnuri sîngeriînde, tăciuni, 
fragmente informe. 

Strivim tot ce ne iese în cale, fără să gîndim, fără să ne pese. 
Răniţii, cei care pot, se tîrăsc, ferindu-se de șenilele noastre. Cei care 
nu pot... sîntem inundațţi de o adevărată ploaie de funingine, pătrunde 
pretutindeni, fierbinte, lipicioasă de parcă străbatem cuptorul unui 
gigantic crematoriu. Gîfiim, ne frecăm la ochi, dar vai de bieţii infan- 
teriști: urlă de durerea arsurilor, leapădă armele, aleargă bezmetici de 
colo pînă colo, acoperindu-și feţele cu palmele. 

Am scăpat și de ciclonul de foc. Acum sîntem chiar în centrul 
orășelului, prinși într-o sarabandă a morţii. Un colonel de grenadieri 
ne strigă ceva, se pare că ne și amenință, dar nimeni nu stă să-l asculte. 
Flăcări prelungi ţișnesc din ţevile noastre de eșapament, motoarele 
mugesc întărîtate. Înainte, blindate, înainte! 

Sub impactul a 62 tone de oțel în delir, o căsuță trosnește și se 
desface ca un fruct răscopt. Pe pat, între două femei moarte, o fetiță 
de cîțiva anișori ţipă terorizată. Poartă o cămășuţă de noapte cu dungi 
Toșii, iar în cîrlionţii ei bălai o fundă care s-a desfăcut. Privirea noastră, 
îngrozită și ea, înregistrează întreaga scenă într-o fracțiune de secundă, 
dar Porta nu mai poate frîna și totul dispare sub pîntecul de oțel al tan- 
cului. Nu scoate nimeni o vorbă... Încercăm să ne amăgim cu tăcerea... 
Nu îndrăznim să spunem că am văzut ceea ce am văzut... Așa ceva nu 
mai e război, e asasinat pur și simplu, e odios, e oribil. 

Localnicii au pierdut și bruma de lucruri pe care au avut-o. Din 
toată agoniseala lor n-a mai rămas nimic, nimic în afară de cioburi, 
țăndări, bucățele arse, scorojite, strivite. În mijlocul unei grămezi de 
așchii—cîndva, poate, un pat, o masă, un dulap—stă o bătriînică, adusă 
de spate, cu părul despletit și cu arsuri pe braţe și pe picioare. Nu mai 
are decît un singur pantof și, împietrită, fixează uriașul tanc și inter- 
minabila ţeavă a tunului. În drum, trei civili morţi. Unuia dintre ei, 
un bătrîn, careva milos i-a încrucișat mîinile pe piept. Proiectate de 
suflul unei explozii, între crengile unui copac, spinzură două cadavre, 
al unui copil și-al unui infanterist german. Din ambele picură sînge, 
roșu, fierbinte, proaspăt. 

Fără să știm bine de ce, oprim în capătul străzii, acolo unde 
e o mică piaţetă, cu o veche fintînă în mijloc. Un infanterist german 
urinează în ea. Curelușa căștii îi atîrnă sub bărbie, pușca îl stinjenește, 
pesemne, s-a ţinut vreme îndelungată pentru că nu mai termină. Îl 
privim în tăcere de parcă ar săvârși cine ştie ce ciudăţenie. În fond, de 
ce să spurci o apă bună de băut? Întrebat, cu siguranţă n-ar şti ce să 
răspundă. Uite, așa... Cînd termină, scoate un oftat de ușurare. E un 
bărbat trecut de patruzeci de ani, un simplu soldat fără decoraţii, are 
prinsă de manta doar medalia Campania din est, cea pe care o au mii 
și mii de alții ca el. 

De partea cealaltă a fintînii, un copil se joacă în nisip. Solda- 
tul se apleacă, îl ajută pe copil să-și umple cu lopăţica găletușa, apoi 
se îndreaptă de șale, își potrivește mai bine pușca pe umăr, aprinde 
o ţigară, ne face un semn cu mîna și traversează, fără grabă, piaţeta. 
Se întoarce însă din drum și-i aruncă țîncului ceva pe care acesta îl 
viră, lacom, în gură. Trăgind cu nesaţ din țigară, soldatul dă să plece, 

dar în același moment îl vedem că se fringe de mijloc și cade, zvirlind 
spasmodic din picioare. Din gură țișnește un val de sînge. La doi pași 
de el zace copilul. 

Nimeni dintre noi n-a auzit venind mina de mortier. Explodînd, 
n-a făcut mai deloc praf, cel mult, atât cît se adună pe o aripă de înger... 
Cîteva găini, ivite ca prin minune, s-au strîns pe locul exploziei și se 
ciondănesc acum pentru o rimă scoasă la iveală din pămînt. 

Infanteria se regrupează, atacul continuă. Pornesc în salturi 
scurte sub focul încrucișat al tancurilor. 

Siluete în uniforme kaki se agită printre case și grădini, izgonite 
de prin adăposturile lor de grenadierii noștri. 

— Ivane-e-e! răcnește Porta, scoțindu-și capul prin oblon. Speli 
putina, ai? Las' că ne revedem la Moscova! Cîteva gloanţe se turtesc de 
blindaj, chiar lîngă capul lui. Mitocanilor! zbiară el, trăgîndu-se pre- 
cipitat îndărăt. 

Artileria rusă intră în acțiune. Infanteria noastră încearcă să se 
adăpostească, dar fără prea mare succes. Schije incandescente scurmă 
în cărnuri, de pretutindeni răsună strigăte și vaiete. 

Nu-mi dezlipesc ochiul de luneta de ochire. Ceea ce văd e un 
veritabil film. Un film de groază. Ventilatorul hiîrîie îngrozitor, măcinin- 
du-ne nervii. Heide dă cu pumnul în carcasa lui, dar hîrîitul devine și 
mai strident. Turbat de-a binelea, Heide bagă coada de lemn a unei 
grenade între pale, care, firește, se rup. Bravo ţie, Heide! 

— PAK inamic la ora 9! Înălțător! comandă Bătrînul. 

Turela se rotește, servomotoarele biziie, țeava tunului se 
îndreaptă amenințătoare spre o fermă, acolo unde niște jeep-uri, ce 
par mai curînd jucării, trag scundele tunuri anticar. Dușmanii noștri 
cei mai feroce. Trei sau patru Tigeruri își concentrează focul asupra lor. 
Din tufele după care se amplasaseră ţișnesc flăcări. Duelul nu durează 
decît cîteva minute, după care blindatele se năpustesc, strivind totul 
sub șenile. Servanții, cei care au scăpat, o iau la goană, dar sînt secerați 
de mitraliere. 

Tancul locotenentului Ohlsen primește patru proiectile în plin; 
încărcătorul, sergentul Keiler, moare în flăcări, agăţat de oblonul turelei. 
Alte patru Tigeruri explodează. Nu scapă nimeni. Focul artileriștilor 

ruși e nimicitor. Din compania întîi scapă doar șase mașini, compania 
a 4-a e distrusă în totalitate. 

Terorizaţi, o luăm din loc. 

— Lașilor! ne strigă un locotenent infanterist înainte de a muri, 
ciuruit de gloanţele inamicului. 

Ne oprim la cîțiva kilometri. Comandantul diviziei, general-loco- 
tenent Keller, face o rapidă trecere în revistă, în picioare într-o mașină 
decapotată. Cîteva ordine și, dintr-o trupă în debandadă, redevenim o 
unitate combatantă. Din spate sosesc alte formaţiuni blindate. Motoa- 
rele uruie, tancurile se pun în mișcare. 

Pământul se zguduie sub canonadă, în interior gazele ne sufocă. 
Heide, tocmai el care stricase ventilatorul, e primul care nu rezistă. O 
clipă se rezemă de culasa tunului, apoi căzu, leșinat. 

— Pipiţă, nu soldat! mirîie Micuţul și-l îmbrîncește, luîndu-i 
locul. Acum, zice el adresîndu-mi-se, punct ochit, punct lovit, ponimaieși? 

În stînga, de după plopii care mărginesc șoseaua, apare o lungă 
coloană de monștri cenușii. 

Strig în laringofon: „T-34!” și simt cum pe șira spinării se pre- 
linge o sudoare rece. 

— Ce seară delicioasă, comentează, sarcastic, Porta. Ce-ar fi dacă 
ne-am întoarce acăsică? 

— O mie două sute de metri, anunţă Bătrînul. L-ai prins în 
lunetă? Dacă ratezi ne-am ars! 

Abia dacă respir... Pe scala de distanţă cifrele se succed. Săgeata 
centrală întâlnește firul vertical. În centru, blindatul inamic, perfect 
clar. Apăs pe declanșator aproape mașinal. 

Din ţeavă ţișnește o flacără lungă, tunul lunecă și revine pe 
leagănul lui, culasa înghite un nou proiectil. 

— În plin! urlă Porta, plesnindu-se peste coapse. Formidabil! 
N-a scăpat unul! 

Altul la rînd! Coloana s-a oprit. Surprinși, tanchiștii sovietici 
nu și-au dat seama de unde a venit lovitura. Tunurile lor se rotesc în 
direcție opusă nouă, căutînd să dibăcească bateria anticar ascunsă, 
probabil, pe undeva. 

În ocularul lunetei de ochire, din nou dansul cifrelor și al săge- 
ților. Aceiași 1200 de metri. 

— Foc! comandă Bătriînul, mușcîndu-și buzele. 

Perforantul pleacă vuind. Tancul inamic se ridică din față ca 
un cal care cabrează, țișnesc flăcări, bucăţi de oţel se învîrtejesc pe 
deasupra plopilor. O uriașă ciupercă neagră plutește pentru o clipă în 
văzduh, apoi totul recade precum apa unei fîntîni arteziene căreia i-a 
fost, brusc, închisă vana. 

Tancurile inamice sar în aer, unul după altul. Pe locul lor, un șir 
de cratere fumegînde. Aproape nimeni n-a izbutit să scape. Echipajele 
au pierit în flăcări. 

— Nu mai sînt artificii! anunță Micuţul. Kaput! 

— Vrei să spui că nu mai avem muniții? face, mirat, Bătrînul. 

— Nici o bobiţă. Și Micuţul se instalează pe jos, lingă Heide, 
care-și revine în simțţiri. Bilciul s-a isprăvit, băiețică! Acum ne-ar trebui 
o cîrciumioară și un pahar țeapăn de trăscău! 

Bătrinul cere prin radio muniţie, sosesc două tancuri de apro- 
vizionare și, la adăpostul unui pîlc de copaci, transbordăm în grabă 
lungile proiectile de tun. Apoi, zorim din nou spre locurile unde se moare. 

Trecem printre ruine, printre copaci mutilaţi și dăm, în sfîrșit, 
de cîmpie. Doamne, ce spectacol! Pe o fișie destul de îngustă de teren, 
200 de Tigeruri se deplasează în formaţie strinsă. Impresia de forță e 
colosală! Pesemne, toate tancurile grele ale diviziei au fost concentrate 
pentru a fi strînse în acest gigantic pumn de oţel. 

Din turela unui tanc aparținind Diviziei SS Das Reich, unitate 
considerată ca fiind cea mai arogantă din toată armata germană, un 
lungan de SS-ist scuipă disprețuitor văzindu-ne trecînd. Porta își scoate 
capul prin oblon, îi dă cu tifla și găliganul e cât pe-aici să cadă din turelă 
văzînd jobenul cel galben. 

— Ia te uită ce societate aleasă! Mare recepţie, mare! S-au adu- 
nat toate cotarlele lui Heinrich! Bidonul cu votcă trece din mîna lui în 
laba Micuţului. Trage o dușcă, măi bese-n cizmă și fă ceva pe nasul lor! 
Cînd halimaua asta se va isprăvi, îți găsesc una grasă și țițoasă de-ai 
să te pierzi în ea... 

Micuţul însă nu mai apucă să zică ceva pentru că dintr-o văioagă 
țișnește un tanc inamic, pesemne rătăcit. Aidoma unei găini bezmetice 
care a nimerit pe autostradă într-o zi de duminică, tancul încearcă 

s-o șteargă, făcînd un slalom disperat. Turela lui Barcelona se rotește 
rapid, o scurtă detunătură și din blindatul inamic izbucnesc flăcări. 
Suferința neroadei găini a fost de scurtă durată! 

Escaladăm malul abrupt al unei rîpe. Cei șase metri de ţeavă ai 
tunului împung cerul ca un deget acuzator. Ajuns pe creastă, vehiculul 
oscilează, se stabilizează și iată-ne dominînd orizontul. Ordinul e să 
înaintăm spre sud-est, în direcția localităţii Sinegorsk unde o Kam- 
pfgruppe!”! a fost încercuită. Cleştele inamic trebuie sfărîmat pentru 
ca ai noștri să poată scăpa din ceaunul în care fierb. Prindem în căști 
apelurile lor radio, situația pare într-adevăr disperată. 

Divizia mixtă de tancuri pornește impetuos. Orice obstacol e 
spulberat. În spatele nostru și pe flancuri aleargă grenadierii. Moralul 
e excelent. Prizonieri nu se iau. Oricine, fie că ridică mîinile, fie că nu, 
e curățat pe loc. 

— Ce lucru ciudat, filozofează Porta. Cu cît un soldat e mai cura- 
jos, cu atît e mai porc. 

— Ba p-a mă-tii! sare Micuţul. Eu sînt foarte curajos, nu mă tem 
de nimic, da nu-s porc! 

Porta rînjește, dar nu suflă o vorbă. Pe neașteptate, rafale de 
mitralieră bat darabana pe flancurile noastre blindate, grenadierii se 
refugiază punînd între ei și gloanţe masa noastră de oţel, iar noi expe- 
diem cîteva proiectile explozive în tufișurile de unde pornise focul. 
Mitraliera amuţește. 

Încercuirea inamică e străpunsă și-ntr-o pădurice de pini dăm 
peste primele elemente din Kampfgruppe. Ce primire! Ce delir! Sînt beţi 
de fericire! Porta însă, scuipă scîrbit. 

— De astă-dată chiar că-mi vine să borăsc. Aţi văzut pe cine 
am salvat? 
— SS-iști! geme Micuţul. 

Un Unterscharfiihrer lung de doi metri se apropie de noi și-i 
întinse, rîzînd, mîna lui Porta, care-și scosese jumătate din deșirata-i 
făptură prin oblonul frontal. 

— Mulţumesc, camarade, că ne-aţi scos din belea. 


[7] (germ.) KAMPEGRUPPE: Grupare de luptă (de izbire, de asalt), formată 
din elemente mixte: blindate, artilerie de cîmp și anticar, infanterie, 
pionieri (n. trad.) 

Porta întoarse capul ca și cum n-ar fi văzut, n-ar fi auzit nimic 

— Am spus mulțumesc, camarade, că aţi venit, repetă SS-istul, 
punînd mîna pe brațul lui Porta. 

Acesta expedie un scuipat peste capul „camaradului” și-și scu- 
tură mineca. 

— Dacă știam cu cine avem de-a face, nu mai veneam, poni- 
maieși? Și acum întinde-o că n-am chef să-ți văd mutra! Și Porta îl 
împinse cu ţeava pistolului-mitralieră, după care șterse grijuliu cu o 
cîrpă ţeava armei. 

— Miroase a căcat pe aici! comentă cu glas tare Micuţul. 

Unterscharfiihrerul se făcu precum sfecla și se răsuci pe călcîie. 

— O să iasă cu tămbălău, prezise Bătrînul văzînd un Oberstur- 
mfiihrer venind spre noi cu pași repezi și energici și oprindu-se drept 
în fața lui Porta. 

— Bonjour îl salută acesta, scoțindu-și jobenul. 

— Eşti cumva idiot? răcni Obersturmfiihrerul. 

— Nu dom locotenent. Da dumneavoastră? 

— Cum îndrăznești! Răspunde la întrebare! 

— Dom locotenent m-a întrebat dacă sînt idiot și am răspuns 
reglementar: „Nu, dom locotenent”, făcu Porta, blind ca un mielușel. 

— N-o fă pe timpitul, caporal! Ai avut obrăznicia să mă întrebi 
dacă nu-s idiot! Și nici locotenent nu sînt, cretinule, ci Obersturmfiihrer, 
bagă la cap! 

— Am înţeles, dom locotenent, fiindcă, știți, la noi în unitate 
cînd ai așa ceva la petlițe—și Porta arătă cu ţeava pistolului-mitralieră 
gulerul ofițerului—se cheamă că ești locotenent. 

— Ajunge! Te trimit direct la Tribunalul Militar și-o să văd cînd 
ajungi în fața plutonului de execuție dacă-ți mai arde s-o faci pe deș- 
teptul, cîine de scroafă ce ești! 

— Ce-i aia cîine de scroafă? îl întrebă Porta pe Micuţul care-și 
scosese capul prin celălalt oblon. 

— Adică e ceva gigea la SS-iști, răspunse gorila. 

— La ștreang cu voi! răcni ofițerul, complet scos din minţi. Droj- 
dia armatei îndrăznește să insulte SS-ul! 

— Audienţa s-a terminat, rînji Porta și dispăru în interiorul tan- 
cului, ca un muțunache pe arc, trăgînd oblonul după el. 

În același moment, radioul transmise un ordin: 

— Regruparea pe șosea. Retragere! 

N-am apucat să ajungem prea departe, cînd întreaga șosea se 
prefăcu într-un vulcan în plină erupție, o escadrilă de 11-2 ataca sectorul 
cu bombe și tunurile de bord. Ne-am năpustit la adăpostul copacilor, 
în timp ce bombardierele sovietice pustiau totul. Au dispărut spre est, 
lăsînd în urma lor un adevărat dezastru. Pretutindeni, morți și răniți. 
Mai grav era însă faptul că rușii se pregăteau de atac, prin binoclu 
puteau fi văzute coloane nesfîrșite de infanterie înaintind de-a cur- 
mezișul cîmpiei. 

Chiorul, care comanda gruparea blindată, a cercetat rapid harta, 
apoi a aţintit asupra locotenentului Gaun, aghiotantul său, privirea 
unicului ochi. 

— O ștergem, Willi. Repede, repede! Grenadierii să urce pe tan- 
curi, cît mai mulți. Rînji și scuipă în direcția rușilor. Ivan vrea să ne 
prindă în clește, asta se vede cu ochiul liber, dar nici noi nu sîntem veniți 
cu pluta! Trase încă un scuipat. Așadar, Willi, să-și scoată toată lumea 
deștele din gaura curului și fiecare companie să se descurce cum poate. 

— Dar răniții? 

Chiorul mai aruncă o privire înspre cîmpia de unde veneau rușii, 
se răsuci pe călcâie şi se îndreptă spre SPW-ul E! care-i slujea drept post 
de comandă. Se cățără înăuntru și zise: 

— Cine nu poate să meargă să fie abandonat. 

— Domnule comandant, protestă tinerelul aghiotant, dar nu 
putem părăsi răniții. Vor fi lichidați cu toţii cu un glonţ în ceafă! 

— Zvintă-ţi lacrimile, Willi. Facem numai ce putem face. Apoi se 
aplecă spre conductor și ordonă scurt: Dă-i drumul, Bernard, direcția 
Lugansk. Și apasă bine pe acceleraţie, că aici se-mpute treaba! 

Aghiotantul urmări o clipă cu privirea blindatul care se înde- 
părta, după care se uită în jurul său. Pretutindeni, răniţi, izolaţi sau în 
grup, cei mai mulți abia pansaţi. Sărmanii de ei, încă mai credeau că 
vor fi îmbarcați și transportaţi la spital. Unul chiar îi spunea camara- 
dului său: 


[8] (germ.) SPW—Schiitzpanzerwagen: transportor blindat, descoperit în 
partea de sus, spre deosebire de actualele TAB-uri. Porecla de „sicriu pe roţi” 
i se trăgea de la forma caroseriei. (n. trad.) 

— Pentru mine s-a terminat cu războiul. Un picior mi s-a dus, 
dar zău că face! Trăiască spitalul! 

— Da, gemu un altul. Infirmiere, paturi, zaci și nu mai tremuri 
de frică, mănînci zilnic... 

Aghiotantul grăbi pasul. Văzduhul vibra de duduitul motoare- 
lor. Vehiculele demarau, cu ciorchini de infanteriști pe ele, peste tot 
pe unde oamenii găsiseră ceva de care să se agațe. Atunci, răniții pri- 
cepură că sînt lăsaţi de izbeliște și un imens strigăt de groază și durere 
porni din pădure. 

— Camarazi, nu ne părăsiți! Camarazi, luaţi-ne cu voi! 

Sprijinindu-se unii de alţii, folosind puștile drept cîrje, mulți 
dădură năvală spre tancurile care se pregăteau să demareze, unii 
încercară să se prindă de cîrligele de remorcare, dar, tîrîți pe pămînt, 
renunțară curînd. Trei SS-iști săriră înaintea vehiculelor, încercînd 
să le oprească. Au fost striviți. Nu mai exista loc pentru milă. Așa este 
războiul! 

— Luaţi-ne! Camarazi, ajutor! 

Ce ajutor să le dăm? Fiecare tanc e un mușuroi de oameni. Cei 
care încearcă să se mai suie sînt respinși cu patul puștii. Praful stâr- 
nit de șenile plutește peste scene de coșmar. Ultimul adio sutelor de 
răniți. Recunoștința patriei. Heil Hitler, care ne-a făcut ceea ce sîntem! 

Începe o cursă contra cronometru. Știm precis că paralel cu noi, 
tancuri sovietice gonesc ca să ne taie retragerea. 

Relativa noastră securitate încetează brutal, comete cu lungi 
cozi de flăcări se abat asupra coloanei. Katiușele! Deasupra noastră e 
un soi de boltă de foc. Să fie acesta sfîrșitul? Pentru mulți, sigur că da. 
Trebuie să fi trecut măcar o dată prin acest iad ca să știi ce înseamnă 
un atac al teribilelor lansatoare de rachete sovietice. Dar, odată depă- 
șit primul șoc, o luăm din loc cu toată viteza. Anii de front ne-au călit, 
ne-au ascuţit reflexele, ne-au robotizat mișcările. 

Coloana se reface, dar nu trece mult timp și alarma e dată. 

Jabo! strigă careva și toți cei de pe tancuri sar și-o iau la fugă, 
căutindu-și adăpost. 

Ţișnind din nori, se năpustesc vijelios asupra noastră. Pe aripi 
și ampenaj strălucesc mari stele roșii. Bătrînul trage după sine oblonul 

turelei și îl blochează. Aproape în aceeași secundă, cele 62 de tone ale 
Tigerului nostru sînt ridicate de la pămînt ca de mîna unui titan. 

O bombă a explodat chiar lingă noi. Cioburi de sticlă provenită 
de la aparatele de ochire și periscoape ne împroșcă obrajii. Smulși de 
pe locurile noastre, ne pomenim cu tot soiul de obiecte în cap, cablu- 
rile electrice se încolăcesc aidoma unor șerpi, tunul a fost smuls și 
Bătrînul a rămas cu picioarele întregi numai datorită uluitoarei sale 
agilități. Gloanţele armamentului de bord, e drept, inofensive, răpăie 
pe blindaj, pămînt, bucăţi de metal, trupuri omenești zboară în toate 
părțile și se învîrtejesc prin văzduh. 

Cu motoarele urlînd, avioanele revin, de această dată din spate. 
Grenadierii, pe care-i aveam ca pasageri, s-au volatilizat care încotro. În 
interiorul tancului, vaporii de acid proveniți din acumulatoare, probabil 
sparte, amestecate cu gazele de eșapament, ne ard ochii și gâtlejurile. 
Ne vine să urlăm, să urlăm, să ne izbim cu capetele de oţelul pereţilor, 
să deschidem toate obloanele acestui coșciug, să plonjăm în oceanul 
de schije și explozii, orice numai să nu murim asfixiați. 

Totul se termină la fel de brusc cum începuse. Avioanele dispar. 
Nici unul dintre noi n-ar fi fost capabil să spună dacă îngrozitoarea 
frică pe care o trăiserăm durase secunde, minute, ceasuri... Mîinile tre- 
mură, nervii stau să plesnească, gurile-s ca de iască. E oare cu putinţă 
să mai fim în viață? 

Multă vreme nimeni nu scoate o vorbă. Peste infernul de afară 
și peste cel dinăuntru se lasă o incredibilă tăcere. Inimile pompează 
febrile, sîngele curge dintr-o rană larg-căscată pe care o are Porta pe 
față, din mîna sfîrtecată a Micuţului... Nici unul nu schițează măcar 
gestul de a-l șterge. Împietriţi, stau şi privesc în gol cu ochi care nu văd. 

Cu mîinile, cu umerii, cu capul, împingem obloanele și ne ros- 
togolim afară. Cu înghițituri hulpave, tragem în plămîni un aer ce ni 
se pare nemaipomenit de proaspăt și, sleiți, ne rezemăm de blindaj. 

Clătinîndu-se ca un om beat, vine spre noi Barcelona Blom, 
urmat de echipajul său. Locotenentul Ohlsen, singurul supraviețuitor 
al tancului său, e rănit la gât. Bătrinul îl pansează îndemânatic, unul 
după altul, apar cei care au avut norocul să scape. 

Tigerul nostru e o epavă: patinele șenilelor au sărit în cîteva 
locuri, galeţii au fost smulși, blindajul e scrijelit, din rezervorul găurit 
se scurge carburantul, tunul arată ca un tirbușon. 

Porta scutură, neputincios, din cap. 

— Niciodată nu mai iese tanc din ăsta... 

Rămășițele regimentului de tancuri au fost trimise la 
refacere în Germania. Aveam nevoie de odihnă. Aveam nevoie de 
întăriri. 

Compania noastră a primit misiunea să asigure garda 
închisorii militare de la Torgau. Închisoarea asta n-avea decît 
două uși: una ducea la stilpul de execuție, plantat în curtea 
numărul 5, cealaltă spre batalionul de marș. 

Rezemaţi de zidul popotei, priveam la un pluton 
SS care venea de la lagărul KZ sub comanda unui june 
Untersturmfiihrer. 

Deținuţii pe care-i escortau au fost mînaţi pe șoseaua de 
centură într-o viteză care-i făcea să gîfiie și pe cei mai viguroși. 
De fiecare dată cind vreunul din ei cădea, SS-iștii izbucneau 
în hohote vesele de ris și asmuțeau ciinii asupra nefericitului. 
Apoi, deţinuţilor li s-a ordonat să se alinieze pe două rînduri, 
față în față, și să angajeze un meci de box. Nici unul dintre ei 
nu și-a lovit camaradul, au avut însă grijă SS-iștii s-o facă. 

— Neexecutare de ordin! a răcnit Untersturmfiihrerul. 

Cîţiva s-au prăbușit sub lovituri. Cîinii i-au pus, rapid, 
pe picioare. Din nou pas alergător pe drumul de centură. Pe 
marginea lui, așezate din vreme, bite și lanțuri. 

— Rîndul unu ia bîta! Rîndul doi, treci la poceală! 

Rîndul unu a cules de pe jos ciomegele și lanţurile. Nu 
le-a folosit însă. Atunci au intervenit, din nou, băieții din SS. 

S-au înregistrat doi morți. Erau, de altfel, aproape morți 
chiar în ziua sosirii la faimoasa închisoare Torgau. 


Totul era cenușiu. Zidurile ce se înălțau spre cerul înnourat, 
poarta păzită de doi gardieni în uniforme pămîntii, zăbrelele din șase 
bare de fier verticale și șase orizontale, zeghea deținutului cu mîinile 
strînse în cătușe. 

Paznicul, un sergent, salută cu două degete duse la vizieră subofi- 
țerul venit să ia deținutul. Omul cu cătușe aruncă peste umăr o privire 
speriată, auzind poarta cea grea închizindu-se în urma lui. 

— S-a terminat... murmură el. N-o să mai ies niciodată de aici, 
sînt doar un cadavru viu. 

— Gura! se stropși la el Feldwebelul care-l escorta. Aici nu des- 
chizi gura decît atunci cînd ești întrebat. Iar ultima întrebare care o 
să ți se pună va fi dacă vrei sau nu să fii legat la ochi. 

Și Feldwebelul izbucni într-un hohot de ris. Așa ridea mereu Fel- 
dwebel Schmidt, gardianul-șef. Uneori se mira și el de ce o fi rizind, și 
încă atît de tare. Camarazii săi din compania 378 jandarmerie Hamburg 
îl porecliseră Șugubăţul. La fel îi spuneau și deținuții din închisoarea 
Tribunalului Excepţional din Hamburg, unde era de serviciu la fiecare 
opt săptămîni, și tot Șugubăţul îi ziceau cei care, într-un fel sau altul, 
ajungeau să-l cunoască. Feldwebelul Schmidt nu ridea niciodată de ceea 
ce ar putea înveseli niște oameni normali, dar Schmidt nu era normal, 
cum, de altfel, nu era normal nici un gardian german. 

— Nişte dulăi turbaţi, spunea despre ei Bătrinul, și Bătrinul nu 
arunca niciodată o vorbă în vînt. 

Feldwebelul Schmidt apăsă butonul soneriei și țiriitul ei strident 
răsună în îndepărtata „sală de recepție” a Hauptfeldwebelului Dorn. Un 
scîrțiit prelung și îngusta ușă, cenușie și ea, se deschise automat. 

Escorta și prizonierul se strecurară înăuntru. Cu același scârțiit, 
ușa se închise în urma lor. 

— Heil Hitler! răcni Feldwebelul Schmidt în fața Hauptfeldwebe- 
lului Dorn, care ședea în spatele unui birou acoperit de maldăre de 
hârtii și dosare. 

Era obligatoriu ca el să arate așa pentru că era obligatoriu ca 
Hauptfeldwebelul Dorn să pară copleșit de muncă, dosarele se îngrămă- 
deau unele peste altele, pe rol fiind cel puţin cinci cazuri ce se cereau 
rezolvate, dovadă că numitul Hauptfeldwebel nu se omora deloc cu 
lucrul, dar, totodată, dovadă de netăgăduit că, dimpotrivă, muncește 
pe rupte în cazul în care s-ar fi găsit vreun netrebnic care să pretindă 
că el, Hauptfeldwebel Dorn, nu face altceva decît să taie frunză la cîini. 

În ultimul sertar al biroului, ascunsă sub un teanc de exem- 
plare din Volkischer Beobachteri!i, pe care nimeni n-ar fi fost ispitit să le 
răsfoiască, se afla o sticlă de culoare verde-închis, cu o etichetă pe care 
scria „Lipici”. De conţinut, conţinea coniac, excelent întăritor în rarele 
momente în care, cu totul accidental, Dorn mai și muncea. Hauptfel- 
dwebelul nu catadicsi să răspundă la salutul subordonatului său. Preţ 
de vreo zece minute rămase așezat, cufundat în lectura unui dosar pe 
care scria, cu majuscule, Gekados. În realitate, era vorba de o poveste 
porno, bătută mărunt la mașină. 

Feldwebelul Schmidt hîrșîi ușurel talpa cizmei de dușumea ca 
să-și semnaleze prezența. 

— Liniște! zbieră Dorn. Nu vezi că sînt ocupat? 

Unicul zgomot din încăpere era doar foșnetul hirtiei, atunci 
cînd Dorn întorcea paginile acestui interesant dosar Gekados. Într-un 
târziu, ridică privirea și-l fixă pe cel cu cătușele. Fără să scoată un cuvint, 
întinse mîna spre Schmidt care-i remise documentele prizonierului. 

Dorn le aruncă, nepăsător, pe masă, împinse scaunul, se ridică, 
ocoli biroul și se proțăpi în faţa prizonierului. 

— Ei bine? M-ar interesa să aflu motivul prezenței domniei-tale 
la Torgau. 

Deţinutul luă poziție de drepţi, cu degetul mijlociu lipit de 
vipușcă. 

— Locotenentul Heinz Berner, din Regimentul 76 Artilerie, s-a 
prezentat la închisoarea militară Torgau pentru executarea pedepsei. 

Hauptfeldwebelul Dorn făcu mîna pîlnie la ureche, de parcă ar 
fi fost surd, și rămase astfel cîteva minute, apoi căscă gura și zbieră de 
zornăiră geamurile: 

— Și pentru care motiv, pot să știu? Zbierătul deveni șoaptă. 
Poate că-i Gekados motivul ispășirii, ai, porcule? 

— Locotenentul Heinz Berner din Regimentul 76 Artilerie rapor- 
tează: am fost condamnat la moarte pentru omucidere. 

— Ia te uită-ă-ă, o făcu pe miratul Dorn. Un ofițer, ucigaș de 
rînd? Scuipă zgomotos. Ce grozăvie! Poate că domnul locotenent va 
avea bunătatea să-mi dezvăluie și cine a fost victima? 


[1] (germ.) VOLKISCHER BEOBACHTER: Observatorul poporului—ziarul 
central al Partidului Nazist (n. trad.) 

— Logodnica mea, răspunse arestatul. 

Dorn scoase un nechezat de mulțumire: 

— Asta-i cea mai bună poantă din cîte am auzit în ultima vreme! 
Auzi dumneata, să-ți bagi în mormînt propria-ţi salteluță! Ei las' c-ai 
să-i urmezi la iuțeală. Am eu grijă ca actele tale să fie rezolvate cît mai 
rapid. N-avem nevoie de bandiți ca tine! Asta-i o închisoare militară 
respectabilă, bagă-ţi bine în cap, asasinule! 

Ochii lui Dorn se împicliră, pupila se strînse ca la pisici. Se 
instală pe colțul mesei, bălăbănind un picior. 

— Ia spune-mi, băieţică, rosti el agale, apăsînd pe cuvinte, nu-mi 
cunoști gradul? N-ai văzut niciodată un Hauptfeldwebel, coloana verte- 
brală a armatei, pe timp de pace, ca și pe timp de război? 

Prizonierul tresări, dar, înainte de a fi putut îngăima ceva, Dorn 
răcni: 

— Culcat! Drepţi! De douăzeci de ori broasca în jurul camerei! 
Sări! 

Deţinutul se porni să sară pe vine. De fiecare dată cînd cădea— 
cătușele îl stînjeneau și-l făceau să-și piardă echilibrul—Dorn răcnea 
că asta-i neexecutare de ordin. Apoi îl puse să se cațăre pe un fișet și-l 
ținu acolo, ghemuit sub tavan, preţ de vreo douăzeci de minute, timp 
în care tăifăsui cu Schmid:t. Într-un târziu, un soldat primi ordinul să-l 
escorteze pe prizonier. 

La etajul trei, locotenentul Berner a fost închis într-o celulă 
avind trei metri lungime și un metru și jumătate lățime. Avea senzaţia 
că-i prins într-o menghină. Lăsîndu-se să cadă pe taburetul de lemn, 
îl podidiră lacrimile și plinse îndelung, cu sughițuri. Totul se sfirșise, 
era, de-acum, mort. Cei mai mulți dintre prieteni se lepădaseră de el. 
În fiece clipă, ușa se putea deschide, va vedea luciul ameninţător al 
căștilor de oțel, îl vor conduce undeva, în afara clădirilor, va auzi zgo- 
motul închizătoarelor virînd cartușul pe țeavă... Oare câți vor fi? Unii 
ziceau că-s șase, alții că-s doisprezece... Locotenentul se cutremură și 
lacrimile-i țîșniră din nou. 

Sosise acasă, în permisie, venind de la Școala militară numărul 
3 din Potsdam. Era permisia acordată cu prilejul avansării în grad. Ter- 
minase cursurile. Ce miîndră era maică-sa, ce mulțumit tatăl! Feciorul lor 
era locotenent, locotenent de artilerie! La gară îl întimpinase întreaga 

familie, venise și Else, mîndră nevoie-mare. Plecaseră, apoi, să se plimbe 
pe Monckgebergstrasse; ce superb se reflectau în vitrine eghileţii săi 
roșii! Parcă erau niște zîmbete! Pe străzi au întîlnit un număr imens 
de soldaţi și subofițeri. Făcuse aproape crampă la mînă răspunzînd la 
saluturi, dar ce îmbătătoare senzaţie. Nu după mult timp, își îngăduia 
chiar un salut nonșalant, de adevărat ofițer, ca acela al căpitanului 
Hasse, cu două degete, ușor curbate, duse alene la cozorocul caschetei. 
Și ce plăcut e să simţi cum apasă, pe șoldul sting, tocul pistolului! 

— Acest pistol, îi spusese instructorul în ultima zi de școală, e 
pistolul unui ofițer german. Dacă se găsește careva să întineze onoarea 
ta de ofițer, nu sta la discuții, folosește-l! 

Atunci chicotise, stînjenit, dar acum tare ar fi vrut să se ivească 
prilejul. Ce-ar mai sări în sus toți civilii ăștia dacă el, locotenentul 
artilerist Heinz Berner, și-ar smulge pistolul din toc și l-ar găuri pe 
individul care, să zicem, l-ar ponegri pe Fiihrer! Se și vedea cum, cu un 
aer indiferent, bagă pistolul la loc, în tocul său de piele. Poate c-ar fi 
cazul să-l și scuipe pe ticălosul întins pe caldarîim? După aceea, îi va 
oferi Elsei brațul și se va îndepărta ca și cum, din acel moment, poves- 
tea nu-l mai privea. Nimeni însă din cei întilniți nu manifesta dorința 
să-l insulte pe Fiihrer, la butoniere nu vedeai decit insigne cu zvastică. 

Taică-su îi dăruise o caschetă cu bandă roșie, îngustă, și cea mai 
superbă cordeluță de prins sub bărbie din toată armata. Pantalonii de 
călărie gri-deschis—chiar prea deschis pentru a fi reglementar—erau 
cadoul mamei. Pintenii cu rotițe veneau de la Else. Cravașa din piele 
galbenă, lungă de peste un metru, și-o cumpărase singur. De fapt, regi- 
mentul căruia îi aparținea, Regimentul 76 Paderborn, făcea parte din 
artileria motorizată și, ca atare, nu i se cuveneau nici pintenii, nici 
cravașa. Dar aici, la Hamburg, erau puţine șanse să dea tocmai peste 
cineva făcînd parte din același regiment. Ba poate că și alți camarazi 
de-ai săi se plimbau, împintenațţi și cu cravașa sub braţ, atunci cînd 
veneau în permisie? Ce plăcut zornăiau pintenii și ce elegante erau 
toate aceste accesorii destinate, în realitate, artileriei hipotractate. Ce 
ghinion că n-a fost repartizat unui asemenea regiment! Și-ar fi putut 
bazona pantalonii cu piele de căprioară și să-și trintească un veston 
crăpat la spate și cu buzunare oblice... Erau grozave uniformele astea 
ale călăreţilor! În fine, să ne mulțumim doar cu pintenii și cravașă.... 

Seara a fost agasantă. Casa era plină de musafiri și unchiul 
Ernst strigase după prostul lui obicei: 

„La zi, Heinz, de cînd te-au vărsat la artileria călăreață>” 

Else intervenise, cu voce tare, înainte ca el să poată răspunde 
ceva: 

„Heinz a fost numit la Regimentul de artilerie de cîmp Gross 
Deutschland.” 

„Zău? replicase unchiul Ernst, rîzînd și arătînd cu degetul cifra 
76 de pe epoleţii proaspătului ofițer. Vezi, băiatule, că ai un număr 
greșit pe umăr!” 

Else îl privise mirată: 

„Ești la Gross Deutschland, nu-i așa?” 

Încuviințţase cu capul. 

„Perfect, făcuse Else. Atunci, mîine-dimineață, la prima oră, tre- 
buie să aranjăm și chestia asta.” 

A doua zi au mers într-adevăr la magazinul Fahnenfleck de 
unde au cumpărat două litere aurite, „GD”, care au fost imediat cusute 
pe epoleţi, pentru a atesta că aparține Regimentului de gardă Gross 
Deutschland. Cele reale, ascunse bine în buzunar, urmau să fie puse 
la loc imediat după terminarea permisiei. Ce-i drept, de fiecare dată 
cînd zărea, chiar și de departe, vreun ofițer de artilerie, întorcea grăbit 
capul de teamă să nu fie recunoscut, iar întîlnirile cu patrulele Feldgen- 
darmeriei îi dădeau răcorile morții. Isprava asta putea să-l coste șase 
săptămîni de arest sever și o plimbărică într-un regiment disciplinar. 

Din măruntaiele închisorii porni un țipăt. Un țipăt lung, ascu- 
țit, încheiat cu un horcăit. Îl percepură urechile sale, dar nu şi creierul. 
Zăcea buimac, cu capul pe braţele sprijinite de tăblia zgrunțuroasă 
a mesei. Se gîndea la literele acelea, două litere mari, aurite, iscusit 
împreunate. Din pricina acestor litere putea ajunge într-un regiment 
disciplinar. Auzise că există unul, poate 37, poate 17, în orice caz ceva 
cu 7. Ce-o fi regimentul acela din Dortmund căruia i se spunea că-i de 

„neoameni”? O adunătură de indivizi numai buni de scuipat. Dispreţuise 
întotdeauna elementele acestea criminale, nedemne să respire același 
aer cu adevărații ostași, dar, demne ori nedemne, acum nu cerea nimic 
de la viaţă decît să ajungă la regimentul disciplinar de la Dortmund. 
Acolo, cel puţin, îți mai rămîne o șansă. Va fi curajos și, drept răsplată, va 

fi, în scurt timp, eliberat. Rapid, o scrisoare către Inspectorul general al 
Artileriei și, de asemenea, mareșalului Keitel, șeful Comandamentului 
armatei, și el tot artilerist. El n-o să îngăduie ca un ofițer aparținiînd 
aceleiași arme să moară asasinat de niște declasaţi, de niște nedemni. 
Auzise spunîndu-se că cei însărcinaţi cu execuțiile la Torgau și prin 
alte pușcării proveneau tocmai din aceste regimente disciplinare. 

TORGAU! Numele îl izbi ca un pumn năprasnic. Doamne, să fie 
oare adevărat? Să fie chiar la Torgau? Denumirea asta însemna iadul, 
tortura, moartea! 

Reizbucni în plins și, involuntar, își pipăi epoleţii. Da, era în 
continuare locotenent şi va fi împuşcat ca atare. Însă nu voia să moară, 
dorea să lupte, să se bată pentru Fiihrer și Patrie! Se îndreptă de spate 
și privi cerul ce se zărea prin gemulețul mătuit al ferestrei. De ce să-l 
omoare? N-avea decît 20 de ani. Mai bine să-l lase să lupte, să-i per- 
mită să ucidă cît mai mulți barbari, bestiile acelea care siliseră pașnica 
Germanie să intre în război. Era ofițer, primise o formație excelentă. 
Ar fi aberant să-l împuște. Da, va scrie de îndată Generaloberstului Hal- 
der, şeful Marelui Stat Major. Îl va ajuta cu siguranță. Era de datoria 
lui să-i scrie. 

Locotenentul ţintui o clipă geamul murdar și opac prin care, 
sleindu-se, lumina zilei se pregătea să-și ia rămas-bun de la sinistra 
închisoare și, dintr-o dată, îl cuprinse panica. 

— Vreau să scriu, să scriu, să scriu! se porni el să urle. 

Pe coridor, cineva izbi ușa cu o legătură grea de chei și se răsti: 
„Linişte!” 

Un ochi se lipește de vizetă, un ochi viu, un ochi liber. Un ochi 
care nu se va uita în găurile negre a douăsprezece ţevi de pușcă. Acum 
știa cui trebuie să scrie: lui Baldur von Schirach, Reichsfiihrer al orga- 
nizaţiei Hitlerjugend, pe care-l cunoştea personal. Îl va ajuta fără doar 
și poate, pentru că în adolescenţă locotenentul fusese cel mai bun din 
tot detașamentul 15, n-avea decît cincisprezece ani cînd fusese făcut 
mai mare peste 89 de HJ, cu cele mai bune note, așa cum fusese și în 
Școala militară. Știa toată lumea că pentru el național-socialismul 
reprezenta o religie. Nu luase el întotdeauna partea Fiihrerului, a minis- 
trului Reichului, doctor Goebbels și a tuturor activiștilor importanți 
de partid? Nu el fusese cel care-și îndemnase camarazii să semneze 

un raport împotriva maiorului Voen, raport în urma căruia individul 
acela defetist fusese îndepărtat? Își amintește perfect de noaptea în 
care a fost ridicat maiorul şi cînd ofiţerul NF!ZI l-a bătut prieteneşte pe 
umăr. Erau trei polițiști în civil și unul în uniformă, toți de la Gestapo. 
EI și camarazii săi l-au scuipat pe maior cînd a fost să urce în mașină 
și unul dintre ei i-a strigat: „O să te scurteze de-un cap!” 

Trecuseră de atunci cam trei luni. Unde ar putea fi acum maiorul 
Voen? Cine știe, poate chiar în celula vecină? Nu, prea ar fi de tot... Îl 
va întreba pe careva dintre paznici. Majoritatea sînt simpli soldaţi. Ba, 
după cît i s-a părut, a văzut și cîțiva aparținînd regimentelor discipli- 
nare. În fond, e locotenent, ce naiba, își poate permite să pună întrebări. 

Amintirea faptului că e ofițer îl făcu să-și îndrepte spinarea. 
Exclus să nu fie grațiat, da, trimis poate într-un regiment disciplinar, 
dar nu pentru mult timp. Era nazist convins, mai avea și ceva relații și, 
oricum, omuciderea nu fusese premeditată. Dimpotrivă. Ce deplora- 
bilă eroare. Se străduise, însă în van, să le explice celor de la Tribunalul 
Militar cum au stat lucrurile, dar ce să priceapă imbecilii ăia bătrîni? 
Niște dobitoci! Dar va veni ea, victoria, și toți acești ramoliți vor fi mătu- 
rați ca niște gunoaie ce sînt. Atunci vor guverna HJ și SS-ul, Fiihrerul 
aproape o promisese. 

Se ridică, curajul îi reveni, se simţi chiar mai liber. Se puse pe 
mărșăluit, cinci pași într-un sens, cinci în celălalt. E clar că nu-l vor 
împușca. Cui i-ar trece prin minte așa ceva? El, locotenentul Heinz 
Berner, va obține dreptul de a lupta pentru Marele Reich! 

Înveselit, chicoti. Dacă dă Dumnezeu și războiul mai durează 
vreo cinci ani, de pildă, va ajunge la gradul de căpitan, cu două steluțe 
aurii pe epoleți și cu viziera caschetei tivită cu frunze, tot aurii, de ste- 
jar. Ideea îl însenină. 

Într-una din zile, el şi cu Else, luaseră o cafea la braseria Wiene, 
unde cînta și o orchestră de țigani. Pe culoarul care ducea la toaletele 
pentru femei, o sărutase pe Else. O sărutase strecurîndu-i limba printre 
buze, așa cum citise în cartea aceea interzisă celor din HJ și SS. O carte 
extraordinară, închiriată de toţi colegii cu preţ bun de la proprietarul ei. 
Da zău că făcea! Aflai din ea totul în legătură cu felul în care trebuie să 


[2] (germ.) NAZIONAL SOZIALISTISCHER FURSORGEOFFIZIER: locţiitorul 
politic al comandantului, echivalentul politrucului sovietic (n. trad.) 

procedezi cu o fată. Cum îl chema pe autor? Un nume american parcă? 
Miller? Exact Henry Miller! Dar ce scandal a fost cînd Bannfiihrerul!?! 
Haxer a dat peste ea! Mai-mai să ajungă cu toții într-un lagăr pentru PU. 
„O scriitură jidovească, degradantă”, ţipase atunci Haxer și-i amenin- 
țase cu toate chinurile iadului. Timp de trei luni, întregul detașament 
19 a fost tratat de parcă ar fi fost ciumați. Au fost izolați și cartea a fost 
arsă pe rug într-o noapte, în timp ce, încremeniți în poziție de drepți, 
cîntau Țîșni-va sînge de evreu! 

Modul în care fusese sărutată o înfuriase cumplit pe Else, care-l 
considerase un porc. Două zile nu-și vorbiseră, apoi trebui să-i promită 
că n-o va mai săruta niciodată. În cadrul Organizaţiei BDM!!|, din care 
făcea ea parte, i se spusese că e oinfamie, că un ofițer nu face niciodată 
așa ceva, că un ofițer și logodnica lui, dacă e membră a BDM, trebuie să 
rămînă puri pînă în momentul căsătoriei. Ce, Fiihrerul umbla pe străzi 
pupînd femeile? Într-adevăr, o asemenea situație era greu de admis. A 
urmat apoi tîimpenia aia de zi: aniversarea lui Kăthe. S-a îmbătat criță, 
ca toți ceilalți de altfel, uitînd că e ofițer și că trebuie să rămînă cast și 
pur. S-au apucat să joace o partidă de pocker pe dezbrăcatelea și, pînă 
la urmă, totul s-ar fi terminat printr-o tăvăleală generală la pielea goală 
dacă Else n-ar fi făcut o criză de isterie. 

„E o porcărie ce faceţi aici! țipase ea. O infamie jidovească, 
dezonorantă!” 

Nu mai avea pe ea decât slipul, sutienul și un singur ciorap. În 
această ţinută, ridicase braţul, strigînd: Heil Hitler! Scena era atît de 
comică încât izbucniseră cu toţii în rîs, iar Bernhardt Miiller, locote- 
nent de infanterie, o povăţuise pe Else să nu mai facă atîtea fasoane, 
asigurîndu-o că și marele Adolf se dedă la destule chestii „jidovești”. 
Else l-a scuipat în obraz și a dispărut fără ca cineva să fi prins de veste. 

A doua zi, Bernhardt a fost arestat de Gestapo: doi tipi mărunţei, 
în haine de piele neagră, însoțiți de Else în uniforma BDM. 

Cu un deget acuzator, Else l-a arătat pe Bernhardt: 

„lată sluga iudeo-masonilor care a cutezat să terfelească numele 
Fiihrerului prin acuzaţii erotice!” 


[3] (germ.) BANNFUHRER: Șef de detașament (n. trad.) 
[4] (germ.) BDM—Bund Deutscher Mâdel: Liga fetelor germane (n. trad.) 

Indivizii în piele neagră au pus cîte un braț pe umerii lui Ber- 
nhardt și l-au invitat pe un ton suav: 

„Hai frățioare, vino să facem o plimbare, avem de vorbit împreună.” 

Bernhardt a devenit alb ca varul. 

„E, cu siguranţă, o greșeală, a spus el." 

Unul din cei doi a chicotit: 

„Întotdeauna-i o greșeală, frățioare. Totu-i o imensă greșeală.” 

L-au împins pe Bernhardt în Mercedesul cenușiu, ale cărui por- 
tiere se închiseră cu o pocnitură seacă. Else, care a vrut să vină cu ei, a 
fost brutal îmbrîncită: 

„Hai, cară-te! 

Revoltată, a făcut tipilor de la Gestapo un raport pentru insultă 
adusă unei BDM. Urmarea a fost că a primit o invitaţie la o anumită 
adresă și că la întoarcere s-a trîntit pe o canapea și a plins în neștire. 
Tot ceea ce el, Heinz, a putut scoate de la ea a fost că n-o să mai calce 
niciodată pe la Gestapo și că-l sfătuiește să procedeze la fel. 

„Ăia nu sînt fiinţe omenești, sughiţa ea. Cu siguranţă că Fiihrerul 
nu știe ce sînt capabili să facă!” 

După aceea a scos o sticlă de coniac, apoi o alta. Taică-su avea 
o frumoasă colecţie, adunată de pe vremea cînd fusese la Kommanda- 
tura din Parisul ocupat. „Daruri ale populaţiei franceze pentru bunele 
și lealele servicii aduse acesteia”, comentase el, rizînd cu poftă. Darnici, 
francezii ăștia: cele patru covoare persane, mobila rococo din salon, 
pianul cu intarsii de fildeș, toate erau daruri. 

Tocmai călcau în picioare unul din covoarele-dar, bind coniac 
și încercînd să danseze. Se împleticiră însă și căzură pe jos. Un nou 
sărut, gustat de data asta de Else. Atunci, deveni mai îndrăzneţ. Sub 
fustă, purta chiloţi foarte strimțţi, cu elastic, dar Heinz era ostaș, deci 
obișnuit să nu-i pese de obstacole. O auzise șoptind: „Un ofițer nu 
face așa ceva...” Dar cum dracu făceau ofițerii? La Școala militară nu-i 
învățase nimeni cum să se descurce în atare situații. 

„Bun, ce face un ofițer?” 

„Așteaptă să fie căsătorit”, i-a răspuns ea. 

„Atunci, hai să ne căsătorim. Te poți considera nevasta mea din 
momentul în care ne vom aparține.” 

Îl îmbrăţișase cu foc: 
„Heinz, dragostea mea!” 

S-au sărutat îndelung, așa cum descria Henry Miller în faimoasa 
sa carte, dar deodată ea l-a împins, cu o privire dementă în ochi: 

„Doar nu mă iei de nevastă numai pentru că ţi-e poftă de mine? 

Am oroare de chestia asta scîrboasă! Pe una din fetele mele din BDM am 
băgat-o la pușcărie pentru că întreținea raporturi sexuale cu un bărbat!” 

Se grăbise s-o asigure că nu-l interesa cîtuși de puţin problema 
asta și-n seara aceea nici nu se întîmplă nimic. 

L-a întrebat dacă va rămîne în cadrele armatei și după victorie, 
iar el i-a promis solemn că nu va părăsi armata și că va sfirşi ca gene- 
ral. General de artilerie. Ea însă ar fi preferat SS-ul. Din nefericire, nu 
măsura decit 1,78 m, prea scund ca să facă parte din garda Fiihrerului. Ar 
putea intra însă în Regimentul de artilerie al diviziei SS Der Fiihrer care, 
chiar dacă nu face parte din garda personală, e totuși un regiment de 
elită. Sau ar putea opta pentru Divizia SS Totenkopf. Sînt mari șanse de 
avansare rapidă în această unitate însărcinată cu paza și supravegherea 
lagărelor, mai ales că, după victorie, va fi mult de lucru în lagărele de 
concentrare, faimoasele KZ. Subdezvoltaţii trebuiau lichidaţi, trebu- 
iau să dispară. Chiar Fiihrerul spusese că orice pată care ar putea mînji 
chipul frumos al Herrenvolk-ului trebuie ștearsă necruţător. 

A doua zi s-a dus la Direcţia SS ca să depună cererea de transfer, 
iar seara a venit la Else. 

Cum s-au putut petrece cele ce s-au petrecut? Era un lucru atât 
de îndepărtat, atît de neînțeles... Se simțeau atît de bine împreună... 
Brutele de la Kripo n-au vrut nici o clipă să admită că nu-și amintea de 
nimic. Îl snopiseră în bătăi și-l amenințaseră că-l vor scoate la plimbare 
cu mașina, dar nu înţelesese de fel ce vor să spună cu asta. Probabil 
vreo șmecherie de-a lor, că prea rînjeau spunînd-o. 

„Ești o bestie perversă, un țap lubric! îi strigase un inspector.” 

„Cine, pe câți ai mai omorît?” zbierase un altul, pocnindu-l cu 
origlă. 

„Hai, vorbește-ne despre ei, ca să-ți putem face și noi o favoare 
și să propunem judecarea cazului tău aici, la Hamburg, și nu la Berlin. 
Aici sîntem băieţi de treabă, nu ca cei de la Berlin care pentru orice 
fleac te încadrează la «sabotajul intereselor Reichului».” 

Au măturat podeaua cu el, l-au rostogolit prin toate colțurile 
încăperii, l-au pocnit cu picioarele în burtă pînă a vomitat sînge, după 
care l-au pus să-și lingă sîngele, i-au făcut și multe altele, de a uitat 
complet că e ofițer. Apoi, l-au transferat la Gestapo. Acolo, a avut parte 
de vizita lui Paul Bielert, supranumit și Frumosul Paul, șeful local al 
sinistrei instituții. Acesta a intrat în camera în care i se lua un nou 
interogatoriu, l-a privit fără să deschidă gura, apoi a plecat. Din clipa 
aceea, cei care-l interogau au devenit și mai zeloși. Ca și cum le-ar fi 
fost frică de ceva, atunci a descoperit el că, în pofida aerelor pe care și le 
dădeau, nu erau, de fapt, decît niște amărîți de ţucălari. A urmat deten- 
ţia preventivă. Aici, gardienii i-au sfărimat două degete, cîte unul de la 
fiecare mînă, mijlociul, cel care te durea pînă în rărunchi și care putea 
fi spart în trei locuri diferite. Se serviseră nu de un ciocan, ci de ţeava 
pistolului-mitralieră, fredonînd tot timpul În zori, cînd cîntă cocoșul... 

Medicul care-l examinase risese din toată inima: 

„Dumnezeule! Încă unul care a căzut! Coridoarele astea sînt mult 
prea alunecoase, zău așa!” și-l povățuise să bage de seamă pe unde calcă. 

Ileșind din cabinet, îl auzise însă spunînd: 

„Să vezi ce-o să mai chițăi cînd ăla cu joben o să-ţi facă frizura 
pe butuc!” 

Infirmierii se amuzau copios și, în primul moment, nu făcuse 
legătura cu călăul și securea acestuia. 

Se scutură ca de friguri. O să-l decapiteze oare? Imposibil. Ofiţe- 
rii sînt executați prin împușcare. Însă gardianul care-l escortase de la 
Hamburg la Torgau îl asigurase că nimic nu-i mai plăcut decît securea. 
Rapid ca lumina. Nu tu lovitură de graţie, nu tu rateu, cum se întîm- 
plă adesea în cazul spînzuraţilor, de-i mai atirnă o dată. Sigur și curat, 
garanta cu mîna pe inimă experimentatul paznic de pușcărie. 

Amintindu-și de toate acestea, locotenentul fu pe punctul de a 
începe să urle și trebui să-și bage pumnul în gură. Îi era frică, înspăimîn- 
tător de frică. Oare cînd vor veni să-l ia? Pe coridor se auzeau pași și 
zăngănit de chei lovite de gratii. Sunetul stăruia îndelung, îţi măcina 
nervii, dar ce-i păsa soldatului care-și făcea rondul, un soldat venit de 
pe front, un soldat dintr-un regiment disciplinar, un soldat care văzuse 
altele și mai și decît ce se petrecea aici, la Torgau! El și camarazii săi 

vor rămîne în garnizoană o lună, două, trei pentru un soi de convales- 
cență. Plăcută convalescenţă: nouă ore de gardă, noaptea liberă. Cum 
să-nțeleagă el că zgomotul unor chei te poate scoate din minţi? 

Tînărul locotenent artilerist își iubea logodnica. N-ar fi vrut 
pentru nimic în lume s-o ucidă. Atunci, cum de se întîimplase? Cei de 
la Kripo l-au considerat sadic și obsedat sexual, cei de la Tribunalul 
Militar s-au căinat că nu-l pot executa de zece ori la rînd. 

A smuls hainele de pe ea, da, de acest lucru își aduce aminte! 
Era beat, beat criță, dar într-un mod ciudat, o beţie lucidă și, totodată, 
incontrolabilă. 

„Lasă-mă! Lasă-mă, porcule!” ţipa ea. 

Și de asta își aduce aminte. Urla, dar n-o auzea nimeni. Se ţipa 
atîta de jur-împrejur, încît li se astupaseră tuturora urechile. Vina era 
a războiului. 

Îl pocnise de cîteva ori în fluierul piciorului, dar, în ciuda durerii, 
el riîsese și-i încleștase și mai tare încheieturile mîinilor. 

„Lasă-mă! 

Dar uite că n-o lăsase. Se lupta cu o furie, ca o fiară sălbatică, 
îl făcea porc, sălbatic, jidan. Erau insultele cele mai usturătoare din 
repertoriul ei. Îl lovea cu pumnii în faţă, scuipa ca o pisică. Bătaia lor 
se încingea tot mai tare. Un mare vas de Sevres, alt cadou al francezilor, 
era de-acum numai cioburi, îi urma un altul, din porțelan albastru de 
Dresda, o oglindă și o puzderie de pahare. Din acel moment, probabil 
înnebunise și nu-și mai amintea nimic. Nici că pisase sticlăria sub 
picioare, nici că-i smulsese părul, că-i mușcase sînii, că o trîntise pe 
jos și că trăsese cu revolverul în portretul înrămat al Kaiserului două 
gloanţe drept în frunte. Nu-și amintea nici că strigase de durere cînd 
unghiile ei îi zgiriaseră faţa și nici că-și înfipsese dinţii în gâtul ei, sor- 
bind ca un dihor flămînd, deopotrivă propriul sînge și pe cel care țișnea 
din beregata ei. 

Acum, din gura ei ieșea un gîlgâit, un gâlgâit straniu, ireal. Nu se 
mai zbătea, devenise toată moale și inertă. Continua s-o sărute brutal, 
sălbatic, simțind pe limbă gustul dulceag al sîngelui. 

Cuprins de o bizară beţie, se ridică în picioare și-și roti, uluit, 
privirea prin odaie. Apoi, se apucă din nou s-o sărute, dar ea rămînea 
nemișcată, culcată într-o poziție ușor grotescă. 

Îl podidi plânsul, lacrimile îl orbeau, nu mai pricepea nimic. 
O luă pe Else în braţe, capul fetei căzu pe spate, nefiresc, ca acela al 
unei păpuși din care s-au scurs tărițele. Peste tot numai cioburi, sticlă 
pisată și singe, singe pe cuvertura divanului, singe năclăindu-i părul. 
Lăsă trupul fetei să-i scape din braţe și se prăbuși alături de ea, ascun- 
zindu-și fața în mîini, plîngînd și suspinînd. 

„Else, nu-i cu putință! Else, spune măcar ceva! Else, jur că n-am 
să mai fac!” 

O luase din nou în brațe, strîngînd-o la piept. 

„Else, pentru numele lui Dumnezeu, spune ceva!” 

Brusc, îl năpădi spaima. 

„Else, doar n-ai murit? Else, tu nu ești moartă!” 

Îl zgâlţii un hohot de rîs dement: 

„Else, trăiești! Te prefaci! Ai uitat de serbarea BDM-ului? O să 
valsăm împreună, Else...” 

Strigătul se prefăcu în geamăt. 

Treptat, își dădu seama că e moartă. N-o să mai valseze nici- 
odată. Ar fi vrut s-o mîngiie pe obraz, dar groaza îl ferecase, stătea în 
genunchi, paralizat, cu gura întredeschisă. 

S-a smuls de acolo și a luat-o la goană, fără centiron, fără cas- 
chetă, fugind așa cum era, mînjit de sînge, prin Eppendorf Baum, în 
direcția Dammtor. Patru jandarmi într-o micuță DKW cenușie stopară 
și-i cerură actele la control. Erau calmi și politicoși. Răspunsul lui era 
unul singur: 

„Else e moartă. E moartă. Nu-i vina mea...” 

Și fixa, hipnotizat, semiluna de metal care lucea pe pieptul jan- 
darmilor. Comandantul patrulei, un Oberfeldwebel, își ciocăni fruntea 
cu degetul. 

— Încă un țăcănit! le spuse el celorlalți. 

L-au suit în mașină și l-au dus la Comenduire. Întreaga noapte 
și-a petrecut-o așteptînd pe o bancă. Unicul lucru pe care l-au putut 
scoate de la el a fost adresa Elsei. Sleit de puteri, privea buimac la jan- 
darmii care veneau și plecau, păriînd să fi uitat de el. Erau aduși tot 
soiul de oameni, unii se zbăteau, țipau ca apucaţii, alții rămîneau blegi, 
indiferenți. Abia în cursul după-amiezii veniră să-l caute: doi tineri în 

haine de piele, lungi, cenușii. Gestapo? SD? Chipuri dure, inexpresive, 
cioplite parcă în cremene. 

„Ei bine, locotenente, vino frumușel cu noi să stăm puţin de 
vorbă despre ciudăţeniile existenței.” 

I-au pus cătușe, dintr-acelea care se pot stringe ca să-ți pătrundă 
bine în carne și le strînseră la limită. În mașină, unul din ei îl întrebă 
pe locotenent dacă-l interesează filozofia și, fără să mai aștepte răs- 
punsul, continuă: 

„Filozofia e un lucru foarte important, în jurul ei se învârt toate. 
Ai studii superioare, locotenente? Rise glacial: Nu-i pot suferi pe cei 
cu studii. Îmi plac indivizii rudimentari. Ăștia cu carte nu știu decât 
să dea din gură, să-și biţiie tirtița și, în majoritatea cazurilor, sînt niște 
fleoarţe, cu toată știința lor. De regulă, nu-mi trebuie nici trei ore ca să 
scot totul dintr-un scîrța-scîrța pe hîrtie. Cu cei de jos, cu ăia rudimen- 
tari, altfel stau lucrurile. Am avut de-a face cu unul pe care l-am frecat 
șaptesprezece zile în șir, i-am sfărimat toate oscioarele, da' n-a scos o 
vorbă și, pînă la urmă, a crăpat. Gustav, se adresă el celui de la volan, 
nu ești de părerea mea? Troglodiţii sînt mai curajoși.” 

Gustav nu răspunse, se mulțumi doar să dea din cap. 

„Acu vreo cin'șpe zile a trecut pe la noi un maior. Doctor în aia, 
în aialaltă, dar în douăzeci de minute s-a muiat ca piftia. Și cînd te 
gindești că nu m-am servit decît de un trabuc. Nu trebuia decît să 
apropii niţel jăratecul de nasul lui că spunea și laptele pe care l-a supt 
de la mă-sa. Așa sînteţi voi, ăștia cu studii, și tu, locotenente, o să ne 
povestești ce-ai făcut și ce n-ai făcut. Am și eu filozofia mea, alta decât 
aia pe care o învățați în universitățile voastre mucegăite. Eu nu-s decît 
un troglodit—spunînd asta, se lăsă pe spătarul banchetei, cu o lucire 
fanatică în privire—dar pe noi, ăștia de jos, ăștia primitivii, se clă- 
dește noul stat național-socialist, noi sîntem cei care smulgem neghina 
omenească. După ce vom sta de vorbă acolo, la RSHAPI, o să găseşti că 
e perfect normal să fii lichidat, o să descoperi singur cât de lipsiți de 
importanță sînt intelectualii.” 


[5] (germ.) RSHA—Reichssicherheisthauptamt: Direcţia generală a 
securității Reichului. Organism creat în 1939 prin contopirea Gestapoului, 
a Reichskriminalipolizei și a SD-ului. Toate trei au continuat însă să-și 
păstreze denumirile inițiale. (n. trad.) 

Între timp, ajunseseră sub portalul impunătoarei clădiri de pe 
Karl Munchplatz. Interogatoriul a fost lung și chinuitor. A mărturisit 
tot ce i-au cerut. 

Un zgomot infernal venit dinspre, culoar l-a smuls din gîn- 
duri. Tropăiau cizme ţintuite pe tăblăria pasarelei și careva înjura 
de mama-focului, ceea ce în armată devenise, de la o vreme, monedă 
curentă. 

Poate că vin să-l caute pentru ultimul său drum, îi trecu loco- 
tenentului prin minte. Atinse ușor cu degetul butonul soneriei. Oare 
s-ar înfuria dacă ar suna ca să întrebe ce se petrece? Imediat însă își 
spuse că-i mai înţelept să nu sune și-și reluă pendularea prin celulă. 
Pe coridor, zgomotele se stinseră: gindurile i se învălmășeau în cap ca 
un pumn de confetii multicolore azvirlite de la o fereastră. Se pomeni 
din nou în faţa ușii. Să sune, să nu sune? Cine va veni? Probabil, un 
răcan oarecare. Or, el e, totuși, ofițer. 

Auzi cum pe coridor e tîrît ceva greu. Poate că leșinase cel după 
care veniseră ca să-l ducă în ultima sa călătorie? 1 se va întîmpla și lui 
cînd o să-i sune ceasul? Vor luci căști de oțel, vor zăngăni arme... Nu, 
probabil, nu va izbuti să-și păstreze curajul. Vor trebui să-l tîrască, la 
fel ca și pe ăsta de acum. Poate că, încordind bine auzul, ar putea auzi 
și salva? 

Rămase nemișcat, ciulind urechea. Se repezi la ferestruică, se 
săltă cît putu, dar geamul lăptos nu lăsa privirea să răzbată. Reveni pe 
podeaua de ciment și-n aceeași clipă inima îi încetă aproape să bată: 
cineva băgase cheia în broască. Veniseră după el... 

— Mamă, gemu el, mi-e frică. 

Prin ușă își făcu loc un gigantic Obergefreiter în uniformă neagră 
de tanchist, cu un cap de mort cusut pe minecă. Doi ochi mici, sfrede- 
litori, se ațintiră asupra lui, apoi Obergefreiterul dădu din cap, găsind 
pesemne că totu-i în ordine. 

— Ai zbîrcit-o, locotenente. Nu-i nici o scofală să fii ofițer. Uite, 
eu nu-s decît un pîrlit de Obergerfreiter, dar o duc mult mai bine ca tine. 
Am chiar cîțiva sclavi cărora le-am acordat dreptul să mă cinstească, 
regulat, cu bere și ai avea și tu dacă ai fi liber și nu locotenent. 

Tînărul ofițer privi cu gura căscată la temnicerul său care se 
lăsă, greoi, pe laviţă și-l îndemnă să-i urmeze exemplul. Un ofițer să 

stea la taifas cu un simplu răcan? De neimaginat! Unde mai e respec- 
tul pentru grad? Privirea îi lunecă peste propria-i uniformă, de parcă 
ar fi vrut să se asigure că e, în continuare, ofițer de artilerie. Și-atunci, 
cum de-și permite buhaiul ăsta de Obergefreiter... Pentru prima oară în 
scurta sa viață îl încercă îndoiala în legătură cu toate adevărurile ce-i 
fuseseră inoculate de-a lungul anilor. 

— Uite, băiete, începu Obergefreiterul, expediind un stuchit pe 
cimentul podelei... 

„Băiete”! El, un locotenent! Fu pe punctul de a protesta, dar amin- 
tindu-și de situaţia în care se afla, renunţă și, sleit de puteri, se așeză 
lîngă muntele acela de carne. Deodată însă observă că clapa tocului 
de piele al pistolului e întredeschisă, patul negru și lucios al Parabe- 
llumului cazon lucea îmbietor, făcîndu-i, parcă, cu ochiul. O mișcare 
rapidă și arma va fi a lui. Se zice că malacii sînt greoi și înceți... Mai e 
și inelul cu chei... Ispita îl electriza. Ce perspectivă i se oferea! Liber- 
tatea era la îndemînă! La ora asta, în închisoare nu-s decît soldați și 
gradațţi, niște idioţi cu frica galoanelor, cărora le-ar veni lesne de hac... 
Valul speranţei îi făcu inima să bată repede. Dumnezeule... O treabă 
de numai cîteva secunde, cît să-l pocnească o dată zdravăn cu patul 
pistolului pe buhaiul ăsta nerod și să-l lase lat. Chiar dacă ar crăpa, 
omenirea n-ar pierde, oricum, mare lucru... Respirația locotenentului 
devenise precipitată, emoția îl sufoca. 

— Vezi tu, locotenente, continua în vremea asta Obergefreiterul, 
de curaj ai nevoie în permanenţă. S-ar putea nici să nu bagi de seamă 
cînd o să-ți facă vînt pe lumea ailaltă. Ba poate izbutești să te aranjezi cu 
doctorul să-ți dea ceva înainte ca să-ți plece mintea cu sorcova și să nu 
știi nimic. Așa s-a întîmplat ieri, cînd l-am avut ca client pe un general 
de brigadă. I-au făcut o simplă injecție și dom general a luat poziția 
de drepți înaintea noastră și n-a zis nici „pîs”, cînd Julius, halitorul de 
jidani, l-a legat de stîlp și nici măcar atunci cînd locotenentul Ohlsen 
a comandat „la ochi arm!” De regulă, ăsta-i momentul cînd îi apucă 
bițul și zbiară tot soiul de chestii de parcă amărîţii de noi am putea 
face ceva. Noi nu sîntem decît niște musafiri, așa zice Mergi-ori-crapăl€l, 


[6] Instrucția militară a celor angajaţi în Legiunea Străină Franceză era 
extrem de dură și istovitoare. Mergi-ori-Crapă—unul dintre sloganurile 
preferate ale subofițerilor instructori—a devenit, prin asimilare, și poreclă 

care are totdeauna dreptate. Nu-l cunoști pe Mergi-ori-crapă? Un gagiu 
formidabil, poţi să mă crezi. Mamă, mamă cum ne-am chitrofonit la 
prima noastră întîlnire! A stat doișpe ani în legiunea aia a franțujilor 
de-i căsăpea pe tuciurii. Povestește că se cafteau ca chiorii printre nisi- 
purile alea încinse de soare, da' și cînd isprăveau treaba, țuști direct 
la cîrciumă și la bordel! Acu, de bordel nu-i mai arde fiindcă ai noștri, 
cînd s-a întors, l-au păgubit de boașe drept pedeapsă că a luptat pentru 
broscari. Asta s-a întîmplat la închisoarea din Fagen, și i-au făcut-o cei 
din Divizia Cap-de-Mort. Am stat și eu la pîrnaie—huiduma își aținti 
privirea în tavan, concentrindu-se, și se apucă să numere pe degete: 
Va să zică, o dată la Fuhlsbiittel, o dată la Fagen, ca să nu mai pun la 
socoteală casele de corecție, asta cînd eram puști. La Fagen erau numai 
brute, toți SS-iști. M-au bătut de m-au deznodat și un ticălos de Unter- 
scharfiihrer mi-a smuls cu cleștele un deget de la picior. Pe ăsta, cînd s-o 
termina războiul lui Adolf, nu mă las pînă nu-l găsesc! A fost apoi ăia 
de la Moabit. Gaborii erau gigea, polițiști de meserie, nu javre din SS. 
Mai departe... a, mai departe a fost Sorgenul. Lagărul disciplinar de la 
Sorgen. Maică Precistă, parcă eram la mînăstire, lipsea doar rugăciunea 
de seară. Izbucni în rîs amintindu-și șederea la Sorgen. După aia însă 
a venit Luneburgul. Acolo, m-au cam trecut nădușelile. Nenorociţii, ne 
țineau numa 'n șuturi de-mi luase curul foc. Foști din SA care-și spălau 
păcatele hingherindu-ne pe noi. A venit, la rînd, cazarma-lagăr de la 
Paderborn. Era acolo un Oberfeldwebel din cavalerie, complet chel, care 
semăna cu ăia de-s ca oamenii, cum naiba le zice? Știi, locotenente, ăia 
care te pîndesc din copaci în ţările calde... Degetele sale butucănoase 
băteau darabana pe genunchiul deținutului. Brusc, mutra lui de brută 
pocită se lumină: Aha, mi-am adus aminte! Ură... urănitani se numesc! 

— Vrei să spui, urangutani, îl corectă locotenentul, furat de 

povestire. 
Fără să ia în seamă intervenţia, Micuţul continuă: 

— Îl poreclisem Popa-Tunsu. Mamă, ce fiară! Mai rău ca o gre- 
nadă care-ţi explodează drept sub tîrtiță! După Paderborn, am fost la 
închisoarea regimentară. Acolo spălam podelele. Cît îi ziulica de mare, 
frecam podele și pereți. La un moment dat însă s-au săturat de spălătura 


(n. trad.) 

mea și mi-au făcut vînt afară. Ah, am uitat de Grafenhaus, Braunburg 
și Loke, asta-i pe lingă Bielefeld. Mai e și lagărul de la Heideblume. 
Acolo, în loc de bună-ziua, căpătai una peste ţeastă. M-am nimerit și 
la Sonnenheim. Auzi, dumneata, cică-i „Casa soarelui”! Soare n-am 
prea văzut, da numai eu știu ce mi-au pătimit oscioarele! Paișpe zile 
m-au ţinut legat călare pe o capră de lemn. Glasul Micuţului scăzu, 
devenind șoaptă. Las c-o să mă întorc eu la Sonnenheim cu o steluță 
roșie la caschetă și un pistol-mitralieră la subțioară și-o să le arăt eu 
soare! Acu, revenind la tine, știu cum devine cazul și cam ce-i în inima 
ta. Dar, mai ales, nu le arăta bestiilor astea că ţi-e frică. Cocostircul vine 
adesea și se ginește prin vizetă. E dracul gol. De cînd Cocostircul a ajuns 
comandant, viaţa de aici, de la Torgau, a devenit de zece ori mai parșivă. 
Dacă îți dorești ceva, zi-mi mie, dar dacă te prinde Cocostîrcul, mucles, 
nu sufli o vorbă. Dacă intru și eu în rahat, tot ție o să-ţi fie mai nasol. 

În aceeași clipă, ofițerul smulse pistolul din tocul lui și sări 
spre ușă. 

— Miinile sus! 

Micuţul se ridică încet de pe laviţă, holbîndu-se la pumnul loco- 
tenentului. Pipăi coburul gol, nevenindu-i să creadă că e propriul pistol 
cel care acum era ațintit asupra lui. 

— le-te-te..., se minună el. 

— Cheile! Mișcă! ordonă locotenentul. 

— Ochii Micuţului deveniră două virfuri de ac și, întinzînd cheile, 
își strimbă buzele într-un soi de zimbet. Lovitura fu scurtă și fulge- 
rătoare. Locotenentul căzu grămadă, revolverul zăngăni pe ciment și 
dispăru la loc în tocul său. Cu virful cizmei, Micuţul împinse trupul 
inert al ofițerului. 

— Vai de capul tău, amărîtule! Credeai că-i poţi face figura Micu- 
țului? Păi, dac-ar fi după mine, și tu, și ăilalți candidați la „pac-pac” aţi 
zburda de mult în libertate. Numa că n-am nici un chef să-ţi iau locul. 
Are dreptate Mergi-ori-crapă, principalul e să nu fii înhăţat. Or, dacă 
tu ai roi-0, aș lua-o eu pe coajă, și așa ceva nu-mi convine. Pe barba lui 
Moise, o să te pună la zid frumos, că ești prea bleg ca să scapi! 

Încheindu-și discursul, Micuţul trînti zgomotos ușa și o porni 
fluierînd pe coridor, ciocănind cu legătura de chei în zăbrele. 

Rezemaţi de balustradă, el și cu Porta, căscară o vreme ochii 
la un grup de deţinuţi, în uniforme cenușii și murdare, de corvoadă la 
spălatul gamelelor. Înainte de a fi puse sub robinet, fiecare din ele era 
conștiincios linsă, rațiile din închisoare fiind mai mult decît mizerabile. 

— Cel de la 389 a încercat să mă fraierească, da nu i-a mers, 
anunţă Micuţul, după care propuse o partidă de 14-21. 

Locul era closetul din fund care, datorită unei oglinzi de colţ, 
te punea la adăpost de surprize, îngăduind supravegherea coridorului. 
Porta scoase din buzunarul uniformei un pachet de cărţi de joc slinoase 
și-și aprinseră fiecare cîte un chiștoc, fumau dinadins chiștoace ca, 
în cazul apariției vreunui superior, să le poată ascunde instantaneu 
în gură. Fumatul era „strict interzis”, cum îi plăcea Cocostircului să 
spună. Cocostircul—Oberstleutnant Vogel!”|—subinţelegea prin „interzis” 
întotdeauna „strict interzis” și cineva prins în ofsaid încasa invariabil 
pedeapsa maximă, Cocostîrcul făcînd rîie pe maţe cînd n-avea pe cine 
sancţiona. 

— Douăș'unu! exclamă Porta, înșfăcînd câștigul. 

— Auzi, tu, mormăi Micuţul, împărțind cărţile și aproape nere- 
marcînd că pierduse potul, auzi, să mă pocnească în diblă cu propriu-mi 
pistol! 

— Paișpe! trimbiță Porta. Te rad, băiete! Ai făcut rost de basamac? 

— Pupa-mi-ai... Am trei litri. Mi i-a dat babacu ăluia de-a răposat 
miercuri ca să-i dau lui fi-su o scrisoare și-o carte de rugăciuni. 

— Trei litri pentru un asemenea fleac! Păi, în prețul ăsta, îi 
făceam rost și de-un dric cu cai mascaţi! Uite că iar ţi-am umflat potul! 
Și Porta întinse cărțile pe scîndurica ce le slujea drept masă. 

— Să fii cumva într-atât de javră încît să trișezi? mirii Micuţul. 

— Eu? Nu ţi-e rușine să gindești în felul ăsta despre cel mai 
bun prieten? 

— Himmm, făcu Micuţul, măgulit totuși de expresia „cel mai 
bun prieten”. 

Porta amestecă, dezinvolt, cărțile, cu acea dezinvoltură a jucă- 
torului de profesie, Micuţul le tăie și Porta le mai amestecă o dată. 

— L-am trosnit cu legătura de chei și a căzut ca o balegă. Pun 
pariu că nu s-a sculat nici acuma. 

[7] (germ.) VOGEL: pasăre (n. trad.) 

— Visează, pesemne, că-i o păsărică și zboară vesel peste ziduri, 
mormăi Porta, împărțind cărțile. 

— Ce cărți de căcat! se oțări Micuţul. 

— Ba nu-s deloc! replică Porta. Uite douășunu! 

— Sfinte Părinte, gemu Micuţul, m-ai lăsat fără o leţcaie! 

— Popa cu spovedania a trecut azi pe la marinarul ăla torpilor, 
se pare că-i pentru miine. 

— Care marinar? Cel înalt? 

— Da, ăla care i-a făcut de petrecanie unui Unterscharfiihrer. 

— I-au dat bice. Abia dacă sînt opt zile de cînd l-au adus. Nu 
i-am văzut niciodată atât de grăbiţi. Nu i-au lăsat nici măcar timp pen- 
tru cererea de grațiere. 

— E praf în ochi graţierea asta! Mai bine i-ar curăța imediat 
după sentinţă. 

— Nu vorbi așa, ripostă Micuţul. Chiar și atunci cînd ești la 
zdup vrei să mai tragi de timp. 

— Iarăşi douăș'unu, jubilă Porta, etalind cărțile. Acu, pui la 
bătaie o sticlă de basamac, iar eu trei grifas și cizmele pe care mi le-a 
dat nevasta generalului cînd i-am adus boarfele rămase de la bărbat-su. 

— Da-mi vin cizmele alea? se îngrijoră Micuţul, cercetîndu-și 
picioarele. 

— Încă nu-s ale tale! rînji Porta și expedie un scuipat precis pe 
bombeul huidumei. 

În acelaşi moment, un strigăt prelung sfişie tăcerea închisorii, 
făcîndu-i pe cei doi să sară ca arși în picioare. 

— Ce naiba ar putea fi? exclamă Micuţul, aruncînd o privire în 
lungul coridorului pustiu. 

— Cel de la 368. 

— Doamne, ce m-a speriat dobitocul ăla! Trebuie că a făcut pe 
el de frică! 

— Popa cu iertarea păcatelor a trecut la prinz pe la el. S-ar putea 
să fie pentru la noapte. 

— În cazul ăsta, n-o să fim noi plutonul de execuţie, ci cei din 
al 3-lea. 

Un timp, jocul continuă în tăcere. Brusc, pași grei răsunară pe 
trepte. Chiștoacele și cărțile se volatilizară. Ţinuta, rectificată fulgeră- 
tor, îi transformă pe cei doi cartofori în veritabile modele ale ostașului 
prusac, disciplinat și corect. 

De apărut, apăru, hlizindu-se, subofițerul Julius Heide. 

— Vi s-a dus inima-n izmene, căcănarilor! izbucni el, hohotind 
de rîs și instalîndu-se pe unul din closete. Sînteți atît de reglementari 
că-ți vine să borăști! 

Un zgomot fără echivoc răsună de sub el. 

— Măgarule! îl apostrofă Porta. 

— Păi nu sîntem la budă? Ce-o faci pe nebunul? 

Era limpede că Heide era pus pe arțag. 

— De ce-ţi plimbi botul pe-aici? Nu-mi aduc aminte să fi sunat 
după tine! 

— Scoate cărțile. Pun la bătaie o manta de piele tip SS. 

— O manta adevărată? se miră Micuţul. 

— Da, tolomacule, una adevărată, cu dublură din blană de oaie 
și epoleţi detașabili. Una din alea pe care le saluți numai cînd le vezi 
atîrnate de cuier. 

— De unde ai zulit-o? 

— Am relaţiile mele. 

— Singura ta relație cu SS-ul a fost cînd te-au găbiit și ţi-au 
muiat oasele în beciurile lor. Zi, de unde o ai? 

— Ce-ţi pasă, răsfiertule? O am și gata! 

Cu o mișcare uluitor de rapidă, Porta îl înșfăcă pe Heide de git. 

— Julius, halitor de jidani, de unde ai mantaua asta SS? Ai furat-o, 
nu-i așa? 

— Și ce dacă? E important? 

— Deloc. Dar mă interesează de la cine și cum. 

— Idiotule! se stropși Heide. 

Degetele lui Porta se striînseră ca o menghină. 

— Julius, halitor de jidani, de unde ai mantaua? 

Heide gemu și deveni vinăt la față. Încerca, disperat, să tragă 
puțin aer în piept. Ochii i se bulbucară, frica morţii i se citea în privire. 
Porta slăbi strinsoarea. 

— Cevă interesează, păduchioșilor? Am primit-o de la vrăjitoarea 
aia bătrină care a venit să-l vadă pe SS-istul de fecioru-su, Oberjunkerul!El, 
ăla de i s-a făcut vint pe lumea ailaltă simbăta trecută. 

— Ai primit-o? Nemaipomenit! chicoti Porta. Auzi, Micuţule, zice 
c-a „primit” de la măicuţa îndurerată o manta nou-nouţă și îmblănită 
pe deasupra! Ei hai, hai băieţică, nu te mai sfii atât și spune-i lui nenea 
adevărul. Ce i-a venit născătoarei de SS-ist să-ți dăruiască mantaua! 
Simt că-i ceva putred aici, ucigaș de duminică! 

Încercarea de a-l înhăţa din nou pe Heide de gât eșuă și cei doi 
se încăierară pe-nfundate, nu se auzea decît bufnitura pumnilor și cîte 
un icnet cînd ţinta era atinsă. 

Din fericire, dinspre coridor se auzi zgomot de pași. Cafteala 
încetă instantaneu, uniformele fură aduse rapid în ordine, doar privi- 
rile rămaseră ucigașe. Micuţul fu primul care ieși pe coridor, aici, dădu 
nas în nas cu „îngerul morţii”, duhovnicul închisorii, preotul militar 
von Gerdesheim. 

— Domnul fie cu voi, spuse acesta, dînd să treacă mai departe. 

Micuţul plecă cucernic capul și murmură: 

— Și cu dumneavoastră, părinte. 

Duhovnicul se opri, surprins de acest salut neobișnuit, și aţinti 
o privire dezorientată asupra malacului ce-și ținea pleoapele în jos și 
palmele împreunate ca pentru rugă. 

— Crezi în Dumnezeu, fiule? întrebă preotul. 

Era un bătrîn înalt, roșcovan, cîndva misionar în nu se mai știe 
ce colț al lumii, unde-și făcuse cu rîvnă datoria și unde fusese socotit 
drept locţiitorul Domnului pe pămînt. 

— Crezi în Dumnezeu, ostașule? reluă el, privindu-l onctuos pe 
Micuţul. E o mare bucurie să întîlnesc oameni ca tine într-un batalion 
disciplinar, dar nu-mi aduc aminte, fiule, să te fi văzut la slujbă. 

Micuţul fixa oberlihtul din perete ca și cum ar fi așteptat ca 
întreaga Sfintă Treime să-și facă apariţia prin el. 

— Nu te-am văzut nici la spovedanie, continuă preotul, apro- 
piindu-se de matahală, pregătit să-i dea binecuvântarea. 

Micuţul zimbi timid și-și plecă ţeasta pe-o parte. 


[8] (germ.) OBERJUNKER: Echivalentul aproximativ al elevului-plutonier 
din școlile noastre de ofițeri (n. trad.) 

— Domnule părinte, Obergefreiterul Creutzfeld raportează că 
merge regulat la biserică în fiecare 15 august. 

Preotul căscă ochii, dar se stăpîni și întrebă de ce merge ostașul 
la biserică numai pe 15 august. 

— În cinstea Prea Sfintei Fecioare, născătoarea lui Dumnezeu, 
răspunse mastodontul, înălțind ochii spre cer. 

Preotul rămase cu gura căscată, mai ales că Micuţul semăna mai 
curînd a soldat roman, gata să zvârle în groapa cu lei niscaiva creștini, 
decît cu un cucernic adorator al Fecioarei. 

— Domnule părinte, Obergefreiterul Creutzfeld cere permisiunea 
să-l întrebe pe domnul părinte dacă domnul părinte crede în adormi- 
rea Maicii Domnului? 

— Ce-e-e? izbucni preotul, făcîndu-se ca sfecla în obraz. Îţi baţi 
joc, hulitor de cele sfinte?! 

— Irod a fost un porc, proclamă Micuţul. Iar Sfint' Bernard bea 
răchie dintr-un butoiaș pe care-l găsise în zăpadă, că d-aia și cîinii 
botezați de el poartă la gât o ploscuță cu rom și... 

Toată această erudiție teologică avea, în capul Micuţului, meni- 
rea să-l epateze pe preot și să-i atragă bunăvoința. 

— Te-ai ţicnit de-a binelea, răcni acesta, dar, făcînd un vizibil 
efort, continuă cu blindeţe: Hai, ostașule, spune-mi de ce îmi mărtu- 
risești toate acestea? 

Micuţul era tot un zîmbet: 

— Cînd eram mic—și arătă cu palma cît era de mic—doream 
foarte tare să pot intra în mînăstirea Ursulinelor din Eger pentru că 
se zvonea c-ar păstra cîțiva litri din laptele Sfintei Fecioare și, întrucît 
Fiul Său răposase cam de multișor, voiam și eu să văd cum se prezintă 
acest lapte și să... 

— Destul, nenorocitule! zbieră duhovnicul, săltîndu-și sutana. 
Cum te numești, Obergefreiter? 

— Să trăiţi, domnule părinte, sînt Wolfgang Creutzfeld, din 
Regimentul 27 Tancuri, batalionul întîi, compania a 5-a, momentan 
de gardă la închisoarea militară Torgau, secția C. Camarazii îmi zic 
însă, fiindcă-i mai simplu, Micuţul. 

Curios, colosul se aplecă să vadă ce scrie pastorul în cărticica 
pe care o ţinea în mînă; cu stupoare, descoperirăm că nu era altceva 

decît liturghierul pe care duhovnicul îl folosea și ca blocnotes. Privirea 
pe care ne-o aruncă ar fi trebuit să ne expedieze direct în cazanul cu 
pucioasă al Gheenei. Cu pași repezi se îndreptă spre ușa unei celule, 
urmat de un ultim răvaș smerit al Micuţului: 

— Şi să știți, domnu' părinte, că înainte de a porni la căsăpeală 
mă mărturisesc întru totul Sfîntului Duh! 

Preotul tresări atît de tare încît fu cît pe-aici să cadă., Uită cu 
desăvirșire pentru ce anume venise, astfel încît deținutul Kraus, ex-Sc- 
hutzpolizei, muri împușcat fără sprijin duhovnicesc. La drept vorbind, 
Kraus nici nu ceruse așa ceva și ultimele sale cuvinte au fost: 

— Moarte lui Hitler! 

Toată aiureala asta l-a costat pe Micuţul opt zile de pîrnaie; 
odată eliberat, s-a îmbătat groaznic, împreună cu Porta și, beţi criță, 
s-au dus acasă la pastor și l-au bătut de l-au zvintat. 

Slujitorul Domnului a zăcut cît a zăcut, după care, băiat isteţ, 
a obținut mutarea sa la închisoarea militară de la Glatz. Acolo au pus 
rușii mîna pe el, în mai 1945; mai tîrziu, a fost găsit spinzurat într-o 
celulă din aripa B a clădirii. 

Jern Gustav—zis și Gustav-cel-de-Fier—aparţinea, de 
treizeci și unu de ani, corpului subofiţerilor, iar de douăzeci 
și opt de ani îndeplinea funcţia de gardian-șef al închisorii 
militare. 

— Ești un exemplu pentru toți subofițerii invincibilei 
noastre armate, declarase Hauptfeldwebelul Dorn cu prilejul 
ultimei aniversări a sus-pomenitului. 

Jern Gustav s-a lăsat însă ucis, un etaj mai jos, și, 
culmea dezonoarei, de către un deținut! Dorn a ordonat ca 
numele său să dispară imediat de pe tabloul de onoare al 
subofițerilor și a aruncat eticheta în primul coș de gunoi 
întîlnit. După aceea, s-a spălat pe miini, înjurindu-l copios 
pe cretin. Tot ce-i aparținuse defunctului a fost ars. Nimic 
nu trebuia să mai amintească de acest nenorocit care s-a 
lăsat sugrumat de un prăpădit de deținut, de acest netrebnic 
furișat în glorioasele rînduri ale subofiţerilor, care, după cum 
știe o lume întreagă, constituie coloana vertebrală a armatei 
germane. 

Singurele obiecte pe care Dorn le-a păstrat au fost 
două sticle de votcă și patru de coniac. Ele au fost confiscate 
ca fiind proprietatea statului și încuiate în fișet în prezența 
furierului-șef, Stabsgefreiterul Krone. 

— Aceste sticle sînt dovada de netăgăduit a 
descompunerii morale a răposatului Jern Gustav, a declarat 
Dorn. Niciodată nu le-ar fi putut dobîndi pe cale legală. 

În aceeași seară, Dorn deschise fișetul și rase una din 
sticlele de coniac. Pierdut în propriile-i ginduri, fumă una după 
alta patru trabuce braziliene din rezerva Cocostîrcului, negre, 
lungi, cu inel roșu. 


Era o dimineaţă înghețată, învăluită în pîcle umede. În curtea 
închisorii, prizonierii alergau în cerc, încercînd să se încălzească. Reze- 
mat de ușcior, Bătrînul se uita la ei. 

Îi lăsa întotdeauna să fumeze în timpul „plimbării”, chiar dacă 
regulamentul interzicea așa ceva; privirea sa, istovită de cîte văzuse, 
urmărea hora celor șaizeci și șapte de candidaţi la moarte. 

Într-un colţ, lîngă intrarea în vechea sală a dușurilor, acum 
dezafectată din cauza războiului și a lipsurilor de tot felul, stătea, 
înstrăinat de toţi și de toate, Feldwebelul Lindenberg. Căta la cer, de 
unde, printre norii cenușii, scăpa din cînd în cînd cîte o rază timidă de 
soare. Ţinea, ascunsă în căușul palmei, ţigara pe care i-o dăruise Porta, 
un dar care-l putea costa șaizeci de zile de carceră. 

Ceilalți prizonieri trăgeau cu coada ochiului la el. Vestea se 
răspîndise de acum: va fi mîine. „Îngerul morţii” apucase să-l viziteze, 
iar la afișier, o mînă trecuse: „Plutonul 1, grupa a 2-a, prezentare pentru 
distribuirea muniției la orele 4 și 15 minute.” Însemna cîte zece gloanţe 
de căciulă, gloanţe cu virful rotunjit; nimeni dintre noi nu izbutise să 
afle de ce, la execuții, sînt folosite gloanţele astea demult ieșite din uz. 

Locotenentul artilerist, cel care-și sugrumase logodnica, se 
scutură de frig; era, de-acum, de patru săptămîni la Torgau și fiecare 
zi putea să-i aducă vizita duhovnicului. După aceea, îi mai rămîneau 
de trăit cam treizeci și șase de ore. Nici o putere pe lumea asta nu mai 
putea schimba nimic. „Îngerul morţii” reprezenta punctul final. În acea 
clipă, hârtiile venite de la instanţă se găseau într-un dosar roz, pe biroul 
Hauptfeldwebelului Dorn, semnate și contrasemnate, așa cum se cuvine 
într-o bine organizată administraţie cazonă. 

Tînărul locotenent artilerist cunoștea acum o groază de lucruri 
de care, habar n-avusese la sosirea lui la Torgau. Știa, de pildă, unde 
sînt împușcați condamnații și că execuțiile intră în atribuţiile unei 
companii de disciplinari. Putea povesti o sumedenie de lucruri în legă- 
tură cu moartea cînd ești pus la zid, de fapt, la stîlp, lucruri pe care nu 
le înveţi în nici o școală militară. 

Se așeză lingă junele teritorial, întemnițat de mai bine de șase 
luni, cu două cereri de grațiere respinse și o a treia în curs. Ai fi zis că 
cei de sus se distrează cu cererile de grațiere ale acestui ţăran nătîng 
din Mecklemburg care-și petrecuse toţi cei optsprezece ani ai vieţii 
sale numai cu vacile. Fusese din cale-afară de mirat cînd, într-o zi, se 
pomenise chemat la un regiment oarecare și că nu se poate întoarce 


140 


Rușinoasa moarte a lui Jern Gustav 


de la cazarmă acasă, la fermă, unde ar fi fost atît de necesar la muncile 
de primăvară. 

Ca atare, într-o vineri, a șters-o de la cazarmă luînd cu el pușca 
și ranița. Le-a ascuns în podul casei, în dosul unor grămezi de cartofi. 
Jandarmii care au venit după el le-au găsit în doi timpi și trei mișcări. 
El, băiatul, i-a întimpinat cu mare bucurie în crama în care trebăluia 
dregînd o butie. 

„Griiss Gott!”, le-a urat el. 

„Heil Hitler! a răspuns Feldwebelul care comanda patrula. Îl cău- 
tăm pe Kurt Schwartz. Ești, cumva, dumneata?” 

„Da eu sînt, dar să știți că am multă treabă că acuși dă ploaia.” 

Jandarmii schimbară priviri nedumerite între ei. Un asemenea 
specimen nu întîlnești în fiecare zi. 

„Trebuie să vii cu noi. Curtea Marţială tînjește după tine.” 

„Curtea Marţială? Da ce treabă are ea cu mine?” 

Feldwebelul îi puse mîna pe umăr 

„Fără prostii, Kurt. Dacă încerci să fugi, tragem. Unde ai ascuns 
pușca?” 

Pe Kurt îl trecură fiorii, nu-i prea inspirau încredere acești patru 
militari cu căștile lor de oțel și semilunele din metal strălucitor atâr- 
nate pe piept. Poate că n-ar fi trebuit să plece fără să-și ia rămas-bun. 
Căpitanul care-i era comandant, de pildă, părea un om de treabă și, 
pesemne, s-o fi supărat că a întins-o așa, fără măcar un bună-ziua. Cel 
mai bine era, deci, să vină cu jandarmii și să explice cui trebuie că mun- 
cile de primăvară nu stau să aştepte. Însă unde a ascuns pușca, asta 
n-o să le spună. Poate că de-aia se burzuluiau la el, de cînd cu războiul, 
era nevoie de arme pentru lupta împotriva Roșiilor. Se îndreptă, fără 
împotrivire, spre mașină. 

„Mă, tăntălăule, i se adresă jandarmul. De ce ai roit-o de la 
cazarmă? Zi măcar unde-i pitit pușca? O să fie mai bine pentru tine.” 

Kurt însă nu-i crezuse. Nu pricepea deloc care-i deosebirea între 
o absență fără permisiune și dezertare, ba încă înarmat. De unde să 
știe el că prima se lasă cu închisoare și, poate, un regiment disciplinar, 
dar că cea de-a doua înseamnă, invariabil, moartea? 

Și uite că acum se afla la Torgau și-și aștepta sfîrșitul, laolaltă 

cu alți șaizeci și șase de condamnați. Avea, totuși, un avantaj asupra 
celorlalți: nu-și dădea deloc seama că urmează să fie executat și, de 
fiecare dată cînd Micuţul deschidea ușa celulei ca să-l scoată la plim- 
bare, întreba: 

— S-a hotărît? 

Iar Micuţul răspundea: 

— Nu-i pentru azi. 

Kurt se gindea la eliberare, Micuţul, la stilpul condamnaților! 

Pe lingă zid alerga un Oberstleutnant, blond, cu pieptul plin de 
baretele decorațiilor primite. Se afla închis de două luni. Cu ocazia unui 
atac aerian asupra Berlinului își pierduse întreaga familie: soţia și cei 
trei copii, arși de vii într-o pivniţă în care nimerise o bombă incendiară. 
Permisia îi fusese refuzată. Atunci își fabricase singur documentele 
necesare, venise acasă, dar la Berlin îl și așteptau jandarmii. Curţii 
Marţiale nu i-au trebuit decît nouă minute ca soarta omului să fie 
pecetluită: dezertare, fals în acte militare—pedeapsă capitală. 

Pe treptele scării, un bătrîn locotenent-colonel aspira cu toți 
porii firavele raze de soare. Încălcînd ordinul, îşi retrăsese regimentul 
de pe poziţiile debordate de ofensiva sovietică. Curtea Marţială: lașitate 
în fața inamicului, sabotarea ordinelor—pedeapsă capitală. 

Bătrinul îl atinse cu mîna pe umăr 

— Aveţi o vizită, domnule colonel. 

— Eu? murmură, uluit, ofițerul. 

— Da, confirmă, zimbind Bătriînul. Soția dumneavoastră. 

— Soţia? 

— Întocmai, domnule colonel, urmaţi-l pe planton, o să vă con- 
ducă la vorbitor. 

Alb ca varul la față, tremurînd din toate mădularele, bătrînul 
colonel se luă după planton. Se opriră în dreptul cancelariei închisorii. 
Hauptfeldwebelul Dorn își făcu apariția și-i aruncă deținutului o privire 
scîrbit-miloasă: 

— E o plăcere, ai, tataie, să mai vezi și-o fustă? Zgiieşte-te bine 
la ea că-i ultima oară cînd o mai vezi, crede-n vorba mea! 

Îi făcu semn ostașului că poate duce deţinutul pînă la vorbitor. 
Tăcuţi, cei doi porniră pe lungul coridor, urmăriți de privirea scrută- 
toare a temnicerului-șef. 

Nu exista motiv pentru condamnarea la moarte care să nu figu- 
reze aici, la Torgau. Unul jefuise în timpul alarmei aeriene, doi erau 
asasini, slăbănogul ăla de genist îl bătuse de-l deznodase pe coman- 
dantul său de companie; rebeliune, la zid cu el! 

— Nuvăe nu știu cum să ne împușcați acum că ne cunoașteţi? 
îl întrebă pe Julius Heide un ofițer de cavalerie. 

— La ce întrebarea asta tîmpită? 

— Pentru că mă interesează. Pe front, cînd îi împroșcam pe 
fîrtaţii din faţă cu aruncătorul de flăcări, mă durea în cot fiindcă nu-i 
cunoșteam. Aici, la pușcărie, lucrurile stau cu totul altfel. Omul își 
împinse ușurel boneta pe ceafă. Sintem, într-un fel, camarazi: ne adu- 
ceți haleala, staţi de vorbă cu noi, sînteţi și voi, ca și noi, împotriva 
ticăloșilor de-alde Jern Gustav și gașca. Și, totuși, știți că tot voi o să 
ne curăţaţi. M-am întrebat, deci, ce simţiţi? 

— Da multe-ţi mai umblă prin cap! exclamă Heide, vizibil 
descumpănit. Ce-ţi pasă ce simțim noi? Ce, eu te întreb ce simţi? 

— Poţi s-o faci, răspunse încetișor cavaleristul. Mi-e frică. O 
frică atroce. Sînt zile cînd îmi vine să-mi crăp capul de zid. În fiecare 
dimineaţă, la deșteptare, Satana îmi șoptește: „E pentru astăzi.” Nici 
măcar pe front nu mi-a fost atât de frică. 

— Tacă-ţi gura! răcni Heide, scos din ţițini. Nu vreau să știu nimic 
despre frica ta! Nu te cunosc și nici nu vreau să te cunosc! 

— Ba da, mă cunoști, camarade, și n-ai să mă uiţi niciodată, cum 
n-ai să uiţi pe nici unul din robii de la Torgau. 

— Maică Precistă, zbieră Heide, ești mai rău ca o placă de 
patefon! Vino mai bine să jucăm niște zaruri ca să mai uiţi de frică! 

— Crezi că-i în curînd? insistă omul. Buzele îi tremurau mărunt. 

— De unde să știu? 

Porniră, împreună, spre dușurile dezafectate unde nu-i vedea 
nimeni; la scurtă vreme, sosi și Porta însoțit de alți doi deținuți. Partida 
se încinse, punctată, din cînd în cînd, de cîte un strigăt de bucurie al 
celui care izbutise un cameroon. Jucau pe ţigări, pe tutun de mestecat, 
pe hirtie de ziar pentru răsucit, pe cioturi de creion, adevărate comori 
într-o închisoare. 

Fluierul Bătrinului puse capăt jocului. Nepreţuita oră se scur- 
sese. Candidaţii la moarte se încolonară în șir cîte doi. 

În aceeaşi clipă își făcu apariţia și Jern Gustav. Proțăpit în cadrul 
ușii care ducea spre celule, ascultă în tăcere raportul Bătrînului, în 
vreme ce ochii săi, mici, sfredelitori, cercetau coloana. Pe tunica sa 
cenușiu-deschis strălucea Crucea de Merit, clasa I, răsplata statului pen- 
tru lungii ani de vrednice servicii în închisorile militare. 

Stabsfeldwebelul Gustav Diirer, zis Jern, era personificarea rău- 
tății și ticăloșiei omenești. Nu pierdea niciodată prilejul să lovească 
un deținut și chiar un soldat din gardă. Se zvonea c-ar avea pile mari 
la Gestapo și comandantul însuși părea să se teamă de el. Scund, înde- 
sat, îi puţea gura și de la distanță și arăta ca și cum nu s-ar fi spălat 
niciodată ca lumea. 

Fără grabă, trecu de-a lungul coloanei și se opri în dreptul Fel- 
dwebelului Lindenberg, pe care-l arătă cu degetul. 

— Tu, cel de colo, vino cu mine. 

Lindenberg păli îngrozitor și se clătină atît de tare încît camara- 
zii de-alături trebuiră să-l sprijine. Cu toții, chiar și cei din pază, crezură 
că Lindenbergva fi dus la stilpul de execuţie, în pofida regulamentului, 
acum, pe loc, în plină dimineață. Ar fi fost pe deplin în nota practicilor 
lui Gustav, care adora să-i înnebunească pe prizonieri, împingîndu-le 
spaima pînă la paroxism. 

Cu privirea fixă și pași tirșiiți, Lindenberg îl urmă pe Gustav pînă 
la vorbitor, unde îl aștepta o femeie în uniformă brună. Era prototipul 
activistei de partid, plină de propria-i importanţă. 

— Feldwebel Lindenberg? întrebă ea, răsfoind niște hirtii. 

Mut, Lindenberg confirmă cu capul. Groaza pe care o încercase 
nu pierise încă. Activista, o blondă spălăcită, cu părul strîns în coc la 
ceafă, repetă întrebarea, pe un ton ceva mai răstit. 

— Da, sînt Hermann Lindenberg. 

— Bine că ţi-ai regăsit glasul. Sînt de la Asistenţa publică. Iată 
cîteva documente pe care urmează să le semnezi astfel încît statul să 
se poată însărcina cu educaţia fiului dumitale. Nevasta dumitale nu 
e aptă de așa ceva. O femeie germană care ascunde un dezertor și un 
sabotor e o ființă nedemnă. Semnează și nu te mai izmeni! 

Rînji, dezvelind un șir de dinţi ca de cal și împinse, autoritară, 
hîrtiile. 

Lindenberg se șterse pe faţă. Plesnea de dorința s-o cîrpească, 
dar se înfrînă. Întrebă însă: 

— Și dacă n-o fac? 

— E un ordin! croncăni activista de partid. Cuvîntul „ordin” fu, 
aproape strigat. Ești un om dezonorat și fiul dumitale trebuie să te 
uite, la fel ca și pe mama sa, doi indivizi excluși din comunitatea națio- 
nal-socialistă! Băiatul va fi crescut în instituția pe care o conduc în așa 
fel încât să poată deveni un bun cetățean al Reichului. Hai, semnează 
odată, trebuie să plec, sînt grăbită! 

Lindenberg sări de pe scaun. 

— Mă cac și pe tine, și pe instituţia ta! Și-i expedie un scuipat 
drept în obraz. 

Muierea scoase un țipăt de furie și se trase îndărăt. 

— O să te coste capul, ticălosule! Am un unchi la Gestapo, să 
vezi ce pățești! 

Feldwebelul Lindenberg rîse batjocoritor: 

— Nu-mi mai poți face nimic, chiar de-ai fi ibovnica paiaţei 
ăleia de Hitler! 

Bastonul de cauciuc al lui Gustav vijii prin aer, abătindu-se pe 
spinarea deținutului care scoase un geamăt. 

— Semnezi? 

— Nu! șuieră Lindenberg. Nu mă puteţi sili. 

— Zău? chicoti Gustav. Avem niște metode de nici cu gîndul nu 
gindești. Extra-Gekados. 

Odată ieșiți din vorbitor, Gustav scrîșni: 

— Ţi-au mai rămas cîteva ceasuri înaintea veșniciei, dar te asi- 
gur că vor fi cele mai neplăcute din viața ta. 

Deschise fără zgomot ușa care dădea spre coridorul celulelor. 
Nimeni nu se pricepea să deschidă o ușă mai pe furiș, specialitatea lui 
era să pindească la ușa unei celule pînă cînd cel întemnițat, simțind că 
se întîmplă ceva, dar neștiind ce anume, îndrăznea să arunce o privire 
prin vizetă. Într-o fracțiune de secundă, Gustav băga cheia în broască 
și descuia; vinovat de încălcarea regulamentului, dețţinutul era dus în 
celula de pedeapsă și biciuit pînă la sînge chiar de gardianul-șef. 

— O să-ţi fărîm os cu os! șuieră Gustav. O să rogi moartea să vină! 

În acel moment, Lindenberg își pierdu capul. Se năpusti asu- 
pra odiosului majur și-l apucă de beregată. Acesta fu atît de surprins 
încît căzu pe spate cu un zgomot surd. Legătura cu chei îi scăpă din 
mînă și zornăi pe ciment. Degetele lui Lindenberg strîngeau precum 
o menghină. Hirîituri ciudate răsunară din gâtlejul gardianului-șef și 
ochii, injectați cu sînge, deveniră sticloși. Se zbătea, disperat, dar Lin- 
denberg era ca o stîncă. Cu fiecare icnet, viața părăsea trupul puhav al 
odiosului temnicer. 

— Ba o să crăpi înaintea mea! mîriia Lindenberg, stringind și 
mai tare. 

Aflat la etajul trei, Micuţul auzi zăngănitul cheilor și bufnitura 
celor două corpuri căzînd. Aruncă o privire în jos, peste balustradă, și 
pricepu imediat despre ce-i vorba. Pe tăcute, alergă pină la closetele 
unde Heide și Porta disputau o partidă de zaruri. 

— Faceţi cît mai mult scandal! le strigă el, surescitat la culme. 
Lindenberg îl gîtuie pe Jern Gustav! 

Cei doi rămaseră o clipă cu gurile căscate, uitîndu-se năuci la 
Micuţul, apoi se porni o hărmălaie de nedescris: Porta trînti de ciment 
două găleți din tablă, Micuţul izbea în pereţi cu ce-i cădea sub mînă, 
Heide trăgea apa, declanșînd adevărate cataracte. 

— Cred că a apucat să strivească ploșniţa, făcu, după cîteva 
minute, Porta și aruncă o privire precaută în jos. 

Pe coridorul etajului de dedesubt, Lindenberg ședea pe pieptul 
lui Jern Gustav, ai cărui ochi țișniseră aproape afară din orbite. Faţa îi 
era vinătă, limba scoasă. Temnicerul Diirer isprăvise cel de-al douăzeci 
și optulea an de slujbă penitenciară și, de aici încolo, niciodată nu va 
mai avea prilejul să schilodească în bătaie un deţinut, nici să-l inunde 
cu apă rece în toiul iernii. 

Fără grabă, Lindenberg se ridică. Cu o mișcare mașinală își rec- 
tifică ţinuta și, aruncînd o privire în sus, îi văzu pe cei trei care, tăcuți, 
se uitau la el peste balustradă. Cu virful cizmei împinse trupul chircit 
pe ciment, aproape incapabil să facă o legătură între masa asta inertă 
și bruta detestată ce fusese pînă nu demult gardianul-șef Jern Gustav. 
Iată-l acum mort, sugrumat de un deţinut căruia îi mai rămăseseră 
doar cîteva ceasuri de trăit. 

Feldwebelul Lindenberg culese de pe jos legătura cu chei și, cu 
umerii ușor aduși, urcă domol scara. 

— L-am gâtuit, îi spuse el lui Porta, întinzîndu-i cheile. 

— Îți mulțumim, camarade, făcu Micuţul, dîndu-i o palmă prie- 
tenească peste spinare. O s-o pățești însă. 

— Va trebui să raportăm, îl preveni Heide. Înţelegi, nu? N-avem 
încotro, sîntem obligați să te denunțăm lui Dorn. 

— Sigur, asta-i situaţia. Nu vă faceți probleme cu mine. 

— N-o să te uităm niciodată, camarade. Ar trebui să fii grațiat 
c-ai scăpat lumea de o așa jigodie. 

Lindenberg rise istovit și se îndreptă spre celula sa. Din ușă, se 
răsuci și-l privi pe Heide. 

— Grăbiţi-vă cu raportul, să nu aveți încurcături după aia. 

— Cred că asta-i soluţia, zise Porta. Are dreptate, Julius, și, cum 
ești subofițer, ție-ţi revine să raportezi. 

— Ba aisă te duci tu, replică Heide. Știi bine că nu-mi pot părăsi 
postul. 

— Atunci, trimite-l pe Micuţul. 

— Nu, zău? sări imediat acesta. N-am văzut nimic, nu știu nimic, 
n-am nici un Lindenberg în sectorul meu! 

— Nuţine! rînji Porta. Tu ai fost primul care l-a văzut sărindu-i 
la beregată. 

— Ba p-a mă-tii! Să spun numa ce tărăboi aţi făcut ca să nu se 
audă cum o mierlește Gustav și ai să vezi cum te mai legeni în ștreang! 
Eu, o știe toată lumea, sînt cretin din născare, da nu și voi. Voi sînteți 
normali, voi o s-o încasați. 

— Destul! răcni Heide, umflindu-se ca un adevărat Unteroffizier 
prusac ce era. Îţi ordon să te duci imediat și să raportezi Hauptfeldwe- 
belului Dorn că Jern Gustav și-a dat duhul! 

— Poţi să te beși și pe gură, că tot nu-mi pasă! replică Micuţul, 
fără pic de respect pentru ierarhie. Mă faci să rîd! 

Știința sa militară era concisă și clară: „Fereşte-te cît poţi de 
superiori, nu te prezenta niciodată înainte de a fi chemat de cel puţin 
trei ori.” Se strimbă elocvent la Heide, care-l privea furibund, neștiind 
cum să procedeze în fața acestui evident act de nesupunere. Tare ar fi 

vrut să-l cîrpească, dar își aminti la timp că așa ceva ar fi fost echiva- 
lentul unei sinucideri. 

Micuţul fornăi zgomotos și expulză peste balustradă tot conţi- 
nutul nasului său, nimerind cu precizie extinctorul agăţat pe peretele 
opus. 

— Ei, poftim! strigă Heide, trăgînd de poalele vestonului, dar 
nimeni n-avea să afle dacă această exclamațţie se referea la refuzul 
Micuţului de a executa ordinul primit sau la gestul lui huliganic vizavi 
de un bun al statului. 

— Termină odată cu urletele, îl povăţui, calm, Micuţul. Vezi bine 
că trebuie să te descurci cu hoitul ăsta! 

— Cur pictat! răcni Heide scos din pepeni. Ce-ai vrea, să las 
rahatul ăsta de cadavru să zacă acolo pînă la Judecata de Apoi? 

— De ce nu? întrebă huiduma cu aerul cel mai indiferent din 
lume. Nu-i cadavrul nostru. 

— Sfinte Sisoe! Știu și eu că nu-i al nostru! Da ucigașul e al 
nostru, uite-l acolo! Și-l arătă cu degetul pe Lindenberg care se zărea, 
prin ușa rămasă deschisă a celulei, cum șade pe taburet cu capul între 
palme. Of, Doamne Dumnezeule, ce trebuie făcut? gemu, disperat, Heide. 

— Vrei să spui „ce trebuie să fac”? îl corectă, malițios, Porta. Tu 
ești subofițer, nu noi. Noi sîntem niște amăriîți de subalterni, fără atri- 
buțţii. Tacticos, își aprinse o ţigară, uitîndu-se cu mult interes la afișul 
roșu pe care scria „Fumatul interzis”. Eşti în budă, Julius. În noaptea 
asta, Jern Gustav o să-ţi cam deranjeze nănica. 

— Nu admit să fumezi! răcni, negăsind altceva de zis, Heide și 
se plesni peste tocul pistolului care-i atîrna de centiron. 

— Ie-te, fleoșc! Ia nu te mai umfla atîta în pene. N-ai să apuci 
să zici „pis” c-o să te trezești la pîrnaie și Micuţul o să te ducă, sub 
escortă, la căcăstoare. 

— Ţi-ai găsit timpul să faci bancuri timpite, mîrîi Heide și se 
răsuci spre Micuţul care pălăvrăgea cu Lindenberg în celula acestuia. 
Tu, ăla de-acolo, îţi ordon—apăsă pe cuvintul „ordon”—îţi ordon, zic, să 
te prezinţi la cancelaria închisorii și să-i raportezi lui Dorn că Linden- 
berg i-a făcut de petrecanie lui Gustav. Hai, Micuţule, du-te înainte de 
a mă înfuria de-a binelea. Du-te și-am să uit că de două ori ai refuzat 
să execuţi ordinul. 

Calm, Micuţul extrase din buzunarul pantalonilor un capăt de 
cîrnat, îl curăță conștiincios de scame, îl rupse în două, îi întinse una 
din jumătăţi lui Lindenberg, după care se întoarse spre Heide. 

— Da mult îți mai place să f... oamenii la cap! 

— Galop, vită-ncălțată! mugi Heide, scos din fire. Și încetează 
să te îndopi! Ești în serviciu comandat, idiotule! Căcat cu ochi! Rimă 
împuţită! 

Și, cum nu mai găsea nici o înjurătură potrivită, biigui.: 

— Obergefreiter Creutzfeld, nu mă enerva pînă-ntr-acolo încât 
să uit că ne cunoaștem! 

— Hai, plimbă ursu, replică, imperturbabil, Micuţul băgînd în 
gură ultima îmbucătură de cîrnat. 

Heide deschise și închise de cîteva ori gura, dar nu-i scăpă nici 
un sunet; pur și simplu, nu mai știa la ce să recurgă, ce-ar mai putea urla. 

— N-o mai lălăi și fă-ți raportul, îl sfătui perfid Porta, îndrep- 
tîndu-se în buiestru către closete, urmat aproape imediat de Micuţul. 
Ai să vezi, dacă n-o faci o să iasă nasol. 

Cei doi cumetri se instalară confortabil pe cîte o găleată răs- 
turnată cu gura în jos și începură o partidă de 14-21. 

— În momentul ăsta, Julius ar fi fericit să le dea dracului de 
galoane. Ce bine de mine că toți mă consideră prea tîmpit ca să devin 
gradat! Nu tu răspundere, nu tu rapoarte... Idiot din naștere. Nu pri- 
cepe nimic, trebuie să i se explice mereu de trei ori. Te-am ras, Porta, 
viața-i frumoasă! 

— Băi, ai trișat! bombăni Porta, examinînd atent cărțile Micuţului. 

Matahala o făcu pe indignatul: 

— Mai trebuie și dovedit, camarade. Las-o mai moale cu insul- 
tele... Bun, fie, te iert de astă-dată. 

Un moment jucară în tăcere, dar fără chef. Gindurile lui, Porta 
se roteau în jurul crimei. Era clar că povestea asta putea lua o întor- 
sătură nasoală. Ar fi fost, deci, preferabil ca reacțiile ștabilor să vizeze 
un singur personaj. Îi aruncă Micuţului o privire piezișă, dar constată 
cu neplăcere că ochișorii acestuia îi ghiciseră intenţiile. 

— Joseph Porta, te previn dinainte: nu-ţi fă planuri cu mine. 
Știi că sînt sfios și nu-mi place să mă arăt în lume. 

Porta dădu din cap. Pricepea și el: cu Micuţul n-o să iasă nimic. 
O clipă se gîndi la el însuși, dar imediat își zise că e cu neputinţă. Ar 
rămîne Steiner, dar Steiner era un tolomac care n-ar fi știut să scape 
printre ochiurile năvodului. Julius Heide? Nici o moarte nu i se părea 
îndeajuns de blindă pentru animalul ăla, dar era totuși un camarad, 
din cale-afară de curajos, în plus, foarte prost văzut în acel moment 
de jigodia de Dorn. 

Porta lepădă cărțile și-și pocni degetele. 

— Am găsit! Micuţule, destupă-ţi urechile, scăpăm basma 
curată. O întinzi în galop pînă la Bătrînul, îi povestești totul așa cum 
s-a întîmplat și-i spui, din partea mea, să-l trimită pe Barcelona Blom 
să-i raporteze lui Dorn tărășenia. M-ai înțeles? 

Îl zgâlţii de poalele vestonului său verde-cenușiu. 

Ochii Micuţului se învîrteau ca două bile în orbite, aproape se 
auzea cum scîrțiie roțile ruginite ale creierului său. 

— Nu-mi place chestia asta a ta. Eu, unul, nu vreau să am nici 
un amestec, nu vreau să am de-a face nici cu răposatul, nici cu ăla de 
l-a gâtuit. 

Porta îl luă de după umeri patern și se porni să-i explice că nu 
există nici o primejdie pentru el, că totul va fi bine, că lucrurile se vor 
aranja de minune. Malacul se sculă și începu să-și rotească tigva pre- 
cum taurul care nu știe dacă trebuie să se repeadă și să împungă sau 
să lingă mîna toreadorului. 

— Sfinte Isuse din Nazaret, ia-mă sub oblăduirea Ta. Mă voi duce 
la Bătrînul și-i voi istorisi despre cadavru. Agită pumnul său uriaș pe 
sub nasul lui Porta: Cu asta însă, mi-am isprăvit misiunea. Mai bine 
halesc scîrnă decît să mă mai amestec în înmormîntările voastre! 

Cizmoaiele sale ţintuite bocăniră pe coridor. Heide se uită după 
el cu gura căscată: 

— Ie-te-te că se duce! 

— După cum vezi, chicoti Porta. 

O expresie de infinită ușurare se așternu pe fața lui Heide. 

— Totuși, Micuţul ăsta e un băiat de ispravă. Crezi c-o să se lase 
cu bubuială? 

— De asta poți fi convins. 


150 


Rușinoasa moarte a lui Jern Gustav 


Micuţul dispăru prin îngusta ușiță de fier care ducea spre cori- 
dorul central, unde se afla camera de gardă. Reapăru după puţin timp, 
urmat de Bătrinul și de Barcelona Blom. Bătrînul se aplecă peste cada- 
vrul chircit pe jos, examinîndu-l atent. 

— Nasoală treabă, făcu el îngîndurat. Hai să vedem cum vom 
proceda... Lindenberg e în celula lui? Heide confirmă, dînd din cap. Voi, 
ăștia de aici, n-aţi văzut nimic înainte ca Lindenberg să urce și să vă 
povestească ce și cum. S-ar putea să se prindă, deși cu Dorn mă cam 
îndoiesc: cel de gardă pe coridor ar fi trebuit să vadă ce se petrece și 
avea datoria să împiedice crima. 

Bătrînul îi aruncă o privire stăruitoare Micuţului, care rodea 
un coltuc de pîine. 

— N-am nici o vină, sări imediat huiduma. Sînt cufurit rău de 
tot. M-am dus de douăzeci și șase de ori la umblătoare, pe ziua de azi. 
Acolo eram și cînd Gustav a dat ortu popii. 

— Da la infirmerie ai fost? 

— Nu, am neglijat chestia asta, ziceam că mă dreg singur... 

— AT fi fost bine, suspină Bătrînul, clătinîndu-și capul. Acum 
ascultă și bagă la bilă: azi-dimineaţă, la opt, te-ai dus la infirmierul 
Holzermann care ţi-a dat un hap pe care l-ai înghiţit pe loc. 

Mutra boccie a Micuţului se lumină: 

— Întocmai! Și nu un hap, ci toate cinci pe care mi le-a dat mai 
marele peste clistire. 

— Dar, fiindcă-i vorba de tine, toată lumea o să te creadă. Tu, 
Porta, te aflai în celula lui Lindenberg pe care o percheziționai în tim- 
pul absenței acestuia. De aia nici n-ai auzit nimic. 

— Dar eu? întrebă, aproape șoptit, Heide. 

— Tu inspectai closetele, așa cum ţi-am ordonat. 

— Păi tocmai mă ușuram eu acolo, protestă Micuţul. 

— Bine. Atunci tu, Heide, numărai tacimurile. Fă rapid o listă 
cu ele, ai zece minute la dispoziţie. 

— O recopiez pe cea de ieri și ascund două linguri ca să existe 
o diferență, spuse Heide și o șterse pe dată. 

— În ceea ce-l privește pe Sven, din cupola unde-i instalată 
mitraliera, nu poate vedea nimic sub acest unghi. Se pare că nu-i rea 

combinația. Micuţule, să-l previi pe Lindenberg cum e chestia cu per- 
cheziția celulei și faceţi ceva dezordine acolo. 

Tropăind ca un munte care se năruie, matahala se năpusti spre 
celulă și, în cîteva clipe, aceasta arăta ca un cimp de bătălie, pînă și sal- 
teaua fusese sfișiată, dovedind zelul cu care se procedase la percheziție. 

Barcelona Blom porni în trap săltat spre cancelaria unde trona 
Dorn. Porta înșfăcă o pompiţă de ulei și o trusă de scule și se luă după 
el ca să poată asista, fie și de departe, la desfășurarea evenimentelor. 

Confortabil instalat pe scaunul său, cu picioarele pe masă, 
Hauptfeldwebelul Dorn fuma unul din trabucele comandantului închi- 
sorii. Pentru el, trabucul reprezenta nu numai o ţigară, ci și un rang 
social. Amușina trabucul și făcea rotocoale de fum, așa cum văzuse el 
că fac actorii de film, și răsfoia niște fotografii porno, recent primite. Ca 
de obicei, pe masă se îngrămădeau teancuri uriașe de dosare și hârtii. 

Cineva ciocăni la ușă. Dorn se prefăcu a nu fi auzit. După ciocă- 
nit, era limpede că-i vorba de un prăpădit de subaltern. O nouă bătaie, 
dar Dorn tot nu strigă „intră!. Ca să fie admis, intrusul trebuia să bată, 
reglementar, de trei ori. 

Deci, după ce bătu și a treia oară, Barcelona deschise ușa, pocni 
din călcîie, salută cu conștiinciozitatea unui recrut și dădu să-și înceapă 
raportul. În aceeași clipă, în uşă răsunară trei ciocănituri precipitate 
și Porta intră, senin ca un nou-născut. 

— Herr Hauptfeldwebel, caporalul Porta Joseph din compania a 
5-a blindate, de gardă la închisoare, raportează că, din ordinul domnu- 
lui comandant Vogel, sînt însărcinat să revizuiesc mașinile de scris și 
alte materiale de birou. Și, drept dovadă, Porta întinse trusa de scule 
și pompiţa de ulei. 

— Din al cui ordin? îl întrebă, surprins, Dorn. 

— Al domnului comandant Vogel, minţi cu îndrăzneală Porta, 
pe deplin convins că nici o ființă vie din această pușcărie nu se va 
apuca să controleze afirmaţia lui. Deși cam ciudată, se putea să fie și 
adevărată, și atunci vai de cojocul cretinului care ar fi pus la îndoială 
ordinul comandantului Vogel. Nimeni nu îndrăznise să-l deranjeze 
vreodată cu asemenea fleacuri. 

— Și-atunci, ce mai aștepți? zbieră Dorn, furios. Execută ordinul 
și n-o mai freca atât! 

Porta, înarmat cu o cîrpă și cu pompiţa lui, se apucă, afectat, de 
treabă, ștergind pe unde se nimerea, suflînd cu nădejde și manipulind 
de zor șurubelnița. 

— O să mai dureze mult? 

— Asta nu se știe niciodată, răspunse, cam în dodii, roșcovanul. 

Dorn vru să mai spună ceva, dar tot ce ieși din el fu un „săte ia 
dracu!” după care se întoarse spre Barcelona Blom: 

— Și tu, plutoniere, ce mai vrei? 

— Herr Hauptfeldwebel, Feldwebelul Blom, din Regimentul 27 
Panzer, compania a 5-a, raportează, conform ordinului primit de la 
comandantul său de pluton, Feldwebelul Beier că... 

— Vorbește ca lumea! îl întrerupse Dorn. 

— Să trăiţi, Herr Hauptfeldwebel..., începu, militărește, Barcelona. 

— Vorbește ca oamenii, vită cazonă! zbieră Dorn, trîntind un 
pumn în tăblia mesei. 

Cu un suris imperceptibil în colțul buzelor, Barcelona capitulă 
și anunţă în clar: 

— Stabsfeldwebelul Diirer Gustav a dat ortu popii. Acum se află 
pe coridorul blocului 6, cam în dreptul vorbitorului. 

Lui Dorn îi scăpă trabucul dintre degete. 

— Am zis că Stabsfeldwebelul a crăpat prin gâtuire. 

Dorn își culese de jos trabucul și-l cercetă cu o expresie de totală 
aiureală pe figură. 

— Dar nu-i posibil să se fi înecat? Cu ce s-a înecat? Ce-a mîncat? 

— Nu știu Herr Hauptfeldwebel, dar știu că cel care l-a trimis pe 
lumea aialaltă a fost deținutul Lindenberg—și Barcelona mimă gestul 
suerumării. 

— Nu-mi sta aici ca un idiot! răcni Dorn, care începuse să se 
monteze. Și n-o mai fă pe măscăriciul! Și nu-mi vorbi păsărește! Rapor- 
tează exact ce s-a întîmplat! 

Pe măsură ce se derula povestirea, răcnetele Hauptfeldwebelului 
sporeau în intensitate, întretăiate de ameninţări și blesteme, unele 
mai cumplite ca altele. 

În acest răstimp, Porta, care lustruia cu rîvnă tot ce-i cădea sub 
mină, constatînd de la fereastra unde-și făcea de lucru că ar fi cazul să 
intervină, intră în acţiune: 

— Herr Hauptfeldwebel, caporalul Porta întreabă respectuos dacă 
trebuie să controleze și masa de scris? Știţi, se întîmplă uneori ca ser- 
tarele să se înțepenească. 

Dorn se răsuci ca un taur și-i aruncă lui Porta o privire furibundă: 

— Ce pasca mă-sii învârtiţi pe-aici? 

— Să trăiţi, raportez că revizuiesc mașinile de scris din ordinul 
lui dom' comandant. 

— Atunci, revizuiește-le! Revizuiește tot căcatul ăsta, dar să nu-ți 
văd mutra! Mă calci pe nervi! 

— Dar domnu comandant a zis... începu Porta. 

Dorn făcu un pas înspre el, cu dorinţa vizibilă de a-l stringe, și 
pe el, de gât. 

— Un singur cuvînt și-or să fie doi morţi! Auzi cu ce-mi bate el 
capul cînd Gustav a fost asasinat! Dorn păru să guste expresia „asasinat” 
și o repetă, accentuind-o. „A-sa-si-nat.” Cine era de gardă? 

Barcelona o făcu pe niznaiul. 

— Sigur, urlă majurul, o bandă de porci în cîrdășie cu deținuții! 
Cu lepre ca voi s-a dus dracului victoria! Da las c-o să mă cunoașteţi, 
bandiţilor! Pînă acu am fost cumsecade, dar de-aici încolo a înțărcat 
bălaia! O să-l pomeniţi cu toții pe Joachim Dorn! Auzi, să-l asasineze 
pe Gustav! Colaboratorul meu cel mai bun! Asta-i... asta-i... 

Se căzni să-și aprindă trabucul care se stinsese în focul discuţiei, 
dar truda îi fu în zadar. Turbat, strivi sub călcâi trabucul și se duse să-și 
caute un altul în sertarul de la biroul comandantului. O imperceptibilă 
liniuţă făcută cu creionul îi permitea să controleze dacă și altcineva 
își îngăduia neobrăzarea să umble la el. 

Se proțăpi, cu picioarele crăcănate, în fața lui Barcelona, tăie cu 
precizia unui mare cunoscător capătul trabucului și-l aprinse tacticos. 
Pentru el, o ţigară bună și groasă era un adevărat sprijin moral. 

— Cine te-a făcut plutonier? îl întrebă pe Barcelona, uitîndu-se 
la el ca la o pereche de obiele murdare. 

De fapt, răspunsul nici că-l interesa, mai ales pentru că acolo era 
vorba de un oarecare locotenent-colonel, comandantul Regimentului 36 
Panzer din Bamberg, un regiment cît se poate de select, format numai 
din bavarezi și austrieci, unde nimeni nu urla cum urlă prusacii, lucru 

cu care el, Blom, nu se putuse niciodată obișnui, și de aceea regreta 
deseori Regimentul 36 Tancuri. 

— Semeni cu o ciosvirtă de carne prost friptă, bună de dat la 
cîini! decretă scîrbit Dorn. 

— Da, domnule Hauptfeldwebel, conveni Barcelona, dîndu-și 
seama că orice discuţie ar fi fost nebunie curată. 

— Herr Hauptfeldwebel! răcni Porta, strălucind de bucurie. Ser- 
tarele au fost frecate cu talc și acum lunecă la perfecție. Să le dau și pe 
cele ale lu dom comandant? 

— Ce-e-e? Mai ești aici? mugi Dorn. M-ai scos din să-ri-te! Am 
altceva pe cap decît sertarele tale. Ceva ultra-Gekados. 

Înhăță centironul de care atârna tocul pistolului, îndesă pe cap 
o caschetă de cavalerist la care n-avea nici un drept și se năpusti ca un 
motan sălbatic spre corpul de gardă în care pătrunse vijelios. 

— Voi l-aţi descoperit pe Jern Gustav? Îşi roti, furibund, privirea 
prin încăpere. Unde-i acum sacul ăla de rahat? 

Bătrinul îl pofti pe coridor și-l conduse pînă la locul unde zăcea 
defunctul gardian-șef. 

— Fain lucrat, constată Dorn, ca unul care se pricepea, exa- 
minînd urmele negre lăsate de degete pe pielea gîtului. Gluma asta 
însă o să-l coste capul. 

Procedă apoi la constatarea decesului și interogatoriul marto- 
rilor. În fundul sufletului său îi mulțumea lui Jern Gustav că-i oferă 
prilejul să-și manifeste competenţa. Verifică scrupulos spusele fiecăruia 
din cei implicaţi, arborînd morga unui președinte de tribunal, morgă pe 
care și-o cam pierdu cînd află de la Micuţul, în termenii cei mai cazoni 
cu putinţă, care-i erau îndeletnicirile în momentul crimei. 

— Obergefreiter Creutzfeld, e de ajuns să te văd ca să mi se întoarcă 
maţele pe dos! Locul tău e într-un ospiciu de nebuni, nu într-o armată 
demnă de aceste nume. Dispari imediat! Și, întorcîndu-se către Bătrînul, 
ordonă: Feldwebel Beier, pune-l pe individul ăsta să facă orice, să spele 
closetele pînă plesnește, numai să piară din ochii mei! 

Apoi, Dorn se îndreptă spre celula lui Lindenberg, îl ameninţă 
cu moartea pe condamnatul la moarte, îi explică ce înseamnă să te ia 
Gestapoul în fabrică, că acest caz va ajunge fără doar și poate la Gestapo 

și că el, Dorn, se va ocupa personal ca lucrurile să se petreacă întocmai. 
Dar fu cît pe-aici să damblagească auzindu-l pe Lindenberg declarind 
că i se rupe-n paișpe și că e cît se poate de încîntat că i-a făcut de petre- 
canie brutei de Jern Gustav. 

Mut de stupoare, Dorn deschidea și închidea gura precum un 
pește scos din apă: era clar că Lindenberg ăsta era nebun de legat. Care 
om normal declară, așa, cu seninătate că și-a strîns de gât superiorul, 
ba, mai mult, că-i încîntat de ispravă? 

— Ești chiar Lindenbereg? întrebă el precaut. Nu te-ai lovit cumva 
la cap? 

— Nu m-am lovit nicăieri și lasă-mă dracului în pace! 

Dorn nici măcar de înjurat nu mai izbutea să înjure. Se răsuci 
pe călcâie și plecă, amărît. Mărturisirea asta strica totul. Unde s-a mai 
pomenit ca anchetarea unui asasinat să se termine atît de repede? 
Acum, nu mai rămâînea decît să completeze cîteva formulare stupide și 
cu asta Jern Gustav va fi definitiv șters din controalele armatei. Turbînd 
de furie și pufăind ca o locomotivă, Hauptfeldwebelul Dorn se îndreptă 
spre cancelarie. 

— Scroafele dracului! scrișni el deschizind ușa. 

— Pardon? se auzi o voce mirată. 

Dorn fu pe punctul de a slobozi unul din răcnetele sale obișnuite, 
dar și-l înghiți la timp constatînd cine se afla în încăpere. Pocnindu-și 
călcîiele, răcni: 

— Heil Hitlerl şi, îndulcind glasul, se interesă: Domnul maior a 
dormit bine azi-noapte? 

Maiorul, adjunct al comandantului, o relicvă a armatei impe- 
riale, agent de asigurări în civilie, se credea mai departe la agenţia sa 
de la Innsbruck și-l considera pe Dorn ca pe un soi de coleg de birou 
cu care se afla, firește, pe picior de egalitate. Niciodată nu i-ar fi trecut 
prin minte că Hauptfeldwebelul prusac nutrea pentru amabilul și poli- 
ticosul maior cel mai profund dispreţ. 

— Mulţumesc, dragul meu Dorn, am dormit cum nu se poate 
mai bine, gînguri maiorul, mîngîindu-și mustăcioara blondă, poreclită 
de Hauptfeldwebel „florii fecioarei”. Ce ai să-mi împărtășești pentru 
ziua de azi, scumpe Dorn? 

Hauptfeldwebelul își umflă pieptul, zicîndu-și în același timp: „Cu 
ce ți-oi spune, senilule, o să-ți pui creierii pe moaţe.” Raportă tunător: 

— Domnule maior, Stabsfeldwebelul Gustav Diirer a fost sugru- 
mat de către un deținut, plutonierul Lindenberg. Moartea a survenit 
de puţin timp. Cadavrul se găsește pe coridorul blocului 6. Și conti- 
nuă, fără să se întrerupă. Mașinile de scris au fost curățate și revizuite 
din ordinul domnului comandant. Sertarele birourilor au fost date cu 
talc. Pe biroul dumneavoastră se află dosarele a doi deținuți. Nu s-a 
procedat la nici o eliberare. O sentință de execuție așteaptă semnă- 
tura dumneavoastră. De asemenea, lista cu inventarul tacîmurilor și 
alte inventare. În rest, nimic de semnalat. Paza închisorii e asigurată 
de compania a 5-a din Regimentul 27 Panzer, cu efectiv: 160 trupă, 15 
subofițeri. Un Obergefreiter s-a prezentat la infirmerie, dar continuă 
serviciul. Diagnostic: diaree. 

Dorn pocni încă o dată din călciie și se uită la maior. Maiorul 
se uita la Dorn. Îşi tampona fruntea cu o batistă de albeaţa zăpezii, 
cizmele, impecabil lustruite, scîrțiiau încetișor de parcă ar fi vestit și 
ele norii cei negri care se buluceau la orizont. 

— Dragă Dorn, poftește, te rog, în biroul meu. Cele spuse de 
dumneata se cer analizate și aprofundate. Un Stabsfeldwebel asasinat. 
Înspăimîntător! Asemenea fapte reprobabile într-o închisoare civili- 
zată... De neînchipuit! Poate că te-ai înșelat, dragă Dorn? 

— Nu, domnule maior, răcni Dorn. Scroa..., fusese pe punctul 
să zică „scroafa aia vărgată”, dar se reținu la timp. Banditul acela de 
Lindenberg a mărturisit de bună-voie că s-a năpustit asupra Stabsfel- 
dwebel-ului și l-a sugrumat. 

Maiorul clătină, nedumerit, din cap: 

— De ce, dragul meu Dorn? Doar era un om atît de simpatic, 
acest Gustav, atît de politicos și de amabil? 

„Cretinule!” se taxă Dorn în sinea sa, amintindu-și că uitase 
să-l întrebe pe făptaș care fusese mobilul crimei. Clipi de vreo două 
ori, apoi îi veni o idee, pe care o găsi genială și o comunică, răcnind ca 
de obicei, maiorului, năuc și atît de însingurat în tot acest mișmaș: 

— Raportez domnului maior că deținutul nu-l putea suferi pe 
Stabsfeldwebel! 

— Înspăimîntător! repetă maiorul, ştergîndu-și din nou fruntea 
cu batista pe care o ţinea, muierește, în mîneca vestonului. 

Zelos, Dorn pregăti hîrtiile pentru semnat. Maiorul le semna 
fără să le mai citească. Nutrea o deplină încredere în subalternul său și, 
oricum, n-avea altă cale; fără acest personaj competent și descurcăreţ 
ar fi fost pierdut în jungla birocrației prusace. Pînă și soneria telefo- 
nului îl făcea să sară în sus de spaimă, la simpla idee că l-ar putea auzi 
pe comandantul închisorii, acest Vogel care împroșca vorbele precum 
niște proiectile, folosind termeni de-a dreptul de neînțeles, dar care 
aduceau întotdeauna numai bătăi de cap și neplăceri. 

Zimbind într-o parte, Dorn întinse maiorului un dosar roz și-l 
deschise îndatoritor. Recunoscător, maiorul se aplecă și semnă, fără să 
mai stea să citească. Privirea-i fugi, nevăzătoare, peste literele gotice, 
negre, înscrise pe coperta roz: 


„Dosarul Feldwebelului Lindenberg Hermann 
Regimentul 43 Infanterie” 


Lipseau doar două date: 


„Mort la data de... 
Predat la crematoriu la data de...” 


De fapt, semnînd ordinul de execuţie, maiorul nu se gindea decît 
la toate belelele pe care acest asasinat avea să i le aducă. Ce ghinion 
ca așa ceva să se întimple tocmai în sectorul său! Dacă n-ar fi fost atît 
de bine-crescut, probabil s-ar fi răcorit cu o înjurătură. 

Ușurat, Dorn strînse hârtiile semnate. Sigur nu se temea de vreo 
anchetă, dar un document e un document și te ferește întotdeauna de 
bătăi de cap. 

— Să închei și procesul-verbal în legătură cu decesul 
Stabsfeldwebelului? 

— Excelentă idee, dragă Dorn, excelentă, suspină, mulțumit, 
maiorul luînd un trabuc din sertarul biroului. 

Dorn lungi gîtul și constată la iuțeală că nimeni nu se atinsese 
de sertar. Manierat, maiorul îi oferi și lui un trabuc și amîndoi se tratară 


158 


Rușinoasa moarte a lui Jern Gustav 


cu un păhărel de coniac luat din fișet. Nici unul din ei nu se miră că 
de aseară și pînă acum, conţinutul sticlei se redusese pe jumătate; 
maiorul își spuse că Dorn simţise nevoia să se întărească niţel, după 
toate aceste întîmplări zguduitoare, iar Dorn își spuse: „Toţi îs la fel. Și 
ăsta bea pe ascuns. În public, nu tu femei, nu tu alcool, dar cum rămîn 
singuri, cum se porcesc!” 

Firește, nici unuia nu-i trecu prin minte că Obergefreiterul Porta, 
coloana vertebrală a armatei, descoperise ascunzătoarea cu prilejul 
operațiunii „talc”. 

Dorn reveni în odaia lui, se prăvăli în scaun și oftă mulțumit. 
Sergentul-major Schmidt îi prezentă corespondența din ziua respectivă. 
Dorn o frunzări indiferent, pînă ce dădu de un anume plic, singurul 
care-l interesa. Restul fu dat de o parte, ca un balast netrebuincios. Pli- 
cul conţinea o nouă serie de poze porno. După ce le studie cu atenţie, 
grohăind de plăcere și plescăind din limbă, temnicerul-șef se apucă 
de raportul referitor la moartea Stabsfeldwebelului. La rubrica „Cauza 
decesului” înscrise, cu majuscule, cuvîntul ASASINAT. Pe foaia albă 
de hîrtie, termenul sărea imediat în ochi. Dedesubt, înșiră, iarăși cu 
majuscule: „Anchetă efectuată sub conducerea Hauptfeldwebelului Dorn. 

Scoase capacul stiloului și continuă redactarea raportului, deo- 
sebit de satisfăcut de sine însuși. Cine știe, poate documentul ajungea 
chiar pe masa de lucru a Reichsfiihrerului SS Heinrich Himmler și se și 
vedea vărsat la Gestapo. Ce ochi va căsca Inge Maria în ziua în care va 
apărea în civil, cu plăcuţa aurie în buzunar! Numai acest simplu gînd 
îl făcu să suridă. 

Plăcutele gînduri fură întrerupte de doi gardieni care aduceau 
un nou deținut. Dorn îl întimpină după tipic: 

— Javră! Om de nimic! Las că nu faci purici aici! Trădători de 
țeapa ta n-au ce căuta printre germanii autentici! 

Înșfăcă dosarul roz al lui Lindenberg și-l flutură pe sub nasul 
deținutului care încremenise în poziție de drepți, holbîndu-și ochii. 

— Uite, ăsta-i dosarul unui nemernic pe care-l vom împușca 
miine, un bandit care și-a asasinat superiorul. Azi e marți. N-apuci 
sfinta duminică! Sîmbătă te-am și pus la zid. Îţi întocmesc actele expres! 

Îl întrerupse soneria imperioasă a telefonului. Dorn se uită 
chiorîș la aparat: 


i 

— Iarăși un dobitoc care mă deranjează! Să vezi ce-i fac! 

Apucă receptorul și se pregăti să dea drumul uneia din obiș- 
nuitele sale sudălmi, cînd glasul comandantului închisorii răsună, 
prevestitor de rele: 

— Ce se întîmplă în sectorul dumitale? Ce-am auzit? 

Vocea lui Dorn se muie pe dată și-și făcu raportul în termeni 
oarecum învăluiți, adăugând în final că trecuse ancheta în competența 
șefului său, maiorul Divalordy. 

— Te-ai învârtit și de data asta, șuieră glasul comandantului și 
se auzi pocnetul receptorului pus în furcă. 

Odată prima emoție trecută, Hauptfeldwebelul înhăţă telefonul și 
se puse să frece ridichea întregului personal al închisorii, amenințind 
în dreapta și în stînga cu expedierea pe frontul de est de ajunseseră 
pînă și zidurile să dirdiie de frică. 

— Puturoșilor! Vi s-au îngreuiat bucile de atîta stat! Ei, las că 
v-arăt eu vouă! Formă numărul corpului de gardă și răcni la nimereală: 
Ia-ţi picioarele de pe masă cînd vorbești cu mine, Hauptfeldwebelul tău! 

Comandantul corpului de gardă, sergentul-major Heidebricht, 
care, într-adevăr, se instalase confortabil cu picioarele pe masă, sări 
ca ars: 

— Am înțeles, să trăiţi! 

— Ai văzut! răcni Dorn, încîntat de bafta avută. Un Hauptfel- 
dwebel ştie tot, vede tot, aude tot! Îţi închipuiai, poate, că eşti la tractir? 

Receptorul pocni și amuţi, lăsîndu-l pe sergentul-major pradă 
celor mai sumbre gînduri. Turbat, se repezi în încăperea în care dor- 
mitau cei care nu erau de serviciu. 

— Care m-a turnat? Cine naiba a putut să mă toarne? Doar n-o 
vedea prin zid! Sînt opt pereţi între noi! Imposibil. Dar, pentru mai 
multă siguranţă, ascunse sub un pat sticla cu rachiu care trona pe 
masă. Verifică amănunțit activitatea fiecăruia din oamenii plutonului 
de gardă, dar nici unul nu avusese posibilitatea materială să ajungă la 
Dorn. În cazul ăsta, conchise el, neliniștit la culme, Hauptfeldwebelul e 
dracul în persoană și trebuie să am multă grijă! 

După ce-și înjurase și blestemase copios toți subalternii, fără 
excepție, Dorn îndesă într-o servietă diverse hirtii fără importanţă și 
luă drumul nesfirșitelor coridoare ale pușcăriei. Servieta îi slujea drept 


160 


Rușinoasa moarte a lui Jern Gustav 


alibi în cazul întîlnirii cu vreun superior, cel mai primejdios din toți 
fiind, firește, comandantul. Avea o dispoziție de dulău căruia i s-a smuls 
osul din gură. În această stare de spirit, dădu peste cîțiva deţinuţi ocu- 
pați, cam în dorul lelii, cu spălatul podelei. 

— Trântorilor! zbieră el. Mi-aţi scos peri albi! Vă credeţi într-un 
sanatoriu pentru hodorogi? 

Un șut în găleata cu apă declanșă o adevărată inundație. Dorn 
își văzu de drum, dar, ajuns în capătul coridorului, urlă: 

— Ciurucuri ale omenirii! De asasinat știți să asasinați, dar cînd 
e vorba să spălaţi ca lumea o podea, la asta nu vă mai pricepeţi! Las' că 
vă drege el, batalionul de marș! 

Coborînd scările, se încrucișă cu maiorul Divalordy a cărui 
paloare era vizibilă chiar și în semiobscuritatea ce domnea în acel loc. 
Dorn salută țeapăn, ca la cazarmă și raportă ceva vag. Maiorul se uita, 
pierit, la adjunctul său. 

— Dragul meu Dorn, trăim niște timpuri cumplite... 

„Triplu cretin!” făcu, în sinea sa, majurul, dindu-i totodată 
dreptate. 

— Am fost convocat la comandant pentru orele 11:07, murmură 
maiorul cu glas de muribund. 

— Da, domnule maior, am aflat de asta prin adjutant. 

— Așa-i, dragul meu Dorn, așa-i... 

„Într-o asemenea zi, gîndi Dorn, e preferabil să fii vidanjor decât 
ofițer. Da' mie mi se rupe!” Pocni de două ori din călcîie, salută și o luă 
grăbit spre magazia de efecte și armament peste care trona Oberfeldwe- 
belul Thomas, deținător al unei puteri nelimitate asupra ușilor strașnic 
zăvorite. Thomas îl avea ca mînă dreaptă pe mărunţelul legionar, care, 
la rîndul său, și-l luase ca ajutor, pentru trei zile, pe Micuţul. Trio-ul își 
omora în chip plăcut timpul, jucînd cărți. 

— Aș avea chef de o muiere, mărturisi Thomas ciracilor săi, 
adunînd miza. 

În același moment, un pumn autoritar bătu în ușă. 

— Deschideţi, cretinilor, sînt eu! 

Thomas aruncă o privire Legionarului, apoi Micuţului și-și 
spuse: „Uite cum ni se prăpădește ziua.” Tacticos, scoase din rastel o puș- 
că-mitralieră și-i desfăcu închizătorul. Cărțile dispăruseră. Legionarul 


161 


BATALION DE MARȘ 


răsturnă pe jos o cutie cu gloanţe, Micuţul își făcea de lucru cu două 
pistoale, totul indica o activitate debordantă. 

Thomas desferecă ușa și-l salută, prietenește, pe Dorn. Acesta 
pătrunse, cu burta înainte, maiestuos ca un transatlantic care intră 
în radă. Ştia că în acest sector puterile sale sînt nule, dar își zise că nu 
costă nimic să încerce. Aruncă deci o privire circulară și tună: 

— Poftim, halal magazie! O cutie goală de la cartușe, violent 
șutată, zbură în celălalt capăt al încăperii. Karl August Thomas, ce crezi 
că s-ar întîmpla dacă, nefiind eu un băiat de comitet, aș face un raport 
pe care domnul comandant l-ar găsi mîine pe biroul său? Ce zici? 

Așteptă un moment, dar Thomas rămase tăcut. Atunci, o lumi- 
niță de bucurie i se aprinse în ochi. leșise învingător și Thomas se 
dovedise a fi o curcă plouată. 

— Așa va să zică, Karl August? Ai chef să afli cum miros obielele 
lui Ivan? Norocul tău e că-s băiat bun și nu-mi place să-mi denunț pri- 
etenii. Reținu pentru o clipă privirea Legionarului, vădit batjocoritoare, 
dar tot el își spuse că, neîndoios, se înșelase. Hai să facem o partidă 
de 14—21, propuse el, generos, adjudecîndu-și cel mai bun taburet din 
magazie. 

Thomas nu protestă și buna dispoziţie a lui Dorn atinse zeni- 
tul; așa cum se și cuvenea unui Hauptfeldwebel de școală veche, avea 
situaţia în mînă. Cu un gest condescendent le îngădui și celorlalți să 
se așeze. Micuţul se instală pe un teanc de izmene, scos, fără rușine, 
dintr-un raft. Legionarul dădu cărțile și remarcă imediat că Dorn a 
pitit două, dar experienţa îl învățase de mult pe mărunţelul soldat al 
deșertului că nu-i niciodată recomandabil să observi că superiorul tău 
trișează. Așa ceva ţinea de bunele maniere. Un timp, jucară în tăcere. 
Dorn câștiga întruna; de, era cel mai mare în grad! Thomas se sătură 
primul. Se opri din joc și spuse: 

— Ce porcărie e și afacerea asta cu Jern Gustav! 

Dorn explodă la rîndu-i și azvârli cărțile cît colo. 

— O ticăloșie fără seamăn! Arză-l-ar focul de bandit! 

— Feldwebelul Lindenberg? întrebă, candid, Thomas. 

— Bineînţeles că nu! Pe Jern Gustav! Să-l ocrotească Dumnezeu 
pe popă dacă îndrăznește să-i facă slujbă nemernicului ăstuia! Auzi, 
vechi subofițer prusac și să te lași gituit ca un pisoi în propria-ți pușcărie! 

Thomas dădu aprobator din cap. Dorn continuă: 

— Așa ceva nu s-ar fi văzut niciodată pe vremuri! E drept, Gus- 
tav era un beţivan, avea un caracter infect și nu provoca decît belele! 

— O scroafă vărgată! întări Thomas. 

Iritat la culme, Dorn se întoarse către Legionar. 

— Ia spune, Kalb, în legiunea aia de nenorociţi în care te-ai înro- 
lat, chestii din astea trebuie că se întimplau cu grămada? 

— Cîtuși de puţin, replică Legionarul. Asemenea fapte nu se 
petrec decît în închisorile prusace. 

Pe Dorn, mai, mai să-l lovească damblaua. Dezmeticindu-se, 
răcni: 

— Mă batjocorești, caporal? 

— Deloc, dom' Hauptfeldwebel, răspunse calm Legionarul. Dar 
uite, de întîmplat, s-a întîmplat tocmai aici, la Torgau, și tocmai în 
închisoarea dumneavoastră. Ghinion! 

— Doamne, ce adunătură de secături mi-a căzut pe cap! mugi 
Dorn și scuipă dezgustat. Mi-e silă, zău că mi-e silă! 

— Un început tot trebuie să existe, cugetă cu glas tare Micuţul. 

Dorn se răsuci ca fript și deveni apoplectic: 

— Iarăși dau de tine, cretinule? Ţi-am spus o dată că nu suport 
să te văd! Piei din ochii mei! 

— Raportez lu dom' Hauptfeldwebel că am fost numit de servi- 
ciu aici, și Micuţul trosni regulamentar din călcîie. Da pot să și plec, 
adăugă el, făcînd-o pe drăgălașul. 

Dorn înghiți de cîteva ori în sec, apoi sări și-și flutură pumnul 
pe sub nasul huidumei: 

— Ai să pleci, ţi-o jur! Spre răsărit, în cel mai scurt timp! Thomas 
pune-l pe buhaiul ăsta să facă lună toate mitralierele! 

— Prea bine, rînji Thomas. Auzi, treci la curățat mitraliere! 

— Poate dă Dumnezeu și crapă! urlă Dorn, după care efectuă o 
retragere maiestuoasă și trinti ușa. 

Micuţul puse zăvorul și se îndreptă spre Thomas și Legionar, 
care-și reluaseră locurile. Înainte de a se așeza, făcu de trei ori ocolul 
mesei ca să cheme norocul și abia după aceea împărți cărțile. 

Bordelul de la Marea Neagră 


Micuţul, Curtea Marţială și cum se naște o 
eroină 


Sovieticii străpunseseră pe toată lungimea sectorului 
sudic al frontului. Noi ne găseam pe undeva prin flancul 
Armatei a 3-a române. Primisem chiar și ordine: să reluăm 
lupta și să păstrăm poziția pe care ne aflam. „Dacă și un bordel 
poate fi numit poziţie...” comentă sarcastic Porta. 

Auzind asemenea timpenie, am fost cît pe aici să ne 
înecăm de ris. Un întreg front se prăbușise, opt divizii o luaseră 
la goană și dumnealor voiau ca un prăpădit de pluton, compus 
dintr-o adunătură ca vai de lume, să îndiguiască puhoiul 
inamic! 

— O săvă bateți? întrebă una din fete. 
— Da, darcu tine și pe orizontală, îi răspunse Porta, 
trăgînd-o spre un divan. 

Bătrînul îi înjura pe idioţii de la Statul Major, Micuţul se 
războia cu sticlele, locotenentul ungur cînta mazurci, Barcelona 
și Heide trăgeau cu pușca-mitralieră într-o pisică, eu și cu 
Legionarul ascultam poveștile lipsite de haz ale uneia dintre 
pipiţe despre clienţi și diversele bombe prin care trecuse. 

— Ajunge, am auzit destul, o întrerupse Legionarul 
și desfăcu micul covoraș pe care-l purta întotdeauna cu el, 
îngenunche, pregătindu-se de rugăciune. 

Necunoscîndu-i obiceiul, fata chicoti amuzată, dar 
în secunda imediat următoare un dos de palmă o expedie cu 
zgaibele în sus. 

— Să nu rîzi niciodată de cele sfinte, putoare! 

Întors cu fața spre Mecca, omul nisipurilor se închină 

adînc atotputemnicului Allah. 


Chiolhanul nostru nu se mai isprăvea. Uitasem aproape cu 
desăvirșire ce se întîmplă la nord-est de pașnica stațiune în care ne 

aflam. Ni se rupea în paișpe că un front întreg fusese pulverizat, că 
drumurile erau înțesate de coloanele celor care se retrăgeau, că într-o 
învălmășeală îngrozitoare, valuri-valuri de soldați abandonau poziţii, 
căutînd scăpare. 

Între Bug şi Nistru, regimente întregi cădeau în încercuire, 
panica se întinsese ca o molimă, artileriștii părăseau poziţiile, lăsînd 
intacte gurile de foc, infanteriști, geniști, furieri, sanitari, cei de la inten- 
denţă, chiar și tanchiști deveniți pedestrași se îmbulzeau, bezmetici, 
dezorientațţi. 

Cum se stirnise panica? Foarte simplu, așa cum se întîmplase 
nu 0 dată și în tabăra noastră, și într-a lor. De data asta, cîteva T-34, 
cu vreo companie, două de infanteriști după ele, străpunseseră liniile 
noastre, în ultima vreme extrem de subțiri, și careva mai slab de înger 
se pusese pe zbierat: „Ne-au încercuit rușii! Scapă cine poate! Ivan 
năvălește cu tancurile.” 

De aici a pornit totul. Fie ce-o fi, dar să scapi de încercuire, să 
nu fii capturat! 

Statele Majore fură inundate de știri, una mai catastrofală decît 
alta: cele cîteva T-34 se prefăcură în batalioane, regimente, divizii. Un 
căpitan se jura pe toți sfinţii că întreaga Armată a 5-a sovietică por- 
nise ofensiva generală, ceea ce era o idioțenie fiindcă sus-pomenita 
armată se afla încă în sectorul Kerci din Crimeea, unde-și lingea rănile 
și aștepta întăriri. Respectivul căpitan a ordonat să fie arsă toată arhiva 
și aruncate în aer toate vehiculele, cu excepția unuia singur, acela în 
care urma s-o șteargă. 

Mai tîrziu, același brav căpitan a compus un adevărat tratat 
despre retragerea strategică de la Tatar-Bunair, lucrare care circulă și 
la ora actuală în școlile militare de ofițeri, fiind considerată drept un 
model al concepţiei moderne în materie de retragere. Pentru succe- 
sul manevrei întreprinse, căpitanul a fost avansat, ultrarapid, maior, 
apoi colonel, a căpătat Crucea de Cavaler și a fost numit la Marele Stat 
Major. După război și după ce tribunalul l-a declarat denazificat, l-au 
așteptat și alte onoruri. 

Tancurile care provocaseră toată această debandadă înaintau, 
unul după altul, pe un drumeag îngust, împingînd spre apus o hoardă de 
soldați căpiaţi. Puţinii care-și păstraseră capul pe umeri și sîngele rece 

și încercaseră să organizeze o rezistență—perfect posibilă de altfel— 
au fost măturaţi de avalanșa umană. Un general-maior fu îmbrîncit 

într-un smârc. leși de acolo cu mare greutate și se pomeni în mijlocul 

unui soi de tragice ariergarde formate din răniți, estropiaţi, schilozi, 
cărați sau sprijiniți de alții, mai puțin grav atinși. Ofițerului îi dădură 

lacrimile, dar cu lacrimi nu poţi stopa blindatele roșii care soseau din 

urmă trăgînd cu tot armamentul de bord. O clipă, generalul contemplă 

acest infern, își smulse Crucea de Fier de la gât, culese de pe jos cîteva 

grenade de mînă, le legă cu centironul mănunchi și se năpusti spre 

primul T-34. Se împiedică însă, căzu, grenadele îi scăpară din mînă și se 

rostogoliră sub burta tancului, fără să explodeze însă. Generalul dădu 

să se ferească din calea monstrului de oţel, apucă ţeava de eșapament 

din care ţișneau flăcări lungi de un metru, carnea de pe palmă sfîrii 

ca o bucată de slănină aruncată pe o tigaie încinsă, poala mantalei fu 

prinsă de șenilă, o forță irezistibilă îl trase sub patinele de oțel. Urletul 

lui răzbătu pînă și prin blindaj, acoperi duduitul motorului și, privind 

prin vizor, locotenentul Pimen, din Regimentul 19 care de luptă, văzu 

un braț ridicîndu-se ca pentru salut. 

— Uite un hitlerist care ne dă bineţe! spuse el, rizînd, ochito- 
rului de alături. 

Generalul-maior, baron von Bielow fu prefăcut într-un terci de 
carne și oase. Peste magma sîngerîndă trecură și alte șenile. Puţinul 
care a mai rămas îl devorară furnicile și alte gîngănii... 

Trei luni mai tirziu, în Germania, baroneasa, soţia lui, află că 
generalul căzuse în fruntea trupelor sale în timpul unui atac împotriva 
pozițiilor fortificate sovietice. Evident, nimeni nu moare niciodată în 
debandada unei retrageri! 

— Şi-a căutat-o cu luminarea, fu orația funebră a unui grenadier, 
care împreună cu alți patru camarazi, se camuflase în păpurișul bălții 
învecinate, lăsînd să treacă pe lingă ei atacul, tactică prea binecunos- 
cută de toţi cei pentru care linia întîi nu mai era demult o noutate. 

Ignorînd cu desăvirșire ce se întîmplă la numai cîțiva kilometri 
depărtare, la Kita, în sediul primăriei, trona o Curte Marţială. Dezertori 
aveau cu duiumul și condamnările la moarte plouau. În momentul în 
care primul tanc sovietic, însoțit de un grup de pistolari, își făcea apariţia 
în capul satului—un sat înșirat de-a lungul unei unice ulițe—tocmai 

venise rîndul unui infanterist, prins că-și lepădase pușca și masca de 
gaze ca să poată fugi mai lesne. 

Colonelul care prezida completul de judecată adora articolele, 
paragrafele, literele, suprema sa voluptate era lectura Codului de pro- 
cedură militară pe timp de război și-n taina inimii spera că, după ce 
va pronunța și cea de-a doua suta condamnare la moarte, va fi avansat 
general și mutat la Tribunalul Militar suprem de la Berlin. 

Din păcate, nu izbutise să totalizeze decît o sută treizeci și șapte, 
cu asta de acum, o sută treizeci și opt. Nu asistase la nici o execuţie, nici 
prin împușcare, nici prin spînzurare, era un om delicat și avea oroare 
de tot ce înseamnă violență. Condamnațţii constituiau pentru el simple 
abstracții, speţe juridice în giganticul angrenaj pe care-l presupunea 
războiul și obținerea victoriei finale. 

Aruncă, așadar, o privire perfect indiferentă amărîtului de pifan 
care urma să moară peste cîteva minute ca să slujească exemplu altora 
care ar face ca el. O matahală de jandarm își așeză laba pe umărul 
zdrențărosului osîndit, și-i spuse, aproape prietenește: 

— Hei, băiatule, cu tine s-a terminat. 

Condamnatul ieși brusc din starea de prostraţie în care se aflase. 

— Nu! strigă el. Nu! și începu să se zbată. 

Jandarmul cunoștea și figura asta. Blindeţea dispăru ca suflată 
de vint. 

— Porcule! scrîșni el, pocnindu-l cu patul armei peste spinare, 
după o tehnică bine studiată. Javră! Îndrăzneşti să dai în mine? 

O priză de jiu-jitsu îl trînti la pământ și nefericitul fu tîrît afară 
ca un sac cu cartofi. 

Tocmai atunci, trei lovituri de tun bubuiră la marginea satului, 
urmate de rafale lungi de arme automate. Fărime de tencuială se des- 
prinseră din tavan și căzură peste dosarele îngrijit rînduite pe masă. 

— Asta ce-o mai fi? se răsti furios colonelul Schmidt, scuturînd 
praful albicios de pe impecabila sa uniformă. 

Unul dintre judecători, căpitanul Laub din Regimentul 7 infan- 
terie motorizată, se ridică și se apropie de fereastră. Livid, se întoarse 
spre colonel. 

— Rușii! 

— Ce tot îndrugi, căpitane? Cum să fie rușii? Răspiîndești zvo- 
nuri alarmiste? 

Acuzatorul, maiorul Blank, care se repezise la o altă fereastră, 
își schimonosi gura într-un soi de rînjet: 

— Din păcate, căpitanul Laub are dreptate. Sînt chiar rușii. 
— Ai înnebunit, maiorule? ţipă, aproape isteric, colonelul, hol- 
bindu-se la subalternul său care continua să rînjească. 

Jandarmul uitase de condamnat. Frica îi înnoda maţele. 

— Ivan! Dumnezeule, ce ne facem? 

Condamnatul întrevăzu o șansă de scăpare, sări în picioare și 
se repezi pe coridorul acum pustiu. Pe uliţă, postate în triunghiuri, 
tancurile trăgeau de pe loc. De după case și din grădini, asemeni unor 
demoni kaki, pistolarii sovietici alergau în zig-zag, împroșcînd tot ce 
mișca din „balalaicele” lor. Un zdrahon în scurtă de piele și o căciulă 
cu clape pe ceafă se apropia, în salturi rapide, de combatant deprins cu 
luptele de stradă. Sări peste cele două sau trei cadavre care zăceau pe 
treptele primăriei, îl îmbrînci pe infanteristul care rămăsese cu gura 
căscată și strigă într-o germană aproape fără accent: 

— Ce dracu se-ntîmplă aici? 

Infanteristul vru să răspundă ceva, făcu un pas înainte, dar cel 
cu haina de piele, înșelîndu-se, probabil, asupra intenţiilor proaspă- 
tului condamnat la moarte, îi slobozi două gloanţe în țeastă. Un glonț 
german, un glonţ rusesc, care-i, în fond, diferența? Omul se rostogoli 
pe scări în jos, iar doctorul Goebbels, ministrul propagandei, ar fi putut 
oricînd proclama: „După cum vedeţi, chiar și condamnațţii la moarte 
luptă pentru cel de-al III-lea Reich” și milioane de naivi l-ar fi crezut. 
Dar nici doctorul Goebbels, nici altcineva, n-a aflat vreodată ce s-a 
întîmplat cu infanteristul Adalbert Wulff. Unii au zis că a căzut pri- 
zonier, alții că a murit în luptă, în spital, de tifos, de dizenterie, înecat, 
îngropat de un obuz și cîte și mai cîte... Realitatea a fost mai simplă: 
unul din T-34 a trecut peste cadavrul lui, făcîndu-l chisăliță, un cîine 
a înșfăcat o halcă și a fugit cu ea, iar porcul din curtea vecină, scăpat 
din cocină, a halit restul. 

Pistolarii care însoțeau ca trupă de protecţie tancurile dădură 
buzna în primărie. Colonelul înmărmuri la biroul său, printre dosare. 
Căpitanul Laub dădu să scoată pistolul, dar o rafală îl expedie la pămînt. 

Căzu, cu o expresie de totală stupoare pe obrazul său cu trăsături aris- 
tocratice, nepricepînd cum poate trage cineva într-un membru al Curţii 
Marţiale. 

Colonelul, încorsetat pînă la stupiditate în concepțiile sale des- 
pre importanța, rolul și funcția unui magistrat militar, se ridică demn 
de pe scaun: 

— Domnilor, domnilor, se adresă el năvălitorilor, fixîndu-și 
monoclul în orbită, mai mult calm. Ne predăm, conform prevederilor 
Convenţiei de la Geneva și ne remitem soarta în mîinile dumneavoastră. 

— 1ob tvoiu muati! fu lapidarul răspuns al unui sergent vinjos, 
care ca să fie și mai explicit în privința modului în care privea el Con- 
venţia de la Geneva, îi expedie jandarmului încremenit lîngă perete o 
vajnică lovitură de cizmă în burtă. Gemînd, acesta se refugie instinctiv 
lîngă colonel care, în ciuda situaţiei deloc potrivită ifoselor, strimbă 
ostentativ din nas—jandarmul mîncase usturoi și, prizonier sau nu, 
colonelul nu suporta mirosurile mitocănești. 

— Davai, davai! răcniră rușii, îmbrincind prizonierii afară din 
cameră. 

Profitind de îmbulzeala creată la ușă, cel care o făcuse pe gre- 
fierul, un plutonier gras cu mutră de buldog, încercă s-o șteargă, vrind 
chiar să arunce o grenadă, chit că explozia ei i-ar fi sfirtecat, deopotrivă, 
și pe ruși, și pe ai lui. Cu o uluitoare promptitudine, cel cu scurta de 
piele trase cu Naganul de pe șold, cum poți vedea numai în western-uri 
și nimeri, cum tot numai în filme se întîmplă. Plutonierul căzu cu fața 
la pămînt, zvicni o dată din picioare și încremeni. Lăsa în urma lui 
nenumărate nereguli în gestiune și o nevastă care avea doi amanți: 
un magazioner-șef în portul Murvik și un măcelar din Neumiinster, 
fabricant de cîrnați și furnizor al armatei aerului, Luftwaffe. Cîrnaţii lui, 
de altminteri excelenți, îl scutiseră pînă acum de mobilizare și trimi- 
tere pe front; o lădiță cu deliciosul produs expediată lunar la Centrul 
militar, și amînarea era asigurată. În atare condiţii, războiul putea să 
mai dureze și treizeci de ani de acum încolo! Miracolul cîrnaţilor nu se 
oprea, însă, numai la atât. Graţie lor, ingeniosul măcelar obținuse ca pe 
carnetul lui de partid să figureze un număr anterior anului 1933, ceea 
ce-l situa automat în rîndurile vechilor militanţi naziști, de unde și o 
puzderie de avantaje, plus trimiterea pe frontul de est a unui creditor 

cam prea sîcîitor, cu menţiunea: „Unitate combatantă din linia întâi, 
sector expus, de dorit o moarte de erou.” 

Cel cu haină de piele, pesemne un comisar, dădu cîteva ordine 
scurte, cu glas răstit, obișnuit să comande. Cei trei prizonieri—colonelul, 
maiorul și jandarmul, care continua să se țină de burtă—fură urcați în 
spatele turelei unui T-34 care se întorcea la bază ca să se reaprovizio- 
neze cu muniții, iar ei urmînd a fi predaţi celor în drept. 

Ascunși printre răchite și mestecăniș, camuflaţi cum numai ei 
știau s-o facă, Micuţul și Barcelona Blom auziră încă de departe dudu- 
itul motorului și plesnetul șenilelor pe solul mocirlos. Motorul bătea 
neregulat, tușea—probabil în carburatoare se adunase mizerie—și 
conductorul îl ambala nervos, temîndu-se să oprească mașina în pus- 
tietățile astea mlăștinoase, acum cînd nu mai avea nici un proiectil de 
tun în rastel și nici o bandă de mitralieră. lar nemții, dracu' să-i piep- 
tene! Puteau fi oriunde. Cel cu haină de piele, comisarul batalionului, 
îl înjura copios de cîte ori motorul dădea cîte un rateu, iar conductorul 
spera la rîndul său, din tot sufletul, ca prima oară cînd bestia moscovită 
își va scoate capul din turelă să se găsească prin preajmă vreun Fritz 
lunetist care să-l expedieze cu un glonţ bine plasat în colhozul lui Satan. 

— Ia-n te uită, mârii Micuţul, săltîndu-se într-un cot, al dracului 
să fiu dacă nu-i o cotigă blindată de-a lor care s-a rătăcit și mai suferă 
și de tignafes. O auzi cum gâfiie? Cretinii ăia habar n-au că cel mai 
bun soldat al invincibilei armate germane, Obergefreiterul Creutzfeld, 
coloana vertebrală a Wehrmachtului, e la datorie și că are pregătită o 
mină, tocmai bună de lipit de burta unui T-34! 

— Nu mai fă pe timpitul! îl apostrofă Barcelona. Lasă-l să se 
ducă în aia mă-sii, treaba noastră e să-i împiedicăm pe infanteriști să 
ajungă pînă la cazemată. 

— Cazemată? E prima oară cînd aud că un bordel poate fi numit 
cazemată! 

— Pentru că ești cretin! Cînd vom fi citați prin ordin de zi pe 
divizie, cum vrei să scrie ăia de la Statul Major? „Credincioși jurămîn- 
tului dat Fiihrerului mult iubit, un grup de ostași germani, adevărați 
eroi wagnerieni, au înfruntat hoardele bolșevice apărînd cu prețul sîn- 
gelui...” Un ce, măi, boule, un bordel? 

Copleșit de argument, Micuţul își împinse pe ceafă melonul 
cenușiu care înlocuia, în toate momentele cruciale, casca reglementară 
și se cufundă într-o muţenie bosumflată, pînă în clipa în care blindatul 
își făcu apariția de după un cot al îngustului șleau. 

— Oho-oho! exclamă el, gîndești că au și pasageri! Niște eroi 
de-ai noștri! 

— Or fi dintr-ăia care și-au zis că drumul pînă la Moscova e mai 
scurt decît cel pînă la Berlin. 

Tancul mai înaintă cîțiva metri, slobozi o serie de rateuri asur- 
zitoare și stopă definitiv. Starterul guiţă prelung, apoi amuțţi, pesemne, 
bateriile se duseseră și ele. Din turela, al cărei oblon rămăsese deschis, 
țișni comisarul în haină de piele, conductorul se strecură prin oblonul 
din față, și amândoi se repeziră să vadă ce-i cu motorul. Atunci plesniră 
sec două detunături. Fix două, dar atît de apropiate una de alta încît s-ar 
fi putut crede că n-a fost decît una singură. Comisarul se răsuci ca un 
titirez și căzu, cu mîinile larg desfăcute, ca un crucificat. Conductorul, 
care-i dorise atît de mult moartea, îi împărtăși soarta și acum zăcea, 
mogîldeaţă cenușie, pe verdele crud al ierbii de primăvară. 

În spatele turelei, cei trei prizonieri se băgaseră, înfricoşaţi, unul 
într-altul. În jur, o liniște deplină în care orăcăitul broaștelor și ușorul 
foșnet al frunzelor se încorporau organic. 

Trecură astfel cîteva lungi minute. Închiși în cutia lor blin- 
dată, cu vizibilitatea redusă din pricina unghiurilor moarte, ochitorul 
și radistul-mitralior nu știau ce să facă. Pînă la urmă, înșelați de lipsa 
oricărui zgomot ce-ar fi putut însemna pericol, deciseră să iasă și să 
vadă despre ce-i vorba. Oricum, nu puteau porni hardughia de oţel 
înțepenită printre smârcuri. 

Micuţul rînji: 

— Mai fain chiar decât pe poligon! Și ţeava brunată a pistolului 
său mitralieră descrise un imperceptibil semicerc. 

— Cînd cineva e atât de timpit încît să iasă dintr-o cotigă blin- 
dată, fie ea și oprită, își merită soarta! Și o scurtă rafală adăugă încă 
două cadavre celor deasupra cărora insectele mlaștinii se și porniseră 
să roiască. 

— Vezi tu, Suge-Portocale, continuă Micuţul, înlocuind încărcă- 
torul pistolului-mitralieră și încrețindu-și fruntea într-un vizibil efort 

de gîndire, în împuțitul ăsta de război sînt tot felul de surprize. Esenţial 
e ca cele neplăcute să se întîmple întotdeauna altora. 

Broaștele amuțţiseră. Parcă se domolise și vintul, frunzele nu mai 
foșneau, tăcerea era adîncă, deplină. Atunci, de după turela cenușie a 
tancului, se iți mutra schimonosită de groază a jandarmului. 

— Kamaraden! Kamaraden! urlă el, ridicînd cît putea mai sus 
mîinile. 

— Ia te uită! exclamă Barcelona, săltîndu-se într-un genunchi. 
Un jandarm, un jandarm adevărat, cu semilună la gât, care s-a predat 
lui Ivan și acum ne consideră camarazi! Zău, Micuţule, dacă nu merita 
mai curînd ăsta să aibă ţeasta sfirtecată decît prăpădiţii ăia de colo! 
Poftiţi, poftiți încoace stimabililor! Atenţie cum săriți de pe tanc, să nu 
vă scrîntiţi, ferească Dumnezeu, vreun oscior! 

Grupul format din bătrînul colonel, maiorul care o făcuse pe 
procurorul și un jandarm se apropie, cu pași mărunți și temători, de cei 
doi soldaţi în uniforme de camuflaj, cu grenade înfipte în centiroane, cu 
pistoalele-mitralieră lipite de șold, gata să deschidă în orice moment 
focul. Unul dintre ei barem era de-a dreptul sinistru: uriaș, cu nasul 
stilcit și, grozăvia-grozăviilor, pe cap cu un soi de pălărie caraghioasă, 
cenușie, dintr-acelea care se purtau în urmă cu vreo cincizeci de ani. 
Mîrîia, îngrozitor de fals, un cîntecel din care urechea delicată a colo- 
nelului desprinse clar oribilele cuvinte „cur” și „bulane”. 

— Pe aici, domnilor, pe aici, îi pofti Barcelona pe cei trei, indicîn- 
du-le o vagă potecă făcută din crengi care străbătea mlaștina. Avea aerul 
că se amuză copios. Vorbiţi însă în șoaptă, iubiți camarazi, altminteri 
riscați să vă treziți cu găoaza găurită de un glonţ de-al lui Ivan. Ar fi 
păcat, pentru că bunul Dumnezeu v-a înzestrat deja cu una. 

Ca un făcut, în același moment, o rafală lungă de mitralieră 
răsună în apropiere și gloanţele ţiuiră printre copaci. 

— De ce trag așa aiurea? întrebă jandarmul. 

— Pentru că nu ţi-au văzut încă moaca de șobolan și nici gașca 
de căcănari pe care o cărăm după noi! îi explică, placid, Micuţul și 
expedie un scuipat drept pe bombeul cizmei maiorului. 

Acesta se făcu roșu ca sfecla, dar nu îndrăzni să scoată un cuvînt. 

Ajunși lingă un mărăciniș des și înalt, Barcelona se opri. 

— Ce zici, Micuţule? Ne încercăm norocul sau rămînem aici 
pînă la noapte? Mi-e teamă ca Ivan să nu bănuiască ce tolomaci ducem 
cu noi și să nu-l apuce mîncărimea la deștiul care stă pe trăgaci. Și, 
spunînd acestea, îi zimbi drăgălaș colonelului. 

— Vedem mai încolo, zise Micuţul și se triînti pe pămîntul jilav. 

Barcelona se instală alături și extrase din buzunarul de la piept 
o cutiuţă de tablă plină cu chiștoace. Atent să nu risipească un firicel de 
tutun, le desfăcu, rupse dintr-o foaie de ziar o bucată și răsuci o ţigară 
barosană pe care i-o oferi huidumei; pentru sine, confecționă una mai 
mică, căci de, camaraderia își are legile ei. 

— Frumoasă zi, oftă cu vădită plăcere Micuţul, lungindu-se pe 
mușchiul proaspăt și moale și încercînd să gonească roiul de țînțari 
care biziiau prin preajmă. Dacă n-ar fi prăpădiţii ăștia... 

— Au măcar vreun gust țigările astea? întrebă, batjocoritor, maio- 
rul-procuror, privind totodată cu scîrbă pe cei doi soldaţi, incredibil de 
jegoși, echipați alandala, lungiţi la picioarele sale. 

— Nici cît o bășină, dom șef, răspunse alene Micuţul. Cine știe, 
poate și pentru că stai proțăpit ca un arac de vie aici, în fața mea. 

Maiorul simţi că se sufocă. Așa ceva nu i se întimplase niciodată 
și nici cu gîndul nu gândise că s-ar fi putut întimpla! El, ditamai juristul, 
insultat de acest buhai cu mutră de asasin! Dar lasă că vor ajunge în 
liniile germane, acolo unde ordinea și disciplina sînt încă atotputer- 
nice și va vedea el, împuțţitul ăsta de soldăţoi, cum e pedepsită lipsa de 
respect pentru un ofițer, reprezentant al magistraturii militare! 

O nouă rafală de mitralieră răpăi, tocînd frunzele copacilor. În 
mlaștină explodară cîteva proiectile de aruncător. 

— Dumnezeule! gemu colonelul. 

— Nu faceţi în pantaloni, dom colonel, îl liniști, rînjind Barce- 
lona. Ivan vrea doar să ne semnaleze că-i pe undeva pe aproape și că 
încă n-am cîștigat războiul. 

— De ce dracu n-o luăm din loc? întrebă, iritat, maiorul uitîn- 
du-se cînd la Barcelona, care ședea turcește, cînd la Micuţul, lungit în 
iarbă, cu cutia măștii de gaze puse, în chip de pernă, sub ceafă. Nici 
măcar nu clipiseră cînd rafala de mitralieră șuierase printre copaci. 

Neînvrednicit cu nici un răspuns, maiorul repetă întrebarea, pe 
un ton și mai acerb. Barcelona îl privi îndelung, ca un entomolog care 

studiază o insectă rară, iar răspunsul pe care-l dădu îi lăsă pe membrii 
fostei Curți Marţiale cu gurile căscate și ochii holbați. 

— Maiorule, dacă vrei să le dai bineţe fîrtaților cu steluță roșie 
la bonetă, ia-o în direcţia aia, da nu mai mult de cincizeci de metri. 
Ai să dai peste cîteva grămezi de cadavre aparținînd unor cretini ca 
tine care au vrut, în plină zi, să simtă cam cum miros obielele lui Ivan. 
Cîndva, aveam acolo cîteva tancuri în ambuscadă; acum, din tancuri 
n-a mai rămas mare lucru și Ivan s-a instalat ca la el acasă. Ceea ce, 
maiorule, nici nu mi se pare din cale-afară de nedrept... Noi, urmează 
să-l ocolim, pîș-pîș, ca să ajungem, în sfîrșit, la bordelul nostru. 

— La ce? biigui maiorul. 

— La bordel. Adică, la poziția defensivă pe care am organizat-o 
și unde ne așteaptă ceilalți camarazi, împreună cu trupa de tîrfuline, 
ca să respingem asaltul hoardelor bolșevice. 

Membrii fostului Tribunal Militar, cîndva atât de darnic în con- 
damnări la moarte, schimbară între ei priviri buimace. 

— De ce vă zoriți? murmură Micuţul, suflind într-o păpădie. 
Aici sîntem în siguranţă. Dincolo de mlaștină ne așteaptă moartea. O 
moarte de erou cum scrieți voi prin ziare. 

Suflă încă o dată în ultimele umbreluțe rămase, imitind zgo- 
motul unui avion în picaj. 

— Sîntem împresurați, încercuiți, prinși în clește, ponimaieși? 
conchise el, cu aerul că le dă cea mai îmbucurătoare veste. 

— Împresuraţi... Încercuiți... îngăimă bătrînul colonel, frecîn- 
du-și nervos palmele. 

— Întocmai, confirmă Barcelona. Cu un morcov în fund cât un 
stilp de telegraf. Așa că aveţi grijă cum daţi din buci! 

După care, considerînd încheiată prezentarea situaţiei tactice, 
Micuţul și cu Barcelona se angajară într-o aprigă dispută asupra prefe- 
rințelor lor culinare pe bază de slănină, cîrnați și fasole-boabe. Micuţul 
dădea energic din cap: 

— Nu și nu! Fără ceapă, nu merge. Da niște cepe mari, nu căcă- 
reze d-alea de arpagic cum fac francezii! Și ferească Sfintul să arunci 
apa primei fierturi! E drept că dacă ești în fruntea coloanei și ai vîntul 
în față, vai de cozonacul și nasul celor care sînt după tine! 

— Ce porci, murmură dezgustat colonelul, îndepărtindu-se cu 
cîțiva pași. 

În același moment, dinspre sud-est, porni un lung vuiet, un 
urlet care-ţi sfredelea timpanele, un vijiit care ţi se împlinta în creier 
ca zeci de cuie înroșite în foc. Parcă se năruiau munți, se prăvăleau 
stinci, deraiau trenuri, gigantice baroase pisau sticlă, vaerele tuturor 
morților lumii se înălțau spre cer. Bateriile de katiușe, acele infernale 
aruncătoare de rachete, deschiseseră focul. Comete mortale cu lungi cozi 
de flăcări, proiectilele reactive treceau pe deasupra pădurii, trasînd pe 
albastrul cerului apocalipticele lor parabole. Undeva, departe, frontul 
încremenise, infanteriștii se lipiră de fundul tranșeelor sau al lăcașurilor 
individuale, blindatele—cîte apucară—dispărură sub acoperămâîntul 
pîlcurilor de copaci, prin lăstăriș, pe după diverse construcții, soldaţii 
căscau gurile, aidoma unor pești morţi, ca să-și protejeze timpanele, 
vilvătăile de foc se ridicau de pretutindeni, aerul fierbea, apele fier- 
beau, pămîntul fierbea. O baterie de obuziere, fiecare cîntărind cîteva 
tone, fu spulberată ca o biată căpiţă de paie; dintr-un întreg batalion 
n-a mai rămas, în cîteva minute, decît un singur supraviețuitor, un 
locotenent tinerel al cărui ochi spînzura pe obraz menţinut doar de 
nervul optic. Tancuri surprinse în cîmp deschis ardeau ca niște gigan- 
tice torţe, împroșcînd vălătuci de fum negru și înecăcios. Dar toate 
astea n-aveau cum să le știe cei cinci de pe malul mlaștinii, înfundaţi 
în mușchi și noroi, ei auzeau doar trecînd pe deasupra lor prăpădul. 
Colonelul, uitînd cu desăvirșire de olfactul său delicat, se înghesuia 
în Micuţul (și martor e Cel de Sus că huiduma puțţea cît zece latrine 
laolaltă!), jandarmul scurma pămîntul, doar, doar s-ar putea înfunda 
în el, maiorul zăcea, livid la față, cu zvicnituri spasmodice ale mîinilor 
și picioarelor. Cîteva rachete, cu traiectoria prost-calculată, nimeriră și 
în smîrcul nostru împroșcîndu-ne de sus pînă jos cu o mocirlă putu- 
roasă, plină de lintiță și mormoloci. 

— Şi cînd te gindești că dom Goebbels pretinde că Ivan e la 
capătul puterilor, și că mîine-poimiîine o să tragă în noi cu praștia! 
Băga-l-aş de unde a ieșit pe șchiopul ăsta nenorocit! 

— Ale dracului katiușe! exclamă, aproape admirativ, Micuţul, 
după care se porni să-l înjure pe Stalin, pe Hitler, pe Churchill și între- 
gul Univers. 

Rizînd, Barcelona aruncă un bulgăre de noroi în direcția mem- 
brilor fostei Curți Marţiale, rămași mai departe cu fața în țărină. 

— Așa, domnii mei! Trageţi bine pe nas mirosul pămîntului 
rusesc. Că doar nu vă închipuiți că sînteți abonaţi la viața veșnică. Ce 
scrie la Biblie? „Din pămînt v-aţi născut, în pămînt vă veţi întoarce!” 

O clipă, Micuţul rămase năucit de atîta cultură. Își reveni însă 
la iuțeală: 

— Las' c-am auzit și eu ceva, că dacă-ţi scapă vreunul o carabă 
peste obrazul drept să-l întinzi și pe ăl stîng. Așa că, eroi de mucava, 
băgaţi bine la cap ce scrie la Scriptură! Și acum sus, în picioare, războ- 
iul nu s-a terminat! 

Buimaci, cei trei se ridicară. Jandarmului îi curgeau lacrimi pe 
obrazul mâînjit. 

— Ce te-a apucat dulău de pază? Tot așa pișai ochii și cînd îi 
executai pe amăriții ăia de condamnați? Hai, acu s-a isprăvit bilciul. 
Firește, pînă la repriza următoare. Da-ţi spun eu, toate katiușele lui Ivan 
sînt un fleac în comparație cu ce-o s-o încasați de la Chiorul! Aşteptaţi 
să dați ochii cu el! Dacă scăpaţi din mîinile lui beliți numa pe jumătate, 
să-l pomeniţi cu acatiste la biserică! 

Se așeză, se scărpină viguros în claia de păr, zburlită și murdară, 
după care îndesă pe cap melonul său cenușiu. Era ca o gorilă în arena 
unui circ, dar nimeni nu cuteză să ridă. 

— Vedeţi voi, eroi din plastilină, eu sînt Micuţul din Sankt-Pauli, 
cel mai ticălos cartier din Hamburg, locuit doar de curve, cuţitari, dilii 
la cap, mardeiași de profesie și, firește, beţivani. Sînt pe front din prima 
zi a împuțţitului ăstuia de război pe care l-aţi vrut atât de tare, am uitat 
de mult socoteala gagiilor pe care i-am trimis pe lumea ailaltă—dacă 
o fi vreunal—nu există mod în care un om să poată fi căsăpit și pe care 
să nu-l cunosc sau să nu-l fi aplicat. Regimentul, batalionul, compania 
noastră au fost reformate de nu știu cîte ori din pricina pierderilor, da 
eu am rămas! Am băut apă din Bug, din Nipru, din Don, am halit icre 
negre cu polonicul pe ţărmul Mării Caspice, am trecut cu tancul peste 
ogoare, case, livezi și port la gît un săculeţ plin cu dinţi de aur smulși 
din gura cadavrelor. În materia asta nu-s mofturos: pot fi ai rușilor, 
pot fi și de-ai noștri. După ce-o să daţi ortu' popii, vi-i smulg și pe ai 
voștri. La închisoarea de la Fagen m-au bătut de-am crezut c-o să mă 

dezoseze. La Torgau, așișderi. N-a fost misiune de luptă mai parșivă, 
mai fără sorți de scăpare, la care să nu fiu trimis. Firește, împreună cu 
alții, cu camarazi de-ai mei, băieți tot unul și unul. Mi-e frică doar de 
Doamne-Doamne. În rest, de nimeni și nimic. Așa-i băi Suge-Portocale? 

— Așa-i, confirmă Barcelona, îndesînd glonț după glonţ într-un 
încărcător de pistol-mitralieră. 

Glasul Micuţului cobori, deveni aproape o șoaptă, privirea căpătă 
o stranie fixitate, uriașii pumni se încleștară, parcă pentru a se apăra 
de o cumplită primejdie. 

— Ei bine, așa cum mă vedeți, am tremurat ca un iepuraș în 
fața unui șarpe Boa. Mergi-ori-Crapă s-a făcut verde la față, iar ceilalți 
băieți de-abia s-au ţinut să nu-și ude nădragii. Unul n-a îndrăznit să 
zică nici „pis”. Știţi cine a băgat în ei o asemenea groază, în ei care s-au 
bătut la baionetă, au sărit din tancuri incendiate, au pus mine direct 
sub curul lui Ivan? Taica Mercedes. Chiorul! 

Maiorul, pe care această dizertaţie îl umpluse de scîrbă și de 
revoltă în același timp, avu, totuși, curiozitatea să afle cine-i faimosul 
Chior. Pesemne, vreun majur, vechi cazarmagiu, care reușise să impună 
respect pină și adunăturii ăsteia de derbedei. 

— Feldwebel? Cretinule! urlă Micuţul. Las' c-o să-l cunoști tu în 
curînd! După cinci minute de discuție cu Chiorul o să te ţină cufureala 
o săptămînă întreagă! Suge-Portocale, spune-i tu cine-i Chiorul! 

Barcelona vâri încărcătorul în lăcașul său, își șterse mîinile de 
turul pantalonilor, săltă centironul împovărat de grenade. 

— Chiorul, începu el cu adevărată venerație în glas, este coman- 
dantul regimentului nostru, al 27-lea Panzer. Regiment disciplinar. 
Cîntăreșşte 118 kilograme și aici o cască nu-i destul de încăpătoare pen- 
tru căpățina lui. D-aia și umblă ba cu o căciulă rusească, ba cu o bonetă 
tot de-a lor, ba cu capul descoperit. 

— E comandantul vostru! izbucni maiorul uitînd cu desăvirșire 
unde se află și cu cine are de-a face. Cum îndrăzniţi, răcani nenorociți, 
să-i spuneți așa și încă în prezența unui ofițer superior? O să raportez 
imediat ce... 

— Bine, bine, i-o reteză Micuţul. Prezintă-te mai întîi Chioru- 
lui cu raportul tău și după aia o să-i mulțumești lu Dumnezeu pîn' la 

sfîrșitul războiului dacă scapi numa cu săpatul tranșeelor și al gro- 
pilor comune! 

Congestionat, cu ochii mai, mai să-i sară din orbite, maiorul 
deschise gura, dar Barcelona i-o luă înainte: 

— Comandantul nostru, colonelul Karl Ulrich Mercedes, cîntă- 
rește, după cum ai aflat, 118 kilograme, numai oase și mușchi, fără pic 
de grăsime, ca voi, și are un singur ochi. Celălalt l-a pierdut în luptă și-l 
acoperă cu un bandou negru. E întotdeauna în mijlocul nostru cînd se 
încinge tărîța, în tanc, cu turela deschisă, și cît durează caftul nu admite 
să i se spună altfel decît „tu” și „Chiorule”. Cei care nu s-au conformat 
și și-au închipuit că, bătiînd din călciie și zicînd „dumneavoastră” în 
sus, „dumneavoastră” în jos, o să se învirtă de-un locșor ceva mai ferit 
nu mai sînt demult printre noi. Dar și cînd se termină bumbăceala și 
trecem la refacere și repaus, gata cu bătutul pe burtă! Disciplină ca la 
cazarmă. Și iarăși, cei care au uitat acest amănunt, nu mai sînt nici 
ei printre noi. În timpul luptei, pentru Chior nu contează nici gradul, 
nici decoraţiile, nici din ce fireturi sînt împletiți epoleții—și zicînd 
acestea, Barcelona aruncă o privire ironică la epoleţii din fir auriu ai 
interlocutorilor săi. Contează doar curajul și priceperea. Atit. 

— Dacă ar fi să dăm crezare spuselor acestor doi indivizi, se 
adresă colonelul maiorului, o atare situație depășește orice formă de 
organizare a Armatei germane și se impune o anchetă dintre cele mai 
riguroase. E o adevărată stare de anarhie, de bolșevism chiar. 

— Vai de mine! se miorlăi Micuţul, făcînd-o pe speriatul. E oare 
atît de grav? Bietul Chior, cum o să se descurce, el care în afară de tan- 
curi nu se pricepe la nimic? 

Colonelul explodă: 

— Îţi interzic să vorbeşti pe tonul ăsta cu mine! Drepţi, rîtane! 
Mîinile pe vipușcă! 

— Hai, plimbă ursu, fu răspunsul Micuţului, urmat de un pîrț, 
mai bubuitor decît katiușele de adineauri. 

Tot sîngele pieri din obrazul colonelului, omușorul i se mișcă 
spasmodic, din gâtlej îi ieșiră niște sunete bizare. Micuţul se hlizea, scăr- 
pinîndu-se indecent între picioare și așteptind ce va urma. Urmă ceva 
de-a dreptul caraghios: maiorul-procuror făcu un pas energic înainte și 

duse mîna la centiron, acolo unde s-ar fi cuvenit să se găsească pistolul 
în tocul lui de piele. Mîna însă se opri la jumătatea drumului, maiorul 
amintindu-și că nu mai avea demult pistol, că-l predase chiar el rușilor 
și că, oricum, un biet Walther de 7,65 mm (că doar el, magistrat, nu era 
să se deșele cărînd la șold enormul P-38) n-ar fi constituit niciodată 
un argument în fața gorilelor astea înarmate pînă-n dinţi. Deci, mîna 
recăzu, perfect inutilă. 

— O să vă defer Curţii Marţiale! spuse el, mai mult ca să-și sal- 
veze onoarea. 

— Da, da! Așa să faci. La zid sau la spinzurătoare? îl aprobă Micu- 
ţul, slobozind un nou vînt, nu mai puţin răsunător. Băi, Portocală, mai 
ai ceva chiștoace? 

Două țigări de dimensiunile unui coș de pachebot fură răsucite, 
aprinse, fumate pe-ndelete. Apoi, micul grup se puse în mișcare. 

Poteca, dacă se putea numi potecă împletitura aia de crengi, se 
clătina ca o amărîtă de copaie pe o mare tălăzuită. Micuţul mergea în 
frunte, cu pistolul-mitralieră în poziţie oblică, gata să împroște orice 
copac care i s-ar fi părut suspect, în urmă, venea Barcelona, suprave- 
ghind cealaltă latură a drumului, și el cu degetul pe trăgaci. Tulpini, 
crengi, lăstăriș, nimic nu scăpa privirii lor scrutătoare. Moartea pîndea 
de pretutindeni. 

Prea puţin obișnuit cu asemenea experienţe, colonelul abia se 
mișca. Din toată morga lui nu mai rămăsese nimic, superba lui uni- 
formă gris-claire era acum o ţoală infectă, înnoroiată, unul din revere 
spînzura jalnic, descusut, pantalonii de călărie plesniseră în diverse 
locuri. Chipiul și-l pierduse demult, părul alb, cîndva curat, era plin 
de lintiță. 

Suferea, îi era greu, îl gîtuia frica... Plonjase într-o lume atroce, 
inimaginabilă, o lume de coșmar... El, un colonel-magistrat, educat 
în cele mai bune școli și frecventind cele mai alese societăți, să se 
trezească așa, nitam-nisam, dependent de doi borfași, de doi soldați 
împuțţiți, de doi criminali potenţiali sau, poate, reali—era insuportabil! 
Ah, un pat curat cu așternuturi proaspete, mirosind a săpun de bună 
calitate, a levănţică... 

Brusc, piciorul îi scăpă, se împletici pe infernala potecuță, își 
pierdu echilibrul, lunecă. Infectul smârc îl prinse din toate părțile. Scoase 

un țipăt, apoi altul. Zbătindu-se, cu buzele tremurînde, se agăță de o 
creangă. Creanga se frînse cu un pîrîit sec. Se cufunda, aspirat de o forță 
pe care n-o putea stăpîni. O pasăre de baltă își luă zborul cu un gigâit 
sinistru. Se apucă de o altă cracă, da și aceasta se rupse, la fel ca și prima. 

Barcelona și Micuţul se opriră. 

— Te-a apucat scăldatu? întrebă Micuţul cu o abjectă jovialitate. 

Nici unul din ei nu făcu însă un gest ca să-l ajute pe bătrînul 
ofițer care suporta atît de greu mirosurile urîte ale unor corpuri prost 
sau deloc spălate. 

Maiorul îngenunche, vriînd să apuce mîna colonelului, dar fără 
succes. Jandarmul își scoase, la repezeală, vestonul și-l aruncă înnă- 
molitului. Acesta îl prinse și cei doi foști colegi la condamnările la 
moarte încercară să-l tragă afară. Mlaștina însă prinde ușor, dar lasă 
foarte greu să-i scape prada. 

— Măi frate, spuse calm Micuţul, dindu-și melonul pe ceafă, 
cel mai bine ar fi să stai potolit. De supt, te va suge, dar o să ai cîteva 
minute în plus de trăit. Să știi, contează. 

Trase din chiștoc și, împreună cu Barcelona, rămaseră tăcuți, 
asistind la lenta scufundare a celui care, în numele nepieritorului Reich 
milenar, trimisese atîția oameni la zid pentru cele mai felurite motive: 
că abandonaseră poziţii ce nu mai puteau fi, oricum, apărate, pentru o 
criză de dizenterie sangvinolentă care se produsese exact în momentul 
atacului, pentru că, rămînînd fără un braţ, nu l-au folosit pe al doilea ca 
să arunce o grenadă care tot n-ar fi ucis nici un inamic, pentru o pîine 
furată, pentru că trăseseră motorină din rezervorul camionului ca să-și 
încălzească gamela cu gulaș îngheţat bocnă, pentru că, acum, acest om 
se scufunda, lent și inexorabil, în necruțătoarea mlaștină sovietică. 

— Mare lucru dacă mai rezistă cinci minute, spuse, indiferent, 
Micuţul, căznindu-se să-și reaprindă chiștocul. 

— Daţi-i o mină de ajutor! răcni maiorul. E un ordin! 

— Dă-i mă-tii ordine, deșteptule! ripostă calm Micuţul. 

Poate scos din minţi, poate idiot de-a binelea, maiorul înhăță 
o bucată de lemn aflată la îndemînă și se repezi spre Micuţul. 

În aceeaşi clipă, plesni un foc de armă. Sec. Unul singur. Maio- 
rul scăpă lemnul din mînă, încercă să ducă mîinile la cap, dar nu-și 
termină gestul și se prăvăli pe potecă. 

Într-o fracțiune de secundă, Barcelona și Micuţul se făcură nevă- 
zuţi printre ierburi, mușchi și lăstăriș. 

— Pe primul l-am și ginit, abia șopti Micuţul, proptind zdravăn 
în umăr patul rabatabil al pistolului-mitralieră. Cu siguranţă însă că 
mai e unul. 

— Cred că tot prin molizii de colo. Lasă-l să se demaște. 

Ajutorul veni din partea jandarmului, timpitul sări în picioare 
și vru s-o ia la sănătoasa. Lunetiștii sovietici—erau, într-adevăr, doi— 
traseră aproape simultan și cîndva temutul zbir deveni un simplu și 
banal cadavru. 

Atunci răpăiră Schmeisser-urile; foc lung, de secerare, aici nu 
mai putea fi vorba de punct ochit, punct lovit. Dintr-unul din molizi 
se rostogoliră o cască și o pușcă cu lunetă, din celălalt, un corp în uni- 
formă kaki. 

— I-am ras și pe ăștia! exclamă Micuţul. Să știi, Barcelona că, 
după ce Adolf va pierde războiul și o să ne lase dracului în pace, dacă 
o să-ţi culegi portocalele tot atît de repede și sigur cum tragi, devii 
milionar. O să te vizitez, mai ales c-am auzit că spanioloaicele sînt 
date naibii în pat! 

Mulţumiţi, se furișară afară din răchitiș, Micuţul răsturnă pe 
spate cadavrul maiorului, îi căscă gura cu ţeava pistolului și, scoțînd 
din buzunar faimosul lui clește de dentist, procedă la o rapidă extracție. 
Trei dinți cu coroane de aur dispărură în săculețul de la gât. 

— Bășinosul ăla de colonel m-a furat de două coroane! zise el cu 
năduf și expedie un scuipat în direcția în care se scufundase odinioară 
atît de înfumuratul magistrat. 

— Şedinţa Curţii Marţiale a fost amînată pe vecie! Pupa-i-ar 
Satana în bot de scîrbe! La asta se rezumă orația funebră a lui Barcelona. 

Se instalară într-un loc mai uscat și Micuţul făcu inventarul 
punguţei: nouăzeci de coroane. Scotocind, descoperi un molar mai mare 
și încercă să-l potrivească acolo unde-i lipsea lui unul. 

— Ce zici, n-ar fi cazul să-l opresc pentru mine? îl chestionă pe 
Barcelona. 

— Nu te-aș sfătui. Știi că și Porta colecționează și, dacă Doamne 
ferește... Eu unul, m-aș feri de așa ceva, cel puţin atîta timp cît durează 
căcănăria asta de război. 

— Crezi că Porta s-ar lăcomi și la dintele meu? 

— Ba bine că nu! În fond, odată mort, ce-ţi mai pasă? 

— Totuși, să iei dintele unui camarad cu care ai băut împreună de 
atîtea ori și te-ai tăvălit cu aceleași gagici... Un pic de respect, ce dracu! 

— Uite cine vorbește de respect. Las-o baltă, Micuţule. 

Clătinînd consternat din uriașa-i căpățină, Micuţul își strînse 
averea. 

— Ăla de colo nu cred să aibă ceva, l-aș fi văzut cînd zbiera la 
no0i, dar o verificare nu strică—și, desfăcînd fălcile jandarmului ucis, 
Micuţul îi inspectă conștiincios gura. 

— Ce porcărie, comentă el. Nici o coroană, îi lipsesc trei măsele 
și toți ceilalți dinți sînt cariaţi și negri. O adevărată rușine: să fii Fel- 
dwebel, și încă de jandarmerie, și să nu-ți îngrijești dantura! 

Pe seară, ajunseră în micuța stațiune maritimă. Stropită abun- 
dent cu votcă și coniac, povestea pățaniilor lor fu ascultată cu mare 
atenţie, punctată cu hohote de rîs și înjurăturile de rigoare. Singur 
Bătrînul tăcea, trăgînd gînditor din vechea sa pipă cu capac. 

— E clar, zise el în final, am fost tăiați de-ai noștri. Julius și 
Sven au făcut o recunoaștere spre est și au dat peste o companie de 
infanterie și cîteva TAB-uri. Porta, tu și cu românul aţi fost pe plajă. 
Ce-aţi descoperit acolo? 

— Că sezonul scăldatului în mare nu-i deschis pentru noi. Încă 
nu-s mulți, doar patrule, dar va sosi și grosul, nu vă fie teamă. 

— Vin rusnacii? exclamă o fată într-un combinezon verde. N-am 
nimic împotriva lor, sînt băieți veseli, de viață, da-s veșnic lefteri. Tătuca 
nu se prea omoară să le plătească solda, în cel mai fericit caz te poți 
alege cu o conservă de carne americană... 

Nu-i răspunse nimeni. Situaţia era, într-adevăr, serioasă. 
Bătrînul despături o hartă de Stat Major și se apucă s-o examineze cu 
maximă atenţie. 

— Doar pe aici cred c-ar mai fi o șansă să răzbatem, spuse Legio- 
narul, lunecîndu-și degetul peste o dungă verde, cu cruciulițe negre pe ea. 

— Asta reprezintă circa șaizeci de kilometri de mlaștină, răchi- 
tiș și păduri dese, făcu Bătriînul, dar cred că ai dreptate, e singura cale 
de scăpare. 

Micuţul, care trăgea direct dintr-o sticlă de votcă, întrebă 
deodată: 

— Da unde-i ăl de clămpănea la pian? La trăscăneală, merge 
și un pic de muzică. 

— Şi-a zburat creierii azi-dimineaţă, îl lămuri Heide. 

Huiduma sări imediat de pe scaun. 

— Ză-ă-ău? Și unde-i acum gagiul? 

— Potolește-te și nu te mai strofoca atîta! îi dădu Porta cu tifla, 
extrăgind totodată din buzunarul de la piept un dinte de aur. 

Bătrinul se ridică și începu să-și încheie nasturii bluzei de 
camuflaj. 

— Echiparea! ordonă el. Luaţi cu voi strictul necesar: armament, 
muniție, haleală. Să nu prind pe vreunul cărînd cu el un covor, o oglindă, 
un samovar sau alte marafeturi dintr-astea că-i găuresc țeasta cu mîna 
mea. Executarea! 

Reflexul cazon e rapid și sigur: în cîteva minute eram gata de 
marș. 

— O întindem imediat. Fără nici o lălăială pe drum! comandă 
Bătrînul. Ivan poate sosi aici dintr-o clipă într-alta. Heide, împarte cîte 
un pistol fiecăreia dintre gagici. 

— Dar nu știm să tragem, obiectă una din ele. 

— Nu-i complicat. Apăsaţi pe trăgaci și aveți grijă să nu îndrep- 
taţi ţeava spre voi. Dacă nu vă descurcați, îi pocniți cu patul între ochi. 

Lungind pasul, o luară în direcția mlaștinilor. Micuţul și Porta 
erau în fruntea micii noastre coloane, n-aveau egal în materie de ori- 
entare și găsirea celui mai bun drum. Ajunși într-o pădure, destul de 
deasă, ne-am îngăduit o scurtă haltă. Atunci am auzit, venind din urma 
noastră, o răpăială de toată frumuseţea. 

— Ivan ia cu asalt stațiunea, rînji Porta. O să aibă băieţii nis- 
caiva surprize! 

Pestrița noastră coloană își reluă marșul. Cei cinci infanteriști 
ruși care păzeau podul au fost atît de uluiți încît au uitat să mai tragă: 
din lăstăriș, apăru mai întîi un lungan în bluză de camuflaj și cu un 
joben galben pe cap, urmat de o namilă, tot în ţinută de camuflaj, dar 
cu un melon cenușiu pe scăfîrlie, apoi două gagici în sutien și chiloți, 
dar cu Schmeisser-urile de gât, apoi patru militari români, cu baioneta 

la armă, încă niște nemți, înarmați pînă-n dinți, și, în sfîrșit, un alt grup 
de muieri, îmbrăcate complet aiurea, dar fiecare cu cîte un revolver în 
mină. Pînă să se dezmeticească, cei cinci erau de-acum morți, uciși cu 
armă albă. Cele mai dezbrăcate dintre fete se repeziră să le ia uniformele. 
— Dacă Ivan pune mîna pe ele înțolite cum sînt, le așteaptă 
ștreangul, șopti printre dinți Legionarul. 
— Iar pe noi un glonţ de Nagan în ceafă, ripostă, placid, Porta. 

În micuța staţiune de pe malul mării, infanteria sovietică 
pătrunse prudent, desfășurată în trăgători, gata să facă față oricărei 
ambuscade. Nu se întîmplă însă nimic pînă în momentul în care fu 
descoperită vila cea albă și trupul uriaș al Olgăi, atîrnind de catargul 
drapelului. Atunci intrară în horă „balalaicile” și grenadele de mînă 
zburară prin ferestre. Tot circul dură vreo zece minute pînă cînd ata- 
catorii își dădură seama că vila e părăsită. 

Identitatea spiînzuratei stîrni discuţii aprinse, mai ales că 
inscripția TURNĂTOARE ȘI BESTIE nu era foarte clară: pe cine și cui 
turnase? Pînă la urmă, comisarul batalionului decise că nu poate fi 
vorba decît de o vajnică femeie sovietică, o partizană, o eroină, execu- 
tată mișelește de bandele hitleriste. 

— Moarte călăilor fasciști! răcni el, descărciîndu-și Naganul în aer. 

Spinzurata a fost desprinsă din ștreang, o groapă fu săpată în 
mijlocul grădinii și trei salve au fost trase, conform onorurilor militare, 
atunci cînd, înfășurată într-o foaie de cort, șase zdrahoni au coborît-o, 
icnind și gîfiind, în mormânt. Pe o scîndură smulsă din gard comisarul 
a scris cu mîna lui: „Aici zace Olga, căzută eroic în lupta pentru liber- 
tatea popoarelor. Moarte cotropitorilor fasciști! Trăiască marele Stalin!” 

A existat și un operator corespondent de război, care a filmat, 
pentru posteritate, scena. După care au fost sparte ușile pivnițelor și a 
urmat o beţie generală, așa cum numai rușii știu s-o facă: cu pupături, 
cu lacrimi și cu nelipsitul cazacioc. 

În timpul acesta, aşezaţi pe vine, pentru niște firești nevoi ome- 
nești, Porta și Micuţul trăncăneau pașnic, unul cu o Pravda în mînă, 
celălalt cu Volkischer Beobachter. Pravda reproducea pe prima pagină 
o uriașă fotografie a lui Stalin, în uniformă de mareșal, ziarul german 
pe aceea a lui Hitler cu chipiu și zvastica pe mîneca vestonului. Porta 
se șterse la fund cu Stalin, Micuţul cu Hitler. 


189 


BATALION DE MARȘ 


— E o hîrtie minunată, bună și pentru așa ceva, și pentru ţigări, 
făcu Porta împăturind cu grijă ce mai rămăsese. 

— Oare nu-i crimă de înaltă trădare să te ștergi la cur cu Hitler? 
întrebă Micuţul, luînd-o agale pe cărare. 

— Tot ce facem noi e crimă de înaltă trădare, răspunse, placid, 
Porta. Așa stind lucrurile, la ce te mai frămînţi? Pentru alde noi va 
exista oricînd un batalion de marș. 

